
Prologas 


Jokia kita vasara pievose tarp Plačiosios Aa ir trijų pelkynų ne- 
skleidė tokios smarkios, kone spyruokliuojamai veikiančios pa- 
laimos, kaip 1924 metų vasara. Dienos, regėjosi, neturi pabai- 
gos; saulė vis spinduliavo pačiame zenite. Vaikai statėsi jūroms 
tinkamus laivynus, plaukė į salų pakrantes, kalbėjo gomuriniais 
balsais ir nuogus kūnus puošėsi geltonųjų vilkdalgių ir skėtinių 
bėžių vainikais. Salų gyventojai spalvotomis plunksnomis rodė 
nesvetingumą, jūrininkai su savo įsivaizduojamomis Biblijomis 
tarėsi esą nenugalimi. Namuose vaikai vartėsi lovose, mat jų fan- 
tazijos vis niekaip nenorėjo nurimti. Pelkynuose vešėjo nuosta- 
biausi raudonieji dobiliukai ir geltoni vėdrynai. Nuošaliau takų 
žemėje buvo matyti balučių, mažyčių akivarų, juose dėl nepaaiš- 
kinamų priežasčių sluoksnelis vandens kilnojosi čia aukštyn, čia 
žemyn. Spalvoti oro burbuliukai iš tokios akutės sūpavosi žolės 
pašaknėse, o paskui sproginėjo. Tarytum koks plokščias gyvis, 
didumo sulig pieva, alsavo po pelkyno sluoksniu ir ritmingai 
judėjo per miegus. 

Takas Albronda jautėsi taip, lyg būtų apdovanotas amžinu 
gyvenimu. Šiaip ar taip, jis žinojo esąs bent šimtą metų apsau- 
gotas nuo rimtesnės ligos. Vasaros dienų ir naktų ritmą jis išgy- 
veno kaip amžinybės prologą: šie laimingi 1924 metai buvo be 
pabaigos; dienų skaičius pasimetė; galėjo būti ir liepos 37-oji. 

Tiktai sekmadieniai (drabužiai, trynę strėnas ir sprandą; 
kiaurą dieną ant kėdės židinio kambaryje; akmenukų svaidy- 
mas į sidabrinį perlinuką; automobilio sėdynėje pakeliui pas 
groningeniškes tetas, vaišinusias suplėkusiu šokoladu) buvo 
kliūtys tose amžinybės platybėse. Sekmadienius ir visus vakarus 
jis leido su tėvu ir motina, su mažuoju Fede, kurio ausys jau ir 
tuomet buvo kaip kopūsto lapai, su Pike, kuri buvo dar neįdomi 
ir niekaip neleido numanyti, kokia graži mergina iš jos išeis, ir 

su Hana, kuri lygiai kaip jis pats ilgėjosi pievų laisvės. Kas vaka- 
rą jis sėdėjo priešais Haną prie stalo; jiedu vis lietė kits kito kojas, 
spardėsi, kirbėjo, glostinėjosi, kol motina liepdavo jiems ramiai 
sėdėti. Po valandžiukės Takas jau vėl, būdavo, pajunta puskojine 
apautas sesers kojas slydinėjant jo blauzdomis. 

Takas Albronda, naujokas šiose vietose, dienas leido su mo- 
kiniais, šie priėmė jį į savo būrį, o kartais senu papratimu ir 
skaudžiai parodydavo, kur jo vieta. Keisti buvo tie mokiniai; 
Takas prisiklausydavo visokių istorijų ir pamatydavo šauniau- 
sių išdaigų. Buvo ten, sakysim, Drisas Rustas, jodinėjimo ant 
paršų čempionas, kartą surentęs ožkos pašiūrę su durų vyriais 
iš puspadžių. Ožka puspadžius suėdė, ir senasis Rustas, visiems 
kitiems atidžiai stebint, nusitempė berniuką už rankos parodyti 
išvirtusių pašiūrės durų. Drisas manė, kad ne jis kaltas, kad kal- 
ta ožka. Šitaip pažemintas, jis išsyk stvėrė ožką ir, smalsiai lydi- 
mas visų, svarstančių, ką jis ketina daryti su taip meiliai glėbyje 
laikomu nešuliu, patraukė prie Zuidzeidefarto ir ūmiai sviedė 
gyvulį vandenin nuo medinio tilto. 

Buvo ten ir kitas mokinys Janas Rampas, po Tako vyriausias 
grupėje. Dėl persikraustymo atsilikęs, Takas atsidūrė tarp jau- 
nesnių berniukų, o Janas Rampas mokslais nesidomėjo ir buvo 
mokytojo vadinamas stuobriu. Per maudynes kiti amžinai vis, 
būdavo, pavagia jo maudymosi kelnaites, ir nuogas Janas Ram- 
pas risčiomis gauna vytis vagį, - tada stambus jo kūnas pašėlu- 
siai mėtėsi į šalis, o plaukais jau apžėlęs lyties organas kresčiojo 
sulig kiekvienu žingsniu. Pačiam Janui Rampui tas stimburys 
neatrodė kuo nors ypatingas, tačiau kiti čia įžvelgė čempiono 
kaspiną, kuriuo laimimi karai ir moterys išsyk verčiamos ant 
žemės. Tačiau tai dar ne viskas. Ketinęs paleisti šlapimą per storą 
maudymosi kelnaičių audinį į vandenį, o dabar taip sutrukdytas, 
Janas Rampas, kelias minutes veltui vaikęsis vagį, turėjo sustoti. 
Didžiulėmis rankomis jis griebėsi už lyties organo ir ėmė viską 
gniaužti į daiktą, o šlapimas tryško laukan. Ir tryško taip smar- 
kiai, kad plonos čiurkšlelės į visas puses švirkštė jam tarp pirštų. 

Janas Rampas pavirto į nuogą fontano skulptūrą, į fauną pravira 
burna, iš kurios plačiu lanku būtų turėjusi trykšti pasipūtėliška 
čiurkšlė; deja, skulptūros papilvė keliose vietose pasirodė kiaurai 
prarūdijusi, ir vanduo pirma laiko bėgo iš jos plonų čiurkšlelių 
puokštele, o iš praviros burnos rodėsi vien keli seilių lašiukai. 

Be to, ten dar buvo broliai Verlatai. Amžinai drauge kaip du 
medžiojantys leopardai, visados kits kitam pamėtėjantys ka- 
muolį, amžinai žengiantys ta pačia tingia, bet ryžtinga eisena. 
Niekas nežinojo, kuo vardais jie iš tikrųjų yra. Visi vieną vadino 
Mažyliu Teunu, antrą - Plumpiumi. Jų tėvas turėjo įmonėlę su 
arklių sukama mašina. Plumpius tais metais primušė mokytoją, 
kurį Mažylis Teunas suspėjo pastverti, nes kitaip šis būtų galva 
trenkęsis į krosnį. 

Kai Hana pirmą kartą, ieškodama brolio Tako, aptiko jį su 
svetimais mokiniais Zuidzeidefarto pakrantėje (visą aštuonetą 
su maudymosi kelnaitėmis), berniukams tokia moteriškos pa- 
dermės viešnia sukėlė šiokį tokį galvosūkį. Reikėjo prasimanyti 
kokią nors smagybę. Janas Rampas praeitą savaitę buvo palik- 
tas ramybėje; Janas niekada nebuvo atsargus, taigi grobuonys 
Verlatai galėjo pagrobti jo maudymosi kelnaites. Broliukai nardė 
taip mitriai, kad vis ištrūkdavo iš Jano Rampo rankų, bet sykiu 
rūpinosi, kad faunas čempionas vis gautų tekšendamas prabėgti 
pro Haną, mat tai ir buvo visa pramoga. 

Kiti nenuleido akių nuo Hanos. Jeigu ji būtų mėginusi pa- 
bėgti, jie galėjo ją sučiupti, o jei būtų rankomis užsidengusi akis, 
būtų privertę ją žiūrėti į tas bulių kautynes. Tačiau Hana pla- 
čiai atmerktomis akimis žiūrėjo į priešais ją strykinėjantį nuogą 
Janą Rampą, o baleto pabaigoje patyrė visą Jano Rampo van- 
denų slėgio galybę, mat šis kaip reta sėkmingai transfigūravosi 
į čiurkšles švirkščiantį satyrą. Hana gavo pasitraukti atatupsta, 
kad nesušlaptų. 

Iš viso to radosi paaugliškos fantazijos. Bendras šlapinimasis 
buvo pasuktas per ketvirtį apskritimo. Drisas Rustas prisipaži- 
no įsimylėjęs Haną Albrond. 

Po savaitės Hana išklausė visų neišsakytų maldavimų. Ve- 
dina septynmečiu Fede, ji atėjo drauge su Taku ir prisidėjo prie 
berniukų. Iš pradžių aplinka buvo visai jauki. Drisas Rustas 
nugriuvo aukštielninkas, pagautas ūmaus juoko priepuolio. Ja- 
nas Rampas ramiai apsimovė maudymosi kelnaites. Broliukai 
Verlatai kuždėjosi sugulę žolėje. Truputį tolėliau, prie guotelio 
iki pat kamieno genimų gluosnių, šiuose kraštuose vadinamų 
galviniais, stovėjo keli penimiai. Vasara buvo įpusėjusi. Pro šalį 
praskrido raudona strėliukė, ir Drisas šūktelėjo ją pagausiąs. 

— Ar eisi su visais maudytis? - paklausė Janas Rampas. 

Niekas nesitikėjo, kad Janas Rampas prašneks apie tai. Hana 
buvo dvylikos metų. Jau nebe mergytė. Šią stadiją ji jau buvo 
bebaigianti. Su neįprastu domesiu berniukai apžiūrinėjo visus 
ženklus. Turėdama gerus žabtus apsiginti, ji būtų taip pat ramiai 
galėjusi maudytis su marškiniais ir apatinėmis kelnaitėmis. 

— Ne, - atsakė ji atžariai. 

Jeigu tik tiek ir būtų pasakiusi, būtų dar išnešusi sveiką kailį. 
Kitų nedrąsa būtų padidėjusi. Jie būtų likę strikinėti nelyg varlės 
nudirta oda, ūmai įmestos į sūrų vandenį. Geriausiu atveju būtų 
paprašę Janą Rampą pasistaipyti prieš ią. Tačiau Hana pridūrė: 

— Neturiu maudymosi drabužių. 

Dabar prieš akis trūkčiojamai pradėjus slinkti sumišiems pa- 
veikslams, Takas pajuto, kad jo smegenys apšalo, tad jis neįsten- 
gė į vieną įvykį sureaguoti pirmiau, nei kitas jau buvo nutikęs. 
Jis nepajėgė pakeisti net kūno padėties. 

Pirmasis dalykas, nuo kurio jo temperatūra akimirksniu kri- 
to, tas, kad Janas Rampas išsyk nusimovė maudymosi kelnaites. 

— Štai, prašom. 

Atrodė, kad Janas Rampas, tiek sykių paikiojęs, nė trupučio 
nesigėdija Hanos. Drisas Rustas stumtelėjo vilnono kelnaites 
rankoje laikantį Janą į Hanos pusę. 

Tučtuojau sekė kitas sukrečiamas spektaklis. Pastvėrusi kel- 
naites nuogaliui Janui iš rankų, Hana sušuko: 

- Tikriausiai manote, kad neišdrįsiu! 


Ir pasileido tolyn. 

Medžiokliai leopardai pašoko lyg stumtelti spyruoklės. Ne- 
būtum suskaičiavęs daugiau nei iki keturių, kol jie pasivijo 
Haną. Ši suspigo, girdi, ji neketinanti sprukti, nenorinti nieko 
vogti, tiktai kad aplinkui visi ją matą. Ji bemaž neįstengė nu- 
slėpti balse pasigirdusios panikos. Broliukai ją stumte sugrąžino 
atgal. Nenešė jos kaip grobio, netempė už riešų. Stumčiojimas 
labiausiai galėjo atrodyti kaip draugiškas judesys. 

- Visiems nusigręžti, - šūktelėjo Drisas. 

Žiūrėti liko tik ledo sukaustytas Takas, bet jis buvo Hanos 
brolis. Tą vasarą Hana vilkėjo lengvus drabužius. Žinodama, 
kad grumtynėse pralaimėtų, Hana ryžosi veikti greitai. Keliais 
grybšniais ji liko su vienais apatiniais. Pasiėmė maudymosi kel- 
naites, pasidėjo jas prieš save ir, sekundę padvejojusi, vikriai nu- 
simovė apatines kelnaites. 

Tą akimirką, kai ji būtų turėjusi užsitempti maudymosi kel- 
naites, viršum žolės, tarytum raudonoji strėliukė būtų sugrįžusi, 
šmėžtelėjo ranka, ir maudymosi kelnaitės nuskriejo ton pusėn, 
apie kurią Hana nebuvo pagalvojusi. Užuot žaibiškai apsivilkusi 
drabužius, Hana persigandusi suspigo ir įstengė paklusti tik vie- 
nam impulsui: susigrąžinti vilnono kelnaites. Tą akimirką, kai 
ji žengė kelis žingsnius, antrasis leopardas, suglemžęs mergaitės 
drabužius, šoko tolyn. 

Hana atsigręžė, pamėgino marškiniais prisidengti papilvę; 
paskui, pamaniusi, kad įstengs pastverti maudymosi kelnaites, 
atsisakė šito mėginimo. Ji pavėlavo ir, vilkėdama vienais marš- 
kiniais, turėjo bėgti paskui Plumpių Verlatą - pro kitus, kimiais 
balsais džiūgauti suskatusius berniukus. Trepsėdama pro berniu- 
kų grupę, bėgdama prieš vėją, dusdama, stvarstydama meškerės 
jauką, paskui - į priešingą pusę, kone griūdama, gaudydama 
kvapą. Kad jie visi galą gautų, kad jie esą vaikų prievartautojai, 
kad ji linkinti jiems visiems supūti pelkėse, kad jie visi vienas po 
kito priburbuliuotų. Niekas jos nesiklausė. Berniukai sprogino 
akis. Smarkiai palinkę į priekį, jie stengėsi įžiūrėti apatinę Hanos 

kūno dalį, apie kurią palaidas plaikstėsi siuvinėtas marškinių 
kraštas, kurios iš įniršio virpanti užpakalinė pusė buvo švelnes- 
nė ir putnesnė nei jų pačių kaulai ir kurios priekyje, papilvėje, 
buvo matyti gležnas kaip gėlės žiedas, šviesos vengiąs kauburė- 
lis, apžėlęs cinamono spalvos pūkeliu. 

Drisas Rustas pareiškė, kad tai gražiausias iš visų jo regėtų 
kūšelių. Janas Rampas svarstė, kaip jis galėtų veikti kaip fon- 
tanas. Bėgdama pro šalį, Hana viena ranka tempė marškinius 
žemyn, bet dėl to kitoje pusėje dosniai vėrėsi drebanti nuogybė. 
Šitaip viskas ir toliau klostėsi, o po kelių ratų Hana sustojo vos 
vos tramdydama ašaras, svajodama apie kerštą, melsdama, kad 
ugnis iš dangaus nukristų ar žemė prasivertų. 

Tada ir vėl sekė broliukų Verlatų sutartinių veiksmų pavyzdė- 
lis. Plumpius su pažadu akyse, kad jai pagaliau būsią leista prisi- 
dengti kūną, žengė prie Hanos, laikydamas maudymosi kelnai- 
tes rankoje. Mažylis Teunas žaibiškai nėrė jai už nugaros. (Tako 
smegenys suaušo į ledo kristalus, atrodė, lyg ten stiklai brūžin- 
tųsi į kits kitą. Kiek visa tai tvėrė - nuo maudymosi kelnaičių pa- 
grobimo iki dabar: ištisas nurytų nuoskaudų gyvenimas, plytįs 
tarp jaunystės ir senatvės, ištisa amžinybė, plytinti tarp nekalto 
neišmanymo ir kaltės.) Paskutinę akimirką Plumpius trūktelė- 
jo kelnaites atgal ir stumtelėjo Haną. Praradusi pusiausvyrą, ši 
aukštielninka užgriuvo Mažylį Teuną. 

Po šio triuko Verlatai griebėsi dar vieno. Vos Hanai atsidūrus 
ant žemės, Mažylis Teunas, išlindęs jai iš po kojų, išsyk šoko 
jai prie galvos. Sugriebęs Hanos rankas, prispaudė jas prie žolės. 
Plumpius, nusviedęs šalin kelnaites, dėl kurių juk viskas ir pra- 
sidėjo, sugriebė Hanos kojas, kad ši nebegalėtų spardytis. Mažy- 
lis Teunas užtraukė jai ant galvos marškinius ir prispaudė juos 
abiejose pusėse keliais. Visi įsmeigė akis į šviežias, virpančias 
pagalvėles po jos speneliais. 

Kas dabar? 

Kažkas stumtelėjo į priekį Janą Rampą. Visiems ritmingai 
džiūgaujant ir balsiai kvatojantis, Janas išsitiesė Hanai tarp 

kojų ir dribtelėjo ant jos, o jo įspūdingas lyties organas nelyg 
drėgnų daržovių ryšelis atsidūrė tarp dviejų kūnų, ir dėl to ties 
Hanos galva pasigirdo mirtinas gargaliavimas. Drauge su kitais 
Takas praėjusiais metais aukštame gluosnyje buvo aptikęs pelė- 
dikės lizdą. Jie visi kyštelėjo rankas į vidų. Dabar, pamatęs Jano 
Rampo letenas ant savo sesers tamsios paslapties, jis prisiminė 
tą grabinėjimą apčiuopomis tarp šiltų sumedžiotų pelių ir kir- 
bančių pelėdikės jauniklių. Atrodė, lyg į smegenis jam įsmigo 
ledo smaigas; stiklo traškesys galvoje jį išbudino. Jis ėmė dairy- 
tis į dangų, ieškodamas tamsaus kaip naktis debesies, iš kurio 
pažirtų kruša ar prapliuptų baisinga liūtis. Tačiau dangus buvo 
Žydrut žydrutėlis. 

Kažkuriam nedorėlių šovė mintis įkišti Hanai į vidų tvirto ir 
ilgo švendro cigarą. Janas buvo išsiųstas jo surasti - tokiu tonu, 
lyg jie būtų aptikę kokį ypatingą šliužą, kurį reikia iškrapštyti 
iš namelio. Kas išdrįs (dixit Rustas) paliesti Hanos kūšelį? Ta- 
kas žvelgė Hogmadės pusėn. Nejau tie žalsvi, smailūs bažnyčios 
bokštai negali sprogti? Nejau iš ugnimi spjaudančių rūdžių de- 
besų negali išnirti žolę svilinantis ir Verlatus ryjantis grifas? 

Takas įniko melstis. Janas Rampas mosavo tiesiog puikiu ci- 
garu. Takas kone sprogo, šaukdamasis aukštybių pagalbos. 

Ir še tau: magnificat ir gloria, po perkūnais, stebuklas įvyko. 

Šis stebuklas visą likusį gyvenimą įkvėpė Takui mintį, jog jis, 
kad ir kokia liguista būtų jo mąstymo tėkmė, kad ir kokie mela- 
gingi būtų jo žodžiai, savo valia gali rikiuoti pasaulį ir gyvenimą. 
Jog jis viską gali režisuoti kaip smagią ir džiugią Žaismę. 

Iš pradžių pasigirdo Žemas gaudesys, lyg sutartinai zvimb- 
tų tingių bičių spiečius. Gaudesys vis garsėjo, garsėjo. Pirmasis 
aukštyn pažvelgė Drisas Rustas. 

Žydrynės gelmėje, po dešinei nuo dar nepriekaištingų Hogma- 
dės bokštų, pasirodė lėktuvas. Kampuotas aparatas su viršum jo 
pritaisytu dideliu sparnu; plataus sparno apačioje buvo matyti 
mįslingos raidės ABD. Berniukai tikino matę pilotą mojuojant 
ranka. Vienas jų sakėsi tvirtai žinąs, kad čia „Fokeris“. Kitas pa- 

reiškė, kad tai KLM; tas buvo aršiai išjuoktas. Plumpius Verla- 
tas ir Drisas Rustas, tikrieji žinovai, ginčijosi, ar ten buvęs F-II 
ar F-IV. Esama ir F-VI, pasakė Drisas. Visi sustojo, rankomis 
dangstydamiesi akis. Lėktuvas - atskrendąs ar išskrendąs, ga- 
benąs įgulą, o greičiausiai dar ir keleivius (visados penkis, kaip 
pareiškė Plumpius), kurie veikiausiai tik akies krašteliu pama- 
tė aštuonis kūgių pavidalo berniukus, stovinčius aplink nuogą 
dryželio pavidalo mergaitę (o tolėliau dar ir visų pamirštą vai- 
ką). Besiartinantis lėktuvas su galingai riaumojančiu varikliu. 
Šešėlis užgulė juos, leisdamas jiems pajusti savo menkystę. Jie 
matė judantį orą. Užuodė degalus. Kai viskas baigėsi, Drisas ti- 
kino, kad iš uodegos švirkštė benzinas ir kad jis liežuviu pajutęs 
degalų skonį. 

Tuo metu Hana susivokė, kad jos išbandymas baigėsi, ir atsi- 
stojo. Užsitermpusi marškinius ant liemens, nusipurčiusi nuo kū- 
šelio žoles, slapčiomis dirstelėjusi aukštyn pasižiūrėti, koks čia 
dangiškas triukšmadarys išgelbėjo jai gyvastį, ji susigriebė dra- 
bužius. It paklaikusi tampydama sijoną, vos tramdydama ašaras 
ir tvarkydamasi viršutinius drabužius, pylimo ketera ji leidosi 
geležinkelio link, nuskubėjo į savo pačios saugią priebėgą. 

Berniukai pajuto, kad lėktuvo gausmas išjudino jų gėdos 
jausmą. Visi vienas per kitą mėgino priblokšti kitus detalėmis 
ir žiniomis; nieko iš to neišėjo; linksmas žodis taip ir nesidavė 
išspaudžiamas. Kai jie paklausė Tako, gal jis kartais žinąs, ką 
reiškiančios tos raidės ABD, o paskui dar, tapšnodami per petį, 
ėmė jį įtikinėti, kad seseriai buvę labai smagu, - to jau tikrai 
per daug. 

Per patį tos gėdos antplūdį (Janas Rampas nepataikė koja 
į kelnių klešnę; broliukai Verlatai trumpai apsikūlė) mažasis 
Fedė nusprendė paverkti. Net ne dėl to, kas nutiko jo seseriai, 
o dėl to, kad ji išėjo namo be jo. Tiesą sakant, visi buvo vaiką 
truputuką pamiršę. 

Tada atėjo antrasis išmėginimas Albrondų giminei. Takas 
matė, kad Drisas nori padaryti malonumą. Drisas žengė prie 

žliumbiančio mažiuko, suėmė jį už nepaprastai didelių ausų, 
šitaip prisitraukė jo galvytę prie savosios avių kirpėjo galvos 
ir suriko: 

- Tu nieko nematei. Nieko nepasakosi apie savo sesę. Išvis nie- 
ko nepasakosi. Niekam. Nieko daugiau nebesakysi. 

Truktelėjęs už abiejų ąsų, Drisas kaukštelėjo makakos kiaušą 
sau pačiam į kaktą. 

Namie Fedė nieko nekalbėjo. Tiesiogine prasme. Nė žodelio. 
Tik kitą dieną darbuose paskendę tėvai pastebėjo, kad Fedė toks 
pritilęs. Takas reagavo užgaidžiai; jis susikaupęs piešė pieštuku. 
Į nepaliaujamas aimanas atkirto, tarsteldamas, girdi, žemai pra- 
skridęs lėktuvas. Daktaras neįstengė rasti jokios ligos, pareiškė, 
kad nebylys esąs iš prigimties tingus vaikas. 

- Arbajis patyrė smarkų jaudulį, - pridūrė gydytojas. 

Ar taip galėję atsitikti dėl žemai pakibusio lėktuvo. Tikrai ga- 
lėję, atsakė gydytojas. 

Takas pasidalijo su Hana būgštavimais, kad su Fede dedasi 
kraupūs dalykai. 

- Jis viską matė. 

- Tu irgi, - dviprasmiškai įgėlė jam Hana. 

Visi lengviau atsikvėpė, kai Fedė po kokių trijų savaičių su- 
murmėjo kelis nesuprantamus žodžius; dar kitą dieną jis jau 
kalbėjo kaip visados. Tėvai vėlų vakarą purtydami galvas šne- 
kėjosi apie tokį griaudžiantį, žemai skraidantį aparatą; ko gera, 
mažasis Fedė turėsiąs gyventi, kamuojamas trauminės visokių 
skraidančių daiktų baimės. 


1 
Aleksandras Rotveilis 


1944 metų birželio 25 dienos greitasis traukinys į Estacion del 
Norte atvyko ne tiksliai 17.04 val., kaip skelbė pilki Bilbao trau- 
kinių tvarkaraščio lakštai, bet tik kitos dienos, pirmadienio, 
rytą. Tikslus atvykimo laikas liko neaiškus. Visi stoties laikro- 
džiai buvo sustoję dešimt minučių po trečios. Tarp skubančių 
keleivių žengė Aleksandras Rotveilis. 

Vos pajudėjęs, traukinys sustojo. Ratų žviegsmą ir dundesį vė- 
jas nunešė viršum išdegusių, pilkšvai rusvų kalvų. Maždaug po 
pusvalandžio mirtinoje tyloje traukinys savaime pradėjo riedėti. 
Po kelių kilometrų pasigirdo virtinė pokštelėjimų, ir traukinys 
vėl tyloje tol slydo bėgiais, kol vagonai, dunksėdami į kits kitą, 
sustojo ir galiausiai nugrimzdo į poilsį. Vidudieniui baigiantis, 
gretimais bėgiais prapūškavo lokomotyvas su dirbtuvių vagonu. 
Vyrai, užsiropštę ant traukinio ir atsukę stogo plokštes, narsiai 
stvėrėsi darbo. Keleiviai, pamatę besileidžiančias sutemas, susi- 
taikė su mintimi, kad bent jau dalį nakties jiems teks praleis- 
ti traukinyje. Priešmirtinėje tamsoje traukinys, kone sliūkinte 
sliūkindamas iš gėdos, pajudėjo toliau. Toks vėžlinimas, iš pra- 
džių keleivių palaikytas atsargiu mėginimu, taip ir liko tverti 
visą tolimesnę kelionę. 

Vyras vešliais antakiais ir mažutėmis, giliai įdubusiomis 
akimis kumštelėjo Aleksandrą Rotveilį ir susirūpinimo kupi- 
nu, česnakais dvelkiančiu balsu tarstelėjo, girdi, užgaišti geriau 
nei patekti į tokią traukinio katastrofą kaip sausį Leono tunely- 
je. Aleksandras linktelėjo. Paskui pasigirdusio klausimo, iš kur 
esąs, jis apsimetė nesupratęs. 

- Šimtai žuvusių, - lyg kokį švietalą dar pridūrė pašnekovas. 

Dauguma keleivių šiame brangiame vagone sumigo. Trauki- 
nys pasiekė kažkokį kaimą ir per vagoną einantis konduktorius 
visiems ištrimitavo, kad panorėjus galima išlipti iš traukinio. 

Visi liko sėdėti. Ko ten trainiotis tamsoje po angliadegių kaimą, 
kur visi vaikšto su peiliais, pasakė beždžionveidis. Aleksandras 
karštai jam pritarė. 

Priešais Aleksandrą Rotveilį sėdėjo jauna moteris šiaudų 
geltonumo apsiaustu ir tos pačios spalvos skrybėlaite. Skrybė- 
laitę dengė standus vualis. Ji buvo plonomis kojinėmis, didžiai 
neįprastomis šiais skurdo laikais. Moteris buvo pernelyg trapi 
keliauti tokia šiurkščia transporto priemone, atrodė pernelyg 
elegantiška tarp ją supančių juodosios rinkos prekeivių. „Rival“ 
markės lūpų dažai galėjo užkliūti katalikų ir fašistų fanatikams, 
atkakliai diegusiems moterims ispanų moralę ir smerkusiems 
palaidą ir žydišką Prancūzijos madą. Naktis toliau risnojo gre- 
ta traukinio, ir moteris, kuri, tiesi lyg žvakė sėdėdama ant me- 
dinio suolo, ilgai ir nesutrikdomai skaitė, dabar atrėmė galvą į 
kietą atkaltę. Po kilometro veide radosi drėgna išraiška, burna 
prasižiojo. Rankos, baimingai gniaužusios rankinuką, atsileido. 
Knyga, regis, buvo vokiškas romanas. 

Buvo beveik vidurnaktis, kai Aleksandras Rotveilis, iš snau- 
dulio su lengvu krūptelėjimu perėjęs į tykaus būdravimo būseną, 
pamatė, kad įstrižai priešais jį sėdįs į akis nekrintąs vyras, kone 
nepastebimai slinkdamasis, atsidūrė prie pat jaunosios ponios 
šviesaus apsiausto. Iš nutrintos striukės išniro ranka. Pirštai 
pakaitomis darbavosi kaip čiuptuvai. Ranka nuslydo apsiausto 
rankove, pradingo rankinuke, kuris paskutinį pusvalandį nesau- 
gomas gulėjo moteriai ant šlaunies, rankinuke pasisuko, visus 
čiuptuvus išleido klydinėti ir išniro laukan lygiai tokiu pat srai- 
gės greičiu, kaip pirma buvo į rankinuką įsliuogusi. Tarp dviejų 
pirštų pasirodė piniginė. Ranka baigė savo kelionę ir smuko į 
savininko striukę. Lyg jiedu būtų susitarę, šimpanzė tą akimirką 
persivertė ant kito šono. Pasigirdo sodrus bezdesys. Niekas nė 
nekrustelėjo. Visi miegojo. Sraigė su pinigine lyg apstingo. Po 
penkių minučių į akis nekrintąs vyras nusliūkino šalin. 

Kadangi Aleksandras Rotveilis, užsienietis, gyvenąs Ispani- 
joje su valdžios leidimu, atrodė geriau už šių vietų gyventojus 

ir kadangi jo trijų dalių kostiumas ir glotniai sutepti plaukai 
darė įspūdį, tykiu, valdingu balsu pratartu įsakymu jam pavyko 
priversti vagį sustoti tambūre. Kelnes be diržo vyras buvo taip 
aukštai užsikėlęs, kad ilgas praskiepas pūpsojo ant šiek tiek iš- 
virtusios papilvės. Netikusiai surištas kaklaraištis buvo užbruk- 
tas už kelnių juosmens. Striukė atsagstyta. Skrybėlę juosė platus 
juodas kaspinas. 

Išsitraukęs iš liemenės kišenėlės odos dėkliuką, įgudusiu ju- 
desiu Aleksandras jį nykščiu atvožė ir lyg burtininkas mostelėjo 
greta savo dešinės ausies pažymėjimu. Truputį negrabia ispanų 
kalba jis pareiškė esąs prancūzų policijos agentas. Žingtelėjo 
žingsnį į priekį ir atsidūrė grėsmingai arti ispano. Įrėmė kumštį 
į sieną prie pat ispano galvos. Atvertęs striukės skverną, jis at- 
sargiai (pirštų atspaudai!) ištraukė pavogtą piniginę. Dešimt se- 
kundžių turėjo sugaišti, sutelkęs dėmesį į šią piniginę (dėl Dievo 
meilės, kas gi šiame krašte keliauja gabendamasis kišenėje tiek 
pinigų?), kol vagis išdrįso šokti į kitą vagoną. Nusprendęs, kad 
jis gudresnis už prancūzų policiją, vagis smarkiai trinktelėjo 
paskui save vagonus skiriančiomis durimis. Aleksandras šypte- 
lėjo; grobio netekęs vagis turės slėptis dvokiančio skurdo pilna- 
me vagone. Dvigubai pilname, dvigubai dvokiančiame, mat dar 
tolimesnis vagonas uždarytas, jame gabenami belaisviai. Įsmu- 
kęs į tualeto kabiną, pinigus iš pilnos piniginės Aleksandras su- 
sigrūdo į savo striukę, patį kompromituojantį įkaltį išmetė pro 
angą ant bėgių ir įsikišo kišenėn policijos pažymėjimą. Jaunoji 
moteris miegojo. Dėl to jam nereikėjo vargti aiškinantis. 

Apyaušriu traukinys krestelėjęs pažadino miegančius kelei- 
vius. Aleksandras pasiėmė skrybėlę. Ar jo sutepti plaukai ele- 
gantiškai ir tiksliai prie jos prigludo? Priešais jį sėdinti moteris, 
pagauta trumpo panikos priepuolio, pasigraibė aplink save, susi- 
rado rankinuko rankenas. Aleksandras nusprendė, kad ji kokių 
aštuoniolikos, daugių daugiausia - dvidešimties metų. Žvelgda- 
mas į jos veidą jis nejučia prisiminė perregimus japoniškus puo- 
delius. Šiuose kraštuose į akis krito pernelyg šviesi jos oda. 


Kai kurie keleviai, aiškiai užmiesčių gyventojai, atpažino 
vietovę (vyninė ties posūkiu, ožkų takas, kalvų forma), todėl 
visi ėmė rinktis savo mantą. Apvogtoji dama žvelgė į lauką, o 
jos rankos, lyg skaitydamos aklųjų raštą, bėginėjo rankinuko 
oda. Beždžionveidžio antakiai kilstelėjo aukštyn ir vėl nusileido. 
Vyras pasirąžė. Kairioji alkūnė bakstelėjo Aleksandrui į veidą. 
Šimpanzė pasistiebė ant pirštų galiukų. Paskui dunksteldama 
nudribo atgal ant medinio suolo. Priešais Aleksandrą sėdinčios 
damos pirštai liovėsi skaitę, stabtelėjo, tiriamai spustelėjo ranki- 
nuką ir nuniro vidun. Ten jie ėmė šokinėti į visas puses, karštai 
ieškodami, o paskui buvo be galo lėtai ištraukti. Aleksandras 
tiesia nugara prisispaudusi prie medinės atkaltės. 

Vos neužkliuvusi už beždžionės kojų ir, traukiniui trūkčio- 
jant, priversta kibtis į nepažįstamus keleivius, moteris šitaip 
nusiūbavo kairėn, traukinio galvos linkui, tačiau grįždama jau 
elastingai ir kupina pasitikėjimo savimi nužingsniavo į trauki- 
nio uodegos pusę. Vyriškis kumštelėjo Aleksandrą ir pasker- 
sakiavo vaško geltonumo akių obuoliais. Ji kažko ieško, bylojo 
tie obuoliukai. 

Aleksandras Rotveilis dvejojo. Jis mėgino įvertinti tikimybę 
būti įveltam į isteriškus kaltinimus. Pagalvojo apie įkyrųjį kon- 
duktorių. Pasvėrė galimybę, kad pasirodys grises, Policia Arma- 
da pareigūnai, paprastai nukrintą tiesiai iš dangaus. Kaimynas 
pasisuko į Aleksandrą ir, uždėjęs ranką (stori pirštai, alyvuogių 
aliejaus, „Manchego“ sūrio dėmės) jam ant šlaunies, stačiai pa- 
klausė, ar ponas atvykęs iš Prancūzijos. Atrodė, lyg jis būtų iš- 
sprendęs trigonometrijos problemą. Aleksandras, nieko neatsa- 
kęs, pakilo. Kadangi juodas, dėmėtas batas stirksojo jam įkypai 
priešais, Aleksandras visai ne netyčiomis uždėjo savo karamelės 
rudumo pusbačio kulnį jam ant kelties, pasidavė visu kūnu į kitą 
pusę, kad visu svoriu prispaustų kaimyno koją, ir žengė pirmyn 
pagal siūbuojančio traukinio taktą. Jis atsiprašė. Kaimyno vei- 
das čiulpiamai susiraukė. 

Pačiame traukinio gale Aleksandras atrado savo bendrakeleivę. 
Pulkelis kaimiečių buvo padarę jai vietos ir, kramtydami ąžuolų 
lapus, sėdėjo aplink ją pusračiu ant į skepetas surištų daiktų ir 
įkyriai dėbsojo į tokią prabangą. Ji žvelgė į tingiai iš po traukinio 
šliaužiančius bėgius. Grandinė, kuria buvo užrištos paskutinės 
durys, žvangsėjo vienodu tingiu ritmu. Aleksandras prabilo ty- 
kiu balsu. Jis, girdi, nenorįs bruktis. Bet pastebėjęs, kad kažkas 
negerai. Galbūt ji pageidaujanti verčiau likti viena. Tuo atveju jis 
atsiprašąs, kad trukdąs. Jeigu jis galįs padėti, tegu ji tik pasakanti 
kaip. Tylintys kaimiečiai lingavo tuo pačiu ritmu. 

- Esu apvogta, - tarė ji. 

Aleksandras matė, kad ji neturi nė dvidešimties. Ar ji žinanti, 
kas ją apvogė? 

- Įtariu, kad tasai keleivis juoda skrybėle. Jis sėdėjo greta ma- 
nęs. Niekur jo neberandu. 
— O kodėl nesikviečiat konduktoriaus? 

Choras kramtė ąžuolo lapus. Traukinys pajudėjo truputį grei- 
čiau. Intervalas tarp dviejų aukštų grandinės skimbtelėjimų ir 
žemo dunkstelėjimo pasidarė trumpesnis. Ar ji turinti pakanka- 
mai pinigų parsirasti namo? Ji tylėjo. Aleksandras išsitraukė iš 
piniginės banknotą. Tegu ji nieko pikta nepamananti. Ji žvelgė 
laukan, kur nuo kalvų leidosi keli greitkeliai. Aleksandras neat- 
lyžo. Ji šypsodamasi priėmė pinigą. 

- Ar galiu jus pakviesti puodelio kavos? Žinau gerą vietą. Pa- 
siimsim ir sumuštinių. Arba puikiųjų canutillos. 

Kai pasirodė chabolas, iš atliekų suręsti lūšnynai, kaimiečiai 
sujudo. Aleksandrui buvo pats laikas pasiimti savo lagaminą. Jis 
prisistatė. Ji buvo vardu Pilė Eguren. 

Nusprendęs lagaminą kol kas palikti bagažo saugykloje ir 
šiek tiek sugaišęs, kol nurodinėjo, kur patogiausia bus padėti 
tą sunkų kaip švinas griozdą (skubus žvilgsnis į savo atspindį 
reklamoje, ar jis neatrodo pernelyg susiglamžęs), Aleksandras 
iš pradžių nepastebėjo, kad ji kerta laukiamąją salę kaip bėglė, 
kuri, sutikusi malonų bendrakeleivį, po kelionės verčiau linkusi 

atgauti savo anonimiškumą. Prieš pat kelių elgetų nosį jis pasto- 
jo jai kelią. Ar ji esanti tikra, kad nenorinti pranešti kondukto- 
riui? Jai nespėjus nieko atsakyti, pasigirdo policininkų švilpukai. 
Laipteliai į šoninį sparną buvo atlaisvinti grandinėmis surakin- 
tiems kaliniams. 

Miestas buvo netoli jūros. Upė vinguriuodama slinko pro vilų 
kvartalus ir fabrikų rajonus. Druskos ir moliuskų kvapas tvyro- 
jo tarp aukštų pastatų. Aleksandras ranka švelniai paėmė ją už 
alkūnės. Laisva ranka ji čiupinėjo savo vėrinį. Vesdamas ją pro 
elgetas, Aleksandras papasakojo apie Didžiąją bulvaro kavinę. 

Prie kolonos Plaza Circular viduryje buvo pritvirtinti tram- 
vajaus linijos laidai; viršuje stovintis akmeninis laisvės didvyris 
ištiesta dešine ranka privalėjo be kliuvinių pravesti tramvajus 
per sankryžą; ant cokolio juodais dažais buvo užpurkštas šian- 
dienio laisvės didvyrio portretas, Caudillo de Dios y de la Patria. 
Kaip tik tuo metu, kai Aleksandras, įsileidęs ciniškai aptarinėti 
tolėliau stovinčią ilgą laukiančiųjų eilę prie kažkokios žinybos 
(leidimas, antspaudas, parašas), jau buvo bebaigiąs savo komen- 
tarus apie Bilbao, Pilė Eguren trūktelėjusi išsivadavo, šūktelėjo 
kažką apie tramvajų ir paskubomis, gerokai rizikuodama leidosi 
per aikštę. 

Aleksandras pamatė, kaip paslaugios rankos įstūmė ją į prisi- 
kimšusį vagoną. Ant galinio buferio, pirštais įsitvėrę į langus, iš 
lauko prie vagono pakibo penki vyrai. Į klausimą, kur važiuo- 
jąs pirmosios linijos tramvajus, vyriškis su suvystytu šuniuku 
burbtelėjo, kad pirmosios linijos tramvajus laikinai nevažiuojąs. 
Girdi, taupoma elektra. 

Šuniuko antklodėlėje buvo išsiuvinėtas užrašas „nevalgo- 
mas ; aplink trainiojosi daugybė pamišėlių, šunieną laikiusių 
gardėsiu. 

Priėjęs Didžiąją bulvaro kavinę, Aleksandras kokią valandą 
dairėsi jos. Tada užsisakė kavos. „Cortado“. Pajuto, kad pamaži 
atsipalaiduoja. Ryškiai apsirengęs vyriškis įžengė į kavinę, per- 
kirto salę ir dingo už durų gilumoje. Po kelių minučių - dar 

vienas. Per trumpą laiką septyni. Kelneris paklaustas tiriamai 
nužvelgė Aleksandrą ir neatremiamai nukirto: 

— Pasitarimas. 

Įdomu, pamanė pats sau Aleksandras Rotveilis. 

Jis leidosi į savo būstą netoli upės. Nusivilko švarką, atsisagstė 
liemenę ir atsargiai suėmė ranka plaukus. Padėjęs „Trumper's“ 
firmos pomada suteptą peruką ant marmurinės lentynėlės vir- 
šum prausyklos, įniko piktai trinti ranka jau kelias valandas pa- 
šėlusiai niežtintį, blizgantį pakaušį. 

Muiluodamasis smakrą, Aleksandras Rotveilis mąstė apie 
Pilę Eguren. Kam ji turės atsiskaityti? Kaip paaiškins trūkumą? 
Gal ji užsisakė telefono pokalbį ir įsitermpusi laukia, kada pa- 
sigirs šiurkštus viršininko balsas? Tarpmiestinio ryšio trikdžių 
garsai galbūt jai teikia paguodą: viliojantys „takadum“ ir „zz- 
zzz ritmai iš Jenseits, pašnekesių apie alyvuogių aliejų nuotru- 
pos šniokščiančio vandenyno fone. O gal apvogtoji guodžiama 
deramu būdu? Ar ji užsitraukė užuolaidas? Ar nubloškė ant kė- 
dės muskusinės anties spalvos švarkelį? Kaip atrodė tas, kuris ją 
prisitraukė prie savęs, kuriam ji leido lyg armoniką užsmaukti 
ant klubų sijoną? Pilė Eguren. 

Didžioji bulvaro kavinė. Pasitarimas. Tai reiškia: valdžios 
dalijimasis, pažeidžiamumas, manipuliacija, puikybė. Gausybė 
veiklos. Pilė Eguren pasitraukė į gilumą. 

Didžiosios bulvaro kavinės erdvė buvo įrengta devynioliktojo 
šimtmečio pabaigos stiliumi, su žvilgančiu daugiakampių for- 
mų riešutmedžiu, veidrodžiais ir žvakėmis gintaro spalvos ir 
blankiai rausvuose dubenyse. Prie švinu aptaisytais vitražais 
puoštos vitrinos kažkoks vyras skaitė Correo Espanol. Kurį lai- 
ką stebėjęs nepažįstamą laikraščio skaitytoją ir nusprendęs, kad 
jis yra tinkamas grobis, Aleksandras liepė pavaišinti jį brendžiu. 
Išdidžiai žvelgdamas, vyriškis pakilo. 
— Turbūt apsirikote. 

Laikydamas rankoje taurę, ispanas nužvelgė vaišintojo kos- 
tiumą. 

— Ar mudu pažįstami? 

Aleksandras atsistojo. 

— Nuo šio ryto. Galėjote labai skaudžiai pargriūti, užkliuvęs 
už atkištos mano kojos. Galėjote nebeateiti į savo posėdį, - ble- 
favo jis. 

— Neprisimenu.... 

- Tikiuosi, kad susirinkimas buvo malonus. 

Nors Aleksandras su nepažįstamuoju, besipuikuojantys prieš 
kits kitą salės viduryje, bent trejetą kartų kone komiškai buvo 
perskirti, nes tarp jųdviejų turėjo eiti padavėjas su pilnu padėklu, 
ir tada jiedu lyg žingsninės aerobikos šokėjai vėl sviro prie kits 
kito, ir nors Aleksandras stabtelėjo vieno sakinio viduryje, nes 
jam toptelėjo, kad Pilė dar vis dėlto gali įžengti į kavinę, jiedu 
palaikė tariamą pašnekesį, per kurį vienas tvirtino šį rytą nede- 
ramai drybsojęs krėsle, o kitas nustebęs vis klausė savęs, su kuo 
jis yra painiojamas. 

- Šiaip ar taip, priimkite brendį, - mygo pašnekovą Alek- 
sandras. 

Jiedu prisistatė. Antrasis, išgirdęs užsienietišką pavardę, kils- 
telėjo akis. Akimirką tvyrojo tyla. Enrikė Poza tarstelėjo, kad 
šis staliukas stovįs ne geriausioje vietoje. Netrukus čia būsią 
kur kas daugiau žmonių. O stalelis prie spintų stovįs puikioje 
užuovėjoje. Aleksandras patyrė, kad Enrikė Poza valdąs šio to 
vertą archeologinių ir etnografinių retenybių rinkinį. Ne visa- 
dos prieinamą publikai dėl frankistinių nurodymų, susijusių su 
regioninių kalbų vartojimu. Vertingosios knygos turinčios būti 
gerai saugomos. Be abejo, nepamirštant kontrolės. Susidomėjęs 
klausytojas pasiūlė išlenkti po antrą taurelę. 

Pažintis buvo sutvirtinta, užsisakius gambas 4 la gabardina 
ir tamsiai geltono vyno. Aleksandras buvo pakviestas apžiūrėti 
rinkinio. Išsyk priėmęs kvietimą, jis stodamasis išsitraukė iš lie- 
menės kišenėlės prabangią spausdintą vizitinę kortelę. Dr. Ale- 

xander Rothweill. Universitūt Koln. Grūndung 1388. Ką jis tame 
sename universitete veikia, kortelėje nebuvo nurodyta. Enrikė 
Poza pamiršo pasiteirauti, ar Universitūt Koln nėra seniai užda- 
rytas, o gal net bombų sulygintas su žeme. Jis atsargiai įsidėjo 
vizitinę kortelę į piniginę. 

Upės vanduo buvo nuslūgęs. Dumble žmonės ieškojo dve- 
siančių moliuskų. Senyvas vyras lazda mušinėjo kamščius iš 
savo krautuvės tarpuvartės. 

Enrikė Poza nulydėjo savo svečią pro senus laivų stiebus su 
dailiai išraižytais bibliniais ar erotiniais motyvais į direkcijos 
kabinetą. Vežimėlyje gulėjo knygos apie baskų kraštą lotynų 
kalba, vienas pirmųjų trikalbių žodynų (Castellano, Bascuence y 
Latin), knygos su paišytais prekybiniais ženklais ir antspaudais, 
Bonapartiana ir vertingi seni jūrlapiai. Daktarui Aleksandrui 
Rotveiliui buvo leista apžiūrėti jį dominančius veikalus. Netru- 
kus direktorius pasakė greit grįšiąs, vertybės, girdi, esančios 
gerose rankose. Aleksandras truputį plačiau pravėrė duris, iš- 
sitraukė iš švarko kišenės peiliuką, nagu atlenkė lyg skustuvas 
aštrią geležtę ir ėmė vartyti knygas. Ieškojo guviai. Statmenu 
peiliu perbraukė per puslapį prie pat įrišimo. Keliskart perlenk- 
tą lakštą dėjosi į kišenę. Pjūvis buvo toks, kad lankytojas, ne itin 
įtariai sklaidąs knygą, išpjauto puslapio nebūtų pasigedęs. Alek- 
sandrą ypač domino lakštai su oficialiais antspaudais, spaudais, 
su tiksliomis formuluotėmis; vienas puslapis su spalvotais mies- 
tų herbais, realizados por R. Medel en 1859. Kai Poza sugrįžęs 
akimis apmetė eksponatus, Aleksandras sėdėjo palinkęs prie 
vieno 1819 metų sertifikato. 

Nors Aleksandras ypač gražiais orais rytmečius linksmai lei- 
do Didžiojoje bulvaro kavinėje, kur susitikinėjo su tuščiagarbiu 
Enrike Poza ir ilgas valandas klausėsi jo pagyrų apie Baskianos 
rinkinį, apie peslius, kuriuos jis medžiojo Tacho pakrantėse, apie 
gerilją Valle de Arūn srityje, iš kur prakeiktieji komunistai ir vėl 
kelią grėsmę Ispanijai, vidurdieniais jis, visas įsitempęs, vaikš- 
tinėjo Gran Via gatve ta kryptimi, kuria nuvažiavo paskutinis 

Pilės tramvajus, - ten prabangių namų galiniai fasadai žvelgė 
į parką, į upę apačioje ir į žalias kalvas kitame krante, o vie- 
nuose tų bereikšmiais Basteros, Regojos ir Salazaro vardais va- 
dinamuose namuose kažkur slapstėsi Pilė Eguren. Aleksandro 
vaizduotėje jos veidas buvo pasidaręs blyškesnis ir siauresnis. Jos 
pavidalas ištįso ir sulyso lyg El Greko paveiksluose. 

Tų metų pabaigoje jis išvydo jos geltoną lyg šiaudai švarkelį 
pradingstantį tarp Plaza Eliptica gėlynų už kūgio pavidalo li- 
gustrų krūmų. Pasivijo ją, dar nespėjusią pasukti į kurią nors 
gatvę. Paskutinę akimirką sudvejojo. Liko eiti įkandin jos, atsi- 
likęs per dešimt metrų. Kairėje, perkirtus aikštę, rausvo akmens 
daugiabutis pastatas, tamsaus medžio erkeriai, balkonai ir arki- 
niai langai. Aleksandras palūkuriavo, kol Pilė įėjo vidun. 

Tiktai 1945 metų pradžioje jis pasibeldė į Colon de Larredtegui 
duris. Jas atidarė mergaitė. Tegu jis palauksiąs. Mergaitė užtren- 
kė duris. Pilė Eguren segėjo tamsesnį sijoną. Su makaronų spi- 
ralėmis. Matyt, išsyk jį atpažino. Nenustebo, kad jis susirado ją. 
Aleksandras pastebėjo, kad ji truputį nuraudo. Dėl to jis atgavo 
pasitikėjimą savimi. Pilė nesirengė jo kviesti į vidų. 

Ne, pinigų ji niekados nebeatgavusi. Ne, dėl to neturėjusi dide- 
lių bėdų. Ne, to vyro su skrybėle juodais kraštais niekados nebe- 
sutikusi. Vien be galo trumpi atsakymai, akys padažytos juodai, 
lūpos blizga, plaukai nepriekaištingai sušukuoti. Gal ji ateisianti į 
andai sutartą susitikimą Didžiojoje bulvaro kavinėje? 

Tyla. Ji buvo linkusi klausimo nesuprasti. 

Grįždamas atgalios, Aleksandras tardė pats save. Pilės vei- 
das lyg išdegintas liko jo atmintyje, visa kita sparčiai blanko. 
Buto pamatė vien prieangėlį. Blankiai balti sienų dažai, nuo- 
bodi užuolaidėlė prišnerkštam kampui pridengti, durys su ma- 
tiniu stiklu. Aleksandras turėjo pripažinti, kad sijonas galėjo 
būti puoštas ir „sakralinėmis peplo juostomis“ arba „veronikų 
girliandomis . Jis prisipažino pats sau, kad tada stojusios išti- 
sos dvi minutės tylos buvo labai kankinamos, tačiau kad jis, 
šiaip ar taip, nepradėjo pliaukšti niekų lyg koks eilinis įkyrus 
kavalierius. 

- Pažiūrėsiu, - toks neapibrėžtas Pilės pažadas nuskambėjo 
paskutinę akimirką. 

Nustebindama Aleksandrą, Pilė šiek tiek po šešių atėjo į Di- 
džiąją bulvaro kavinę. Ji pasirodė Aleksandrui gražesnė nei bet 
kada. Žengė tarp staliukų, prie kurių vyrai lošė musą, populiarų 
žaidimą kortomis, kuris vėlyvomis, pusgirtėmis valandomis ga- 
lėjo išvirsti į pavojingą 6rdago variantą, kai statant rizikuojama 
viskuo. Pilė nusišypsojo Aleksandrui. 

Kelneriai gilumoje aptarnavo didesnę draugiją, tad jis pats 
nuėjo prie baro. Veidrodžiuose matė, kad atrodo kuo puikiausiai. 
Nė vieno susiglamžiusio, nė vieno kartonu pastandinto, nė vie- 
no nuskalbto drabužio, tokių būdingų visiems kitiems. Aplink 
Pilę radosi ratas. Svečiai suprato, kad nedera tokiai damai už- 
stoti akiratį. 

Pasiėmęs užsakytuosius produktus (vyną, alyvuoges, kelias 
brangias artišokų šerdis), Aleksandras leidosi į tuščiąjį ratą. 

— Aš nebėgau. Turėjau greit grįžti namo. 

Aleksandras linktelėjo. Kad tik viskas nevirstų pašnekesiu 
apie banalybes, meldėsi jis. Kad tik man pakaktų sumatumo 
prašnekti apie ką nors esminga. 

— Nežinojau, kad tai jau paskutinis tramvajus. Toks prisikim- 
šęs. Toks pilnas. Visi stumdėsi. 

Pasiėmęs artišoko šerdį ir laikydamas ranką lyg dubenėlį po 
varvančiu aliejumi, Aleksandras atsargiai manevravo smeigtuku. 

— Visur žmonės. Ties posūkiu visi griuvinėjom vieni ant kitų. 
Lyg kokioj mugėj. 

Kramsnodamas artišoką ir gurkšnodamas vyną su šerio 
prieskoniu, jis apžiūrinėjo priešais sėdinčią ir alyvuoges smeig- 
tuku knaibančią moterį. Kavinė ištuštėjo, visi patraukė toliau. 
Aleksandras palietė jos ranką. Jeigu ji reaguos droviai, tada nie- 
ko neišeis. Pilė (dėl visa ko spausdama dviem pirštais smeigtu- 
ką) leido jam čiupinėti ranką. Jis pasukiojo vyno taurę. Kaupė 
drąsą. Jam reikėjo dviejų įžanginių sakinių. Ne daugiau. Dviejų 
sakinių, kad patikrintų jos reakciją ir per tą laiką rastų tinkamų 

žodžių, apie ką jis iš tikrųjų norėjo prašnekti. Pirmasis sakinys 
turėjo būti lengvas, vien laisva įžanga apie kad ir kur pasaulyje 
esančias senas kavines, kurios, kartą pasirinktos pirmojo pasi- 
matymo dekoracija, paskui dažnai visą gyvenimą lankomos ir 
pamaži tampa nostalgiškomis nepajudinamos ištikimybės liu- 
dininkėmis, ar vadintųsi Oadri, ar Les deux Magots, ar Didžioji 
bulvaro kavinė, ar „Auksuotasis turkas“. 

Aleksandrui tariant pirmąjį įžanginį sakinį, į kavinę įžengė 
vyriškis. Šis vilkėjo tamsiu idalgo kostiumu su ženkleliu atlape, 
buvo kariškai trumpai apsikirpęs, mėgino stovėti tiesus lyg žvakė 
kaip tvirto naujojo žmogaus statula. Trumpais paukštiškos gal- 
vos krestelėjimais apsidairęs aplink, jis leidosi prie staliuko greta 
tamsaus medžio spintos su vitražėliais, kur Aleksandras Rotveilis 
kaip tik įkvėpė oro, ruošdamasis tarti antrąjį įžanginį sakinį. 

Naujasis lankytojas nužingsniavo prie šoninio stalo krašto. 
Nugara stovėdamas į Arenalo šviesą, jis viską ryškiai matė. O 
tiedu, kurie kaip tik rengėsi prisipažinti kits kitam meilę, staiga 
pasijuto uždengti milžiniško aviėdros šešėlio. 

— Profesorius Aleksandras Rotveilis, - sutratėjo plėšrusis 
paukštis, užbaigdamas sveikinimąsi kulnų kaukštelėjimu. 

Aleksandras suprato, kad niekaip neišvengs pašnekesio su 
Enrike Poza. Šis, pamatęs, kad „profesorius“ šnekučiuojasi su 
dama, pats nusprendė diktuoti toną ir per susipažinimą pabrėžti 
neoficialiąją sferą. 

— Mano bičiulis Aleksandras! Mano bičiulis, - sušuko jis. 

Tada - Pilė Eguren. Išgąsdinta skardaus balso, ji atsigręžė į 
tamsiąją figūrą. Aleksandras pamatė, kad jos veide šmėkštelėjo 
netikėjimo savo akimis šešėlis. Ji visa perbalo. 

Poza stovėjo atkišęs ranką. Aleksandras suglumęs iš pradžių 
buvo besuimąs ištiestus paukščio nagus. Jis pats atsistojo. Tą pa- 
čią akimirką ištarė ir Pilės vardą, mat buvo ją beklausiąs, kas čia, 
dėl Dievo meilės, nutiko. Enrikė Poza, per vėlai pastebėjęs, kad 
jis trukdo pašnekesį, nustebo, kad supažindinimas toks neele- 
gantiškas, ir pažvelgė į moterį. Kadangi jis buvo žengęs žingsnį 

į Aleksandro pusę, Pilė sėdėjo ryškiai apšviesta. Pusės sekundės 
užteko jai atpažinti. Enrikė Poza garsiai įtraukė į šnerves orą. Jo 
akyse sužibo kita šviesa, nusigręžęs nuo stalo, jis pratarė perdo- 
ne, ir tai nuskambėjo kaip plūstamas žodis. Enrikė Poza tiesiai 
išdrožė iš kavinės. 

Aleksandras puikiai žinojo, koks šis kraštas susiskaldęs. 
Spręsdamas iš jų išvaizdos, jis nebūtų pagalvojęs, kad Pilė Egu- 
ren ir Enrikė Poza priklauso dviem skirtingoms partijoms. O kad 
jiedu buvo ir pažįstami, kad buvo asmeniniai priešai, - Dievuli 
brangus, kaip jis būtų galėjęs tatai numatyti? Jis kasdien rizika- 
vo. Atsitiktinumas, tasai nesuvokiamas šėtoniškas personažas, 
bet kada galėjo iškrėsti jam piktą pokštą. Pateikdamas suklas- 
totą rekomendaciją ir jos pagrindu norėdamas gauti vienokį ar 
kitokį leidimą, jis galėjo susidurti su valdininku, nusimanančiu 
apie kokį nors trūkstamą simboliuką ar istorinį parašą. Išduo- 
dant suklastotą sertifikatą, kad kūrinys yra originalas, klientas 
galėjo pasirodyti turįs neįtikėtinai daug žinių apie meno istori- 
jos datas ir faktus. Atsitiktinumo šėtonas, tasai baimę varantis 
ir siera pasmirdęs vaiduoklis, pakilo nuo grindų po kaukšinčiais 
Enrikės Pozos užkulniais ir lyg dvokūs dūmai pakibo palubėje. 

Pilė atsistojo. Pasiėmusi švarkelį ir rankinuką, ji išėjo laukan. 
Į Aleksandro šūksnius nereagavo. 

Aleksandras stovėjo greta staliuko. Nors kiekviena jo iš- 
vaizdos detalė spinduliavo tikrą eleganciją, ne vienas lanky- 
tojas suprato, kad jis susivaidijo su savo drauguže ar žmona. 
Aplinkiniai žvelgė į jį smerkiamai. Aleksandras atsigręžė vei- 
du į staliuką. Liko stovėti lyg prišalęs, mat buvo pakirstas tą 
akimirką, kai jau tarėsi viską turįs vienam daikte. Alkūne pa- 
sirėmęs į krėslo atlošą, kitos rankos kumščiu įsirėmęs į šoną, 
plačiai atlapotu švarku, nuo viršaus iki pat apačios užsagstyta 
liemene jis su smarkaus apgailestavimo išraiška žvelgė į tą vie- 
tą, kur ką tik sėdėjo Pilė. Jo kaktoje, žemiau tos vietos, kur 
buvo priklijuoti plaukai, radosi raukšlių. Kažkas greta jo savo 
stalo bičiuliams pasiūlė sulošti 6rdago. 

2 
Pilė Eguren 


Vila stovėjo aukštai atšlaitėje. Nuo sodo krašto kelias stačiai 
leidosi žemyn per parkelį - nuošalus takas atšlaitės nevengian- 
tiems skubantiems pėstiesiems. Žaisti kamuoliu ar maloniai 
sau vaikštinėti bemaž vertikaliame parke buvo neįmanoma. 
Čia, prie didžiojo upės vingio, prasidėjo Algorta, prie pat Bilbao 
miesto prilipęs kaimas. 

Dr. Egurenas, vidutinio dydžio geležinkelio bendrovės 
F. C. Norte direkcijos narys, dėl savo aukštai stovinčio namo ga- 
lėjo žvelgti į kerimą vandenų reginį. Nors šiek tiek plieno pramo- 
nės ir buvo matyti, didieji Altos Hornos kompleksai buvo kiek 
toliau, upės aukštupio link; tad Algortoje buvo pasiekta pramo- 
ninio bruzdesio ir kur kas laisvesnio pramoginio pasiplaukioji- 
mo pusiausvyra. Viršum veržliai putojančio vandens visą laiką 
tvyrojo grėsmingas debesis. 

Politikos požiūriu dr. Egurenas save vadino liberalu. Jis gar- 
bino Ortegą i Gasetą. Politinius jo teiginius buvo išmokęs at- 
mintinai. Taigi dr. Egurenas drauge su savo mokytoju palankiai 
vertino tą vyruką Italijoje, kuo jis ten vardu... 

- Musolinis. Ak, taip. Jis sutvarkė geležinkelius. Švarus dar- 
bas. Ir dar Ponto pelkės. 

— O kas su tom pelkėm? - paklausė jo nėščia žmona. 

— Jis nusausino jas. 

- Ir gerai, - atsiduso žmona. 

1926 metais gimė duktė. Pilara Doloresa Eguren. 

1929 metais dr. Egurenas, sekdamas garbinamuoju Ortegu 
i Gasetu, žmonai ir bičiuliams pasisakė simpatizuojąs diktato- 
riaus Primo de Riveros opozicijai. Bet juk jis žavėjęsis juo? Ge- 
rai, gerai, bet dabar Primo de Rivera atrodė esąs antiintelektu- 
alas, sukėlęs į kovą prieš save visą jaunuomenę ir studentus. Ką 
palieka jaunuomenė, palieka ir ateitis, rimtai tarė dr. Egurenas. 

1930 metų sausio pabaigoje Primo de Rivera turėjo atsistatydin- 
ti; dr. Egurenas tai išgyveno kaip asmeninį triumfą. Kovą lai- 
kraštis El Liberal pranešė, kad Primo de Rivera miręs Paryžiuje. 
Egurenas su laikraščiu rankoje valandžiukę žvelgė priešais save. 
Pakėlė nuo žemės dukrytės žaislinį žvėriuką. Tik po kurio laiko, 
išgirdęs vaiko verksmą, susivokė, kad drasko asiliuko ausis. 

Greta vilos Algortoje dr. Egurenas dar turėjo būstą, lyg ir 
kokį ūkelį, Riberoje. Palei kelią iš Pamplonos į Tudelą, prieš pat 
sankryžą su keliu į Logronją, buvo Arguedo kaimelis. Kaimo 
dešinėje tekėjo Ebras, kairėje prasidėjo Bardenas Reales pievos ir 
akmens terasos. Prie pat to agrarinio kaimelio, išsiskiriančio ne- 
bent Estebano bažnytėle ir už keturių kilometrų toliau stovinčia 
Basilica de Nuestra Seūora del Yugo, Egurenas kitados nusipirko 
seną ūkelį. Gyvenamąjį pastatą jis perstatydino. Jiems ten atka- 
kus sezono pradžioje, žmona savo kerais ūkininko būstą pavertė 
jaukiais biurgerių namais. Valdą nuomojęs ūkininkas vasarą su 
savo šeima gyveno tolėliau stovinčioje daržinėje. Ypač tada, kai 
sezonas buvo sausas, ten galėjo būti visai žmonėms tinkama bu- 
veinė. Pavasarį ir vasaros pradžioje pro šalį traukdavo piemenys 
su avikailio skrandutėmis, prie nugarų prisirišę ąsočius. Atšiau- 
rūs jauni vyrukai keistais galvos apdangalais laidė nesupranta- 
mus riksmus, su savo kaimenėmis traukdami iš pasaulio pietų 
į granitinę šiaurę. Vasarą kasdien pravažiuodavo dviejų jaučių 
traukiamas sunkiai pakrautas vežimas. Jų ragų kaukšėjimas į 
kits kitą buvo privaloma tų šiltų dienų dalis. Vasarai baigiantis 
pasirodydavo medžiotojai. Miestiečiai, kaip ir jie patys, su vir- 
šutiniais marškiniais ir švarkais, su odos striukėmis ir šovinių 
prikimštais metalo diržais. Jie regėjo kaimiečius su didžiulėmis 
lyg kėdės keturkampėmis šakėmis tvarkančius prieš žiemą lau- 
kus - vyrus pilkais marškiniais ir moteris, galvas apsirišusias 
baltomis skarelėmis. Antrąją ar trečiąją vasarą jauna moteris 
juokdamasi pasiūlė pirkti krepšį kaimiečių produktų - manche- 
go sūrio, chorizo dešros, duonos, butelį žaliojo txacoli vyno; ją 
atsekė pulkas burbuliuojančių kalakutų. 


32 


Mažajai Pilarai Doloresąi, tėvų meiliai vadinamai Pile, gy- 
venimas Riberoje buvo tikra šventė. Kaimiečiai ją mylavo, ji 
gaudavo visokių gardumynų - tai sūrio gabaliuką, tai luiste- 
lį turrėono, tai churros. Pasiplazdėdama ji lakstė paskui visus 
naminius gyvulius. Mergaitė auga kaip būsima dvarininkė, 
juokdamasis kalbėjo dr. Egurenas apie trejų metukų dukrytę. 
Vieną dieną ji parsinešė gėlavandenį vėžlį su ryškiomis oran- 
žinėmis juostomis. Pilė nemokėjo paaiškinti, iš kur tą gyvį 
gavusi. Greičiausiai kažkas jai vėžlį padovanojo, mat kiautas 
buvo nuovokiai perrištas virvele, kad gyvį būtų galima paleisti 
pasivaikštinėti. Vėžliui pradėjus ore smarkiai krutinti kojytes, 
Pilė virvelę atleisdavo. Jos nuomone, toks kirbėjimas reiškia, 
kad gyvis pageidauja pavaikštinėti ant žemės. Tėvas paaiškino, 
kad ji turinti būti atsargi. Girdi, gyvūno nevalia mėtyti, nes 
tada jo kiautas sulūžtų ir jam labai skaudėtų. Jie susirado indą, 
kuriame vėžliukas galėjo pasimaudyti. 

Ortega i Gasetas ir Egurenas antrą kartą prisišliejo prie opo- 
zicijos, šįsyk — prieš Alfonsą XIII. Po rinkimų Egurenas, kad ir 
priklausydamas aukštesniesiems sluoksniams, kad ir būdamas 
F. C. Norte direktorių tarybos narys, džiūgaudamas šventė res- 
publikos paskelbimą. Žmonių minia nuo teatro iki pat rotušės, 
palei upę ir ant abiejų tiltų, jam kaip respublikonui žadino jau- 
dulingo didžiavimosi jausmus. Ant muzikantų palapinės, ant 
rinkos būdelių vyrai mosavo respublikos spalvų vėliavomis. 
Paskui dr. Egurenas pasijuto sutrikęs. Perskaitė laikraštyje, kad 
per streikų neramumus Sevilijoje buvo nužudytas trisdešimt 
vienas žmogus. Kalta Guardia Civil, sakė vieni; už tai atsakinga 
respublika, sakė kiti. Žmona, grįžusi iš bažnyčios, pasakojo, kad 
kardinolas Segura pasmerkė respubliką. 

1935 metais jo bičiuliai prisišliejo prie naujos partijos. Joje 
buvo visa vidurinė klasė. Dr. Egurenas girdėjo, kad naujosios 
partijos vadovai kalbėjo per nacių suvažiavimus Niurnberge ir 
Austrijoje. Kadangi tų metų pabaigoje naujoji partija įtikinamai 
laimėjo rinkimus, jo buvę draugai, susirinkę į Cafė Suizo, šventė 

pergalę. Dr. Egurenas ironiškai šypsodamasis pastatė visiems po 
taurelę. Du ar trys jo vaišių atsisakė, šaukdami, kad jis pasu- 
kęs netinkamu keliu. Naujoji CEDA partija gavo tris ministrų 
portfelius. Laikraštyje buvo pateikiami lyginimai su Vokietija, 
kur trys naciai tapo vyriausybės nariais, o Adolfas Hitleris buvo 
paskirtas kancleriu. 

Kai aštuonmetė Pilė, įsikibusi tėvui į ranką, linksmai pasišo- 
kinėdama ėjo namo, jiedu pamatė skersai parko taku žygiuojan- 
čią grupę vyrų mėlynais uniforminiais marškiniais. Keli žmonės 
parko viduryje sustojo ir, iškėlę į orą atkištus pirštus, romėniš- 
kai juos pasveikino. Bemaž vienu metu rankas kilstelėjo ir mė- 
lynmarškiniai. Tokie jaunučiai, tokie jaunučiai, pasakė namie 
Egurenas, tikri skautai. Mėlynmarškiniai nužygiavo tiesiai kla- 
sikinės šventovės stiliumi pastatytos mokyklos link. Egurenas 
ragino dukrelę pasiskubinti. Priėjęs mokyklos laiptus, jis sulė- 
tino žingsnį; smalsaudamas pamėgino pažvelgti į vidų. Jam dar 
nespėjus perkirsti plačios gatvės, grupė išpuolė laukan. Tikrai 
ne skautai, ne kokie padaužos. Vyrai nutempė laiptais žemyn 
žmogų. Apačioje jį paleido, žmogus nusvirduliavo į sedulų gyva- 
tvorę, vyrukai užkirto jam kelią. Mokyklos tarpduryje pasirodė 
kokių šešiolikos ar septyniolikos metų mergina. Ji ėmė rėkti ant 
mėlynmarškinių. Egurenas stovėjo nuošaliau, spausdamas prie 
savęs Pilę. Pro šalį tekinas prabėgo vienas mėlynmarškinis. Ke- 
lis kartus batais pasispyręs į Florencijos marmurą ir rankomis 
prisitraukęs iki dviejų metrų aukščio laiptų viršaus, jis persiver- 
tė per baliustradą. Šaukiančiai merginaį nespėjus įšokti į vidų, 
vaikinas jau buvo šalia. Sugriebė ją, nutempė už plaukų ir dra- 
bužių ir numetė kūną per kraštą žemyn, nė nežiūrėdamas, kur 
jis nukris. Mergina pakilo. Rėkdama. Aiškiai ir suprantamai: 
„Žudikai, žudikai“ Trys mėlynmarškiniai puolė prie jos. Kol kiti 
take statė ant kojų kraujais plūstantį žmogų, jie išvilko merginą 
iš gretimais augančių krūmų. Tvirtai laikydami ir kraujais srū- 
vantį vyrą, ir rėkiančią merginą, jie smarkiai trenkė merginos 

galvą vyrui į kiaušą. Egurenas išgirdo pokštelėjimą. Merginos 
riksmai nutrūko per pusę žodžio. Egurenas buvo toks apimtas 
siaubo, kad nepastebėjo, kas dedasi jo dukrelei. Laikė ją prispau- 
dęs prie savęs, smarkiu, kone skaudžiu judesiu mėgindamas ją 
apsaugoti. Verčiau būtų paslėpęs mergytę sau už nugaros. Arba 
prispaudęs jos veidelį sau prie švarko. Mažylė stovėjo, nugara 
prisišliejusi prie tėvo, ir jautė, kaip bejėgės jo rankos spaudžia jai 
pečius. Egurenas nepamatė, kaip giliai pro plačiai išplėstas akis 
jai į sielą įsismelkia paveikslas batų, spardančių kraujais srūvan- 
tį vyrą ir sąmonės netekusią merginą. 

Tą vasarą tėvai vylėsi, kad mirtinos tylos kupinomis kaimo 
naktimis Pilė ne taip dažnai vaikštinės po namus, kad ji nebe- 
šokinės klykdama iš miegų. Vieną rugpjūčio rytmetį ilgiau pa- 
miegoję, jie išgirdo trepsėjimą apačioje, o nuėję pasižiūrėti, pa- 
matė, kaip Pilė laibai cypiantį vėžliuką, kuriuo ji visados meiliai 
rūpinosi ir su kuriuo visados širdingai sveikinosi, jiems sugrįžus 
į ūkį po rudens ir žiemos, dabar, nusviedusi ar padėjusi ant grin- 
dų, baigia sutraiškyti, avėdama griozdiškais darbiniais batais. 

1936 metų vasario 16 dieną Frente Popular laimėjo rinkimus; 
galėjo vėl būti sudaroma kairiųjų vyriausybė. Egurenas buvo 
apniktas abejonių. Tų pačių metų liepos aštuonioliktąją atėjo 
generolo Molos atsakas Šiaurėje, generolo Godedo - Rytuose ir 
generolo Franko - Pietuose. 

1937 metų liepos 19 dienos vakarą Bilbao pateko į penkto- 
sios Navaros brigados rankas. Paskutinis baskų tankas, prieš 
apsigręždamas ir išvažiuodamas, desperatišku šūviu nugriovė 
vieną balkoną. 

Padėtis liko nuosaikiai stabili. Tarp negausių piliečių, kurie 
išsyk buvo paimti iš namų, patys didžiai tuo stebėdamiesi, atsi- 
dūrė daktaras Egurenas su žmona. Vila Algortoje buvo išplėšta. 
Dukrelė pradingo nežinia kur. 

Lapkričio devintąją generolas Frankas, kariuomenės caudillo, 
Ispanijos caudillo, ir taip toliau, ir taip toliau, apsilankė išvaduo- 
toje Šiaurėje. Franko asmeninio apsilankymo proga anksčiau, 

nei griežtai teisiškai žvelgiant, buvo leidžiama anksčiau, nei bai- 
gėsi terminas visiškam aiškumui nustatyti, buvo įvykdytas tam 
tikras skaičius egzekucijų. 


Pasibaigus pilietiniam karui, Ispanijos karinei valdžiai greitai 
pavyko įgyvendinti žadėtąjį rojų, kuris, kaip kiekvienas rojus, 
buvo prieinamas tik išrinktiesiems. Didelė gyventojų dalis liko 
už rojaus ribų. Tai buvo susiję su represijomis, skirstymo sis- 
tema, su juodąja rinka, su džiovos epidemija; daugelis gyvastį 
palaikė, stengdamiesi kuo gardžiau pasitaisyti laukinius dobilus 
ir kitus pupinius augalus, dėl ko radosi paralyžiai ir aklumas. 
Valkataujantys vaikai mokėsi elgetauti ir kekšiauti. Kadangi pas- 
tarasis dalykas buvo visiškai neleistinas, didžiuosiuose miestuo- 
se įsikūrė kelios pagalbos organizacijos. 

Viena tokių lyg iš Gojos paveikslų nužengusių, Auxilio Social 
Bilbao padalinyje besidarbuojančių filantropiškų pamočių tuoj 
po karo pamatė murziną kokių dvylikos metų mergaitę, tupin- 
čią prie kiaulių bandos. Pati mergaitė spigiai tvirtino prižiūrinti 
kiaules, kone šimtą aukštai ant paskutinių kojų besistiebiančių, 
juodų gudrių gyvulių, o tikrasis kiauliaganys tikino esąs niekaip 
su ta valkatėle nesusijęs. Moteris nugabeno spygaujančią mer- 
gaitę į Auxilio pastatą prie San Vincente bažnyčios greta Jardines 
de Albia. Darbuotojai, perspėti, kad mergytė galinti kandžiotis, 
nutraukė kiauliaganei skarmalus ir ketvirtį valandos prausė ją 
plytelėmis išklotame užkaboryje. Mergaitei pavyko ištrūkti ir 
nuogutėlei pasileisti koridoriumi. Senasis durininkas dar pačiu 
laiku suspėjo nutverti ją už rankos. Paskui uždususi, apvilkta 
per didele blankiai žydra iš labdaros gauta suknele, ji stovėjo 
direktorės kabinete, nesiteikdama atsakyti nė į vieną klausimą. 
Buvo užrakinta kambarėlyje su popieriumi ir pieštuku. Po kelių 
valandų darbuotojai rado ją ten užmigusią. Mergytė buvo pa- 
guldyta į lovą. Auklėtojos stropiai peržiūrėjo popierius, pilnus 
pribaukytus smarkių brūkšnių, neperprantamų sielos paslapčių, 


36 


kurias vaikas su suaugusio žmogaus įniršiu įspaudė į popierių. 
Visiems buvo nurodyta mėginti pelnyti naujosios auklėtinės 
pasitikėjimą. Pažanga buvo menka. Naktimis mažylė blaškėsi 
(metaliniu basonu daužė nuo sienos kalkes, iki baltumo spar- 
dė kojomis duris, spiegdama reikalavo vandens, viską spjaudė), 
dienomis užmigdavo spintoje, kurioje buvo uždaryta. Penktą 
dieną viena darbuotoja, be kvapo įpuolusi į direktorės kabinetą, 
pranešė: „Ji sakosi esanti vardu Pilė Eguren.“ Buvo surinkta in- 
formacija, ir direktorė galėjo duoti mergaitei suprasti viską apie 
ją žinanti, mat duomenų apie dvylikametę kiauliaganio padėjėją 
rasti buvo sunku, tačiau aukšto F. C. Norte valdininko duktė 
visiems buvo žinoma. 

Nors mergaitė ir toliau agresyviai priešgyniavo, ji viską darė 
dėmesingai ir tykodama: kas nors galėjo prasitarti, kokiais mįs- 
lingais keliais jai reikėtų ropoti atgalios į ankstesnį gyvenimą. 
Kol kas jai nebuvo pasakyta nieko daugiau, nei ji pati žinojo. 
Ponios nusprendė būsiant nepatartina pusiausvyros netekusią 
mergaitę šokiruoti naujomis žiniomis. 

Po kelių savaičių, per kurias būta mėginimų pabėgti, griežto 
režimo ir pašnekesių apie ponių geraširdystę, direktorė pranešė 
nusprendusi imtis „eksperimentinio demaršo“. Pasitelkus šiek 
tiek prievartos, mergaitė buvo pasodinta į ponios automobilį, ir 
šis užrakintomis durelėmis pasileido Gran Via gatve. Pilė, ko 
gera, pirmą kartą sėdėjo automobilyje. Jiems teko signalizuo- 
ti, norint išvaikyti žmones nuo gatvės. Prie didelės aikštės jos 
pasuko per tiltą į Deusto. Mažoji Pilė žvalgėsi, ar automobilis 
nenudundės nuo tilto į vandenį. Po penkiolikos minučių, joms 
prie Algortos pasukus į paupio kelią, mergaitė, didžiai apstulbu- 
si, lipte prilipo prie šoninio lango. Automobilis sustojo prie vilos 
viršum atšlaitėje prilipusio parkelio. Vila stovėjo tuščia, išdau- 
žytais langais, apatiniame aukšte buvo praūžęs gaisras. Mergaitė 
krūptelėjusi ėmė tampyti durų rankenėlę. Ponia išlipusi apėjo 
aplink automobilį, paėmė mergaitę už rankos. Pro langą juodvi 
pažvelgė vidun. Viskas buvo išplėšta, apmušalai lyg nudrėks- 

tos odos rėžiai karojo nuo sienų, sulamdytos knygos gulėjo ant 
grindų tarp seniai pasimirusio servizo šukių. Į kampą nublokšta 
suknelė pailsusi karojo ant spintos. Mergytė nusitempė ponią 
prie priekinių durų. Duris buvo užantspaudavusi Guardia Ci- 
vil. Vėl grįžusi prie išmušto lango, mergytė, gaudydama kvapą, 
pratrūko raudoti. Tvirtai laikydama jos rankytę, ponia su psi- 
chologiniu triumfu pastebėjo, jog mažylė taip smarkiai prie jos 
glaudžiasi, kad net jos žvilgantis šilko sijonas persisuko ant kor- 
seto. Taip juodvi - mažoji pašėlusiai sriūbaudama, o vyresnioji 
užjaučiamai šypsodamasi ir taisydamasi sijoną žemiau dirže- 
lio - ir stovėjo prie griuvėsių, kur kitados gyveno daktaras Egu- 
renas, valdęs F. C. Norte Abando stotį su garsiąja miestą ir darbą 
vaizduojančia spalvoto stiklo siena, kurios centre buvo varpas ir 
miesto herbas - per tą stotį vyko Dievas žino iš kur atvažiuojan- 
čių traukinių susisiekimas su visais baskiškosios Ispanijos dalies 
miestais. Mergaitė nesiliovė verkusi automobilyje; kokį trejetą 
kartų Pilė, iš naujo užsikūkčiodama, taip kibosi į vairuojančią 
ponią, kad šiai teko šokinėti ir timpčioti vairą, mėginant išlai- 
kyti automobilį kelyje. 

Juodviem grįžus į kontorą, ponia pasakė, kad Pilė mačiusi, 
jog nėra visiškai jokios galimybės... 

— Noriu grįžti pas tėtę ir mamą, - tykiai šniurkštelėjo mer- 
gaitė. 

— Tai neįmanoma. 

— Kodėl? 

— Mes visiškai nežinome, kur jie yra. 

Ponia neįstengė prisiversti ir pasakyti mergaitei teisybę. 

— Bet juk galim paieškoti? 

Ponia, pasklaidžiusi popierius, sumurmėjo, kad tėvai galbūt 
jau seniai klajoją po Ispaniją, ieškodami Pilės. Ji kažką įrašė po- 
pieriuose. 

— Viskas susitvarkys, Pile, - pasakė baigdama pokalbį. 

Tas sakinys nuskambėjo sykiu ir drąsinamai, ir kvailai. 

Kitą dieną Pilė gavo nuodugniai papasakoti, kaip klostėsi 
jos gyvenimas, kai Bilbao buvo išvaduotas nuo komunistų. Ir 
Pilė papasakojo, kad žaidusi parkelyje, kad pasislėpusi, kai atėję 
žmonės, gal geležinkelininkai, o gal ir kareiviai, su ilgomis striu- 
kėmis, kad tėvas su mama išėję laukan, kad tėvas su mama taip 
ilgai negrįžę, kad durys buvusios užrakintos, kad ji supykusi, 
nes taip kvailai stovėjusi lauke, kad tą vakarą visur buvę tamsu, 
ji laukusi visą naktį ir dar visą dieną, kad pamaniusi, jog tėvas 
su mama iškeliavę į kitus namus, į Riberą, į Arguedo kaimą. Ir ji 
nieko daugiau nesugalvojusi, kaip traukti į Arguedą, pro Pran- 
ciškaus bažnyčią, paskui - pro San Adrianą, ir kad neapsakomai 
pavargusi, namai Arguede buvę pernelyg toli. Ji miegojusi darži- 
nėse. Jei kas pasirodydavęs, baimingai slėpdavusis. 

Ir kiek laiko ji taip klajojusi? 

Pilė nebeatsiminė. 

Ponia apskaičiavo, kad turėję praeiti maždaug dveji metai. 
Dėl Dievo meilės, juk tai esą neįmanoma. 

Pilė kuo griežčiausiai neigė, kad ji kur nors kiūtojusi namuo- 
se. Nei pas svetimus, nei pas gimines. 

O kiek laiko ji pažįstanti tą kiauliaganį? 

Pilė nebežinojo. Laikas jai nebuvo aiški sąvoka. Nebeatsimi- 
nė, nė kaip atsidūrusi prie kiaulių. Tiesiog miegojusi, o gyvuliai 
ėmę ją knebinėti. Maždaug taip. 

Pilė pirmą kartą atėjo pusryčių. Darbuotojos labai gyrė di- 
rektorės metodą, jos vis lakstė į direkcijos kabinetą pranešti, kad 
Pilė pavalgiusi nekokčiodama, kad Pilė padėjusi suplauti indus, 
kad Pilė kalbėjusis su darbuotoja, kad Pilė apsivilkusi prieglau- 
doje gautą suknelę. 

— Viskas klostosi gerai, - švytėdamos tikino visos darbuotojos. 

Namuose prie Jardines de Albia Pilė prabuvo dvi savaites. Ga- 
vus žinią, kad jai surasti nuolatiniai namai, mokykla Burgoso 
mieste, priklausanti vienuolynui Convento de la Virgen la Real 
de Cantabria, senasis jos priešgyniavimas vėlei atgijo. 

— Nevažiuosiu, - pasakė Pilė. 

— Pile! Juk turėtum būti klusni? 

Pilė aiškiai parodė norinti likti. Ji trypčiojo koja. 

— Turite surasti mano tėtę ir mamą. 

— Negalime padaryti neįmanomų dalykų. 

Pilė apsigręžusi trenkė paskui save durimis. Vakare darbuo- 
toja pranešė, kad Pilės niekur negali rasti. Apie vidurnaktį ji 
buvo aptikta vienoje rūsio spintoje. Tempiama iš jos, savo spie- 
gimu išbudino visus namus. 

Vienuolės Burgose buvo perspėtos. Iš automobilio ją paėmė 
trigalvis komitetas. Kol Pilė nustebusi apžiūrinėjo į suplotus 
burlaivius panašius jų gobtuvus, vienuolės stūmė ją lengva ris- 
tele pirma savęs lyg priešgyniaujantį viščiuką ir visa vorelė taip 
suplazdėjo į vienuolyną. Muilu kvepiantis priėmimo kambarėlis, 
linktelėjimas, traukiantis atatupsta, raktų barškesys ir nervingas 
kosčiojimas. Pilei nespėjus atsitokėti, ji buvo užrakinta. Kitapus 
durų Pilė girdėjo vien aidžią tylą ir kažin kur tolybėje vangiai 
tiksintį laikrodį. 

Durims pagaliau atsidarius, jose išdygo ilgas baltas apsiaustas 
su prijuoste ir ryžtingai trumpai pakirptais juodais galvos plau- 
kais. Ant kojų - balti guminiai batai ir švarios baltos puskojinės. 

— Ar rengsiesi čia ar prausykloje? 

Auklėtojos balsas buvo griežtas. 

— Turiu nusirengti? O kam? 

- Tavo drabužiai bus sudeginti, o tave turim apkuopti. 

Pilė klajojo dvejus metus. „Dveji metai“ jai nereiškė nieko, 
užtat ji žinojo, kad visą tą laiką ieškojo tėvų. Iš pradžių kelyje į 
Arguedą, vėliau - vildamasi atsitiktinai juos sutikti. Nebuvo taip, 
kad jai kasdien prieš akis būtų labai aiškiai stovėjęs tikslas „tė- 
vai“. Ilgai ji „tapatinosi “ su gyviais, asilais, kalakutais, kiaulėmis, 
kurie jai iš savo valgomos, gyvuliškos širdies gerumo dovanojo 
šilumą ir kvietė prie lovio. Tikslas „tėvai“, visomis aplinkybėmis 
patyliukais puoselėjamas, tapo konkretybe, apsilankius sunio- 
kotoje viloje. Į pagalbą ieškoti Pilei atėjo galinga organizacija. 

Sykiu jos širdyje brendo įsitikinimas, kad privalu gintis. Įžen- 
gus vidun kaip kad andai į Bilbao Auxilio pastatą - murzinai, 
dvejus metus nesipraususiai, - žinia, kad ją reikia apkuopti, kad 
jos drabužiai turės būti sudeginti, buvo visai suprantama. Ta- 
čiau juk Auxilio ją kelias savaites prausė ir šveitė, o jos dėvima 
suknelė dvelkė dvylikos metų gaivumu ir buvo visų gražiausios 
labdaringai žydros spalvos. 

Jai neteko kęsti pažeminimo ir nuogai žengti priešiškais ko- 
ridoriais. Patalpoje už rudų durų prižiūrėtoja liepė jai nusivilkti 
visus drabužius. Visi apdarai buvo sukišti į maišą. Pilė pama- 
nė, kad čia apsilankymas pas gydytoją, ir nusivilko paskutinius 
marškinius. Prižiūrėtoja įsakmiai parodė į kelnaites. Stovėdama 
po vamzdžiais, kuriems su metalo skambesiu trūkus, pro tūks- 
tančius skylučių pasipylė ledinis vanduo, Pilė prisiminė, kad 
kiekvieną kartą, ką nors pasivogusi, ji, bijodama, kad bus su- 
čiupta vagiliaujant, savo grobį skubiai mainydavo į ką nors kita, 
o paskui, kokiame tolimesniame ūkyje ar kaimo krautuvėlėje, - 
vėl į ką kita, ir taip vis toliau, iki galiausiai turėdavo ką nors, 
ką išdrįsdavo suvalgyti ar apsivilkti. Mat, kaip ji samprotavo, 
pavogtąjį muzikos instrumentą išmainius į skardinę alyvuogių, 
skardinę - į laikrodį, laikrodį - į gyvybei pavojingą skustuvą, šį 
iškeitus į nendrių krepšį, už kurį gauni ketvirtį kumpio ar či- 
gonišką apdarą, jos nebebuvo įmanoma sučiupti kaip pirminio 
muzikos instrumento vagilės. Lygiai tas pat plovimo triukas 
buvo atliekamas su ja pačia. Ji perkeliama iš labdaros įstaigos į 
vienuolyną, visur prausiama, visur turi atiduoti drabužius, visur 
jos išvaizda keičiama, kol jau niekas - nei tėvų ieškoti turinti 
ponia, nei patys tėvai - nebegalės jos atrasti. Todėl ji buvo pasi- 
ryžusi priešintis dantimis ir nagais. 

Kol kas prižiūrėtoja buvo stipresnė. Ji išsitraukė rankinį siurblį 
su skersai pritaisytu rezervuaru ir ėmė švirkšti ant Pilės purška- 
lų debesis. Purškalai dvokė kaip benzinas. 

Tarp ledinio vandens čiurkšlių mostais rodydama, kad jau 
gana to dygaus dušo, Pilė pamatė stovint dar vieną siluetą. Vie- 

nuolę sniego baltumo gobtuvu ir liemenėle, kuria ji buvo stan- 
džiai susiveržusi liemenį. Toji žmogysta plikšliužio akimis dėb- 
sojo į šokantį jauną kūną. Pilė apsigręžė. Vandens srovė nutrūko; 
Vienuolė buvo dingusi. 

Po maudynės jai dar vis tiek teko ištverti gėdą ir kaip stovi 
eiti koridoriais. Pilė mirtinai bijojo, kad kurios nors durys ims ir 
prasivers. Taip jai dar niekad nebuvo tekę vaikščioti. Nuoga jai 
reiškė ką kita, nei būti visai plikai. Nuoga visados reiškė marš- 
kinėlius ir kelnaites. Prižiūrėtoja ženklais rodo nekantravimą. 
Kambarėlyje, kur ji gavo stotis greta svarstyklių (plokštė sujung- 
ta su ilgu ketiniu strypu, ant jo viršuje rikiavosi virtinė kiniš- 
kų svarsčių), Pilė vėl išvydo vienuolę. Už rašomojo stalo ji suko 
pasklidus ratilus ant padėklo su rašymo reikmenimis. Vienuolė 
žiūrėjo, kaip Pilė stojasi ant svarstyklių, visiškai sausu balsu pa- 
klausė, koks yra rezultatas. Beveik trisdešimt septyni kilogramai. 
Priėjusi artyn, vienuolė sustojo greta Pilės, ištiesė rankas („Juk 
tu didelė mergaitė, ar ne?') ir negrabiais kalkakmenio nagais 
brūkštelėjo per mažutes besikalančias krūtis. Vienuolė apžiūrė- 
jo Pilės galvos odą, plaukų pašaknes ir sprandą, o tai, kur tuo 
metu vinguriavo jos mintys ir kur šmaižiojo žvilgsnis, žinojo 
medinio suolo. 

- Jau pradeda želti, - išgirdo Pilė konstatuojant, o kadangi 
juodvi, prižiūrėtoja su vienuole, pasilenkė jai viršum papilvės, 
ir dėl to pasirodė, kad juodvi ketina ją kutenti, į galvą šovė tik 
vienas būdas gintis. Sulaukusi, kol gobtuvas lyg poliarinio ledo 
luitas pakibo jai virš tarpukojo, Pilė, parietusi koją, prakauliu 
keliu smarkiai trenkė aukštyn. 

Nors buvo tikra, kad kažkur pataikė, kad kliudė kažkokią 
pažeidžiamą vietą (pasigirdo aiškus skausmo ar ūmaus išgąsčio 
sužadintas garsas), ji iš pradžių nepastebėjo, kad kuri nors virš 
jos palinkusių nugarų būtų sukrutėjusi. Be galo lėtai viena nu- 
gara pakilo. Su slaptu pasitenkinimu Pilė pamatė, kad iš šliužo 

akių gausiai sunkiasi ašarų gleivės, o iš nosies nuvarvėjusi spar- 
čiai storėjanti srovelė. Vienuolė prisispaudė prie nosies ranką; 
sodriai raudonas kraujas prasisunkė pro pirštus. Siūbuodama ji 
pasitraukė nuo Pilės ir, laikydama galvą palenktą į priekį, išėjo iš 
apžiūrų kambario, smarkiai trinkteldama paskui save durimis. 

Valandžiukę tvėrė tyla. Paskui prižiūrėtoja tykiu balsu patarė 
nesipykti su šita seserimi. 

— Svarbi sesuo, reikalauja klusnumo. Neverta su šita seserimi 
pyktis. Nedaryk to, mažyle. 

Vienuolė grįžo į kambarį su dviem ilgais, agresyviai iš nosies 
stirksančiais vatos kuokštais ir drėgnomis dėmėmis išmargintu 
abitu. Pilė ėmė rėkti, kad taip padarė netyčia, kad tai nelaimin- 
gas atsitikimas, kad ji gailisi, kad instinktyviai taip sureagavu- 
si. Sesuo Olifanta žvelgė į ją dvejodama. Atrodė, lyg ji ieškotų 
atmintyje Pilės veiduko. Sėsdamasi prie stalo, ji mostu parodė, 
kad mergaitė prieitų nuo suolo. Pilė pamatė, kad vata vienoje 
šnervėje nusidažiusi rausvai. 

- Pasisakyk pirmiausia, kuo tu vardu. 

Pilė nedrįso daugiau šiauštis. 

- Pilė Eguren. 

- Seserie, - tarė vienuolė, kažin ką užsirašydama. 

Pilė nesuprasdama kilstelėjo galvą. 

- Atsakinėti privalu ne vienu žodžiu. 

Pilė susigūžė nuogais pečiais. 

— Taigi? 

- Pilė Eguren. - Ji giliai įkvėpė. - Sese-rie. 

— Koks čia vardas - Pilė? 

- Ar būtinai turiu ir toliau stovėti plika? Sese-rie? 

— „Pilė“ tikriausiai radosi iš tavo tikrojo vardo. Koks jis? 

- Esu vardu Pilara Doloresa Eguren. 

Tuos penkis žodžius Pilė ištarė, lenkdama penkis nuleistos 
rankos pirštus. 

- Pilara. La Virgen del Pilar. Tu vardu Pilara. Vardo „Pilė“ dau- 
giau nenorėtume girdėti. Atidžiai paklausyk, Pilara. Tu gyvensi 

pas mus. Jeigu stropiai laikysiesi taisyklių, neturėsim bėdų. Už 
šiurkštų elgesį rizikuoji būti griežtai nubausta. Įtariu, kad turėsi 
daug ko išmokti, mergužėle. 

— O kuo vardu jūs, seserie? 

Vienuolė giliai atsikvėpė pro burną. 

— Esu sesuo Miguela de los Rejes. Kalbėdama su manimi, gali 
man sakyti ir „motinėle“. 

Tamponas jos šnervėje persigėrė, lašas nutiško ant popierių 
priešais ją. Motinėlė skėstelėjo rankomis, sumurmėjo kažką pana- 
šu į „tik pažiūrėk“. Mostelėjusi prižiūrėtojai, ji išėjo iš kambario. 

Ko mažoji Pilė galėjo griebtis prieš prižiūrėtoją, kuri, kaip re- 
gėjosi, yra jai prielanki, ir prieš vienuolę, kuri, kaip Pilė spigokai 
tarstelėjo, „vis dėlto nebuvo nei daktarė, nei prižiūrėtoja“ ir kuri, 
pasak prižiūrėtojos, rodė didelį mokslinį žavėjimąsi ir medicina, 
ir „antropologija“. Motinėlė Miguela grįžo, įsitaisiusi naują iltį. 
Prižiūrėtoja turėjo paruošti injekciją. Klausdama, kam to reikia, 
Pilė neįstengė sutramdyti virpulio balse. Vildamasi, kad, gražiai 
elgdamasi, išvengs didžiausių bėdų, ji klusniai atsigulė ant nuga- 
ros. Ji buvo visur apčiupinėta; liežuvis jai buvo priplotas plonu 
šaukšteliu; smulkias jos kojytes, jai gulint ant nugaros, vienuolė 
pastvėrusi išskėtė; per tą laiką ji gavo išgirsti, kad jos tėvas su 
motina kovoję prieš Ispaniją ir Katalikų bažnyčią (jos tėvas ir 
motina!); ji turėjo persiversti ant pilvo; jos sėdmenys buvo pra- 
skėsti, o paskui ji gavo skaudžią injekciją į užpakalį. 

Pasodinta ir priversta sukišti kojas į sulankstytą emaliuotą 
kibirą, ji vis tebeverkė. Gėdijosi, kad neįstengia liautis verkusi. 
Kojos turėjo būti nušveistos. Tuo metu vienuolė specialiu instru- 
mentu matavo jai ausis, nosį ir burną. 

— Ar tu žydė? - paklausė ji. 

Pilė neigiamai pakratė galvą. 

— O neturi žydų senelių ar tetų? 

Pilė buvo visa išmatuota, prižiūrėtoja viską užsirašinėjo. 
Klausimas apie žydus šeimoje buvo kelissyk pakartotas. Vienuo- 
lė instrumentu apkabino ir naujosios gyventojos nuogus klubus 


bei besikalančias krūtis. 

Aleksandras Rotveilis 


Kelerius metus prieš keistąjį susitikimą su Pile Eguren Aleksan- 
dras Rotveilis gyveno dviejuose kambariuose Bilbao Calle Ribe- 
ra gatvėje tarp Arriaga teatro ir rinkos greta Šventojo Antano 
bažnyčios. Pirmasis kambarys: du maži balkonėliai, suveriamos 
durys, du žemi foteliai, darbo stalas. Antrasis kambarys, miega- 
masis, truputį mažesnis: pernelyg didelė drabužių spinta, plati 
lova su solidžiais medžio rėmais. Tarp kambarių mažutė virtu- 
vėlė ir vonia, abi be langų. 

Po lova, už apmušalų, po praustuvu, tarp riebaluoto popie- 
riaus ir spintos lentynos ankstesnieji nežinomi nuomininkai 
buvo prikaupę purvo ir šiukšlių. Taigi Aleksandras, ką jau kal- 
bėti apie tikras šiukšles (smeigtukai, persikų sėklos, kupsteliai 
sudžiūvusių žolynų ir nesuskaičiuojama daugybė iškirptų ir nu- 
plėštų pasenusių vertybinių kuponų), tarp kitų dalykų atrado: 
adresą, įbrėžtą sienoje ir skambantį gana keistai Hollūnderplan 9 
Karlshamm, Škotijos ežerų krašto žemėlapį, lošimo kortas, palai- 
das laikrodžio rodykles, kairės rankos pirštinę, vertingą dubenį, 
neįtrauktą į inventoriaus sąrašą, prismeigiamą kalendorių, už- 
kritusį tarp aukšto medinio lovos krašto ir sienos, indelį rūgšti- 
mi trenkiančio tepalo, kurio viršuje laikėsi acto skonio skystis, o 
etiketėje buvo japoniškų ar kiniškų hieroglifų eilutė. Kambaryje 
kabojo didelis veidrodis; du kraupiai bjaurius paveiksliukus, vie- 
ną su Mergele Marija, kitą su Ordunjos apylinkių kraštovaizdžiu, 
Aleksandras užmetė ant spintos. Kartoniniai dekoratyviniai lai- 
kikliai po elektros lemputėmis buvo varvančių žvakių pavida- 
lo. Kadangi tuo metu elektra taip dažnai buvo išjungiama, buto 
savininkas vieną didžiosios spintos stalčių pridėjo tikrų žvakių. 
Dinamo mašina su prožektoriumi buvo paties Aleksandro; šis 
aparatas leido darbuotis naktimis. Jo svetainės durys vedė tiesiai 

į laiptinę. Neįprastu laiku grįžtant namo ar vidury nakties po 
intensyvaus braižybos darbo panorus išeiti laukan, jam nieko 
nereikėjo trukdyti. 

Ar jis buvo tuščiagarbis? Šiaip ar taip, jis itin rūpinosi savo iš- 
vaizda, kuria galėjo imponuoti įvairiose draugijose. Apdarais jis 
stengėsi pasiekti absoliučią viršūnę. Turėjo gražią firmos „Turn- 
bull 8 Asser“ viršutinių marškinių kolekciją, dauguma jų buvo 
su amerikietiškais smeigtukais, prispaudžiančiais apykaklės 
kampučius prie kaklaraiščio; jam buvo nemalonu, kad dėl karo 
aplinkybių negali nusipirkti naujų. Jis buvo pamišęs dėl „Ma- 
rinella“ kaklaraiščių su to paties audinio pamušalu. Jo klientai 
Italijoje žinojo tai ir pasirūpindavo, kad jis per kiekvieną apsi- 
lankymą gautų dovanų naują šio Neapolio meistro kaklaraištį. 
Rinkdamasis kostiumus, Aleksandras buvo italas. Niekad nebu- 
vo anglas, tas nederėjo su jo ego. Kašmyro ar vilnono kostiumus 
(sagos iš buivolo rago) jis jau daugel metų pirkosi iš „Caraceni“ 
Romoje. Net vasarą dėvėjo liemenę. Prie kaklaraiščio smeigtu- 
ko žibėjo stiklo karoliukas. Rankogalių segtukuose buvo įtaisyti 
mėlyni topazai (šlifuoti baguette būdu). Ant pirštų niekados ne- 
žibėjo joks žiedas. Deramu sezonu jis mūvėjo odos pirštines. Bet 
niekados nedėvėjo skrybėlės. 

Aleksandro kūnas buvo sportiškai įdegęs, išskyrus siaurą 
rėželį gėdos srityje. Jis buvo tvirtai sudėtas. Veidas taisyklin- 
gas, nosis ir lūpos mėsingos. Akys žvelgė maloniai, bet galėjo 
akimirksniu įgyti budrią arba ironišką išraišką. Kaktą vagojo 
raukšlės. Jis kasdien skutosi skustuvu ir visados vartojo „Donge' 
firmos skutimosi muilą enrichi d'huile damandes douces. 

1941 metais išvykęs iš Paryžiaus, jis apsistojo pačiuose oku- 
puotos Prancūzijos pietuose. Žinojo, kad sąjungininkų pilotai 
nuolatiniu maršrutu iš Olandijos ir Belgijos gabenami į Gibral- 
tarą. Sudėtingiausia šio „Kometos keliu“ vadinamo maršruto 
trasa buvo pasienio zona tarp okupuotos Prancūzijos ir kare ne- 
dalyvaujančios, Hitlerį remiančios Ispanijos. Prie Urunjės „Ko- 

metos“ tinklas suko iš route nationale ir anglų bei amerikiečių 
pilotai per Rošer de Perdri buvo gabenami į Kastiljo del Inglesą, 
o paskui slaptais takais į Renteriją. Baskai buvo tobuli žmonių 
kontrabandininkai. Kaip tik Urunjėje Aleksandras ir įsikūrė. 

Ten jis sau skyrė dvi užduotis. Pirmiausia privalėjo įgyti nacių 
valdžios priešininkų pasitikėjimą. Pasidarė akreditacijos korte- 
lių ir įvairių organizacijų nario pažymėjimų. Pagaliau šį pasi- 
tikėjimą įgijęs, ėmė klastoti asmens dokumentus kontrabandos 
prekei, kurią reikėjo nugabenti į San Sebastianą ir Gibraltarą. Iš 
pradžių nuolat turėjo reikalų su per sieną peršokusiais ispanais, 
išūžusiais jam ausis apie proletariato revoliuciją, anarchosindi- 
kalizmą, Bakuniną ir Staliną, be to, dar pageidavusiems, kad jis 
dirbtų jiems už dyką. Juk gavo pastogę ir valgį, juk buvo vienas 
jų, ko gi jis dar norįs? 

Aleksandras supirkinėjo pasus. Sutiko vyrukų, turėjusių gau- 
sybes pasų. Žuvusių Internacionalinės brigados karių tapatybės 
dokumentų. Britų, italų, prancūzų, vokiečių, lenkų pasų. Retai 
amerikiečių. Tie bemaž visi buvo perleisti NKVD, slaptajai Mas- 
kvos policijai. Jai tie pasai galėjo praversti, mėginant patekti į 
JAV. Vėliau Aleksandras įsikūrė Ispanijoje (Ojartsume, San Se- 
bastiane, Bilbao), kur savo vis tobulesnes klastotes galėjo par- 
duoti už kur kas didesnius pinigus. 

Nuo 1943 metų tikimybė, kad Vokietijos ir Italijos kariuomenės 
galiausiai pralaimės, pasidarė didesnė. 1944 metais Aleksandras 
žinojo, kad vis gausesniam skaičiui italų ir vokiečių, geidžiančių 
laiku pasprukti, reikalingi nauji pasai. Italijoje jis tiekė dabar jau 
kraupiai brangias savo klastotes audrą nujaučiantiems Musolinio 
šalininkams. Tie, kurie 1942 ir 1943 metais bėgo nuo nacių, buvo 
slapčia pervedami į Gibraltarą. Dabar, pradedant 1944-aisiais, tie, 
kas mėgino pasprukti nuo sąjungininkų ir pokario valdžios kerš- 
to, labiausiai veržėsi į ispanakalbę Pietų Ameriką. Taigi Ispanija 
liko suklastotos tapatybės rojumi; Šiaurės Ispaniją ir Šiaurės Itali- 
ją Aleksandras laikė idealiomis veiklos vietomis. 

Tapatybės dokumentų ir pasų klastojimas buvo reikšmin- 
giausias jo pajamų šaltinis. Užsakymus jis gaudavo Turine. Sau- 
gumo sumetimais ten gamino ir daugumą galutinių produktų. 

Bilbao mieste, kur jis iki gilios nakties sėdėjo palinkęs prie 
savo popierių, plūsdamas prakaitu dėl itin kruopštaus darbo, 
vilkėdamas vien kelnėmis ir paprasta prigulusia prijuoste, kurią 
visados ryšėjo ant nuogo kūno, Aleksandras tobulino savo įgū- 
džius ir pagalbines priemones. 

Su didinamuoju stiklu tyrinėjo savo pavyzdžių spaudus, rai- 
des ir antspaudus. Specialiame lagaminėlyje turėjo viską, ko 
gali prireikti. Linijinius vandens ženklus pradžios periodu jis 
imitavo, tose vietose popierių be galo kantriai trindamas ir glu- 
dindamas. Kraupus darbas, mat visados rasdavosi pasišiaušusių 
plaušelių. Imituodamas daugiatonius šešėlinius vandens žen- 
klus, pilku rašalu jis piešė ženklą pusės lakšto storio popieriuje, 
o paskui kitą pusę kruopščiai klijavo ant viršaus. Turėjo „Ta- 
lens“ firmos Rytų Indijos rašalo indelių; aštuonkampių pilvotų 
„Gimborno“ buteliukų su stiklo rutuliuku kaklelyje; „Heintze X 
Blanckertz“ firmos „Redis“ plunksnų. Pamaži susikaupė daug 
oficialių instancijų spaudų, kuriuos išsipjaustė iš padangos gaba- 
lėlių. Sausiesiems spaudams naudojo Vokietijos firmos „Pernu- 
ma aparatą ir turėjo šešis žalvario antspaudus. Skaičius ir raides 
galėjo spausdinti, naudodamas formas, išpjaustytas iš skersinio 
kriaušės medžio; ne visiškai lygūs atspaudo krašteliai atrodė lyg 
autentiškas ženklas, kad čia tikra iškilioji spauda. 

Bilbao Aleksandras gaminosi tai, ko reikėjo jam pačiam: 
suklastotus ir prasimanytus rekomendacinius raštus, su ku- 
riais gaudavo tikras vizas; suklastotus leidimus išvykti, vizas ir 
leidimus gyventi, kuriuos neužpildytus laikė atsargoje. Darėsi 
įrodymus, kad turi ryšių su Burbonais Lozanoje, kitus - kad 
darbuojasi Falangai, paleidžiamąjį raštą iš Burgoso kalėjimo, 
padėkos raštą už pagalbą per potvynį, apsėmusį Bibliotheca 
Municipal. Su šiais nuo tikrų neatskiriamais dokumentais jis 

galėjo bet kur patekti. Ir valdžia, ir įtarus pasipriešinimas jį 
laikė bičiuliu ir sąjungininku. 

Be to, šis triūsas jam davė ir nemenkų papildomų pajamų. 
Paklaustas, kuo užsiimąs, jis sakėsi prekiaująs paveikslėliais, 
žemėlapiais ir kitokiais niekais, kuriuos arba tiesiog vogė, arba 
pirko už grašius rūpesčių slegiamame, nuskurdusiame kaime, o 
paskui, parūpinęs jiems įtikinamų suklastotų kokybės ir senu- 
mo įrodymų, už didelius pinigus pardavinėjo prabangos ištroš- 
kusiems, nuo fašistinio triumfo svaigstantiems miestiečiams. 
Neišprususį meno kolekcionierių Deusto mieste jis apgaudinėjo 
lygiai taip šaltai, kaip ir mulkino Pietų Amerikos pagyrūną, ku- 
ris žvingaudamas lyg koks rodeo didvyris traukė savais keliais 
nešinas visiškai beverčiu „Ecce Homo“ su tikrumo sertifikatu. 
Aleksandras Bilbao gyveno ramiai. Miegojo mažai. 

Su visiškai tinkama viza Aleksandras Rotveilis kartą per 
mėnesį važiuodavo į Italiją. Pradžioje automobiliu. Vėliau, kai 
benzino ėmė stigti ir jis kartą įstrigo kažkokiam užkampy, - 
raudonu aksomu muštu pirmosios klasės traukiniu. Kai Viši 
ministras Darlanas perbėgo Šiaurės Afrikoje pas sąjungininkus 
ir vokiečiai užėmė Viši valdytą Prancūzijos dalį, Aleksandras 
pradėjo keliauti su dviem prasilošusiais baskais, žinojusiais vi- 
sus kelius ir be triukšmo nuvesdavusiais jį į Turiną. 

Turine Aleksandras pažinojo žmogų, kuris ilgą laiką gyve- 
no Ispanijoje ir buvo jam didžiai svarbus. Signore Ferrucchio di 
Santo, gyvenęs Turine via Savoia gatvėje, prie pat Palazzo Mada- 
ma, prekiavo meno dirbiniais, turėjo daugybę ryšių su sparčiai 
turtėjančiais juodosios rinkos prekybininkais ir - tai buvo kur 
kas pelningesnis dalykas - buvo Aleksandro ryšininkas asmens 
dokumentų reikalais. 

Jis buvo priimamas kambaryje, pilname pageltusių laikraš- 
čių, kažin kurių metų Žurnalų, išlankstytų kartono dėžių, kny- 
gų aplankalų, daiktan susegtų senų sąskaitų. Ant langų kabojo 
murzinos tiulio užuolaidos, bet jos buvo sudraskytos, mat pri- 

spaustos krūva popierių. Praeivis galėjo pažvelgti į vidų; bet kam 
praeivis turėtų taip daryti? 

Verteiva, žinoma, įniko pliurpti apie sunkius laikus. Mado- 
nos paveikslų, tokių gražių kaip pati Madona, jis, girdi, bemaž 
nebegalįs parduoti, caro signore. Tokiems dalykams pirkėjai pa- 
sidarę akli. O kas gi slepiasi signore Rotveilio lagamine, paklausė 
jis, pabrėžtinai merkdamas akį. 

Aleksandras parodė jam du Bajos Pirineos žemėlapius, datuo- 
tus 8 de febrero 1790, nubraižytus, norint tiksliai perteikti pada- 
lijimą į penkias sritis ir keturiasdešimt cantones. 

- Iš knygos išplėšei, sukčiau, - tiesiai rėžė di Santas. 

Aleksandras atsargiai apvertė žemėlapius ir parodė ofcialius 
šyptelėjo. 

— Ką dar turi? 

— Nikolaso de Fero pieštą Fontarabijos žemėlapį. Pakrantės 
vietovė Hondarabija. Visokios karinės įdomybės. Aštuoniolik- 
tojo šimtmečio pradžia. 
parodė jam moters portretuką („vaisingumo simbolis; didžioji 
moteris iš Azailos ) ir Manterolos fotografijų seriją. Di Santas su- 
sidomėjo paveikslu ir Nikolaso de Fero žemėlapiu. Aleksandras 
pasakė norįs parduoti viską, girdi, neketinąs grįžti su dviem že- 
mėlapiais, beje, o kodėl di Santas nenorįs Manterolos? Šiandien 
negarsus, šiandien nebrangus, tiesiog pradininkas Ispanijos baskų 
fotografijos, vaizduojančios paprastą gyvenimą, kuris greitai bus 
jau tik praeitis. Netrukus tokio pobūdžio nuotraukos būsiančios 
neįkainojamos. Feručijas di Santas turįs surizikuoti, juokdamasis 
pasakė Aleksandras. Galiausiai jis pardavė du Bajos Pirineos že- 
mėlapius, išpjautus iš knygų ir su profesionaliai pagamintais su- 
klastotais antspaudais, tikrai seną pajūrio vietovės Hondarabijos 
žemėlapį iš Gipuskoa provincijos, pavogtą iš nesaugomos mažo 
miestelio rotušės salės, vogtą menkos vertės paveikslą su brangios 

išvaizdos sertifikatu, pluoštą suklastotų laiškų ir kelias Mantero- 
los fotografijas. Bendra suma abu liko patenkinti. 

Di Santas išėjo, nes vynas sudirgino uždegimo apimtą jo 
pūslę, o Aleksandras per tą laiką pasklaidė jo kartoteką ir per- 
sirašė į savo užrašų knygelę kelis vardus, kurie jam pasirodė 
reikšmingi. 

Di Santas pakvietė jį pietų pas Frančeską, į mažutį restora- 
nėlį, kur buvo malonu sėdėti, iš dalies todėl, kad raudonų plytų 
bažnyčia kitapus aikštės kiaurą dieną stovėjo saulėje, o vakare, 
įsižiebus pasakiškoms gatvių šviesoms ir pasidarius truputį vė- 
siau, rodėsi spinduliuojanti šiltą, raudoną karštį. Jiedu valgė spa- 
gečių su vongole, o paskui paukštukų, kurie Aleksandrui atrodė 
mažesni už putpeles, tačiau kurių pipirais paskanintos krūtinė- 
lės, kaip paaiškėjo, buvo labai gardžios. 

Su buteliu grapos jiedu liko sėdėti tol, kol aplinkiniai staliu- 
kai ištuštėjo. Jiedu šiek tiek rizikavo, mat dabar prakalbo apie 
visai kitą savo ryšių pusę. 

— Ar turi naujų užsakymų? - paklausė Aleksandras. 

— Penki paprasti, vienas Nanseno, dvylika nario bilietų. 

— Kadajuos reikia padaryti? 

— Per dvi savaites. 

— Per mažai laiko. Ar viską turi? Duomenis, nuotraukas? 

— Viską. Viskas apmokėta. Tau pinigai paruošti. 

— Trys savaitės. 

— Gerai. 

Di Santas išsitraukė iš vidinės kišenės didelį voką. Aleksan- 
je valstybėje šie oficialūs dokumentai buvo naudojami; ištyrinė- 
jo popierius. Sudvejojo dėl kelių nuotraukų lengvais drabužiais; 
grąžino vieną pasą, nes tose vietose, kur jis turėjo trinti, pasas 
buvo sulankstytas. Di Santas atrodė susirūpinęs. To Aleksan- 
dras negalįs padaryti, tarstelėjo jis. Tai reikštų išskirti šeimą. 
Aleksandras numojo ranka. Jis nieko nenorėjo Žinoti apie asme- 
nis, kurių pasus klastojo. 


— Parūpink kitą dokumentą, - pasakė jis. 

Kambario jam nereikėjo nuomoti. Galėjo naudotis di Santo 
butu, šis tada uždarydavo savo kontorėlę ir persikeldavo gyventi 
pas vieną draugužę. Butas buvo erdvus - darbo kabinetas ir sve- 
tainė su miegamuoju vienam daikte. Ten jis laikė instrumentus 
ir medžiagas. Butas buvo viršum viešnamio. Iki gilios nakties 
ten skambėjo šokių muzika, ir Aleksandras, panoręs atsikvėpti, 
dažnai iškišdavo galvą pro langą tiesiai virš viešnamio laukujų 
durų. Kartais po juo, vedinos susimedžiotais vyriškais egzem- 
plioriais, vidun eidavo moterys. Per trumpas pertraukėles, sto- 
vėdamas prie atviro lango ar balkonėlyje ir rūkydamas cigaretę, 
Aleksandras pamojuodavo merginoms, kurios nėsidrovėdamos 
leisdavo jam dirstelti į kabaretines savo iškirptes. Retsykiais kaip 
viršutinio aukšto kaimynas jis persimesdavo su jomis ir vienu 
kitu žodeliu. Sykį, įtvirtindamas savo teiginį, kad esąs profesio- 
nalas fotografas, jis fotografavo vieną merginų už modelio atlygį. 
Ir nustatė, kad ji vilki dailius švelnaus plono audinio apatinius. 

Darbo kabinetą jam buvo leista įsirengti kaip tinkamam. 
Aleksandras liepė pritvirtinti itin didelę lempą, o stalas, senas 
metalo darbastalis iš stiklo šlifavimo dirbtuvių, stovėjo labai 
stabiliai truputį pasviręs, tad jis visados turėjo tobulą apšvieti- 
mą. Sieninėje spintukėje jis laikė didelę gausybę buteliukų, viso- 
kiausio formato „Redis“ plunksnų, peliukų, žnypliukių - viskas 
buvo rūpestingai sudėta prie galinės sienos ir spintos durelių 
vidinėje pusėje. 

Čia Aleksandras įsitaisė litografinės spaudos presą. Jis labiau 
mėgo ne išsyk darbuotis ant akmens, bet verčiau piešti popieriu- 
je. Atspaudams naudojo itin riebų rašalą, į jį dar, perkeldamas 
piešinį ant akmens, primaišydavo gyvulinių riebalų. Šį darbo 
metodą jis laikė tiksliausiu. Kaip kiekvienas klastotojas, jis įsiki- 
bęs laikėsi išmėgintos technikos, nors di Santas ir perserginėjo, 
kad jam vis sunkiau darosi gauti gumiarabiko ir skysčio litogra- 
finėms plokštėms valyti. 

Aleksandras turėjo tobulų rašalų. Pažįstamas, retsykiais vis 
pamaloninamas gražia antikvarine dovana, dirbo spaustuvėje, 
kuri litografijos būdu spausdindavo spalvotas cigarų dėžutes ir 
cigarų juosteles. Aleksandras iš ten gaudavo net aukso ir sidabro, 
mat spaustuvė neveikė. Juk cigarų nebebuvo. 

Pasiėmęs lupą, jis rišosi ją prie akies. Pincetais vertė doku- 
mentus puslapis po puslapio. Tyrinėjo siūlus, šį tą užsirašinėjo, 
ardė oficialiąsias knygeles į pasklidas dalis. Viskas buvo saugo- 
jama. Aleksandras naudojo kuo daugiau tikrų medžiagų, kurias 
jungė su suklastotais puslapiais ar puslapių dalimis. Kaip tik 
toks derinys darė jo dokumentus įtikinamus. Kol fono spauda 
susidėjo iš besikartojančių raštų, buvo palyginti paprasta juos 
pakartoti ir suklastotuose puslapiuose. Aleksandras turėjo vi- 
sokių pasų fonų nuotraukų, o toliau liko tik karpyti, klijuoti ir 
darytis spausdinimo plokštes. 

Būdas, kuriuo jis naikino duomenis iš puslapio, paskatino 
di Santą įtikėti, kad Aleksandras Rotveilis yra geriausias klas- 
totojas visame pasaulyje. Aleksandras buvo gana jaunatviškas 
ir tuščiagarbis, kad, imdamasis šio triuko, kaskart nepamirštų 
perspėti savo namų šeimininko. Jis atkimšdavo buteliukus su 
salicilo rūgštimi, vyno rūgštimi ir raudonąja kraujo druska. 
Pamerkdavo palaidus lapelius į salicilo rūgštį. Pasirodydavo 
rudos dėmės ir popierius pamaži patamsėdavo. Pirmą sykį 
di Santas kraupiai įsiuto. Girdi, Aleksandras viską pagadinęs. 
Užbėrus ant viršaus kraujo druskos, dokumentas pasidarė dar 
murzinesnis. Su tam tikru patosu Aleksandras galiausiai už- 
pylė ant popieriaus vyno rūgšties, ir visos rudos dėmės pra- 
dingo. Sykiu mįslingai pragaišo ir rašalas. Įrašai buvo paša- 
linti. Feručijas di Santas, išvydęs šį fokusininko triuką, įniko 
entuziastingai ploti. Paskui Aleksandrui dar reikėjo popierių 
išdžiovinti ir iš naujo suklijuoti. 

Valandų valandas dirbęs, Aleksandras, būdavo, išsitiesia l0- 
voje. Cigaretės dūmus pučia į kambario lubas. Tais metais iki 
susitikimo su Pile Eguren tokiais nuovargio momentais jam 

prieš akis iškildavo paskutinė moteris, suteikusi postūmį jo gy- 
venimui. Cigaretės dūmai, pagavę lauko šviesą, besismelkian- 
čią vidun pro siaurus langinių plyšius (gosliai dėbsantis mėnuo, 
mašalų apniktas stoties žibintas), įgydavo tos paskutinės moters, 
Lizos Fonsagrives, pavidalą. 

Ji buvo nerūpestingos Paryžiaus laimės dalis, o šia proga 
vaidendamasi vilkėjo ankštą korsetą, nuo krūtų apačios sie- 
kiantį iki strėnų linkio, o nugaroje galimą suveržti ilgais raište- 
liais. Tokie korsetai Aleksandrui buvo pažįstami iš pragaišusių 
kabaretų, iš nuotraukų ir iš buvusio jo patrono Blumenfeldo 
pasakojimų. Banguotas švelnaus audinio kraštas buvo praviras 
ir elegantiškai demonstravo korseto vilkėtojos kūną. Juodos it 
rašalas Lizos akys žvilgėjo lyg visai jaunučio, smalsaus leopar- 
do; Aleksandras fantazuodamas užrišo tas akis raiščiu. Gulėjo 
lyg apmiręs, o Liza iš cigarečių dūmų žengė vidun į kambarį 
su lygiai tokia pat meilia gracija, kaip Paryžiaus vakarais ženg- 
davo į restoranus ir barus, pripildydama Aleksandrą saldaus 
didžiavimosi, mat tada visi, būdavo, atsigręžia, ir trumpą su- 
sižavėjimo pakylėtą akimirką visos kalbos nuščiūva. Aleksan- 
dras užuodė lengvus jos kvepalus, jos odą (tai buvo prisimin- 
tas kvapas, pamaži virtęs realiu jo paties odos kvapu), apsilaižė 
seiles nuo lūpų, kurias vadino jos bučinių skoniu ir nuo kurių 
jam burna akimirksniu perdžiūvo iš geismo. 

Kadangi jis dažnai darbavosi prie lempos šviesos ir turėjo 
įtemptai žiūrėti į mažus plotelius, tai nuolat regėjo prieš akis 
plaukiančius lyg stiklinius krislelius. Krisleliai plaukiojo vie- 
nodu tempu; sukaupęs valią ir keisdamas akių padėtį, Aleksan- 
dras galėjo priversti juos liautis plaukiojus, slinktis kairėn ar 
dešinėn, net kilti aukštyn. Krisleliai paklusdavo tingiu ritmu, 
lyg keliautų kaip somnambulai. Lygiai taip pat dabar, paklus- 
dama jo valiai, judėjo ir iš dūmų bei akių drėgmės gimusi Liza. 
Aleksandras privertė ją klauptis ant žemo saloninio staliuko ir 
lenktis į priekį, tarytum ji jo, o ne jis turėtų prašyti jos atleidi- 
mo - tol, kol jos veidas prisiplojo prie stalo viršaus, o fotomo- 

delio užpakalis pasikėlė aukštyn. Korsetas atsileido ir nusmu- 
ko. Akių raištis apdairiai liko kur buvęs, net fantazuodamas 
Aleksandras neišdrįso pažvelgti jai į akis. Atlošęs ją, Aleksan- 
dras pakėlė aukštyn jos rankas. Ji atidengė priekinę savo kūno 
pusę. Balta, banguota jos oda aplink bambą, papliauškos for- 
ma, jos perregimumas lyg rudeninio vėlyvio, vešlus jos kūše- 
lis, ne viršum dviejų lūpų sužėlęs, bet kone kuokšteliu stirksąs 
tarp jų. Aleksandras pajuto, kad fantazuodamas jis jau ir pats 
pastiro. Jam atsistojus, užspaudus cigaretę peleninėje ir ėmus 
ranka blaškyti į šalis dūmus, vinguriuojančius lyg korseto raiš- 
teliai, Liza pradingo. Kelis kartus dar gosliai pakraipė šlaunis, 
o paskui buvo už rankų perplėšta pusiau ir pragaišo, pavirtusi 
į kelias susiraičiusias ir blankias dūmų draiskanas. 

Aleksandras Rotveilis, gimęs 1910 metais, pagal profesiją 
„prekybinės atstovybės valdytojas“, kaip bylojo dailia, neįskaito- 
ma rašysena išvedžiotas įrašas jo pase, ne tik dėvėjo netikrus 
plaukus, bet dar ir dangstėsi netikra pavarde. Pats pasas buvo 
tikras; galiojimo laiką iki lapkričio 1-osios jis kasmet prasitęsda- 
vo. Pase buvo keturių Europos šalių vizos. 

4 
Pilė 


Drauge su Pilara internate gyveno trisdešimt dvi našlaitės. Še- 
šiolika porų. Kiekviena vyresnė mergaitė (nuo devynerių metų) 
kas minutę rūpinosi specialiai jai priskirta mažesne nei devy- 
nerių metų tų pačių namų gyventoja ir kartais kelerius metus 
paeiliui atstojo tokiai mažylei motiną. 

Jauniausioji buvo trejų, bemaž ketverių metų, liūdna mažu- 
tė kerubinė, kuri beveik nemokėjo kalbėti ir nuolat vaikščiojo 
įsikibusi į ranką savo devynerių metų įmotei. Vyriausioji buvo 
septyniolikos metų, išstypėlė kvailu veidu ir kuokštais trumpų 
lyg pašiauštos plunksnelės plaukų. Vienuolės ją spaudė, kad ji 
visas skųstų, nors ligi šiol niekados neatrodė, kad ji būtų ką nors 
įdavusi, kad ir dėl kokio menkniekio. Gyvenimas Virgen Real 
internate buvo griežtai sutvarkytas, o dėl vienodumo - mirtinai 
nuobodus. Toks pat nuobodus kaip ir visą savaitę vilkima ilga 
suknelė (diržas, dvi kišenės, apykaklė, ant krūtinės susagsto- 
ma sagomis), kurios spalva įvairavo nuo pilkšvai mėlynos, kol 
audinys buvo dar gana naujas, iki melsvai pilkos, kai suknelė 
jau būdavo daug kartų skalbta. Tik sekmadienis buvo kitoks. 
Sekmadienį mergaitės buvo rengiamos, lyg eitų procesijoje: juo- 
das sijonas, balta palaidinukė ilgomis rankovėmis ir nėrinių šy- 
das ant galvos. Palaidinukės, puskojinės ir nėrinių šydai - viskas 
internato duodama naudotis, viskas akinamai balta, o pirma- 
dienį privalėjo būti skalbiama. Atpjautas gabaliukas kieto, ispa- 
niško muilo, kurį derėjo labai taupyti, buvo vienintelė pagalbinė 
priemonė. Kiekvienos poros vyresnioji privalėjo rūpintis, kaip 
sekmadieninius apdarus padaryti lyg naujus, baltutėlius lyg iš- 
balintas Kanarų salų smėlis aukščiau Galicijos pakrantės. 

Mergaitės miega pailgoje vienuolyno salėje, kur lovos rikiuo- 
jasi keturiomis eilėmis, sustumtos daiktan po dvi. Tarp lovų 

pasienyje ir lovų salės viduryje likę du takai. Tais takais vaikšti- 
nėja budinti vienuolė. Ant grindų dažais nubrėžtos linijos. Nie- 
kados, niekados nevalia, kad kas nors per tas linijas išsikištų, 
niekados nevalia, kad kurios nors lovos koja stovėtų ant linijos 
ar ją peržengtų, niekados nevalia, kad koks drabužis nutįstų už 
brūkšnio. Abiejuose takų galuose įtaisyta po prausyklėlę - įdubą 
sienoje, ne didesnę už švęsto vandens indą bažnyčioje. Čiaupai 
virš jų neveikia. Tik tada, kai sesuo apie tai pagalvoja, dubenyse 
atsiranda šviežio vandens. Salės gale tarp tolimiausių prausyklių 
prie aklinos sienos yra krosnis, juodas cilindras su trimis kojo- 
mis, o šalia krosnies - grotelės, ant kurių galima dėti džiovi- 
namus dabužius. Iš už krosnelės išlindęs dūmtraukis, užlenktas 
aukštyn, kelis metrus jis kyla į viršų ir dingsta stoge. 

Mergaitės žadinamos vario varpu, negailestingai pertrau- 
kiančiu triušiškus jų sapnus. Penkios po šešių visos privalo būti 
koplyčioje. Kartais kuri nors jų per maldą užmiega. Tada vie- 
nuolė pabarškina savo žiedu per suolo kraštą. Po pamaldų - kie- 
ta pusryčių duona. Ąsotis vandens troškuliui numalšinti. Paval- 
gius - laukan. 

Mergaitės kilusios iš visiškai skirtingų vietovių - ūkininkų iš 
Riochos srities, Galicijos pakrančių žvejų, Astūrijos šachtininkų 
dukterys, mergaitės iš Bilbao, Gižono ir Santandero miestų. Vie- 
na kur kas labiau išprususi nei kita. Seserys sudarė pamokų pro- 
gramą: tikyba (visa Espana Oculta, visi Marijos apsireiškimai, 
visos smulkmenos apie kančios procesijas, visi ispanai, galbūt 
gavę stigmas), istorija (taigi Reyes Catėolics bei Franko, Musolinio 
ir Hitlerio gyvenimų istorijos), ispanų ir vokiečių kalbos, pieši- 
mas ir namų ruoša. Sekmadienį pamokų nėra, o namų ruošos 
privalu tik suplauti indus, apsišluoti ir nušveisti stalus. Valgis 
skurdus ir prastai gaminamas. Padėtis šiais laikais sunki. Nuo- 
lat aiškinama, kad dėl tokios padėties kalti komunistai ir respu- 
blikonai, Astūrijos šachtininkai, Galicijos žvejai, Riochos ūki- 
ninkai ir geležinkelininkai. Kartais mergaitės valgo avinžirnius. 
Kartais - bacalao. Nuolat - bulves ir duoną. Penktadieniais jos 

gauna valgyti virtos žolės. „Visai kaip ūkininkai, kurie gyvena 
kur kas, kur kas sunkiau. Retsykiais, dėl to, kad Auxilio Social 
organizacija turinti tokių gerų ryšių, mergaitės per pietus gauna 
kiaušinių ar vaisių. Tada jos privalo giedoti kanoną už Auxilio 
Social ponias. 

Mergaitėms niekados neleidžiama išeiti iš internato. Joms 
niekados nevalia dieną įžengti į miegamąją salę. Joms niekados 
neleidžiama kalbėtis garsiau nei pašnibždomis. 

Apleistame sode už poilsio salės, kur buvo šveičiami ir gram- 
domi stambesni virtuvės rykai, viename kampe buvo „klozetai“, 
kaip juos vadino motinėlė, - penkios medinės būdelės vienoje 
gretoje; paskutinė ir didžiausia skirta mergaitėms nuo dvylikos 
metų, mat vienuolės suprato, kad šiai grupei reikalinga trupu- 
tį didesnė „privati erdvė“ - tai irgi motinėlės Miguelos žodžiai. 
Beje, vienuolės čia niekados nesilankė. Mergaitės pačios buvo 
atsakingos už higieną. 

— Čia klozetai, - pasakė Mirena, septyniolikmetė vyriausioji, 
o Pilė į tuos žodžius sureagavo abejingai, mat ši supažindinamo- 
sios ekskursijos dalis jai pasirodė neįdomi. 

Mirena uždarė kledaruojančias duris, skiriančias salę nuo 
sodo, ir atplasnojo prie Pilės. 

- Juk tu moki saugoti paslaptį? - kyštelėjo savo ilgą grifo kaklą 
iš melsvai pilkos suknelės. Būdama beveik trylikos, Pilė turinti 
teisę naudotis tolimiausia būdele. Bet kad tik niekados, niekados 
nieko nepasakotų kitoms. Seserų skundike laikomos geraširdės 
plunksnuotosios plastūnės Mirenos akyse sužibo maištingas 
žvilgsnis. Uždariusi paskui save duris, Pilė suprato, kas čia per 
paslaptys. Sienos, kitados nubalintos kalkėmis, nuo viršaus iki 
pat apačios buvo prirašinėtos, ir Pilė, atsisėdusi ant medgalio 
viršum amoniako griovelio, tikrai nepakankamai gilaus, kad 
įstengtų nuplauti seiliūgių putas ir visą mergaičių mėšlą, greta 
dėmesio nevertų pranešimų (Buenaventura skrepliūnė, vokiečių 
kalbos pamoka sušikta), galėjo pasiskaityti teiginių, su brutaliu 
atvirumu giliai įrėžtų į vienuolyno žievę. Maldavimai, leisk man 

palaižyti tavo lapės raudonumo migdoliukus, skirti tokiai Pepi- 
tai; pranešimas, kad Frankas yra kekšės vaikas su gekono gal- 
va; užuomina, kad Lola su Elena viena kitai pyzdutes rakinėja; 
pokštas su Končitos vardu, kuriame autorė leido suprasti žinanti, 
kad „concha“ gali reikšti „kūšį ; pranešimas, kad autorė pasiren- 
gusi duotis krušama: valanda besaikės smagybės už vynuogių 
kekę (kilogramas!) arba gabalą turono (maldaknygės dydžio!). 
Žemiau, kaip džiaugdamasi ir su pasitenkinimu perskaitė Pilė, 
kad motinėle Miguela visai ne vienuolė, o lesbietės pyzda. („Le- 
biana ; kažkas kitas prirašė „s'.) 

Kasdien vokiečių kalba didesniosioms ir vaikiškos vokiečių 
kalbos pamokėlės mažylėms. Pamokas vedė Schwester Tremp: 
jauna šviesaus apvalaino veido vienuolė su akiniais be rėmelių. 
Ji vaikščiojo truputį keistokai. Lyg jai kas šiknon gnybtų, pa- 
manė sau Pilė. Vienuolė padėjo knygą, strykteldama pasisuko 
ir suriko: 

— įArriba! 

Pilė apstulbusi pamatė, kad visa klasė atsistojo, ir lyg pagal 
komandą visų rankos įkypai pakilo aukštyn, o atviros plaštakos 
nukrypo į vienuolę. 

- įEspania! - suriko Schwester. 

— įUna! - riktelėjo mergaitės. 

— įEspana! (Schwester); įGrande! (mergaitės); įEspanal!; įLibre!, 
įEspanal!; ;Arriba! - šaukė mergaitės. 

Visos susėdo. Visos matė, kad Pilė neatsistojo. Pilė perbalo. 

— Kuo vardu naujoji mergaitė? - paklausė Schwester. 

- Pilė, - įstengė pratarti ji. 

— Pilara, - šūktelėjo dvi mergaitės, atsigręždamos į kvaišą, ge- 
rai net nežinančią, kuo ji vardu. 

Pilė to nebegirdėjo. Iš Burgoso ji buvo nuskridusi į Bilbao ir 
dabar stovėjo parke. Platanai. Kamuoliniai debesys. Ji matė spar- 
domą vyrą; matė florentietišką terasą, nuo jos buvo nustumta 
mergaitė; matė būrį vyrų, keliančių rankas aukštyn. Pajuto ant 
pečių tėvo rankas. (Tai buvo jai didžiausias sukrėtimas.) 

Ar Lola galėsianti po pamokos išmokyti naująją mokinę, kaip 
dera gražiai sveikintis. Lola pažadėjo. 

Vokiečių kalbos pamokos Pilė negirdėjo. Negirdėjo nė paskui 
vykusios istorijos pamokos. Antroji vienuolė padiktavo: 

- 18 pamoka. Orų sąlygos Fatimoje. 

Suraukta kakta pažvelgusi į naująją mokinę, ji pranešė mer- 
gaitėms, kad ten kartais lyją. 

Dar gerokai prieš popietės pamoką visoms, kas tik norėjo 
klausytis, Lola galėjo papasakoti dalykėlį, nuo kurio, net burnas 
rankomis dangstantis, vis girdėjosi laibi prislopinti aikčiojimai. 
Akys krypo į naująją mergaitę vardu Pilė ar Pilara. Schwester 
įžengė vidun, lūkuriuodama nuėjo prie stalo ir sustriksėjo: 

- įArriba! 

Mergaitės pašoko Espana ir taip toliau nepasigirdo, ir pen- 
kiolika rankų krūpčiodamos ir šnypščiodamos nusileido. Pilė 
užsispyrusi sėdėjo suole. 

— Kas gi Pilarai? 

— Nieko, Schwester, - atsiliepė ji pati. 

- Artujos nieko nepamokei, Lola? 

- Ji nenori, Schwester. 

Tyla pasidarė dar mirtinesnė. 

— Kodėl nenori, Pilara? 

Pilara nieko neatsakė. Sėdėjo tylėdama ir žvelgė priešais save. 
Juto, kaip tėvo rankos gniaužia jai pečius. 

- Ar tau buvo paaiškinta, kaip mes baudžiame neklusnias 
mergaites, Pilara? 

Pilara buvo nepasiekiama. 

Pamoka prasidėjo be tinkamo pasisveikinimo. Vėliau, per 
namų ruošos praktiką, motinėlė Miguela paliepė Pilarai eiti 
su ja. Motinėlė Miguela koridoriuje paaiškino, kad internate 
bausmės esančios griežtos. Kūno bausmės. Girdi, ji jau spėjusi 
pastebėti, kad Pilara Doloresa Eguren esanti sunki būtybė, ga- 
linti prisišaukti daugybę bėdų. Pilė dėbsojo į grindis. Per kitą 
pamoką ji turinti sveikintis drauge su visomis kitomis, jei ne, 
gausianti perti. 


Kadangi kita diena buvo sekmadienis (pamiegoti iki be de- 
šimt šešios!), vokiečių kalbos pamokos jos neturėjo. Sena vie- 
nuolė, sesuo Buenaventura, skaitydama balsiai maldą drebėjo, ir 
mergaitės dėl to ėmė prunkštauti, o vienuolės įniko piktai bar- 
benti savo žiedais. 

— Marija, taikos karaliene, sunaikink nedorojo bolševizmo ir 
žydų marksizmo šalininkus, globok kariuomenės caudillo, Ispa- 
nijos caudillo. 

- Ora pro nobis, - su girdimu šiurpuliu į padanges nuskrido 
balsai. 

Po pusryčių Mirena kaip sąmokslininkė palinko prie Pilės. 

— Ar tiesa apie kraują iš nosies? 

Pilė ėmė svarstyti, iš kur Mirena tatai žino. 

— Kalbama, kad tu per apžiūrą paleidai Miguelai Rejes kraują 
iš nosies. 

— Teisybė. 

Mirena tramdydamasi spiegtelėjo ir sumataravo rankomis 
sau prieš veidą. 

— Tikrai? Tikrą kraują? 

- Jai teko dukart keisti vatą. 

Mirena apkabino Pilę per pečius. 

— Daryk kaip mes visos per tą pasisveikinimą. Ką jau tas reiš- 
kia. Kitaip turėsi didelių bėdų. 

— Ne, - užsispyrusi tarė Pilė. 

— Juk neketini politikuoti? Iš to tikrai jokios naudos. Majos 
tėvai — Žurnalistai, dabar jie mirę. Lolos tėvai - šachtininkų 
streikas, mirę. Karmen tėvai - kovėsi prie Santandero, žuvę. Na, 
sakyk, ir ko gi jie pasiekė? O Maja, o Lola, o Karmen? Liaukis, - 
kirste nukirto Mirena. 

Pilė tylėjo. Kaip ji galėjo paaiškinti, kad lyg sunkius antpe- 
čius jaučia tėvo rankas, įkvepiančias jai didelį atsakomybės jaus- 
mą ir nuojautą, kad kada nors reikės duoti apyskaitą, nykščiais 
masažuojančius ją ir tiesinančius jai nugarą, o pirmiausia junta- 
mai susiejančius ją su nerūpestinga, seniai pragaišusia praeitimi. 

(Vėžliukas, už slaptą skaičių bučinių nusipirktas iš kaimiečių 
berniuko; motina, kruopščiai pjausčiusi kvapų Serano kumpį; 
tėvas, už rankos vedęsis ją į aukštą apžvalgos postą prie Galejos, 
iš kur jiedu per vandenyną galėjo žvelgti ligi pat baskų žvejybos 
vietų prie Islandijos ir amerikiečių Niufaundlando.) Vakare atsi- 
gulus į lovą, dėl tų tvirtų rankų jai ant pečių ją užliedavo bangos, 
šviesos ploteliai ir spalvos, kurios visos drauge sudarė pačius 
brangiausius ankstyviausios vaikystės prisiminimus, o jeigu ji 
būtų ėmusi taip sveikintis, jeigu būtų pareiškusi solidarumą su 
mėlynmarškiniais, tai nusikratytų nuo pečių tėvo rankas ir ga- 
rantuotai prarastų ryšį su Rojumi dvelkiančiu savo gyvenimo 
tarpsniu Riberoje, nes romėnų sveikinimas buvo tėvo išdavystė 
— juk šis, kad ir drebėdamas iš baimės ir pasibjaurėjimo ir skau- 
džiai gnybdamas jai pečius, atsisakė šio sveikinimo. 

Rudas katinas lyg sirena sukniaukė apleistame sode, o paskui 
jo kniaukimas virto skaudžiu kone žmogiškų garsų ritmu. Išsi- 
vėmęs jis tykojamai ėmė dairytis aplink, lyg svarstydamas, kaip 
atsidūrė šiame sienos juosiamame žemės plotelyje. 

Kadangi „penktadienis buvo bausmės diena“ mergaitės be 
penkiolikos trečią buvo vedamos į salę ir statomos pasieny- 
je. Jos privalėjo tylutėliai laukti, kol vidun lyg burlaivis įplauks 
motinėlė Miguela de los Rejes. Jos veido išraiška buvo pareigos 
suvokimo ir džiugaus triumfo mišinys. Vieną vienintelį kartą 
viena mažylė kilstelėjo ranką romėnų pasveikinimui; tą rankytę 
jos devynmetė ar dešimtmetė globėja skubiai nuspaudė žemyn. 
Motinėlės Miguelos nuomone, čia buvo liūdnas susirinkimas, 
nes viena mūsų sesių įskaudino Dievą ir caudillo. Verčiau derė- 
jo nužemintai lenktis, o ne išdidžiai sveikintis. Motinėlė stojosi 
greta stalo, ant jo gulėjo tvirta nendrinė lazda; valandžiukę dra- 
matiškai patylėjusi, ji iškilminga formule skelbė, kas ir už ką. Jei 
baudžiama buvo viena mažylių, toks žvirbliukas, motinėlei iš- 
tarus formulę, privalėjo nusivilkti suknelę (iš anksto miegama- 
jame nusivilkus apatinius) ir nuogutėlė, tik su bateliais eiti prie 
vienuolės. Motinėlė Miguela mušė ne visai smarkiai, tą visi gerai 

matė; tačiau baimė dažnai buvo tokia didelė, kad gailus stūgavi- 
mas prasidėdavo dar nė nekritus pirmajam kirčiui. Kirčių buvo 
penki. Visados. Pagal Kristaus žaizdų skaičių. Vyresnių nei de- 
vynerių metų grupės mergaitės pirma dar turėjo apsivilkti baus- 
mės suknelę, sutįsusius pilkus marškinius nuogybei pridengti, 
plono audinio, kad kirčiai liktų skaudūs. Kai motinėlė, nubau- 
dusi vyresnę mergaitę, atsitiesdavo, jos galva net liepsnodavo 
nuo įtampos. Tarp vyresniųjų garbės reikalas buvo nepratrūkti 
raudoti; tas retai kam pavykdavo, po bausmės net pačiai atspa- 
riausiai akyse susitvenkdavo ašaros. 

Pirmadienį Pilė per Schwester Tremp Arriba ir vėl parodė 
visą atžarumą. Schwester paskelbė, kad ši sunki naujoji mokinė 
penktadienį, lygiai trečią valandą, turės būti nubausta. Tai bū- 
sianti jos pirmoji bausmė šiame Convento de la Virgen la Real de 
Cantabria, tačiau, kaip spėjanti Schwester, veikiausiai ne pasku- 
tinė. Pamoką ji galinti toliau sekti klasės gilumoje, stovėdama 
pasienyje, veidu į sieną. 

Vienuolė tęsė savąją vokiečių kalbos pamoką. Kalbėjo apie 
mūsų Fūhrer, apie jo įvykdytą Reino srities sprendimą, apie 
Niurnbergo reikšmę. Atskleidė gramatinį Hindenburgo, prezi- 
dento, ir Hindenburgo, cepelino, skirtumą. Das Ende der Hin- 
denburg. Suminėjo visas Vokietijos provincijas. Meklenburgas, 
Brandenburgas, Saro kraštas, Olandija, Hesenas, Saksonija. Pilė 
juto ant pečių tėvo rankas. 

Tą penktadienį ji vienintelė buvo baudžiama. Pusę trijų nu- 
sliūkino į tylią miegamąją salę apsivilkti bausmės suknelės. Dre- 
bėdama užsitempė murziną drabužį ant nuogo kūno. Mažoji 
sesuo Teresa visas surikiavo į eilę, grėsmingai dėbčiodama pri- 
sidėjo pirštą prie lūpų. Pilė mėgino sugauti priešais ją stovinčios 
Mirenos žvilgsnį; Mirena žvelgė kažkur jai pro šalį. Pilė svarstė, 
kad reikia pirma pasitaikiusia proga pabėgti. 

- Šiandien mes baudžiame Pilarą Doloresą Eguren... 

Tą pačią akimirką Pilė žengė į priekį; žinojo, kad per anksti; 
kaip nors trumpinti šią žeminamą situaciją, mąstė ji. Motinėlė 

Miguela sutriko, suklydo, baigdama sakinį, ir kandžiai tarstelė- 
jo mergaitei, kad ateityje ji turinti palaukti ženklo. Visas apstul- 
bindama, Pilara Doloresa Eguren paėmė nendrinę lazdą ir pada- 
vė ją motinėlei Miguelai. Tai buvo nekantros gestas, esą greičiau 
baikim šią komediją. 

Įsimintiniausias dalykas buvo tas, kad pirmasis kirtis nepa- 
sisekė. Lazda dusliai įsipainiojo į bausmės suknelę, kirtis buvo 
pernelyg silpnas. Motinėlė Miguela susitvardė, stvėrė bausmės 
suknelės audinį, įtempė jį ir kirto antrą sykį. Pilė mąstė apie 
ligi raudonumo įkaitusią geležį, apie aštrius meldus, į kuriuos 
ji susiraižė abu savo sėdmenis, apie karštą aliejų, šliūkštelėjusį 
jai ant užpakalio. Ji nepratarė nė žodžio. Nesuriko, nekrūptelėjo 
iš skausmo. Matė aukštyn kylančią ranką, vienuolė kirto iš visų 
jėgų. Pilė pirmą kartą sudrebėjo. Po penktojo (ketvirtasis ir vie- 
nas nenusisekęs) kirčio ji krūpčiodama susmuko ant žemės, bet 
paskui atsistojo. Visos matė, kad naujajai mokinei teko kur kas 
smarkesni kirčiai nei kitoms. Pilė iš lėto nuėjo į savo vietą. Net 
jos akys liko sausos. Visą bausmę kone pagražino tai, kad kitos 
pražiotomis burnomis susižavėjusios žvelgė į ją. 

Po keturių bausmės savaičių (per kurias vienuoles, nebeži- 
nančias, ką daryti su užsispyrusia mergaite, vis labiau ėmė tam 
tikras nusivylimas; net Schwester Tremp pasiūlė liautis „kanki- 
nus mergaitę“ ir išsiųsti ją į Vokietiją, bet motinėlė Miguela čia 
išdidžiai pareiškė veto), nutiko tai, kas visiškai pakeitė padėtį. 

Pilarai buvo liepta prisistatyti pas motinėlę Miguelą. Ar Pi- 
lara suvokianti, kad ji atsidūrusi beviltiškoje situacijoje? Ką gi 
mažylė sau mananti? Kad motinėlė galinti leisti, jog romėniš- 
kai sveikintųsi visos mergaitės, išskyrus Pilarą, mat šiai tas ne- 
patinką? Argi toks išskyrimas įmanomas? Ar gali, pavyzdžiui, 
Frankas leisti visai Ispanijai laikytis gerosios pusės, išskirdamas 
vieną kaimą, kuris ir toliau smagiai sau laikytųsi komunistų 
pusės, toliau sau degintų Marijos paveikslus ir žudytų kunigus 
ir vienuoles. Nejau Pilara tikrai mananti, kad caudillo tam pri- 

tartų? Ir kodėl gi ji atsisakanti sveikintis? Ar turinti tam kokių 
priežasčių? Tegu Pilara vieną kartą viską paaiškinanti. 

Pilara neįstengė ką nors papasakoti apie Bilbao ir savo tėvą. 

O gal ji kartais negalinti pakęsti Schwester Tremp? Motinėlė 
tiriamai nužvelgė mergaitę. Pilė pakratė galvą. Išskirtinai ne. 

Tai gal Pilara negalinti pakęsti jos pačios? Motinėlės Migue- 
los del los Rejes? Pilė nieko neatsakė, ir vienuolė daugiau jos ne- 
mygo. 

Baigdama ji dar pasakė, kad Auxilio Social pavyzdingai dar- 
buojasi. Kad vienuolės baigiančios nusiplūkti. Pageidavimas, 
kad mergaitės bendradarbiautų, juk nesąs nedoras. Ilgą laiką 
tvėrė tyla. Pilarai buvo leista eiti. 

Kitos sėdėjo pamokų kambaryje, ir Pilė vienut viena žings- 

— Na, kaip tau sekasi? 

— Esu nuolat baudžiama. 

- Nelabai gerai. O ką iškrėtei? 

Pilė gūžtelėjo pečiais. 

— Kodėl jus taip retai matome? 

— Turiu dar ir kito darbo. 

— O kur? 

- Esi smalsi, - šyptelėjo prižiūrėtoja. - Už ką esi baudžiama? 
— Nenoriu... 

Pilė vangokai kilstelėjo ranką aukštyn ir, lyg lunatikė perkrei- 

pusi akis ir iškišusi liežuvį, padarė kažką panašaus į romėnišką 
- Juk taip nevalia? Žinai, taip tikrai negalima, - tarė ji pasipik- 

tinusi. - Seserys nustato tvarką ir sprendžia, kas našlaitėms lei- 

džiama, o kas - ne. Taisyklės yra taisyklės. Seserys geriau žino. 

Pilės akys išsiplėtė, jos pasidarė sklidinos suglumimo. Prižiū- 
rėtoja patyliukais didžiavosi pedagoginiu savo taktu, nors Pilės 
pakaušyje zvimbdamas blaškėsi tik vienas vienintelis žodis. 

Per pietus Pilė paklausė Mireną, ar ši esanti našlaitė. 

- Taip, paika ožkele, kitaip čia nekiūtočiau. 

Girdi, čia vien našlaitės. Mirena nesuprato, kas parūpo Pi- 
lei. Net į biblinio paprastumo klausimą „O aš?“ Mirena atsakė 
išsiblaškiusi. 

- Tai tada mano tėtė su mama yra mirę? 

— Taip, kvaiša, našlaitė ir reiškia, kad tavo tėvai mirę. 

— O tikrai? 

Pagaliau Mirena suprato, koks kankinamas yra jos nepalau- 
žiamas abejingumas. Pagaliau ji pamatė vis didėjantį ir didėjantį 
beviltiško sielvarto kamuolį. 

Pilė nulėkė į išvietę ir ten pagaliau pratrūko. Susigrūdo suk- 
nelę į burną. Jautėsi tokia kraupiai vieniša, kad visi nevilties 
riksmai ir maldavimai sienoje virto į smagios bufonados dialo- 
gus, su šypsena skaitomus, sėdint gaižioje išvietės smarvėje. Jos 
skausmo nė kiek nemaldė įrėžti įrašai, kad ir kokie jie būtų buvę 
nirtulingi, šventvagiški, revoliucingi ar šiurkščiai seksualūs. 

Mirenos ankstesnėje vietoje nebebuvo. Pilė nuėjo tiesiai pas 
motinėlę Miguelą. Šiai nė nespėjus pradėti niurzgėti, kad taip 
netikėtai belstis nėra deramas daiktas, Pilė paklausė, ar ji esanti 
našlaitė. Aha, linktelėjo Miguela, štai kur šuo pakastas. Girdi, 
tas teisybė, tačiau ji esanti gerose rankose, nes... 

Pilė pertraukė ją. Ar motinėlė tikrai žinanti, kad jos tėvai 
mirę. Motinėlė tą tikrai žinojo. Pilė pareiškė, kad ponia iš Bil- 
bao Auxilio Social ieškanti jos tėvų, ir ji būtinai prašanti ją pas 
tą ponią nugabenti. Motinėlė Miguela pasiėmė iš spintos šūsnį 
kadastrinių ir notarinių dokumentų. 

Ji stvėrė telefoną. Kelių telefonininkių jungiama su vis toli- 
mesniais ryšio laidais, ji įniko primygtinai aiškinti Auxilio So- 
cial, kad situacija susidariusi tokia („taip, taip, gerai, tegu Dievas 
jus laimina '), jog būtina pakviesti ponią. Ar ponia pažįstanti 
Pilarą Doloresą Eguren?.. Ši norinti kai ko paklausti. 

Pirmą kartą gyvenime Pilė paėmė į rankas telefono ragelį. 
Motinėlė Miguela parodė, kaip reikia kalbėtis. Pilę išgąsdino 
balsas, aiškiai patvirtinęs, kad jis priklauso ieškomajai po- 
niai. Taip, tyrimas jau pasibaigęs, taigi. Deja, jos tėvai mirę, 

taigi. Taip, tas visiškai tikra. Ne, vilties daugiau nebėra. Kur 
jie palaidoti? Motinėlė Miguela paėmė iš trylikametės rankos 
mirkte permirkusį ragelį ir negailėdama žodžių padėkojo po- 
niai iš Auxilio Social už informaciją ir pagalbą. Mergaitė liko 
bejėgiškai stovėti kambaryje, o motinėlė Miguela įniko ieškoti 
reikiamo popieriaus. 

— Žiūrėk, Pilara. Mirę Bilbao San Mameso kalėjime 1937 metų 
lapkričio 9 dieną Francisko Franko lankymosi išvaduotoje šiau- 
rinėje Ispanijos dalyje proga. Čia oficialūs popieriai. 

Ar iš tokio atsargaus motinėlės Miguelos formulavimo Pilė 
suvokė, kad jos tėvai buvo nužudyti dėl Franko? Po tokios žinios 
apie tėvus ji būtų galėjusi rinktis aistringą priešiškumą Frankui. 
Bet kas tada? Vaikiškai griebtis priešinimosi veiksmų ir taip ro- 
dyti, kad jos trylikametė širdis nesutaria su pasauliu, kuriame 
po Dievo viešpatauja caudillo? Toliau užsispyrusiai reikšti bjau- 
rėjimąsi romėnišku sveikinimu ir kas savaitę leistis talžomai, 
kol trūks koks gyvybinis narys? Tačiau nuo tokio rinkimosi ją 
sulaikė ne šie migloti padariniai, bet veikiau suvokimas, kad bū- 
tina gelbėjimosi akcija. 

Jos tėvas daugeliu atvejų lūkuriavo, kaip viskas pakryps, va- 
dovavosi principu „viena vertus, antra vertus, samprotavo, girdi, 

„ne visai blogai, kad taip, bet vis dėlto įtartina, kad šitaip. Mėgi- 
no žengti gyvybei pavojingu, palei pragarmės ir kraterio kraštą 
vedančiu viduriniu ispanų keliu, buvo linkęs atsakyti pats prieš 
save už savo pasirinkimą. Ko jis taip pasiekė? „Mirė Bilbao, San 
Mameso kalėjime.“ Ar ir jai taip reikėjo? Ji tokia jauna, pati turi 
viską spręsti, tėvas jai nebegali padėti. Sykiu Pilė suvokė, kad 
niekados daugiau neatsidurs tėvo akyse, kad niekados nereikės 
duoti apyskaitos, kaip grindė savo pasirinkimą, kaip ji, įveik- 
dama baimę, lygiai kaip jis atsisakė romėniško sveikinimo. Pilė 
jautėsi taip, tarytum tėvo rankos būtų paleidusios jos pečius ar 
tarytum tėvą jai nuo pečių būtų nubloškusi pavėluota egzeku- 
cijos kulka, ar tartum ji pati būtų laisvai nusklendusi šalin lyg 
oro pripūsta pūslė. Ar galėjo ši pūslė vardu Pilė, trylikos metų, 

kaip nors išlikti nesumaitota? Ryšys su laimingąja jos gyvenimo 
dalimi buvo galutinai nutrūkęs. Maža prasmės ieškoti pranyku- 
sių Riberos rojaus vietų, savo laimę reikia susigrąžinti kitu būdu. 
Pilė troško, kad jos sielvartas nepasidarytų didesnis už ją pačią. 
Niekam nevalia iš jos juoktis, niekam nevalia ją tokią išvysti. At- 
rodė, tarytum ji būtų pasidariusi abejinga kaip ir kitos, tačiau 
nuo šiol ji grūmėsi, mėgindama išsilaikyti nesumaitota. 

Senoji sesuo Buenaventura, su glėbiu naujai numegztų kam- 
žų sliūkindama koridoriumi, baikščiai lyg pelė pažvelgė į paikai 
trepsinčią mergaitę, kuri jos, nota bene vienuolyno sesers, regė- 
josi iš viso nematanti. 

Tikrą sujudimą Pilė sukėlė per kitą vokiečių kalbos pamo- 
ką. Tą akimirką, kai visos pakilo, Schwester Tremp stryktelėjusi 
ir surikusi Espana, išvydo, kad Pilara Doloresa atsistojo, ištiesė 
ranką į klasės priekyje kabantį kryžių ir į jos Espana skambiai 
sušuko ;Arriba!, kas, tiesa, buvo klaida, nes reikėjo šaukti Una, 
ir kad ji suriko taip garsiai, jog pirma jos buvusios mergaitės 
kraupiai persigando, ir dailus trepsėjimo ritmas, visados taip 
džiuginęs Tremp, visai sugriuvo, bet Pilara Doloresa tai padarė! 
Padarė! Pagauta džiūgavimo, Schwester Tremp suriko ;Grande)!, 
nors turėjo šaukti Espana. Viskas pabiro, bet ką gi tai reiškė. 

— Du bist sehr gut, - pagyrė Tremp po valandžiukės, o apimta 
palengvėjimo net dar pridūrė: - Liebling. 

Pilei tas buvo visai nė motais. Pilė išmoko romėnų sveikini- 
mą. Pilė išmoko būti paklusni. Pilė net įstengė kelis mėnesius 
mėgautis periodu, kai ji nebuvo baudžiama. 


+ 


Kas tą 1940 metų rudenį prasitarė apie klozetus, taip ir liko neaiš- 
ku. Gali būti, kad kuri nors vienuolė, pavyzdžiui, sesuo Estedela 
ar net pati senoji Buenaventura, pagauta perdėto troškimo imtis 
niekingų darbų Dievo garbei, nusprendė pasidarbuoti šepečiu 
tame užmirštame kampe; o gali būti, kad kuri nors mergaitė, 

užspeista į kampą Miguelos de los Rejes, išsipirko išsigelbėjimą, 
pranešdama galinti pasakyti paslaptį. 

Tą įsimintiną sekmadienį motinėlė Miguela, visas nustebin- 
dama, pasirodė salėje. Nė nepasisveikinusi, ji nuėjo prie stiklinių 
durų, stumtelėjo jas į priešingą pusę, tik po trečio triukšmingo 
mėginimo susivokė, kad turi traukti, dingo tolimiausioje būdelėje 
(visos mergaitės pakilusios ir sustojusios prie langų dėbsojo į išvie- 
tes, mažesniosios nesuvokdamos, ką motinėlė ten veikia, o vyres- 
niosios, mirtinai išsigandusios, svarstydamos tik vieną klausimą: 
kaip ji tatai sužinojo?), atbulomis išlėkė iš vyresniųjų mergaičių 
klozeto, visa įraudusi grįžo vidun ir tylėdama suginė daiktan vy- 
resniąsias mergaites, pradedant Mirena ir baigiant Pile. 

Mostu liepusi grupelei eiti prie klozetų, motinėlė Miguela 
kruopščiai uždarė salės duris, mat mažosioms nieko nevalia 
buvo girdėti. Ji nužingsniavo prie tolimiausios išvietės. Susodi- 
nusi septynių įsibauginusių vištelių grupę prie pat viena kitos, ji 
šnypšdama pradėjo savo prakalbą. 

— Tai neleistinas Convento nuosavybės gadinimas, - dramatiš- 
ka pauzė, balsus atsikvėpimas, toliau kalbant baritonu, sunkiai 
šnopuojant, - o jūsų sieloms - niokojama žala. Nenoriu žinoti, 
kiek laiko tos šlykštybės teršia tualetus; nenoriu žinoti, kas visa tai 
išbraižė sienose; kaltos jūs visos septynios. Kaip šiurkščiai įskau- 
dintas Dievas! Kenčiantis Kristus nugręžė nuo jūsų savo akis. 

Ir užsiėmė nosį, pamanė sau Pilė. 

— Mirena, tu vyriausia, tu tikrai privalėjai susiprotėti. Perskai- 
tyk balsiai, kas čia parašyta. 

-— Frankas yra kekšės vaikas, seserie. 

Vienuolė neva nieko nesuprato, liepė pakartoti plūstamą fra- 
zę, pamatė, kaip Mirena nukaito lyg ugnis, tada persižegnojo. 

— O tu, Maja, kas čia parašyta? 

— Myliu tave, Pepita... palaižyti tavo migdolinį kūšį. 

Motinėlė ilgai tylėjo. Čia buvo tik meilės eilėraščio pusė, bet 
Maja net gūžėsi iš gėdos. Iki tos akimirkos šiuos įrašus prieblan- 
doje skaitė tik viena kuri jų, regėdama juose įvardytus savo pa- 

čios sielos šešėlius. Dabar, ryškioje dienos šviesoje, jie, suvokti 
grupės sepynių mergaičių (kurios vargiai įstengė įveikti viena 
kitos drovą) ir žilaamžės vienuolės (nieko bendra neturinčios 
su jų dar visai Žalia siela, juo labiau - su tamsiąja šešėline sielos 
puse), regėjosi iškraipytai kibirkščiuojantys ir triukšmingi. Mer- 
gaitės nebedrįso pakelti akių ir vis krūpčiojo, motinėlei Migue- 
lai de los Rejes į kurią jų rodant ranka. 

Kol priėjo iki Pilės, motinėlė jau buvo lyg įdagu išdeginusi še- 
šias velniškas formules. Dvi mergaitės patyliukais kūkčiojo. Prie 
langų prilipusios stovėjo mažylės, kurios viską matė, bet nieko 
negirdėjo, todėl ir nedaug ką suprato. Motinėlė Miguela privarė 
Pilę prie įrašo kelių aukštyje. Eilėraštukas apie caudillo Bilbao 
mieste. Tyčia ar netyčia Pilė pasirinko kitą, įbrėžtą vos vos Že- 
miau, gerai įskaitomą tik sėdint ant medinės lentos. Pilė tą įrašą 
mokėjo atmintinai. Tvirtu, aiškiu balsu ji perskaitė, kad „moti- 
nėlė Miguela pas visas mergaites ieško naujos concha, nes jos pa- 
čios senoji užsikimšusi...“ Kokiu skysčiu toji concha užsikimšusi, 
liko nesuprantama, nes vienuolė griežtai ir garsiai riktelėjo: 

— Na, liaukis. 

Taip ji leido suprasti, kad šio akis į šoną gręžti verčiančio įra- 
šų atvirumo jau ir jai pasidarė per daug. Tik dabar, tik tada, kai 
ir ji pati buvo paliesta visos tos bjaurasties, kurios galbūt iki galo 
nė nebuvo perskaičiusi. 

Mergaitės matė, koks raudonas lyg ugnis motinėlės Miguelos 
veidas. Pilė, baimindamasi tapti įniršio priepuolio auka, sušuko: 

- Taip parašyta, taip parašyta. Juk turėjau skaityti. Pati liepėte. 

Motinėlė Miguela de los Rejes paliepė atnešti plaktuką ir 
pačių didžiausių vinių, kokių tik įmanu rasti. Kalė duris taip 
nuožmiai, lyg norėdama kiaurai durų įbildinti naują tekstą, ne- 
išdildomą deklaraciją su kur kas griežtesnio režimo taisyklėmis. 
Mergaitės nežinojo, kad motinėlė Miguela geba taip pasiutusiai 
mikliai kalti vinis. Ji nė kartelio netrinktelėjo pro šalį. 

Mergaitės buvo kolektyviai pasmerktos trims bausmės popie- 
tėms. Pilė to visai nenujautė. Būti baudžiamai už tai, kad ji ne- 

norėjo rodyti Hitlerio sveikinimo (taip Schwester Tremp vadino 
romėnų sveikinimą), - tą Pilė gali suprasti. Bet būti baudžiamai 
už išvietės pritepliojimą, kur ji ničniekuo dėta? Juk ji niekados 
nė raidelės neprirašė prie įbrėžtųjų tekstų. 

Tą penktadienį Pilei paskutinei išėjus į priekį, Miguela, šėrusi 
pirmą kirtį, nustebusi kilstelėjo akis. Po antrojo kirčio ji pasidėjo 
lazdą į šalį. Iš naujo timptelėjusi bausmės suknelę, ranka perbrau- 
kė per mergaitės sėdmenis. Tada atbloškė bausmės suknelę. Visi 
pamatė, kad Pilė po ja mūvi kelnaites, pačios pasisiūtas standžias 
kelnaites iš smarkiai krakmolyto baltutėlio vienuolės gobtuvo au- 
dinio. Tai, kad ji pati slapčiomis, turėdama tik menkas technines 
priemones, vis dėlto kelnaites susidurstė, jau savaime buvo stul- 
binamai sumanu. O tai, kad ji manė, jog motinėlė Miguela nieko 
nepastebės, buvo stulbinamai vaikiška. Motinėlė Miguela viską 
žinojo apie nendrinės lazdos kirčius per odą. 

Iš kur ji tą audinį gavusi, Pilara turėsianti pasiaiškinti vė- 
liau. Ji būsianti baudžiama iš naujo - ir baudžiama kaip maža 
mergytė. Taip tad nutiko, kad trylikametė mergaitė, jau su „žel- 
menimis', visų kitų akivaizdoje gavo apnuoginti apatinę kūno 
dalį, o tada motinėlė Miguela ėmė ją mušti, jau nė truputėlio 
nesitramdydama. Ir taip tad nutiko, kad trylikametė pakilo, taip 
aukštai užsiplėšusi bausmės suknelę, jog visos galėjo pamatyti 
jos želmenis, ir kad grįždama atgalios į savo vietą, ji pusiaukelėje 
paslika sukniubo ant grindų. 

Pasaulis liepsnojo. Ispanija atvirai reiškė šiltus jausmus Hit- 
lerio Vokietijai, paskui, minčiai apie Vokietijos pralaimėjimą 
pasidarius truputį realistiškesnei, ėmė tuos jausmus šiek tiek la- 
biau slėpti, o galiausiai pradėjo baimintis, kad ir pati bus sąjun- 
gininkų užpulta. Vidutinis ispanas turėjo tik vieną rūpestį: kaip 
tik čia man pramitus; piliečiams ar pilietėms, kurie nepriklausė 
Žydrajai divizijai (ar neturėjo joje kovojančio sūnaus ar vyro), 
tikrieji karo veiksmai tais metais liko anapus sienų. 

Buenaventura gavo naują gobtuvą. Patarnautoja buvo atleista. 
Mirena iškeliavo, mat išėjo kaip tarnaitė gyventi vienos šeimos 

namuose, o tada vyriausiąja tapo Lola. Vokiečių kalbos pamo- 
kos, Antrojo pasaulinio karo pradžios metais vedamos su iste- 
rišku entuziazmu, mat netrukus visoje Europoje būsią kalbama 
vien ispaniškai ir vokiškai, liko kasdienis su įkvėpimu strikinė- 
jančios Schwester Tremp ritualas; Schwester Tremp pavyko dau- 
gumą mergaičių padoriai išmokyti kalbėti ir suprasti vokiškai. 
Geresniosios mokinės gebėjo net vartoti skirtumus tarp oficia- 
liosios norminės vokiečių kalbos ir Monsterlūnner Platt, kurį ji, 
Schwester Tremp, atsinešė iš namų ir kuriuo turėjo būti kalbama 
kažkur palei pat Olandijos sieną. 

Už visus reikšmingiausias tų metų įvykis buvo tas, kad ne- 
beliko motinėlės Miguelos del los Rejes. 1942 metų rugpjūtį ji 
buvo pakviesta į atminimo iškilmes Begonjos bažnyčioje. Tik 
per plauką ji nepasiėmė su savimi Pilaros Doloresos Eguren, ki- 
lusios iš gretimo Bilbao. Vos pamaldoms pasibaigus, driokstelė- 
jo du sprogimai, o tada kilo panika. Pirmuosius gandus, kad tai 
buvusi pogrindinio baskų sąjūdžio akcija, režimas atmetė kaip 
visiškai neįtikimus, o paskui paaiškėjo, kad tai buvo falangis- 
tų keršto veiksmas. Būta kelių žuvusiųjų ir daugybės sužeistųjų, 
tarp jų atsidūrė ir motinėlė Miguela, su granatos skeveldromis 
galvoje ji buvo paguldyta į ligoninę ir nebesugrįžo į Burgosą. Su 
naująja vyresniąja, sušvelninusia ir tik labai retai leidusia taikyti 
kūno bausmes, Pilė - dabar ji oficialiai buvo vardu Pilė - visai 
gerai sugyveno. 

Pilė pamažu ėmė aiškiai skirtis nuo kitų. Kitų mergaičių 
veiduose pradėjo ryškėti šiurkščių žvejų ir kaimiečių ar pilkų 
šachtininkų bruožai, o iš Pilės buvo matyti, kad ji geros kilmės. 
Jos plaukai pasidarė vešlūs, veidas įgijo patrauklią formą, nosies 
ir lūpų linijos pasidarė dailios ir delikačios. Akys dažniausiai 
žvelgė rimtos, visas sielos paslaptis laikydamos viduje. Be to, ji 
kelerius metus buvo pati geriausia mokinė. 

5 
Aleksandras Rotveilis 


Kas buvo Liza Fonsagrives? 

Ambicingas jaunuolis Aleksandras Rotveilis, baigęs fotografijos 
mokslus, Paryžiuje buvo pasisekimą pelniusio mados fotografo 
Ervino Blumenfeldo asistentas. Liza Fonsagrives buvo maneke- 
nė, tarp kitų darbų demonstravusi ir Liusjeno Lelongo drabu- 
žius. Nuo pat pirmo karto, kai Liza pozavo studijoje, Aleksan- 
dras ėmė rėžti apie ją sparną. Nuo 1937 metų pradžios iki 1939 
metų vidurio juodu siejo audringas meilės ryšys. 

Aleksandras pastebėjo, kad ne visa paskutinė jųdviejų ryšio 
diena išliko jo atmintyje „minutė po minutės“, bet kad jam iš 
galvos niekaip nėjo keturi ar penki fragmentai. 

Tos dienos rytą Blumenfeldas liepė Lizai pozuoti su nauja 
Liusjeno Lelongo suknele Eifelio bokšto viršūnėje, kur jai po 
kojų plytėjo dar nenuniokotas prieškarinis Paryžius. Tai pirma- 
sis prisimenamas fragmentas. 

Antrasis fragmentas: paskutinę jųdviejų ryšio dieną Liza 
jam prisipažino galbūt esanti nėščia. Aleksandras reagavo be 
galo nustebęs. 

— Nėščia? 

— Taip. Praėjo terminas, o to man niekados nebūdavo. Kitą 
savaitę einu pas gydytoją. 

— Nėščia? 

Liza žvilgtelėjo į jį ir patyliukais tarė: 

— Tas juk nėra labai keista. Juk Žinai, kad nuo to galima pa- 
stoti. 

Paskui - kiti fragmentai, vėlesniais mėnesiais lyg vaiduokliai 
vis persekioję lovoje besivartantį Aleksandrą. Jiems priklausė 
paveikslas, kaip Liza stovi ant pastolių, kaip ji pasikelia sijoną, 
kad lengviau būtų lipti aukštyn. Jiems priklausė ir paveikslas jos 
rankos, elegantiškai įstrižai tiesiamos į vakaro orą palei antrąją 

ranką. Ji norėjo pasikelti aukščiau aptemptą sijoną, bet sumaišė 
rankas. Paleido ranką, kuria laikėsi į pastolius, ir nukrito že- 
mėn. Lyg cemento statinė. Jei tik Aleksandrui būtų buvusi valia 
taip pasakyti: toji cemento statinė buvo penktasis fragmentas. 
Ilgą laiką jis, puolamas naktinių demonų, vis klausė savęs, kas 
blogiau: invalidė motina su vaiku ar invalidė draugužė, kalti- 
nanti jį dėl persileidimo. 

Pro išstūmimo šydus jam visus tuos metus gyvas liko šiurkš- 
tus ir ūmus būdas, kuriuo jis nutraukė ryšį su Liza. Jis pranešė 
durininkui, kad tolėliau gulinti moteris, aiškiai nukritusi, gana 
rimtai susižeidė. Po šio pranešimo buvo žengti du trys žings- 
niai, turint vieną vienintelį tikslą: toliau nuo Lizos, toliau nuo 
Blumenfeldo. Per panikos priepuolį sprukti visai kiton pusėn, 
kitą dieną atsisakyti buto, nepaliekant naujo adreso, išsinuomoti 
būstą visai kitoje aplinkoje ir kitu vardu, prasimanytu tą akimir- 
ką: daktaro Aleksandro Rotveilio. 

Naktinių demonų akys po kelių mėnesių nebeteko degina- 
mai raudono įtaigumo. Praeity likusius metus Aleksandras 
sutraukė daiktan kaip nenusisekusią fotografo karjerą amžiną 
asistavimą ir kaip nesėkmingą ryšį, pasibaigusį nepageidaujamu 
nėštumu. Per vieną akimirką jis tapo Aleksandru Rotveiliu. Ties 
šiuo konstatavimu jis negalėjo sustoti; turėjo ką nors daryti. Su- 
vokti tą vardą. Susikurti gyvenimą. Jeigu jis, gelbėdamas seserį, 
įstengė priversti lėktuvus pasirodyti žydrynėje, antras stebuklas 
tikrai įmanomas. Palengva nauju adresu į jo kūną ėmė smelktis 
naujas veiklos troškimas. 


Nors ir turėjo nedidelį kapitalą, tų pinigų jis nenorėjo nu- 
trūktgalviškai praimti. Kol liko Paryžiuje, tais paskutiniais 
metais prieš karą, jis ėmėsi nuomoti namus, kambarius, apar- 
tamentus. Tai nereiškia, kad stojo dirbti pas maklerį; visa tai jis 
nuomojo šitaip. 

Pirkosi Gare de Lyon ir Gare d Austerlitz peronų bilietus. Ten, 
peronuose, dairėsi sutuoktinių porų, susiruošusių atostogauti ir 


tempiančių lagaminus, ant kurių buvo užrašyti vardai ir adresai. 
Radęs tokią porą ir gerai įsiminęs vardus ir adresą, išsitraukdavo 
iš vidinės kišenės nebegaliojantį bilietą ir leisdavosi keliaunin- 
kams įkandin. Jiems įsitaisius savo kupė, Aleksandras pasiro- 
dydavo su bilietu ir imdavo įtikinėti pater familias, kad šis sėdįs 
svetimoje, kaip tik jo, vietoje. Piktinimasis, užtikrintas kvato- 
jimas, kad ponas nemokąs skaityti, bilieto tikrinimas - o tada 
Aleksandras, pamatęs, kokia data įrašyta atgaliniame biliete, at- 
siprašydavo ir traukdavosi. Šitaip jis susidarė sąrašą namų, kurie 
tam tikrą laiką buvo tušti. 

Paskui iš kepurės strykteldavo kitas triukas. Aleksandras ap- 
eidavo butus, pranešdavo gardienne, kad atkakęs Agence Appli- 
cation Centrale d Hygiėne pavedimu ir kad pono tokio ir tokio 
(čia būdavo vardas keliauninko, kuris, nieko nenutuokdamas, 
sėdėjo su maudymosi kostiumu Bjarice ar kuriame užsnigtame 
Alpių slidinėjimo viešbutyje) prašymu turįs išnaikinti šeimą ka- 
muojančius cafards. 

- Cafards? Tarakonus? 

Išsigandusi gardienne sakėsi su džiaugsmu padėsianti, tačiau 
šeima, girdi, deja, išvykusi. Agence tatai buvo žinoma, jis ketinęs 
anksčiau atvykti; o tuo atveju, jeigu nesuspėsiąs, šeima sakiusi, 
kad galįs kreiptis į gardienne. Ne vienu atveju jis gaudavo raktą, 
kurį bute įspausdavo į dėžutę su vašku. Per malonų pašnekesį su 
gardienne jis greit patirdavo, kokiomis valandomis jos kontorėlė 
būnanti užrakinta ir kada ji pati einanti apsipirkti. Viena stoty- 
je praleista diena galėjo įduoti jam raktus dviejų ar trijų būstų, 
prieinamų tuo metu, kai sergėtojai pietaudavo. 

Aleksandras, būdavo, duoda skelbimą į laikraštį (Superbe 
5/6 P. 140 m?. M“ duroc). Bemaž visados interesantai atsiliepda- 
vo per dieną, nes būstus jis siūlė žemiau rinkos kainos. Savimi 
pasitikinčių, gerai prancūziškai kalbančių klientų Aleksandras 
kratydavosi. Jis kviesdavosi tada, kai paskambindavo užsienietis, 
negalįs ar beveik negalįs susikalbėti prancūziškai, ar kai prakaitu 
sumirkusiame telefono linijos gale koks mikčiojantis prancūzas 
niekaip neįstengė rasti tinkamų žodžių. Su tokiu Aleksandras 


77 


sutardavo susitikti nurodytu adresu, iš anksto pasirūpindavo su- 
naikinti aiškius ženklus, kad būstas gyvenamas (valgio likučiai, 
pustuščiai buteliai, laiškai, patalynė, baltiniai, kosmetikos ir dan- 
tų valymo priemonės, užtiesalai, šluostės ir t. t.), kitaip tariant, 
pereidavo per būstą su dėže ar maišu ir, viską surinkęs, išmesda- 
vo tą šlamštą į balkoną ar šiukšlių konteinerį, o tada įsileisdavo 
įtampos krečiamą pakviestąjį vidun. Dažniausiai būsto ieško- 
tojas išsyk užkibdavo. Aleksandras tvarkydavo reikalą artimo- 
je kavinėje, pateikdavo gerą vardą turinčios maklerių kontoros 
kortelę (kitados nusigvelbtą ten apsilankius) ir atitinkamą laiškų 
popierių su inventaire ir ėtat des lieux sąrašais, surašydavo sutar- 
tį, apskaičiuodamas dviejų mėnesių nuomos dydžio užstatą, trijų 
mėnesių nuomą iš anksto ir dar tarpininko honorarą (klientas 
galėjo gauti nuolaidą išsyk mokėdamas grynaisiais), ir pastum- 
davo sąskaitą pro kavos puodelių tarpą, drauge padėdamas ant 
stalo du būstui netinkančius raktus ir kvitą, kurį klientas turėjo 
užpildyti. Klientas („labai tenkintas už būstą“) mokėdavo išsyk 
arba per naują susitikimą kitą dieną, pasiimdavo raktus ir pir- 
miau, nei patirdavo, kad raktai visai ne to būsto, dr. Aleksandras 
Rotveilis jau būdavo nebesurandamas. Mėginimai laužyta pran- 
cūzų kalba kreiptis į gardienne, tik po kelių valandų atidariusią 
savo kontorėlę, arba į maklerių kontorą nedavė visiškai jokių re- 
zultatų. Aleksandras Rotveilis per vieno kliento vizitą gaudavo 
sumą, prilygstančią geram trijų mėnėsių atlyginimui. 


Finansiškai Aleksandrui viskas klostėsi kuo puikiausiai, ta- 
čiau naktimis jis vartėsi guolyje. Kai, būdavo, mintys išskysta, 
kaip jis jau nebejaučia lovos, ir kai jį priglobia šiltas miego glėbys 
(tik negriūti ar smarkiai nesukrūpčioti dar neįmigusiomis kūno 
dalimis), ateina sapnai. 

Koridorius. Du vyrai jam iš paskos. Vardas surūdijusioje len- 
telėje koridoriaus sienoje. Palmaido ar Palmaiumo kalėjimas. 

Plytelėmis išklotoje patalpoje Aleksandras priverstas nusi- 
vilkti kostiumą, viršutinius marškinius, baltinius, nusianti ba- 

tus ir puskojines. Viską iš kišenių padėti ant stalo. Turi nusi- 
mauti net paskutinį daiktą, net apatines kelnaites, jam liepiama 
stovėti tiesiai, rankas laikant prie šonų. Kas čia, klausia vyras su 
pistoletu prie diržo. Aleksandras aiškina, kad tai skutimo pei- 
liukas, aparatėlis, kuriuo galima išpjauti tekstus palei pat raides. 
Po apžiūros jis gauna kelnes ir sutįsusį, susiglamžiusį švarkelį. Ir 
dar guminius batelius šlykščiai plonais padais. Drabužių krūve- 
lę privalo neštis ant rankos. 

Jis įstumiamas į plėšrūnų narvo koridorių iš plieninės vie- 
los. Turi eiti susirietęs ir saugodamasis, kad ant rankos laikomi 
drabužiai neužkibtų už vielos. Pro plieninį tinklą kažkoks vyras 
nukreipia į Aleksandrą ledinio vandens čiurkšlę. Pasmirsta lizo- 
liu ir chloru. 

— Ypatinga paslauga, - šaukia kalėjimo prižiūrėtojas, - bemaž 
niekas negauna privilegijos maudytis po dušu. 

Aleksandras neįstengia nusaugoti savo drabužių, ir jie greit 
permirksta. 

— Marš toliau, - suskamba komanda. 

Pastate jį pasitinka du prižiūrėtojai. Veidu į sieną. Tai, kas regė- 
josi kaip metro pločio drėgna dėmė, pasirodo esąs plakatas, nusė- 
tas rudais kirbančiais tarakonais. Čia spiečiasi visi dydžiai ir visi 
rudos spalvos atspalviai. Kažkoks žmogus ateina jo tardyti. Kariš- 
kis su lazda; atlape jam — vardo kortelė: Liza Fonsagrives. Alek- 
sandras mato, kad karininko veidas yra kaukė ir kad pro gumos 
skyles žybsi Lizos akys. Jis verčiamas stotis priešais stalą, storulis 
karininkas stenėdamas sėdasi ant kėdės ir dedasi lazdą priešais 
save. Jos galas nukrypęs į susitraukusį Aleksandro lyties organą. 
Aleksandras nesupranta karininko klausimo. Moka tą kalbą, bet 
žodžiai yra susijaukę ar apsitaškę, ar apžėlę. Vyras kažką užsirašo 
ir pateikia antrą klausimą. Prakaitas pila Aleksandrą, nors visa 
jo oda traukiasi nuo šalčio. Tada jis vėl statomas prie sienos. Jo 
veidas įmurkdomas į drėgną tarakonų dėmę. Tarakonai kirba jam 
ant veido, jis girdi, kaip spragsi jų kiautai. 

Pašokęs iš miegų, Aleksandras pasijunta esąs visas permir- 
kęs. Įsitaisęs pusiausėda, jis sunkiai šnopuoja. 


6 
Pilė 


Jūra ties Bilbao plytėjo rami. Debesys tingiai plaukė viršum 
pastatų; silpnas vėjukas žaismingai judino vasarinę suknelę. 
Debesys buvo baltos, balandžio pilkumo ir antracito spalvos, 
susitvenkusi drėgmė niekaip nevirto į lietų. Bangos iškilmingai 
dužo į uosto molus ir pylimus, toli išsikišusius į upę; vanduo 
atsainiai bangavo plačiose Nerviono žiotyse ir ties apleistu pa- 
plūdimio rėžiu prie Algortos. Siūbuojantis keltas, jungiantis Las 
Arenas su Portugalete, tykiai stovėjo per kelis metrus nuo kran- 
tinės. Nei automobilis, nei pėsčiasis negalėjo įlipti į keltą ir išlipti 
iš jo. Po kelto liemeniu ant vandens krito teliūskuojantis šešėlis. 
Toliau, kalnuose aplink Ordunją, ore tykiai sklandė pesliai ir gy- 
vatėdžiai. Buvo 1944-ųjų vasara. Tų metų pabaigoje Pilei Eguren 
turėjo sukakti aštuoniolika. 

Ji sėdėjo traukinyje, kuris lygiai 17.04 val. turėjo atvykti į Es- 
tacion del Norte, bet dabar jau nuobodžiai ilgai vėlavo. Vos paju- 
dėjęs, traukinys sustojo. Atvykus remonto vagonui, Pilė suprato, 
kad kelionė užtruks. Tamsoje jie važiavo toliau, kone žingine. 
Konduktorius riktelėjo, kad kitoje tarpinėje stotelėje jie turėsią 
ilgiau stovėti ir kad norintys galėsią išlipti; keleiviai reagavo nie- 
kinamai. Kažkas tarstelėjo, girdi, tokiame angliadegių kaime 
visi vaikštą su peiliais. Gal taip ir buvo. 


Laikas, susijęs su Convento de la Virgen la Real de Cantabria, 
Pilei jau praeityje. Ne todėl, kad ją, kaip Mireną ir Lolą, kokie 
žemvaldžiai būtų priėmę tarnauti beteise namų verge, o todėl, 
kad laimė paslaptingais keliais sugrįžo pas ją. 

Neilgai trukus po jos septynioliktojo gimtadienio telefonu 
buvo paprašyta, ar Pilara Doloresa Eguren galėtų trečiadienį 
14.00 valandą atvykti į Bilbao miesto Auxilio Social. Jei kas, ji ga- 
linti būti atsivežta automobiliu; reikalas esąs išskirtinai svarbus. 

Pilė jautėsi labai susijaudinusi; ji ėmė įkalbinėti motinėlę vyres- 
niąją, kad ši paprašytų Bilbao atsiųsti automobilį. Motinėlė laikėsi 
nuomonės, kad Auxilio Social Bilbao skyrius turįs tikrai svarbių 
darbų, ir maloniai paklausė Pilės, ką ji turinti bendra su šiuo sky- 
riumi. Pilė papasakojo, kad viena ponia bemaž prieš penkerius 
metus pastačiusi ją priešais jos jaunystės griuvėsius ir pažadėjusi 
ieškoti jos tėvų. Beprasmiškas pažadas, juk toji moteris velniškai 
gerai žinojusi, kad jos tėvai mirę. Motinėlė, supratusi, kas dedasi 
mažylės širdyje, neėmė priekaištauti dėl Pilės vartojamų šiurkščių 
žodžių. Ji paklausė, kuo vardu buvusi toji ponia. Pilė, atkišusi apa- 
tinę lūpą, kurį laiką dėbsojo į lubas; ji nebeprisiminė. 

Įstaigoje prie Jardines de Albia ją pasitiko nepažįstama ponia. 
Ji patikino Pilę, jog ankstesnioji direktorė jai melavusi tikrai ne 
todėl, kad viskas būtų paprasčiau. Ji tikrai Žinanti, kad tai poniai 
buvę be galo sunku pasakyti teisybę tokiam sutrikusiam vaikui. 
Tiek visko buvo nutikę. Mes visi džiaugėmės, kad caudillo nuga- 
lėjo, bet visi turėjom ir liūdnų prisiminimų. Pilė mėgino petimi 
nuginti niežulį palei ausį, iš tokių kalbų jai buvo maža naudos. 
Ponia mėgino draugiškai išdėstyti asmeninę versiją. Pilės tėvai 
buvę įskųsti ir nužudyti, užvirus raganų katilui per karą. Perne- 
lyg skubiai. Tikriausiai. Karo metais administracinių klaidų ir 
pernelyg skubotų karinių sprendimų esą neįmanoma išvengti. 
Ponia patikino, kad jos nuomonė, beje, nieko nekeičianti, kad 
Pilės tėvų egzekucija buvusi tik menkniekis įsisukusioje atkuria- 
mųjų laikų visumoje, kad būta tiek egzekucijų, jog neįmanoma 
buvę visų suieškoti. Atrodė, kad ji savo pasakojimą bebaigianti. 
Ankstesnioji direktorė norėjusi, kad Pilė kada nors tai išgirstų. 

O kur dabar ankstesnioji ponia? 

Nežinia. Ji esanti pernelyg reikšminga ir pernelyg aukštai, 
kad galėtų toliau rūpintis Auxilio veikla. 

Pilė baiminosi, kad čia jau pašnekesio pabaiga. Ji nežinojo, ko- 
kia nauda iš tokių pasakojimų. Ponia turinti Pilei netikėtą žinią. 
Ar Pilė pažįstanti - žvilgsnis į užrašų knygą - Žil Justų šeimą. 
Pilė nepažinojo jos. Iš pradžių nepažinojo, o paskui jos mąstan- 

čion galvon įžengė labai sumažinta ir neryškiai plevenanti tokia 
teta Roza. Žil Justo žmona esanti mergautine pavarde Eguren. 
Ponia supratusi, kad ji esanti dr. Egureno pusseserė. Žil Justų 
šeima esanti turtinga ir neturinti vaikų. Auxilio Social atsargiai 
informavusi dr. Žil Justą, ir šeima nieko taip netrokštanti, kaip 
priimti Pilę Eguren lyg tikrą dukterį į savo namus. 

Pilė neįstengė nė žodžio pratarti. Ponia paklausė, ar ji supran- 
tanti, ką tai reiškią. Ar ji norinti gyventi naujoje šeimoje? Ar jai 
nebūsią gaila palikti Convento de la Virgen la Real? Juk taip apsi- 
pratusi su mergaičių bendrija. Ar ji suvokianti, kad šeima suteik- 
sianti jai naujų pareigų ir pareikalausianti naujo klusnumo? Tie 
klausimai bemaž nepasiekė Pilės. Atsakyti ji išvis neįstengė. Ponia 
pasakė, kad ponas Žil Justas esąs čia ir norįs susipažinti su Pile. 

Net ir vėliau, grįždama atgal automobiliu, Pilė pati sau už- 
sispyrusi tvirtino, keturias sekundes regėjusi iš pavasariškų Bo- 
tičelio dekoracijų žengiantį gražų lyg kino filmo herojus vyrą, 
vilkintį akinamai baltu kostiumu ir su sparnais ant nugaros (jam 
keičiant ant kėdės padėtį, sparnai krusteldavo ir kone tingiai 
priešindamiesi vėl ramiai susiglausdavo). Vyras padavė Pilei ran- 
ką (užuot apglėbęs ją žydruma), ir ji sutriko palietusi žemiškus, 
tvirtus jo pirštus, o jis tuo metu pavirto į paprastą, pliktelėjusį 
administratorių su užrašų knygele. Pilė atžarokai linktelėjo, aiš- 
kiai parodydama, kad niekuo nepasitiki. Automobilyje ji perskai- 
tė motinėlei vyresniajai skirtus laiškus ir sąrašus klausimų, į ku- 
riuos per artimiausias savaites turėjo suformuluoti atsakymus. 

Motinėlė panoro su Pile išsamiai pasišnekėti ir iš jos pasakoji- 
mų susidarė nuojautą, kad įtėvis yra solidus, galbūt truputį nuobo- 
dus žmogus. Koridoriuje Pilė susitiko Schwester Tremp, ir ši išgir- 
do pasakojimo apie angelą nuotrupų. Kitoms mergaitėms tą dieną 
gal kokį šešetą kartų buvo pasakojama, kad Pilė išvyksta, kad ji 
susipažino su įtėviu, vyriausiuoju gydytoju, tvirtai spaudžiančiu 
ranką, dėvinčiu akinius ir besinešiojančiu darbų kalendorių. 

Per vėlesnes savaites buvo tvarkomi formalumai. Vieną sek- 
madienį Pilė buvo pakviesta į Colon de Larreategui. Žil Justų 

šeima gyveno erdviame daugiaaukščio namo bute prie pat par- 
ko. Maloni ponia tvirtino Pilės veide atpažįstanti pusbrolio 
bruožus. Jie valgė patiekalus, kurie Pilei nebuvo regėti; kad mo- 
liuskai ir triušiena yra valgomi, ji išvis nežinojo. Butas, baldai, 
paveikslai, stalo dengimo būdas - viskas Pilę didžiai trikdė. Ji 
atpažino praeityje pragaišusios Algortos prabangą, kita vertus, 
ir nebesitikėjo jos išvysti pokario Ispanijoje. Dėdė prisiekinėjo 
visais šventaisiais, kad per pirmąjį jųdviejų susitikimą nedė- 
vėjo balto kostiumo, kad dėvėjo veikiau pilkšvą kaip perlai. Jis 
atsinešė kostiumą, kuris kambario šviesoje pasirodė net vei- 
kiau tamsiai pilkas. Jie turėjo priklausyti aukštesniajam žmo- 
nių giminės sluoksniui, būti Ubermenschen, kaip mėgo sakyti 
Schwester Tremp. Ornamentais dėstydama greta kits kito triušio 
kauliukus lėkštėje, Pilė mėgino suvokti ją užklupusią laimę. Ki- 
taip tariant, tiesiog malė savo galvoje mintį, kad jai nepaprastai 
pasisekė. Kaip tik tą akimirką, kai prašmatnioje gatvėje ji sėdė- 
jo prie stalo, padengto skimbčiojančiu krištolu ir žybsinčiu si- 
dabru, su dviem žmonėmis tose vietose, kur būtų galėję sėdėti 
jos tėvai, miestiškuose namuose, nors tai būtų galėjusi būti ir 
Algortos vila, galvoje jai iškilo desperatiškos klajonės su paršais, 
prasidėjusios vieną 1937 metų vasaros dieną ir pasibaigusios prie 
1939 metų griuvėsių, kurių Pilė iki šiol Virgen la Real vienuolyne 
įstengė neįsileisti į savo mintis. Ji trenkė šakutes ant stalo ir da- 
bar stojusioje išgąstingoje tyloje su savo septyniolika metų ir il- 
gakojo uodo kūnu, kaip tik įsileidusiu į įspūdingas persekiojimo 
lenktynes su suaugusios moters pavidalu, dėl kurių jos formos 
darėsi žydinčios ir brandžios, nesidrovėdama prapliupo raudoti, 
kad nebejįstengė liautis, o snargliai ir ašaros varvėjo į jos lėkštę 
su triušiena pagal maurų receptą. 

Vėliau tą dieną buvo pašventintas kambarys, kuriame ji turė- 
sianti gyventi, - erdvus kambarys su vaizdu į parką ir net į Deusto 
kalvas kitapus upės. Ponia bičiuliškai tarė, girdi, ji džiaugiasi, kad 
nuo šiol gyvensianti su didele, užaugti baigiančia dukterimi. 

Akimirką Pilė pamanė, kad ji čia kalba apie savo pačios duk- 
terį, kurią paskutinę akimirką dar bus suspėjusi kažin kokiais 

burtais pragaišinti. Ponia pabučiavo ją, tarytum patvirtindama, 
kad tai ji yra toji duktė, ir dėl to vėl pasipylė ašaros, lydimos 
Pilei sukirbėjusios savikritikos, kad su tais verksmo protrūkiais 
reikėtų jau ir liautis. 

Pilė kelis kartus važinėjo tarp Burgoso ir Bilbao. Dažniausiai ji 
vežėsi laiškus arba oficialius popierius. Vieną kartą - didelę sumą 
pinigų, mat Convento de la Virgen la Real pateikė Žil Justų šeimai 
sąskaitą, ir dėdė Ernestas primygtinai pageidavo, kad Pilė pati 
tuos pinigus įteiktų. Jis įdavė pinigus mergaitei, beje, atrodančiai 
kaip jauna moteris, nacionalistinėmis pesetomis kaip pasitikėjimo 
ženklą, ir Pilė rūpestingai viską perdavė motinėlei vyresniajai. 

Diena, kurią ji galutinai perėjo iš vienų rankų į kitas, praė- 
jo labai iškilmingai. Koplyčioje buvo meldžiamasi už Pilę. Per 
vokiečių kalbos pamoką Schwester Tremp, kasdien aiškinusi, 
kaip sekasi vokiečių kariuomenei ir kalbėjusi vis niūresniu tonu, 
pasakė kalbą, per kurią Pilarą Eguren (Schwester Tremp vie- 
nintelė ją nuosekliai vadino Pilara) išgyrė kaip geriausią iš visų 
savo kada nors turėtų mokinių ir drauge su Pilara padeklamavo 
komišką dialogėlį — ir literatūrine vokiečių kalba (Ich bin der 
doktor Eisenbart. Kurier die Leut' nach meiner Art. Kann ma- 
chen, dass die Blinden gehn und dass die Lahmen wieder sehn. 
Plojimai), ir pusiau olandišku, pusiau vokišku dialektu, vadina- 
mu Mūnsterlūnner Platt (Bliew met dine Ljeppels ut annermanns 
Pėtte). Pilė atsisveikino su penkiamete Končita, metus buvusia 
su Pile vienoje poroje, o tai reiškė, kad Pilė ja kasdien rūpinosi, 
kad juodvi dienomis dažnai vaikštinėjo susikibusios už rankų, 
o naktimis visados miegojo greta. Končita, per metus antrąkart 
netekusi motinos, kiaurą dieną verkė. Motinėlė vyresnioji pa- 
skutinę akimirką tarė kelis gerus žodžius apie motinėlę Miguelą 
de los Rejes, kuri veikiausiai niekados nebepasveiksianti po su- 
žeidimo ir kuri mylėjusi Pilę. Tada Pilė automobiliu išvažiavo į 
naujuosius namus ir, paskutinį kartą vilkėdama Auxilio Social 
uniformikę, nuo užpakalinės sėdynės mojavo visoms Convento 
seserims ir visoms prieglaudos mergaitėms. 


Kitą savaitę ji gavo naujus drabužius. Teta Roza nusimanė 
apie parduotuves, kurių Pilė nė nenumanė esant. Ji nupirko visą 
naują garderobą, nuo apatinių iki švarkelių. Pilė jautėsi turtinga, 
elegantiška ir aristokratė. Po dviejų savaičių traukinyje į Burgo- 
są ji vilkėjo juodą suknelę ir šiaudų geltonumo apsiaustą su tos 
pačios spalvos skrybėlaite, ant kurios buvo užmestas šydas. Mū- 
vėjo plonas kojines, avėjo brangius batelius. Jos krepšelyje buvo 
keli vokai ir išskalbti bei išlyginti Convento apdarai. Plaukai at- 
rodė patamsėję, buvo madingai pakirpti ir tingiomis banguoto- 
mis šilko sruogomis krito jai ant dailaus veido. Pilė buvo sutik- 
ta nuostabos šūksniais, seserys ir vyriausiosios mergaitės atėjo 
į motinėlės kambarį pasižiūrėti, kaip ji pasikeitusi. Die Sterne, 
die begehrt man nicht, man freut sich ihrer Pracht, - ilgesingai 
tarė Schwester Tremp. Pilė triumfuodama ankstyvą popietę iš- 
važiavo traukiniu atgalios iš Burgoso į Bilbao. Jos krepšyje buvo 
piniginė su trimis šimtais pesetų - ši suma buvo skirta Auxilio 
Social Bilbao padaliniui, reikalavusiam dalies už Pilarą Doloresą 
Eguren gautų lėšų. 

Pilė suprato, kad dėl vėlavimo tikriausiai gaus praleisti dalį 
nakties ant šio suolo. Jai tas nelabai rūpėjo. Jeigu namiškiai (ji 
pagalvojo - „namiškiai ) imtų nerimauti, jie galėjo nueiti į Es- 
tacion del Norte. Kaip čia yra, kad patrauklaus priešais sėdin- 
čio vyro kostiumas taip tobulai guli? Tik pažiūrėk, kaip žvilga 
plaukai; ryškiai išvestas tiesus sklastymas per vidurį; nė vieno 
stirksinčio plaukelio. Sportiškas tipas, ilgesingas žvilgsnis, ne 
daugiau kaip trisdešimties metų, mąstė Pilė. Tai, ką ji per visą 
kelionę su visais stabčiojimais matė, buvo to vyro spinduliuoja- 
mas absoliutus pasitikėjimas savimi. Šis pasitikėjimas viską ge- 
bėjo įveikti. Jis nesidavė išmušamas iš vėžių dėl to, kad traukinys 
vėluoja. Greta Pilės sėdėjo vyras, kurio ji negalėjo apžiūrėti nei 
tiesiogiai, nei naudodamasi atspindžiu lange. Įstrižai priešais ją 
buvo vyras nedailia, į paršo panašia galva, suurzgęs ant brangiai 
vilkinčio jaunojo vyro, nors šis to visiškai nesitikėjo. Traukinys 
ir toliau važiavo vėžlio greičiu, lauke stojo aklina tamsa. 

Pilė patenkinta suko praėjusios dienos filmą su stambiais pla- 
nais ir netikėtais intarpais. Iš pradžių - nustebusi motinėlė vy- 
resnioji, be garso ėmusi ploti rankomis dėl jos išvaizdos. Ją nu- 
stūmė į šalį Schwester Tremp. Die Sterne, die begehrt man nicht, 
man freut sich ihrer Pracht, o tada, žinoma, įsiterpė motinėlė Mi- 
guela su kruvinu tvarsčiu ant galvos, iš kurio stirksojo granatos 
skeveldros. Į ratų taktą pro šalį prašmėkščiojo Pilės išgyventos 
bausmių popietės. Seniai iškeliavusios mergaitės. Viena mergai- 
tė per tą laiką pasimirė ir, paguldyta ant lentos, buvo nuleista į 
kapą vienuolyno kapinaitėse. Iš duobės iškilus tuščiai lentai, kai 
kurios megaitės pradėjo spiegti. Paskui mintis: aš susidorosiu. 
Ryški baltuma, ir Pilė užmigo, veidu įsikniaubusi į kietą atlošą. 

Ji pabudo, kelnių klešnei kurtinamai užkritus ant bato lie- 
žuvio, o gal dėl to, kad begarsis sprogimas neįvyko, ir pamatė, 
kad dailusis vyras eina taku per vagoną. Ką jis susirengė daryti? 
Traukinio tempas buvo nė kiek nepakitęs. Pilė atsargiai atsisto- 
jo, panoro truputį pasijudinti. Ėjo pro knarkiančius miegalius. 
Pražingsniavusi pro dvi kitas kupė, ji sustojo. Tolėliau du vyrai 
iš jos skyriaus stovėdami keitėsi cigaretėmis. Nusprendusi ver- 
čiau nežadinti įspūdžio, kad kaišioja nosį kur nereikia, ji spruko 
atgal į savo vietą. Kurį laiką žvelgė į naktį ir skaičiavo namus, 
kuriuose degė šviesa. 

Pabudus panika dėl rankinuko pramušė skylę jos galvoje. Pa- 
jutusi rankenas, ji su palengvėjimu atsikvėpė. Priešais sėdintis 
ponas šypsojosi. Umai jos galvoje iškilo natūralaus dydžio dvie- 
jų tarpinėje platformoje rūkančių vyrų paveikslas. Ar tai ne sa- 
pnas? Tik tada, kai iš kelių galėjo numanyti artėjantį miestą, ji 
pirštais pajuto, kad su rankinuku kažkas ne taip. Įkišusi ranką į 
rankinuką ir penkiskart pamėginusi užčiuopti, Pilė suprato, kad 
jos piniginė pavogta. Priešais ją sėdintys du vyrai išdarinėjo gri- 
masas. Greta sėdėjęs vyras buvo pradingęs. Juoda skrybėlė, tarp 
trisdešimties ir šešiasdešimties metų, daugiau nieko. Lyg gaudy- 
dama kvapą, ji perlipo per tų dviejų vyrų kojas. Perėjo traukinį 

iki pirmojo vagono, pagreitintu tempu prasuko filmą su dviem 
cigaretėmis besikeičiančiomis ar ugnies vienas kitam duodan- 
čiomis figūromis, grįžo atgal, praėjo savo vietą ir nužingsniavo 
toliau. 

Pasiekė traukinio galą. Pro langelį duryse matė, kaip bėgiai 
tingiai lenda iš po traukinio. Duris prilaikanti grandinė skimb- 
čiojo kankinamu skaičiuojamų pinigų ritmu. Ji pamėgino susi- 
vokti. 1. Juodoji skrybėlė ją apvogė ir su pinigais iššoko iš trau- 
kinio. 2. Gražuolis su juodąja skrybėle drauge ėmėsi vagystės. 
3. Pinigus nugvelbė kiauliagalvis; ji visiškai neprisiminė, ar tą 
pusę minutės koridoriuje stovėjo su rankinuku, ar be jo. Con- 
vento metai ją išmokė net katastrofų dienomis ramiai pasitikti 
įvykius. Privalomas dalykas buvo išgyventi. Gražusis kupė ben- 
drakeleivis pradarė tambūro duris. Jis pasiteiravo, ar galįs kuo 
padėti. Negi čia būtų vokietis, pamanė sau Pilė. Padvejojusi ji 
vis dėlto pasisakė esanti apvogta. Iš jo reakcijos ji nieko negalėjo 
suprasti. Veikiausiai, pridūrė ji gudragalviaudama, vagis buvęs 
tasai vyrukas su juoda skrybėle, kurio niekur nebematyti. Pilė 
užuodė, kad jos bendrakeleivis pasišlakstęs kažkokiais kvepa- 
lais. Ji nebesuprato pati savęs. Vyras, kuris ją - galbūt, veikiau- 
siai, net labai tikėtina - apvogė, stovėjo greta, o ji analizavo jo 
kvepalus. Jam pasiūlius pinigų, ji išsigando. Dvidešimt penkių 
pesetų banknotas, neregėtai didelė suma prašalaičiui. Jis pri- 
mygtinai siūlė, ir ji, nebesumanydama, ką daryti, paėmė pini- 
gus. Jautėsi perpirkta. Vyras pasiūlė nueiti kažkur išgerti kavos. 
Pilė suvokė, kad privalo elgtis su juo kuo maloniau. O paskui 
skubiai dingti. 


Dėdei Ernestui ji papasakojo faktus, ne savo įtarimus. Vėla- 
vęs traukinys, vagystė ir vyras, davęs jai pinigų ir norėjęs vestis į 
kavinę. Kas tai per vyras buvęs? Pilė nupiešė karikatūrą. Ernes- 
tas Žil Justas mąsliai nužvelgė priešais jį stovinčią moterį. 

— Kiek metų tau kitas žmogus duotų? - paklausė jis, dar tars- 
teldamas, kad ji esanti patraukli mergina. 

Pinigus jis nunešiąs į Auxilio Social. Tuo pasirūpinsiąs pats. 

Bet juk jie pavogti, atsargiai tarstelėjo Pilė. 

Dėl to ji nesanti kalta. Jis viską sutvarkysiąs. Pilė susivokė, 
kaip buvo įpratusi kęsti kūno bausmes. 

Lovoje Pilė nukeliavo į Didžiąją bulvaro kavinę. Ji buvo kita- 
dos pro tą vietą ėjusi. Du žingsniai vidun, ir jau stovi šurmulyje. 
Dūzgesys žemų ir aukštų tonų, kurie visi drauge sukuria praban- 
gų kauštelėjusių balsų skambesį. Dabar, saulei prasimušus pro 
peleninius debesis, apšviesti langai sušvinta spalvomis. Šoninio 
lango vitraže pavaizduotas fontanas. Kampą tarp dviejų langų 
užpildo riešutmedžio spinta su veidrodiniais stiklais ir aštuon- 
kampe lempa viršuje. Prašalaitis sėdi priešais ją. Ji neįstengia su- 
prasti jo žodžių, tačiau jie nėra svarbūs. Jo juokas kupinas pasiti- 
kėjimo savimi. Ji velkasi suknelę ir kabina ją ant krėslo atkaltės. 
Žino, kad jo ranka sujuda, slysteli į jos apatinių plyšį ir paliečia 
odą. Ranka prasiveria lyg koks raumeningas, alsuojantis, į tiks- 
lą Žengiantis žvėris, paskui užsiveria; pirštai leidžiasi tyrinėti. 
„Palaimos nešėjau, narūne žydras, vėliavnešy“, - švokštuodama 
taria ji bereikšmius žodžius. Erkeris nusidažo skaisčiai raudona 
ir ryškiai mėlyna spalva, Didžiojoje bulvaro kavinėje balsai ima 
virpėti. Su timpanų dūžiais galutinai prasimuša saulė. Stiklas 
lydosi, balsai tilindžiuodami išsibarsto, spinta spinduliuoja dūz- 
gią riešutmedžio šilumą. Pilė aukštielninka nugriuvo į savo lovą 
Colon de Larreategui mansardos aukšte. 

Dabar, užsispyrėliškai nusprendusi, kad ją apšvarino praša- 
laitis, o ne tasai nusmurgėlis juoda skrybėle ar kiauliagalvis, Pilė 
pasijuto prašalaitį kur kas geriau pažįstanti. Gavusi patirti, kad 
jis su vagyste nesusijęs, ji būtų net nusivylusi. Ji sunkiai alsavo. 
Mirena, pamanė ji pati sau, bedievė Mirena išmokė ją smagini- 
mosi technikos. Niokojama aistra buvo pačios Pilės. 


+ 


Jos tėvas, visados garsėjęs kaip liberalas, niekada netapo jokios 
partijos nariu. Be abejo, Šiaurės bendrovės direkcija turėjo prie- 
šų. Be to, Egurenas neatsargiai elgėsi su buvusiais draugais, pa- 

sigręžusiais į Gilio Robleso ir Falangos pusę. Žil Justas su žmo- 
na tiksliai nežinojo, kas iš tikrųjų nutiko, veikiausiai čia būta 
pavydo. Pavyzdžiui, kuris nors paliktas be paaukštinimo. Toks 
žmogus iš keršto įskundė dr. Egureną Navaros brigadai. 

Pilė norėjo sužinoti kas. Koks pašvinkėlis įstūmė jos tėvus 
į kalėjimą ir mirtį. Dėdė Ernestas ir teta Roza to negalėjo ar 
nenorėjo pasakyti. Kerštas netikęs daiktas, tai daug kartų įro- 
dyta, be to, jei Pilė ko imtųsi, gali kilti didelių pavojų. Šiais 
nesaugiais laikais... 

Pilė nekantraudama sūpavosi krėsle. Visa tai ji žinojo. Kas 
įdavė jos tėvus? Ji neketino dabar pradėti naujos dramos, tikrai 
neketino nė surengti ašarų spektaklio, tačiau, patyrusi sumai- 
totą vaikystę ir sadistinį vienuolyno ugdymą, ji juk turėjo teisę 
tokius dalykus žinoti. Pilė nedaug tepasakojo apie Virgen Real, 
bemaž nieko - apie motinėlę Miguelą ar apie bausmes, kai jos 
kūšys buvo parodytas visai žiopsančiai mergelių draugijai. Apie 
metus, praleistus ganant padūkusius ir įžūlius juodus paršus, ji 
išvis nutylėjo. 

„Verčiau, girdi, Pilei nežinoti visų smulkmenų. Krašto žaiz- 
dos dar esančios atviros. Pilė ilgiau nebeprotestavo. 

Lovoje ji kelis kartus perėjo visą abėcėlę, mėgindama rasti 
teisingą derinį. Tik tuo metu, kai jos mintys jau ėmė bėgti be- 
galiniais karpiniuotais debesų pakraščiais, ji ūmai atsisėdo su 
vardu lūpose. Kitą dieną ji nuėjo į Estacion del Norte. Atpažino 
kontoros duris. Tvaksinčia širdimi įžengė vidun. Ji norinti pasi- 
kalbėti su dr. Alzuriu. 

Kokiu reikalu, paklausė moteris. 

—- Asmeniniu, - pratarė Pilė. 

Trečiame aukšte Pilė rado dr. Alzurį. Ji esanti dr. Egureno 
duktė. Vyras iš lėto prasižiojo, jo akys išsiplėtė. 

— Tu - Pilė Eguren? 

Ar Pilė galėtų su juo pasikalbėti? 

- Žinoma, žinoma, tik ne šiame kabinete. 

Ar ji negalinti pusę penkių palaukti jo apačioje, vestibiulyje? 

Lauke Pilė atsitrenkė į peilių galąstoją, kuris, mindamas pe- 
dalą, suko savo ratą; medinis aparatas pabiro dalimis, o Pilė pa- 
juto, kad jai dega pirštas. 

Dr. Alzuris buvo nustebęs. Kad vėl ją išvydo. Kad ji taip iš- 
gražėjusi. Lygino ją su kvepalais, blyškiai melsvais brangiais 
kvepalais. 

— Melsvai švytintys kvepalai, - pamėgino nusakyti mokyta- 
sis Alzuris. 

Pilė norėjo sužinoti, kas įskundė jos tėvą. Dr. Alzuris papa- 
sakojo, kad būta įvairių žmonių, kuriems dr. Egureno dingimas 
išėjo į naudą. Pavardės, neatlyžo Pilė. Pavardės tų, kurie įskundė 
jos tėvą. Dr. Alzuris neįstengė atsispirti dukters reikalavimui ir 
paminėjo Enrikės Pozos vardą. Tyla. 

— Arjis dirba mano tėvo vietoje? 

Dr. Alzuris papurtė žilą galvą. 

- Gana greit iš jos pasitraukė. Valdo archeologijos ir etnogra- 
fijos rinkinius. Maloni tarnyba, didelė alga. Bent žmonės man 
taip pasakojo. 

Per vakarienę Pilė lyg niekur nieko pasakė, kad tai buvęs 
Poza. Girdi, sužinojusi iš Alzurio. Dėdė Ernestas saikdinte saik- 
dino Pilę nekrėsti jokių kvailysčių. Tas, kuris padaręs tokią kar- 
jerą kaip Poza, turįs galingų draugų. Jie būtų pajėgūs viską iš 
Ernesto ir Rozos atimti, o Pilė tada antrą kartą liktų bestovinti 
prie griuvėsių. Pilė linktelėjo. Ji suprantanti. 

Kitą dieną Pilė nuėjo į buvusią jėzuitų mokyklą, kurioje Enrikė 
Poza laikė savo rinkinius. Ji gavo palūkėti iki pietų meto, kol iš 
pastato išėjo aukštas vyras, atitikęs Alzurio aprašymą. Pilė nusekė 
jam įkandin, iki jis prie Didžiosios bulvaro kavinės įžengė į vidų. 

Pilė suprato rizikuojanti. Suprato, kad elgiasi neklusniai, kad 
neklauso dėdės Ernesto; klusnumas nesuderinamas su žengimu 
savo keliu, pamanė ji pati sau. Be to, tikėjosi, kad pavyks likti ne- 
atpažintai. Pamačiusi, ką geria Poza, Pilė užsisakė taurelę kon- 
jako ir dvigubą dubenėlį boguerones en vinagre. Pasitraukusi 
kėdę, atsisėdo priešais Enrikę Pozą. 


Vyriškis nustebęs pakėlė akis. Tiek tuščių staliukų. Kodėl ta- 
sai stiebelis atsisėdo prie jo? Pilė kilstelėjo taurelę Pozos pusėn, 
ir jo laikysena tapo atidžiai prielanki. Kam jis turįs dėkoti, kad 
tokia patraukli panelė... 

— Juk jūs esate profesorius Enrikė Poza? - pertraukė jį Pilė, o 
vyras tik apsimestinai sutrikęs numojo ranka. Enrikė Poza, sine 
dubio; profesorius - ak, Viešpatie, ne. Dubenėlis su boguerones 
en vinaigre atsirado ant staliuko, nustebindamas Pozą ir privers- 
damas jį nutilti. Jis lūkuriavo. 

— Esu Doloresa Velaskez. 

Tasai meilės menui kupinas vardas jai tiesiog pirmiausia šovė 
į galvą. Išgirdęs jį, priešais sėdįs etnografijos žinovas nutaisė gi- 
riamą miną. 

— Ar prisimenate žmogų, dirbusį bendrovėje „Norte“ ir buvu- 
sį vardu dr. Egurenas? 

Vyriškis mąsliai pažvelgė į priešais sėdinčią jaunąją moterį 
ir, kiek pasvarstęs, linktelėjo. Dr. Egureną jis pažinojęs. Tada 
Pilė net nelabai aiškiai ir suprantamai tarstelėjo, kad dr. Egu- 
renas linkįs jam patekti į patį pragaro dugną, o tada, Pozai ne- 
spėjus susivokti, ką ji ketina daryti, stvėrė dubenėlį su bogue- 
rones, plaukiojančiais alyvuogių aliejuje ir gausiai pabarstytais 
smulkintais česnakais ir petražolėmis, iškėlė jį aukštyn ir kuo 
tiksliausiai išvertė jį Enrikei Pozai ant galvos ir brangaus pas 
siuvėją siūdinto kostiumo. Kilus sąmysšiui, ji galėjo nekliudoma 
pasišalinti. Laimingai perbėgusi tiltą, pajuto ne lauktą pasiten- 
kinimą, bet verksmingą nusivylimą. Jos tėvai buvo sušaudyti 
arba pakarti. O tasai išdavikas, kuriam ji nė savo vardo nedrįso 
pasisakyti, sėdi kavinėje su petražolėmis ir česnakais plaukuose, 
su aliejum permirkusiu kostiumu, iki pat marškinių apykaklės 
apdribęs ančiuviais. Ir kiek laiko jis taip sėdės? Jį apsupo rūpes- 
tingi kelneriai; praleidęs popietę vonioje, Poza ir vėl bus tas pats 
išsipustęs direktorius, kuriuo tapo per jos tėvų mirtį. Kaip tos 
mirties priešingybę ji įstengė tiktai iškrėsti trečiarūšį studentiš- 
ką pokštą, tik negrabiai atsikeršyti. Be to, jos kraujais plūstan- 

čioje širdyje dar pradėjo bauginamai skambėti dėdės Ernesto 
persergėjimas. Kvailė, kvailė, kvailė, trypė Pilė. 


Visus tuos metus po tėvų mirties Pilė, ir būdama kiauliaga- 
nio padėjėja, ir Auxilio Social koridorių šveitėja, ir maištinin- 
kė ant klozeto, apsupta dangaus keršto šaukiančios viešnamių 
kalbos, mintis apie pirmuosius savo dešimt metų nuolatos ginė 
šalin. Tik dabar, gyvendama kur kas laimingiau, ji dažnai ėmė 
prisiminti vilą viršum vertikalaus parkelio. 

Ernestas Žil Justas kartais matė Pilę dienų dienomis vaikšti- 
nėjant prastai nusiteikusią, net nusiminusią. Ar ji pasiilgstanti 
Convento? Į šį klausimą Pilė neįstengė aiškiai atsakyti. Ar ji čia 
nesijaučianti pernelyg vieniša? Pilė išvis nieko nebeatsakinėjo. 
Tai ką jiems, dėl Dievo meilės, reikią daryti? Pilė tylėjo. Dėdė 
Ernestas manė, kad į namus turi ateiti kas nors kitas, su kuriuo 
Pilei būtų smagu. Pavyzdžiui, kuri nors mergina, pažįstama jai 
iš Convento. Pilė ilgiau nebeištvėrė. Puolė prie kėdės, ant kurios 
sėdėjo dėdė Ernestas, ir, nors būdama septyniolikos metų, atstū- 
mė į šalį jo ranką, įsitaisė jam ant kelių ir ėmė jį bučiuoti. Nei ji, 
nei dėdė Ernestas nepratarė nė žodžio, ir abu jiedu jautėsi kaž- 
kur skrendą kilimėliu, kurio rizikingų raštų nė vienas jųdviejų 
nepanoro įžvelgti. 

- Ir kurią gi? - paklausė Pilė, klesteldama ant grindų. 

Dėdė Ernestas pasitaisė akinius. To jis, be abejo, nežinąs. Jis 
nepažįstąs mergaičių. Pilė papasakojo jam apie jaunesniųjų ir ma- 
žesniųjų sistemą. Devynerių arba daugiau metų mergaitė, atsto- 
janti motiną aštuonerių metų arba mažesnei mergaitei; tokia pora 
leidusi laiką dieną ir naktį drauge. Taip ji globojusi Končitą. Ji bu- 
vusi labai miela mergaitė. Tada dėdei Ernestui teko didžiai nedė- 
kinga užduotis išaiškinti Pilei, kad penkerių metų mergaitė esanti 
tikrai per maža. Jie galvoję apie tokią, kuri, pavyzdžiui, dvi dienas 
per savaitę galėtų gyventi jų namuose. Girdi, penkerių metų mer- 
gytę kaskart vis siuntinėti atgal į Convento esą neįmanoma, tokia 
mažylė to neįstengsianti suprasti. Pilė jam pritarė. 


93 


Sunkiaisiais pradžios metais ji gavo paskirtą pirmąją draugu- 
žę. Mergaitė, ketveriais ar penkeriais metais jaunesnė, užmezgė 
su Pile vaikams neįprastai tvirtą daugystę. Pilė galėjo su mažąja 
Elena dalytis savo sielvartu. 

Po derybų su Convento Elena dvi dienas per savaitę atkakda- 
vo į Colon de Larreategui. Ji miegojo Pilės kambaryje, o po dvie- 
jų dienų buvo grąžinama atgal. Pilei ji pasakojo, kaip strikinėja 
Schwester Tremp, ką jos ten valgančios, kokios naujos istorijos 
sklando tarp mergaičių. 

Praslinkus keliems mėnesiams po užtrukusios kelionės 
traukiniu apie vidurdienį kažkas paskambino į duris. Elena 
nubėgo atidaryti. Pilė išgirdo ją sakant, kad pono ir ponios 
nėra namuose ir gal ji galinti priimti žinią. Pilė išgirdo svečią 
teiraujantis, ar jis galįs pasikalbėti su Pile Eguren. Mažoji Ele- 
na atlėkė vidun, parodė nykščiu laukujų durų pusėn, pakrutino 
tarp dantų liežuvį, sudėste burna vardą „Pilė Eguren“ ir karštai 
mostelėjo durų link. Pilė pakilo. Ji žinojo, kas ten. Žinojo, kad 
jis turi paskambinti. Kaip jis rado jos adresą, buvo sykiu ir mįs- 
lė, ir visiškai jai nesvarbu. Ten stovėjo jos naktų vyras, vyras, 
kurį ji, pasitelkdama Mirenos pirotechniką, degino savo pačios 
fejerverke. Nuėjusi prie durų, Pilė pažvelgė į jį ir pamatė, kad 
jis nei jaunesnis, nei senesnis. 

Po kurio laiko ji susivokė, kad nieko iš to, kas buvo pasaky- 
ta, neišliko jos atmintyje. Galbūt jis vagis, mąstė ji pati sau. Ji 
ir vagis: tai jau būtų nebe pirmas kartas. Ne koks trupinių va- 
gis, kokia pati buvo antraisiais paršų metais, bet tikras meistras, 
smarkus ir stiprus. Pilė susivokė žinanti jo paslaptį. Jis apie tai 
nieko nenutuokė. Tas jai teikė pranašumo jausmą. Vagystė, pa- 
vogti pinigai - tuo ji smarkiai pranašesnė už jį. 

Gal ji, kaip Žadėjusi, ateisianti į Bulvaro kavinę? 

Jis paklausė net du kartus, net jaudinamai karštai. Ji labai no- 
rėjo eiti su juo į Didžiąją bulvaro kavinę, bet kaip jai rasti žodžių, 
tinkamų kvietimui priimti? Ji stovėjo Žil Justų bute. Ji, Egurenų 

atžala. Ar tai gana tvirtas pamatas, kad sulauktum šičia kvieti- 
mo į Didžiąją bulvaro kavinę? 

„Aleksandras Rotveilis“, - toptelėjo jai galvon tą dieną vėliau. 
Vardą jis pasisakė, ir tas vardas aiškiai prasismelkė iki jos ir už- 
kibo ant kažkurio jos smegenų kabliuko. 

Kiek kartų pašnekesys kavinėje vaidenosi Pilės galvoje, kada 
nuo to momento, kai jis uždėjo ranką jai ant rankos, žodžiai pa- 
sidarė nebereikšmingi; ji jautė, kad tik du sakiniai skiria jį nuo 
tos akimirkos, kai ji pažvelgs į jį ir nunirs į plėšikiškas jo akis. 

Naktiniuose košmaruose dar ir daugel metų vėliau vis grįž- 
davo tasai paveikslas: vyras kariškai trumpai kirptais plaukais, 
idalgo kostiumu ir ženklu atlape, tiesus kaip stiprusis, naujasis 
žmogus; vyras, kuris viską (kavinės fejerverką, jos išgyvenimo 
aistrą) sudaužė taip, lyg būtų laikęs rankoje botagą; vyras, kuris 
buvo Enrikė Poza. 

Tai, ko Aleksandras Rotveilis tikrai neturėjo jai padaryti, 
buvo draugystė su žmogumi, nužudžiusiu jos tėvus, suniokoju- 
siu jos jaunystę. Ką gi dar Pilė galėjo padaryti, jei ne atsistoti 
ir išeiti? Kas išmatuos liūdesį, kuris lyg dar viena Navaros bri- 
gada įsiveržė jos širdin, kol ji žengė keturis ar penkis laiptelius 
iš kavinės. Nuo tos akimirkos, kai ji pakilo, kavinėje pasidarė 
vaiduokliškai tylu, lyg per filmą, kai garsas staiga pradingsta, 
todėl teatrališkas visų galvų sukimasis jos pusėn buvo kažkuo 
panašus į paskutinius trūkčiojančius kino filmo metrus prieš 
jam galutinai įstringant. Filmo vaizdas sustingo, suanglėjo ir 
degdamas pamaži išnyko. 

Buvo puiki diena su skaisčia saule, pažemiais šviečiančia iš- 
ilgai visos Gran Via, ir dėl to, tiesa, buvo sunku žvelgti į priekį, 
tačiau gyvatvorės raštai gilumoje plytinčioje centrinėje aikštės 
dalyje teikė nuostabų pavėsį. 

Kitiems ta diena baigėsi kaip visai įprasta, tik kad buvo kal- 
bama apie Heinrichą Himlerį, Vokietijos vidaus reikalų minis- 
trą, savo kalboje žadėjusį pergalę kone sumuštai Vokietijai. 

II 


1 
Per Olandijos pievas 


Vėliausiai 1950-aisiais, o veikiausiai jau ir keleriais metais anks- 
čiau, per Olandijos pievas, įsitaisęs ponio traukiamo krautuvi- 
ninko vežimėlio viršuje, važinėjosi toks Geritas Hosė. Sėdėda- 
mas aukštai ant siūbuojančių pasostės atramų, jis atrodė kaip 
šiek tiek pasipūtęs didikas su ankštoku katiliuku; o kai jis, būda- 
vo, atsistoja šalia tavęs, pamatai, kad juodas kostiumas pernelyg 
ilgai dėvimas diena iš dienos, kad jis veržia per pečius ir kryž- 
kaulį. Tas, kuris Gerito Hosės nepažinojo, laikė jį durininku 
arba žiurknuodžių ir tarakonų spąstų fabrikėlio direktoriaus pa- 
vaduotoju, kuris pats, važinėdamas po ūkius, visiems siūlo savo 
prekę. Geritas Hosė buvo tvirtas vyrukas. Jis nesidavė nugena- 
mas šalin atsikalbinėjimais, girdi, čia nelakstą jokie parazitai. 
Tuomet jis, būdavo, entuziastingai pranešdavo turįs neatremia- 
mų staigmenų ir iš savo aukštai prikrauto vežimaičio išsitrauk- 
davo naujos markės šokoladinių pabarstų vaikams. 

Tą dieną, kai Geritas gimė, jo spėjamasis tėvas girtutėlis trau- 
kė per Venderio polderį, suklupo, užkliuvęs už naujosios Har- 
lemo linijos bėgių, liko ten begulįs ir buvo traukinuko bėgiais 
nuvilktas bemaž nuo pačios įlankos, iki De Gogo stoties. Geri- 
tas Hosė mieste užsiėmė visokia veikla ir pažinojo net Minervos 
studentų. Retsykiais jis buvo kviečiamas į korporacijos susirin- 
kimus. Tada studentai surengdavo rinkliavą Gerito labui. Kuris 
nors eidavo ratu su naktipuodžiu, ir visi nupildavo po šlakelį 
iš savo taurės arba išspjaudavo į puodą ką tik burnon paimtą 
gurkšnį. Gerai pamaišius - Io Vivat Geritas! Nors jam niekados 
nevalia buvo lankytis šventėse, nes pamažu tapo aišku, kad nie- 
kaip negali susilaikyti nesidomėjęs studenčių kūšeliais, Geritas 
Hosė gyrėsi savo ryšiais. Visur lankėsi, žinojo, kas dedasi kitur, 
galėjo papasakoti, kas serga, kas miršta, kas pastojo, kas ūmai 
praturtėjo, kas ruošiasi emigruoti ar parduoti ūkį. Geritas Hosė 

buvo pievų krašto gandonešis, žmogus, gebėjęs skaityti ateitį iš 
paukščių skrydžio. Nenuostabu, kad daugelis jį didžiai vertino. 

Praslinkus porai metų po karo, Geritas Hosė, kupinas pasidi- 
džiavimo, visiems demonstravo, kad nuo šiolei jo iškilmių vežimo 
viršuje viešpatauja nuotaka, tačiau Hosės moteriškutė visur pliur- 
pė, kad jos mieliausiasis tose apylinkėse, kur klajojo karo metais 
(Nieuvkopo pelkės, Kreivasis Meidrechtas), šantažavo ir įdavinėjo 
vokiečiams žydus, o paskui, tuoj po karo, kurį laiką buvo pradin- 
gęs, todėl Geritas nuvertė savo nuotaką nuo sosto, iškilmių veži- 
mą vėlei perdarydamas į krovininį, kuriame šeimynai nėra vietos. 
Beje, niekas pernelyg nekreipė dėmesio į tas kalbas. 

Geritas buvo Pietų Olandijos sveikos tautos nuovokos seis- 
mofonas. Tai, ką jis manė, buvo teisinga. Jo šventoji globėja buvo 
Leideno Minerva Alcoholica, jo šūkis - Locus Communis. Jis 
buvo gyvas klišių įsikūnijimas: žemė plokščia ir plyti tarp dviejų 
vandens griovių; žemės pluta iš vidaus susideda iš molio, dur- 
pių ir žolės; gausiausi žemėje yra graužikai; visi gyviai, išskyrus 
ūkininkų auginamus gyvulius, platina ligas arba yra nuodingi; 
Leidenas yra didžiausias Europos prekybos centras; medis yra 
gluosnis; moteris per mėnesines prie koštuvo suraugina pieną; 
vanduo aptinkamas trimis pavidalais: grynuoju, alaus ir jene- 
verio; išskyrus Viduržemio jūros kraštus, kitur pomidorai ne- 
tinkami valgyti; mes kalbame olandiškai, taigi tu irgi; esi arba 
katalikų kunigo, arba pastoriaus; vakarais mes geriam kavą lau- 
ke; visa, kas skraido, yra plunksnuočiai, išskyrus poną Fokerį; 
studentai gali studijuoti todėl, kad jų tėvai, patys studijavę, turi 
mokslo ląstelių; Lenkijoje kiekviena šeima laiko grandine pri- 
rištą mešką; Žydai yra nepatikimi (per karą jie daug kentėjo, į tai 
privalu atsižvelgti); groningiečiai gyvena Groningene; gronin- 
giečiai yra nepatikimi. 


Tėvai Albrondos 1921 metais persikėlė iš Groningeno į Pietų 
Olandiją. Takui ką tik buvo sukakę vienuolika metų. Pirmųjų jo 
metų žemė, prarastoji žemė, aprėpė gyvenimą, tvėrusį prieš tik- 
rąjį gyvenimą (ryškiai geltono molio pasakų katedros; tūkstan- 

čiai klykaujančių rausvų griciukų; žmonės, lyg sapne vaikštantys 
jūra). Kraštas, į kurį Takas buvo perkeltas, jam buvo įtartinas. 
Žydrojo Polderio pievose susidūręs su pulkeliu vaikų, apsupusių 
jį ir jo broliuką Fedę, jo Haną ir Pikę ir įdėmiai ėmusių juos ap- 
žiūrinėti, Takas pamatė, kad iš penkių berniukų trys buvo gin- 
kluoti iš gudobelės šakos išsidrožtomis svaidyklėmis. Albrondos 
stovėjo susikibę rankomis, nugaromis atsigręžę į ramų vandenį, 
kuris, regis, vadinosi Strongslotas. 

Iš kur jie atkakę, paklausė viena svaidyklė. 

Takas apsigręžęs mostelėjo į neapibrėžtą vietą tarp dviejų 
malūnų. Debesys plaukė tarp žydrų lopų; saulė apšvietė drėgną 
žolę; viena tų Velykų meto dienų, kai, baigiantis žiemai, rankio- 
jami žabai ir spragsi folkloristiniai laužai. Penketas laikėsi ne 
priešiškai, jie pirmiausia buvo susidomėję, ir Takas suprato, kad, 
atkakęs iš planetos, kurioje būta aukštų molio statinių, saldžia- 
balsių paukščių ir sunkio jėgos nevaldomų žmonių, turi taiksty- 
tis su tokiu domesiu. 

- Arjūs iš Hogmadės? 

Penketas dairėsi į tuščią vietą kairiau Hogmadės, kurion 
buvo parodęs Takas. 

— Mes iš Albrondų ūkio, - paaiškino Takas. 

— Kuo tu vardu? 

— Takas. 

Tyla. Vienas berniukų timptelėjo savo svaidyklės timpą, nusi- 
taikė aukštai į orą ir paleido švilpiantį akmenį, o timpa tada, keis- 
tai sudrebėjusi, pliaukštelėjo į nužievintą medį. Akmuo lėkė per 
greitai ir per aukštai, kad jį apskritai būtum galėjęs sekti akimis. 

- Ir kas gi vadinasi tokiu vardu? 

Į tokį klausimą Takas nežinojo ką atsakyti. Jis ilgėjosi flamin- 
gų. Du berniukai žvelgė aukštyn į lediniu šalčiu dvelkiantį oro 
sluoksnį, kur sustirusiam aviėdrai kulka kiaurai pervėrė sparną. 

— Pas mus tas vardas įprastas. 

- Ką reiškia „pas mus'? 

— Mes iš Groningeno. 

Ši žinia buvo sutikta tylomis. 


— Ojis kuo vardu? 

- Fedė. 

— Kokios didžiulės ausys, - tarė kitas, ir visas penketas pasi- 
leido labai garsiai kvatoti. - Ar tai ausys iš Groningeno? 

Vėl kvatojimas. 

— Ojūs iš kur esat? - paklausė Takas, šitaip ne tiek pats pra- 
dėdamas puolimą, kiek mėgindamas išlyginti pašnekesį. 

Berniukai, lygiai kaip Takas, neapibrėžtai mostelėjo kažkur į 
malūnų tarpą; visas tas pievų kraštas, visi tie grioviai, kanalai, 
dambos, keliai ir visas vanduo ligi pat Plačiosios Aa upės pri- 
klausė jiems kaip žemė, Dievo pažadėta ir be išlygų atiduota pa- 
naudai iki pat amžių pabaigos. Be to, jų mostas siekė net lizduose 
perinčias pempes, kurios nepakilo skristi, nes ir pempės žinojo, 
kad ši žemė yra penketo nuosavybė. Svaidyklių akmenukai siekė 
debesis ir net dar toliau, net už debesų plytinčią Žydrynę, nes ir 
ta priklausė penketui; ko gi vertas pievų kraštas, jeigu virš jo ne- 
kybo debesuotas dangus. Viskas buvo nepakeičiama. Penketas 
čia buvo namuose, o vaikai iš Albrondų ūkio - ne. 

Po savaitės Takas vėl sutiko tą patį penketą. 

- Jūs atvykot iš Groningeno, ar ne? 

Takas linktelėjo. Juk jau praeitą kartą sakiau, pamanė jis 
pats sau. 

- Bet žinokit, kad čia ne Groningenas. 

Takas tai žinojo. 

— Arjūs turtingi“ 

- Pakenčiamai, - pamėgino atsilaikyti Takas. 

— Mano tėvas sako, kad jūs pasiglemžėt didįjį ūkį. 

Takas žinojo tik tiek, jog jie persikėlė todėl, kad Groningene 
per jų Žemę turėjo būti tiesiamas vandens kelias. Bičiulis valdi- 
ninkas davė tėvams žinią skubiai parduoti sklypą, o paskui jie 
visai garbingai nusipirko ištuštėjusį ūkį. Ar čia buvo glemžima- 
sis? Kaip reikėjo į tokius žodžius reaguoti? 

— Groningeniečiai keistai kalba. 

Takas gavo tarti žodžius, kiti tyrinėjo groningenietiškus ne- 
tikslumus. Ir juokdamiesi gręžė į šoną akis. 

— Galjūs žydai? 

— Ne. 

Takas to nežinojo, niekados apie tai nemąstė. 

— Mano tėtė sako, kad groningeniečiai visi Žydai. Jie keistai 
kalba, valgo nevalgomus dalykus ir yra netikėliai. 

Čia jie susiginčijo. Girdi, žydai tikį Dievą. Buvo pasirinktas 
sprendimas, kad žydai nėra krikščionys. Bet Janas Rampas irgi 
nebuvo krikščionis. Jis buvo Romos katalikas. Berniukai nie- 
kaip negalėjo pabaigti šių teologinių debatų. 

— Arjūs krikščionys? 

Takui teko ir tai nuneigti. 

— Aha, o ką aš sakiau, - tarė Drisas, kuris, remdamasis tėvo 
autoritetu, visus groningeniečius apskelbė žydais. 

Tai kas jie tada esą? 

— Niekas. 

- Kaip niekas? Tai gal jūs nevaikštot į bažnyčią? 

- Ne. 

Takas buvo nustebęs. Negi kiti vaikščiojo į bažnyčią? Ar taip 
darė broliai Verlatai? Henkas Kvakernakas, Janas Rampas, Dri- 
sas Rustas? Ar jie vaikščiojo į bažnyčią? 


Po kelių savaičių Takas su Drisu ir Henku nuėjo į brolių Verla- 
tų namus. Reikėjo luktelti, berniukai tuoj turėjo pareiti. Kažkoks 
vyras, eidamas pro šalį, šūktelėjo priemenėn, girdi, ko čia reikią 
tam groningeniečių vaikigaliui. Drisas su Henku apsimetė nieko 
negirdį. Takas pamatė moterį, kilstelėjusią tiulio užuolaidą. Mo- 
kyklos gydytojas buvo užsukęs į naująją mokyklą, paaiškėjo, kad 
keturi vaikai vaikšto su utėlėm plaukuose, ir Tako motina tarste- 
lėjo, kad jiems būtina kuo skubiausiai pagelbėti, girdi, ji visiškai 
nenorinti, kad jos vaikai gautų su tuo susidurti. Veidas, kurį mo- 
tina tąsyk nutaisė: taip pat žvelgė ir moteris pro užuolaidą. 

— Ar mes žydai, mama? 

— Iš kur ištraukei? 

— Vaikai klausinėjo. Juk groningeniečiai lyg ir žydai? 

— Viešpatie, vaike, kas per nesą monės. 

— Tai kas mes tada? 

Tą akimirką į kambarį įžengė Pikė. Ji traukė per naujuosius 
didžiulius namus, kuriuos visa šeima iškilmingai vadino Al- 
brondų dvaru. Ėjo iš viršutinio kambario (vadinamo „pakraigė- 
je“, nes langas ten buvo kraigo dalis) į dirbtuves ar iš vasarnamio 
į tėvų miegamąjį, o pakeliui buvo pametusi savo drabužius. Ta- 
kas pamatė vaikiškus sesutės sėdmenis ir net pats nustebo, kad 
neprapliupo kvatotis. 

— Pike, apsivilk ką nors, taip nevalia po namus vaikščioti, - 
šūktelėjo motina. 

Tądien Takas paskutinį kartą regėjo savo sesutę nuogą. Jis 
baisingai ilgėjosi namų Groningene, kur Pikė buvo truputį ma- 
žesnė, o dar keliais mėnesiais anksčiau - gerokai mažesnė, o 
prieš dvejus metus - išvis kūdikis, o dar anksčiau nė vaikščioti 
nemokėjo. Čia gyvenimas kitoks. 

Takas troško suprasti, kodėl aplinka reaguoja taip neprie- 
lankiai. Jie ūkininkaują ne taip kaip įprasta, išgirdo jis iš vie- 
no berniuko. Jie naudoją žemę ne taip kaip kiti ir Pelkyno, ir 
Numirėlių, ir Žydrajam, ir Ponios Venės polderyje. Normalu 
esą, kad ūkininkai, penktą valandą atsikėlę melžti karvių ir visą 
rytą, išskyrus dešimtos valandos kavos gėrimo pertrauką, o va- 
sarą šienavę, mėžę mėšlą, po šilto valgio pirmą ar antrą valandą 
einą gultis. Polderiuose ūkininkai valandą miegą nusirengę. Visi 
taip darą, tik ne Albrondos. Tie nemiegą, tie ir toliau darbuojąsi. 
Vakaro valandomis paprasti ūkininkai vasarą suvežą dar veži- 
mą šieno, o žiemą kasą griovį arba išvežą vežimą mėšlo. Bet visai 
ne taip, girdi, pas Albrondas. Jie turį fortepijoną, kas jau savai- 
me esą verta pajuokos. Be to, vakaro valandomis kas nors dar ir 
skambinąs tuo instrumentu, o tas tai jau visai negirdėtas daik- 
tas. Tai reiškią badyti kitiems akis, pasipūtėliškai rodyti, kokie 
jų namai turtingi, kokie orūs, - tarytum didikai, kurie juos nuo 

penkioliktojo šimtmečio nominaliai valdė, būtų galutinai čia at- 
sikėlę, taikydamiesi paveržti aplinkinių ūkininkų karūną. 

Ar pats Takas buvo laimingas tuose namuose? Šiltnamyje va- 
sarą noko kvapnūs pomidorai ir Surinamo paprikos, ypatingi 
produktai, kurių niekur negalėjai nusipirkti ir kurių tėvas gau- 
davo iš jūrininkų, parveždavusių sėklų iš Pietų Europos ir Ame- 
rikos. Ant specialios lentynėlės šiltnamyje jam buvo leidžiama 
džiovinti aptiktus gyvūnus: mažutį kurmį, kurio oda subiro į 
dulkes ir kurio skeletą iškilmingai ištampė vabzdžiai, kirstuką, 
salamandros jauniklį, tokį perregimą, kad galėjai matyti, kaip 
išsiraitę viduriai, visokias varles. 

Šiltnamyje Takas pats sumūrijo tvenkinėlių kompleksą; skie- 
dinys neišlaikė vandens, tad radosi ištisas kalnų slėptuvių lobis. 
Takas mėgino čia persodinti vandeninės plaumuones, geltonus 
vilkdalgius, alijošinius aštrius ir skėtinius bėžius iš artimesnių ir 
tolimesnių griovių, bet tas jam bemaž niekados nesisekė. 

Ilgus žiemos vakarus jis leido židinio kambaryje, kur degė di- 
džiulis ugniakuras. Ypač mėgo sėdėti po lubas siekiančiu gaub- 
tu. Žvilgantys tamsiai mėlyni giluminės sienelės kokliai teikė 
jam saugumo jausmą. Ten jis vis sėdėjo piešdamas, kopijuoda- 
mas sudėtingus, spalvotus raštus. 

Vieną vakarą, jam kopijuojant geltoną dvidešimt penkių gul- 
denų banknotą, pro šalį praėjo Hana. Į jos prabėgomis mesteltą 
klausimą, kodėl jis niekados nepiešiąs kokių įprastų daiktų, Ta- 
kas nieko neatsakė; uosdamas sesers kvapą, matydamas jos kar- 
tūno sijoną su ažūru apvedžiotomis palankomis ir kone konvul- 
singai kreipdamas žvilgsnį į piešinį ir banknotą, jis kruopščiai 
darbavosi toliau. Išgirdęs kitą klausimą, kodėl niekada nepamė- 
ginąs jos pačios nupiešti, Takas pajuto skruostus išmušantį rau- 
donį. Buvo beklausiąs, ar ji to tikrai norėtų, bet pasakė „tiktai , 
ir žodžiai jam visai susijaukė. Sesuo suprato klausimą. 

— O kodėl ne? Kiekvienam smagu būti nupieštam. 

Didžiulį kambarį apšvietė tik viena vienintelė aliejaus lempe- 
lė. Smailiose nišose greta židinio degė žvakės, ir dėl to Taką ėmė 

kone šiurpulį keliąs jaukumo jausmas. Sesers šešėlis užklojo jo 
popieriaus lakštą. Hana stovėjo visai greta, o jis sėdėjo žemai ant 
šiltų koklių, todėl nedrįso pažvelgti aukštyn išilgai jos ilgų kojų. 

— Nemoki. 

Sesers balsas nuskambėjo pašaipiai. 

— Netiesa. Aš moku bet ką nupiešti. 

— Nori pasakyti - perpiešti. Atkartoti. 

Hana nuėjo į viršutinį kambarį. 

— Nedrįsti, - pasakė tyliai, prieš atverdama duris, o paskui jas 
užverdama įkandin savęs. 


Prireikus ūkiuose nudirbti skubius darbus, daug vaikų neat- 
eidavo į mokyklą. Albrondų dvare sukinėjosi pakankamai sam- 
dinių, tad vaikai pamokų niekados nepraleido. Kitiems tai buvo 
dar viena dingstis vadinti juos „kalikais. Albrondų vaikai spar- 
čiai būdavo gerokai toliau supratę mokytojo pateiktą programą. 

Čia dar prisidėjo ta aplinkybė, kad Takas su Fede tuo metu 
pradėjo naudoti savą kalbą (tai reiškia: Takas kalbėjo, o Fedė 
viską suprato) - ne kokią slaptakalbę, bet veikiau kalbą, į kurią 
jiedu įterpdavo sunkius, ką tik perskaitytus žodžius ir kurio- 
je mėgino taikyti konstrukcijas, aptiktas senose knygose, taigi 
kalbą, kuri, nors pati savaime atpažįstama, vangiems ūkininkų 
vaikams iš pirmo karto sunkiai davėsi suvokiama ir kuri antram 
kartui nedavė jiems laiko, nes Takas tauškė toliau. 

Mokytojui valandžiukę išėjus ir vienam vaikų gavus į ranką 
kreidą ir šitaip tapus pakeltam į laikinus kontrolierius, turinčius 
pareigą skųsti visus nusižengimus, Albrondų vardai (su priedė- 
liais „žydas arba „groningenietis“), visiems kitiems balsiai ki- 
kenant, akimirksniu būdavo įrašomi lentoje, vos durys užsiver- 
davo mokytojui už nugaros, o per tą pusvalandį, kol mokytojas 
gėrė kavą, prie vardų atsirasdavo bent penki ar šeši kryžiukai, 
bylojantys, kad jie nusižengė pakartotinai. 

Sykį Takui buvo leista piešti lentoje, ir jis nupiešė tobulą vieno 
Šveicarijos pašto ženklo kopiją (indigo mėlynumo, soste sėdinti 
Ponia Helvecija su Berno kryžiumi ant krūtinės ir kalaviju ran- 

koje, ant viršaus papildomas rūdžių raudonumo įspaudas, nes 
ženklo vertė buvo sumažinta nuo dvidešimt penkių iki dvide- 
šimties santimų). Vienas nedorėlių, kitiems dar negrįžus į klasę, 
prisitaikė kelis kartus smarkiai brūkštelti šepečiu per piešinį, o 
skaičių „20“ paversti į skaisčiai raudoną, išsiviepusią karvę su 
nutįsusiu tešmeniu. Lenta buvo nuvalyta; piešėjo talentas at- 
skleistas; visi iš jo skambiai juokėsi. Takas sėdėjo šniurkščioda- 
mas, o mokytojas šūktelėjo, kad jis nedarytų tokio teatro. 


Pirmąją naujųjų mokslo metų savaitę Takas kelyje į namus buvo 
sustabdytas prie Laukų griovio. 

Girdi, šituo keliu jam daugiau nevalia vaikščioti. 

Jis apsidairė aplink. Tykus vėjo šniokštimas viršum pievų, 
kaimas su bažnyčios bokštais tiesiai jam už nugaros, nedidukas 
malūnas greta. Ką berniukai čia sumanė? Kaipgi jam kitaip par- 
eiti iš mokyklos namo? 

- Ne mūsų reikalas. Eik palei Galinį kanalą. Ne čia. Čia tau 
vaikščioti draudžiama. 

Takas pamėgino eiti, jie atstūmė jį atgal. Peršokęs per griovį, 
jis pasileido per pievą, berniukai, irgi peršokę, užtvėrė jam kelią. 
Takas nusprendė bėgti, ir tuo jis buvo pranašesnis, bet sykiu jam 
teko smarkiai nutolti nuo kelio į namus. Jis parėjo vėlai ir nepra- 
sitarė, kad buvo pastotas. 

Kitą dieną prie Laukų griovio nieko nebuvo. O penktadienį 
nepasisekė. 

Bemaž dešimties berniukų būrelis palaukęs apsupo jį. Takas 
pamatė, kad vieno berniuko viršutinė lūpa nusėta žaizdelėmis. 
Berniukas bulvių skustuku krapštinėjosi spuogelius, tą įprotį 
jis kartą demonstravo ir mokyklos kieme. Muštis Takui nebu- 
vo jokios vilties. Įsismarkavęs jis įstengė kelis kartus smarkokai 
trenkti kitiems. Bet galiausiai berniukai jį pastvėrė ir pasiūbavę 
įmetė į Laukų griovį. 

Namie jis pasisakė nuslydęs nuo kranto ir įkritęs į griovį. 
Motinai tas pasakojimas pasirodė juokingas. Gerai nupraususi 
sūnų, ji numetė jo drabužius į skalbyklos kampą. 

Kiti pradėjo spręsti, kaip Takui valia vaikščioti, kurie pol- 
deriai jam leidžiami, o kurie - ne. Skųsti berniukus mokytojui 
nebuvo jokios prasmės, jie juk kuo griežčiausiai viską neigtų. 
Namuose Takas nesiskundė. Ir antrą kartą grįžo namo šlapias. 
Motina nieko neklausinėjo, ji žinojo, kad Takas neprasižios. Sai- 
kas buvo peržengtas, kai Takas grįžo namo su nudegimų žaiz- 
domis. Motina pasakė eisianti į policiją. 

— Ne, neik į policiją. 

— Kodėl neiti? 

— Ne į policiją. 

Tada Fedė ilgu groningenietišku sakiniu papasakojo, kad jo 
brolis nuolat persekiojamas ir kad Albrondoms į daugybę polde- 
rių nevalia eiti, kad jiems dažnai tekę eiti namo palei Galinį ka- 
nalą ir kad Takas to nenorįs daryti ir už tai būnąs baudžiamas, 
kad taip padarė maždaug dešimtis berniukų su didinamuoju 
stiklu, kad jie saulės spinduliu deginę jam odą, nes jis kalbėjęs 
groningenietiškai, o ne olandiškai. Motina, nusirišusi prijuostę, 
parsišaukė iš dirbtuvės savo vyrą ir paliepė važiuoti mokyklon. 
Vaikai buvo susodinti ant užpakalinės fordo sėdynės. Mokytojo 
ir motinos pašnekesys vyko pakeltais balsais. Tėvas į jį nesikišo. 
Jis pasiliko sėdėti automobilyje, baimindamasis, kad tik kas ne- 
nutiktų šiai lengvai pažeidžiamai mašinai. 

Išėjusi iš kabineto, motina ženklu liepė Takui eiti vidun. Mo- 
kytojas buvo sutrikęs, barbeno pirštais į stalą, motinos verčiamas 
mokytojo akivaizdoje iki juosmens. Niekinamai gūžtelėjęs, mo- 
kytojas paklausė Tako, kas gi žaidžią tokius vaikų žaidimus. 

Motina panoro sužinoti, ką mokytojas turi galvoje, sakyda- 
mas „vaikų Žaidimai . Takas tylėjo. 

- Ir nieko nesakysi? - paklausė motina. 

Takas tylėjo. 

— Tada parodyk kurie. 

Ji nustūmė Taką į klasę, kur tuo metu, laukdami popietės pa- 
mokų, sėdėjo keturiasdešimt vaikų. Jiems pamačius Taką, šitaip 
motinos velkamą vidun, klasėje kilo pasityčiojamas kuždesys. 
Motina dėl to nesuko sau galvos. 

— Parodyk, - ji paliepė Takui. 

Tyloje, kurią trikdė tik kažkas, gretimuose namuose pradėjęs 
dainuoti apie paukščius, kurie, ieškodami savo laimės, skrieja 
žvaigždžių link, Takas bakstelėjo dešimčiai mokinių per petį. 
Sulig kiekvienu bakstelėjimu, mokytojas krūpčiojo; mat supra- 
to, kad ir šis Jėzus yra išduodamas. Per popietės pamoką greta 
Tako niekas neatsisėdo. Mokytojas nė žodžiu neužsiminė apie 
ponios Albrondos apsilankymą, o dešimt Dievo avinėlių (avi- 
galvių, pamanė sau Takas, nesugebančių matuoti net savaisiais 
Reino krašto matais) apdovanojo ypatingu antspaudu. 

Artimiausiomis dienomis pasigirdo pirmieji skundai. Ūki- 
ninkė iš Frederiko polderio (judrus pasturgalis, ant kurio regė- 
josi draugėn ir vieni ant kitų susibrukę visi kaspinai, visos sagos 
ir visi apdarai) su arkliu ir vežimu atvažiavo į Albrondų valdas 
ir pačiu aukščiausiu olandišku tonu paklausė, iš kurgi ponia tu- 
rinti tiek drąsos jos sūnų kaltinti piktadarybėmis. Tai buvęs vai- 
kų žaidimas ir dėl to nebuvę reikalo kelti vėjo mokykloje. Girdi, 
gal jai kaip atėjūnei derėtų elgtis ne taip įžūliai? Kitą vakarą pro 
sodan išeinantį kambario langą vidun įlėkė akmuo. Vietos poli- 
cininkas atsisakė imtis kokių nors žygių. 

— Tai vis vaikų žaidimai, ir jeigu jus pačius kas užkabinėja, 
vadinasi, jums stinga kaimyniškumo. 


Vienas didžiausių lobių, Tako turėtų Leideno mokyklos lai- 
kais (jam pačiam septyniolika metų, tėvai gyvi, seserys dienas 
ūkyje darė įdomias ir smagias), buvo nučiupinėta ir susiglam- 
žiusi fotografija. Sendaikčių krautuvėlė mieste „Perku ir par- 
duodu buvo išgarsėjusi jaunuomėje, mat ten galėjai rasti jau- 
dulingų paveikslėlių. Paryžiaus naktinio gyvenimo nuotraukų, 
Cartes Postales su gražiausiais atvaizdais, o pirmiausia - Belle 
Epogue žurnalą Le Nu Esthėtigue. Velniškąją parduotuvėlę valdė 

du nuplikę, dažniausiai gėlėtomis moteriškomis palaidinukė- 
mis vilkį vyrai, kurių vieną berniukai vadino „Perku , antrą — 
„Parduodu“. Nuotrauką Takas pamatė besklendžiant sau prie 
kojų tuo metu, kai jis, norėdamas nukreipti jam įkandin įkyriai 
vaikštančio „Parduodu“ dėmesį, pradėjo šiaip sau raustis spin- 
toje „Prancūzų lit.“ Tą akimirką, kai „Parduodu“ skaičiavo prie 
kasos pinigus, Takui pavyko įsibrukti nuotrauką į kišenę. 

Nuotrauka buvo atviruko dydžio. Vienas kampas nuplėštas, 
vaizdas truputį išblukęs, susiglamžęs, tačiau reginys pranoko 
viską, ką jis iki šiol šiuo požiūriu buvo matęs. Dvi jaunos mer- 
ginos apnuogintomis apatinėmis kūnų dalimis parklupusios 
gulėjo lovos kampe. Susiglamžę jų marškiniai buvo nuslydę 
ligi pat pečių. Apvalaini obuoliukai su intymiomis, meiliomis 
klostėmis ties klubais, kur šlaunis spaudėsi prie liauno lie- 
mens, pūpsojo pakilę aukštyn, o veidrodyje viršum jų gležnų, 
tamsių pėdų buvo matyti nebyliai susičiaupę, dar nelytėti už- 
pakaliukai, vienos šiek tiek droviau, šiek tiek estetiškiau su- 
siklostęs į kamuoliuką, antros - brandesnis, labiau praskėstas 
ir gašliau atkištas, o tarp tų apvalainumų, kur iš viršaus krito 
paslaptingas, ryškiai baltos šviesos spindulys, prasidėjo dvi 
tamsios nuotraukos dėmės, kurios, prasidėdamos siauromis 
srovelėmis, paskui išplatėjusios liejosi daiktan po merginomis 
ir plačiai tekėjo iki pat susibrukusios paklodės ir beždžioniš- 
kų pėdukių. Kad ir kaip Takas stengėsi įžiūrėti, toje tamsioje 
dėmėje jis nieko daugiau neįžvelgė, išskyrus rašalo juodumo 
spaustuvės dažus. Net statmena pagalvė greta merginų leido 
išvysti daugiau paslapties, mat tamsiame šios pagalvės krašte 
Takas tarėsi tikrai regįs palaidą veidą, šiurpų atspaudą šilto ir 
šalto mačiusio ir nuo politikos ar verslo sugižusio vyro ar mo- 
ters, besityčiojančių iš jo vaikiško nenuovokumo. 

Fedė, netikėdamas, kad to vaizdo iš tikrųjų esama (argi čia 
veikiau ne tokie juslių apžavai, kai iš pradžių jau esi bepatikįs, 
jog regi rojaus merginas, o paskui, geriau įsižiūrėjęs ir pavartęs 
paveikslėlį, susigėdęs pamatai, kad viskas sunkiasi iš tavo paties 

purvinos dvasios), tris kartus užsidengė ranka akis, o paskui iš- 
traukė nuotrauką Takui iš rankų. 

Hana su Pike, amžiumi tarp Tako ir Fedės, dienomis buvo 
paprastos mergaitės, tačiau, su naktipuodžiu rankoje išėjusios 
aukštyn, į savo kambarėlį priekinėje namų pusėje, kuris buvo 
pasiekiamas tik laiptais iš svetainės, į kurį berniukams šiukštu 
nevalia buvo įžengti ir kurį tėvai saugojo iš virtuvės, svetainės ir 
miegamojo, seserys virto į paslaptingas sirenas, kurios ten kuž- 
dėdamosi žibino akis ir degiojo lempas, kai jis, Takas, su broliu- 
ku gulėjo po sunkiomis gūniomis ir tiesiai po savimi girdėjo, 
kaip gyvuliai žvangina grandinėmis. 

Toji nuotrauka perteikė tai, kaip jis vaizdavosi naktinį gyve- 
nimą antrame priekinės namo pusės aukšte. Vėliau, mergaitėms 
dingus ir nuotraukai kažkur pragaišus, Takas, vos išgirdęs mi- 
nint seserų vardus, išsyk prisimindavo tą paveikslėlį. 


Bėda buvo ta, kad Taką toks elgesys ir tokios mintys kurį laiką 
vertė manyti, jog aplinkiniai pagrįstai nekenčia Albrondų šeimos. 
Jis tarėsi suprantąs, kodėl, jam einant pro šalį, ūmai visi nutyla. O 
paskui, jam linktelėjus, labai aiškiai, norint, kad jis išgirstų, būda- 
vo sakoma: „Jiems čia ne vieta, todėl mes jų nemėgstame. 

Praslinkus metams po to, kai Takas rado nuotrauką, Albron- 
dų fordas įsmuko į duobę ir užsiliepsnojo. Duobė buvo iškasta, 
tvarkant terasą, pačių Albrondų nurodymu. Prie automobilio 
niekas neprikišo nagų. O ir kas būtų galėjęs, budriai stebint sa- 
vininkui ir dar už garažo durų, kurios visados buvo uždaros, lyg 
ten būtų saugomi visi ateinančio dešimtmečio brėžiniai. 

Berniukai buvo tvarto pastogėje, kur vyresnysis vieną drau- 
gužę įstengė prisikalbinti, kad ji nusirengtų jo gosliose akyse. 
Takas priprašė ją atsiklaupti nuotraukos poza, pakabino ant 
spintos durų veidrodėlį, o broliuką uždarė spintoje. Fedė tylutė- 

Mergaitės buvo priekinėje namų pusėje prie veidrodžio. Jos 
pirmos pamatė liepsnų atšvaitus. Sunerimusios išėjo pasižiūrėti 
ir pamatė, kad tai jų pačių tėvai, įstrigę susilamdžiusiame auto- 

mobilyje, dūsta dūmais ar dega gyvi. Kas galėjo tą ugnį užgesin- 
ti? Mergaitės klykdamos nubėgo vidun pas berniukus, vildamosi, 
kad jiems pavyks padaryti stebuklą, ir ten užtiko visiškai nepažįs- 
tamą merginą, kuri, pasak kai kurių vėlesnių formuluočių, „brolių 
Albrondų akyse į visas puses kraipė savo apnuogintą lytį . 

Kaimynai greitai nusprendė, kad abu turtingieji groninge- 
niečiai buvo nužudyti. Gal žudikai buvę net patys vaikai, nes 
kad dabar su Albrondomis viskas baigta, jie daugiau ir nesuko 
galvos. Albrondų valdose klaidžiojo policininkai, glitus laidotu- 
vių įstaigos darbuotojas ir apstulbimas (mergaitės raudonomis 
akimis, kuriose švietė klausimas, kaip atsikratyti automobilyje 
įstrigusių tėvų paveikslo, berniukai mąsliai surauktomis kakto- 
mis, mat kaipgi, dėl Dievo meilės, viskas galėjo šitaip sutapti su 
jų pirmuoju striptizu), o kaimynai svarstė įdomų klausimą, ar 
kiekvienam turi būti leidžiama pirktis automobilį. Kam turė- 
tų būti draudžiama važinėtis automobiliu: miestiečiams (mieste 
pernelyg tiršta); moterims (kairės ir dešinės problema); bedar- 
biams (desperatiškas elgesys); užsieniečiams (tie lediniais vei- 
dais nustatinėja savas taisykles). 

Albrondos kumštyje gniaužė dar vieną kozirį. Keturi vaikai 
didžiai prabangiai liko gyventi stambiajame ūkyje. Turtų valdy- 
ti atkako globėja. Moteris iš kaimo anapus Amsterdamo (kaip 
tvirtinta, pasimirusios motinos dukterėčia) įsikūrė namuose. 
Persekiojimai prasidėjo iš naujo. Policija atsiprašinėjo aplinki- 
nių ūkininkų; ji negalėjusi patraukti vaikų atsakomybėn už tėvų 
mirtį, nes nebuvę jokių įrodymų. 

Praslinkus keliems mėnesiams po nelaimės Takas pragaišino 
savo nuotrauką. Tris kartus nuodugniai išrausė visą palėpę, per- 
sklaidė visas knygas, ištraukė iš spintos visas lentynas. Kaltino 
vagyste Fedę, kas vėliau pasirodė buvusi teisybė. Brangiausias jo 
turtas liko pragaišęs. Palengva jo mintyse nuotrauka ėmė blankti: 
šviesos dėmės pakraščiuose pradingo, lovos paklodę uždengė už- 
tiesalas, užverstų sijonėlių audinys išskydo, veidrodžio kraštai ap- 
silaupė. Išskyrus dvilypį atspindį, vėliau bet kuri prisiminta detalė 

galėjo būti paremta vaizduote, pavyzdžiui, kaip ir tas egzotiškas 
šiltas kvapas, kurį Takas visados siejo su klūpančiomis mergino- 
mis ir kurio, kaip jis tikrai žinojo, fotografija visai neskleidė. 

Per trejus metus nuo nelaimės su fordu Hana darėsi vis įžūles- 
nė, o Pikė - vis gražesnė. Hana tuo metu atrodė linkusi prasidėti 
su visais Venderio polderio berniukais (taip manė Takas). Galė- 
jo būti užgaidi, kartais vaidijosi su teta Ana, buvo mylimiausia 
dvejais metais vyresnio Tako sesutė. 

Pikė buvo tylesnė. Vos septyniolikos metų, ji neabejotinai tu- 
rėjo išaugti į tikrą gražuolę. Į didžiausią gražuolę ne tik iš Al- 
brondų, bet ir visoje kaimynystėje. Visuose kaimuose ir visuose 
polderiuose. Ir Frederiko polderyje, ir Ponios Venės polderyje, ir 
Bevandeniam poldery, ir Pieninės poldery, ir Venderio, ir Leiko 
poldery. O tai reiškė: visame pasaulyje. Visų gražiausia: Pikė. 

Vieną šiltą 1931 metų rugsėjo vakarą abi sesutės, Hana su 
Pike, leidosi į Senąją Adę. Kuriuo tiksliai keliu juodvi ėjo, nėra 
žinoma. Tikras dalykas, kad kurį laiką drauge keliavo ir Verla- 
tų vaikinukai, nes tai matė Hogteilingas. Vaikinai visais šven- 
taisiais prisiekinėjo, kad paliko merginas prie Reipveteringo 
bažnyčios. Pasak jų, jos leidosi tolyn tiesiai, nors tas ten yra 
neįmanoma. Kodėl vaikinai paliko du gundančius medaus ko- 
rius vienus, žino tik Reipveteringo Romos katalikų bažnyčia, 
snūduriuojanti ten palei tykų vandenį. 

Po dviejų dienų buvo pranešta policijai. Ši atsisakė imtis ko- 
kių nors veiksmų, nes dingimai dažnai buvo susiję su paaugliš- 
ka elgsena ar šeimos problemomis, kur policija mažai ką tegali 
nuveikti. 

- Arjūs irgi iš Groningeno? 

Teta Ana tai paneigė. 

- Palūkėkit. Pamatysit, niekur jos nedings. Jei primygtinai 
reikalausit, turėsim pateikti išlaidų sąskaitą. 

Teta Ana nusprendė, kad policija tik niekus tauškia. Jie leido- 
si ieškoti patys. Gana keista, bet jiems padėjo ir keli kaimynys- 
tėje gyvenantys ūkininkai. Ieškotojų vis daugėjo. Vėliau pasiro- 
dė, kad labiausiai paieškas organizavo Verlatas, mat jis mirtinai 

bijojo, kad, merginoms neatsiradus, bus apkaltinti du jo sūnūs. 
Verlatas visur skelbė įtariąs, kad čia būsianti nešvari Albrondų 
suktybė, mėginant į ją įvelti jo sūnus. Dėl Dievo meilės, kam 
užkliuvę tie vaikinai? Niekados niekam nedarę pikta. Reikią su- 
rasti sesutes gyvas ar mirusias, šitaip parodant, kad visa kaltė 
tenkanti patiems Albrondoms. 

Vietovė buvo kruopščiai iššukuota. Dabar jau prisidėjo ir po- 
licija su šunimis. Niekas nieko nerado. Nei laiškelio, nei nosinės, 
nei slaptų ženklų, nei drabužių, nei Hanos, nei Pikės. Iš pradžių 
ieškota anapus Reipveteringo. Paskui vyresnysis policininkas 
pasakė, girdi, gal joms kas nutikę pakeliui į namus, ir imta ieš- 
koti visur aplink Albrondų valdas. Ukininkams entuziastingai 
padedant, aukštyn kojom buvo išversti ir patys Albrondų namai. 
Išnaršyta Plačioji Aa. Policija paskelbė dar vieną kreipimąsi: gal 
koks atsitiktinis praeivis matęs besikivirčijančius ar besimyluo- 
jančius keturis asmenis, gal matęs, kaip jie išsiskyrę: du tiesiai, 
du pro kavinę per tiltą. 

Iš tyrimo buvo aišku, - ir tas sutapo su broliukų Verlatų liudi- 
jimais, - kad merginos vilkėjo šventadieniniais drabužiais. Hana 
baltą vasarinę suknelę siuvinėtais pečiais, o Pikė - sintetinę suk- 
nelę su floko puošmenomis. Batelius su aukštais kulniukais. Jo- 
kių duomenų, kad dėl dingimo būtų kalti patys Albrondos, jokių 
duomenų, kad įvyko nelaimė. Paieškos buvo nutrauktos. 

Tik Fedė, tuo metu keturiolikos metų, ir toliau vis dar ieš- 
kojo. Ištisas savaites. Kas vakarą jis šūkavo keliuose. Vienin- 
telis rezultatas tas, kad jis baidė paukščius. Visi jo šūkavimą 
pažino. Ten eina Fedė. Pievų krašto gyventojų akyse jis dabar 
tikrai tapo pamišėliu. 

Vargšas Fedė, skundęsis nugaros skausmais ir nebeįstengęs 
susikaupti. Retsykiais vis sliūkinęs į mergaičių kambarį ir va- 

laiko vis vylėsi stebuklo. 


Dėl bėdų, ištikusių Albrondas, ūkininkai nesijautė kalti. Juk 
nieko negalėjai padaryti, kad tėvai vieną 1928 metų vakarą įva- 

žiavo automobiliu į didžiulę duobę, niekam negalėjai prikišti, 
kad jis tą 1931 metų rugsėjo vakarą neišsiuntė mergaičių namo. 

Tačiau tos dvi nelaimės, pasak polderių gyventojų, vis dėlto 
nutiko ne šiaip sau. Pirmiausia atkakliai laikėsi gandai, kad kaip 
tik tą akimirką, kai žuvo tėvai Albrondos, abu broliai mėginę 
išprievartauti mergaitę. Neva jie laikę kūdikį pririšę, grasinę jai 
peiliais, nuogai išrengę. Ar policija dėl to nepradėjusi tyrimo? 
Taigi kad nebuvę įrodymų. Gal jie ir ne žydai, bet gudrūs kaip 
kažin kas. 

Antroji istorija buvo to paties kirpimo; šeimą gaubė neišdil- 
domas gandas, kad ji esanti nekrikščioniška ir liguistai seksuali. 
Pradingusios mergaitės neva matytos su dviem vaikinais. Al- 
brondos buvę suinteresuoti tvirtinti, kad ten buvę šių apylinkių 
vaikinai. Pavyzdžiui, broliai Verlatai. Istorija teigė, kad ten buvę 
visai kiti vyrukai. Suaugę vyrai, kuriems Albrondų mergelės su- 
mokėjo už tai, kad šie pagrobtų jas. Palikusios aplinką, kurioje 
jautėsi varžomos, jos džiugiai pasileidusios keliu į nuodėmingą 
pakylą. Mat mergelės buvusios labai patyrusios lakstyti nuo- 
gos. Taip jos dariusios dar ir pievų krašte. Tereikią paklausinėti 
Rampų, Rustų ar Verlatų šeimynose. 

1934 metais pradingdamas ir išvykdamas į Paryžių, Takas 
paliko broliuką didžiuliuose šaltuose namuose, nuolat jį stebin- 
čioje, apkalbinėjančioje, tyla jį sutinkančioje aplinkoje. Žinoma, 
būta žmonių, kuriems visai nerūpėjo, kad Albrondos atsikėlę iš 
Groningeno; ar juos Fedei buvo paprasta rasti - štai klausimas. 
Ieškoti gerųjų, tokia esanti Fedės užduotis Pietų Olandijoje, - 
taip mąstė Takas, su palengvėjimu ilgiems metams užverdamas 
duris sau įkandin. Ir vengti, palikti nuošalyje bloguosius. O pir- 
miausia - neprasidėti su vienu nepataisomu, visose niautynėse 
gandus gaudančiu kieminėtoju, antstoliu persirengusiu klajūnu, 
kurstytoju visais frontais, žydų pardavinėtoju, žiurkių bičiuliu 
Geritu Hose. Tik jo Takas nepažino. Susipažinti jam buvo skirta 
tik galutinai sugrįžus. 

2 
Pilė 


Tą akimirką, kai išgirdo, kad Enrikė Poza ūmai mirė, Pilė nu- 
sprendė eiti į laidotuves. Jausmų sujudimas, noras įsitikinti, 
kad jis tikrai miręs ir palaidotas, pasitenkinimo jausmas - to- 
kios buvo jos oficialiosios dingstys. Bet ji turėjo ir slaptą dingstį. 
Daug mąstė apie paskutinę popietę bulvare, ir vis labiau nirš- 
dama bei gailėdamasi suvokė, kad jos impulsyvi reakcija buvo 
pagrįsta vien spėlionėmis. Šimtus kartų Poza lygiai taip pat su- 
trukdė pašnekesius, kuriuos ji mintyse varinėjo su Aleksandru, 
ir mintis, kad tie du vyrai yra draugai, darėsi vis neįtikimesnė. 
Vis aiškiau ir aiškiau Pilė įžvelgė, kad Aleksandras buvo sutrikęs 
ir kad Poza į pašnekesį brukte įsibruko. Pilės sielvartas buvo juo 
didesnis, nes ji pastebėjo negalinti išmesti iš galvos elegantiškojo 
vagių meistro. Tik kapinėse ji pamatė, kad Aleksandras iš tikrų- 
jų atėjęs į laidotuves. Jis stovėjo atokiau nuo visų ir kalbėjosi su 
fotografu. Pokalbis buvo toks gyvas, kad mintis, jog čia stovi ar- 
timas velionio bičiulis, regėjosi visiškai neįtikima. Prie Begonjos 
kapinių vartų Pilė jo palūkuriavo. 

Susitikimas baigėsi nauju susitarimu pasimatyti, ir jiedu 
abu, neminėdami vietos, suprato, kad tai bus Didžioji bulvaro 
kavinė. Ten Aleksandras šį tą papasakojo jai apie savo turtus, 
bet ne apie tai, kaip juos įgijo. Pilė papasakojo šį tą apie Pozą, 
bet ne apie tai, kad jis įskundė jos tėvus. Aleksandras pasipa- 
sakojo turįs ryšių geresniuosiuose sluoksniuose, todėl ir jautęsis 
privaląs eiti į laidotuves. „Keisto galo sulaukė, ar ne? Iš esmės 
tuštybės įsikūnijimas ir įkyrus tipas. Pilė pasipasakojo esanti 
dvidešimt vienų, kad sesuo Tremp išmokiusi ją tarmės, kuria 
kalbama pačiame Olandijos pasienyje. Apie tai užsiminė todėl, 
kad Aleksandras pasisakė esąs iš Olandijos. Jiedviem patraukus 
savais keliais, Pilė susivokė, kad Aleksandras išėjo pirmiau, nei 
ji pasiūlė jam vėl susitikti. 

Vakare Pilė nuėjo į dėdės Ernesto darbo kambarį. Kabinetas, 
pilnas medicinos knygų, prastai apšviesta siena su nuotrauka 
grupės vyrų, sėdinčių priešais senąją Atchuri ligoninę, o tolė- 
liau toje pat sienoje - dėdę žavėjusio pirmtako, daktaro Areilzos, 
nuotrauka. Dėdė Ernestas sėdėjo ir laukiamai žvelgė į ją. Ar jis 
prisimenąs tą kartą, kai ji buvusi apvogta vėluojančiame trauki- 
nyje? Dėdė Ernestas linktelėjo. O ar dėdė dar menąs, kad vienas 
žmogus jai padėjęs? Ji vėl sutikusi tą Žmogų. 

— Tai olandas. Nežinau, ką apie jį manyti. 

— Ar gali man šiek tiek daugiau apie jį papasakoti? 

Dėdės balsas nuramino Pilę. Jai nereikėjo pasakoti visko. 

— Po tos vagystės buvau susitarusi su juo susitikti bulvare. Jis 
pasirodė esąs Pozos bičiulis. Nebenorėjau daugiau jo matyti. 

Pilė nutilo. 

— Bet galvojai apie jį, - pamėgino atspėti dėdė. 

Skubus žvilgsnis, liepsna skruostuose, linktelėjimas. 

- Taip, galvojau. Ar jis Pozos bičiulis? Išsigandau, Pozai įžen- 
gus vidun. Beje, jis irgi. Tikrai ne Pozos bičiulis. Jis vardu Alek- 
sandras Rotveilis. 

- Ir jis olandas? 

- Taip sakosi. 

— Ar tau kuo nors olandai nepatinka? 

Pilė nusijuokė. 

— Mėgsta blizgučius; prekiauja ir geria; kemša savo pinigus 
į molinius paršiukus ir viską geriau išmano. Juk maždaug tiek 
apie juos žinom. 

- Ir dar Vermejeris ir Rembrantas, - pridūrė dėdė. - Vėl jį 
sutikai, ir nebuvo nemalonu. 

— Sapnuoju jį. Jau treti metai. Tie sapnai vis grįžta. 

Jiedu abu nutilo. Pilė žinojo, kad vis tiek neatsižadės savo 
olando, tad nusprendė kuo tvirčiausiai saugoti savo paslaptis 
širdyje. 

— Judu tiek dėl manęs padarėte, - pasakė ji ūmai. 

— Kur Elena? 

— Jau lovoje. Kitaip iš manęs ne kažin kas būtų išėję. 

Ji nesidavė pertraukiama organizacinio dėdės klausimo apie 
įseserę. Atsistojusi nuėjo prie jo stalo. 

- Žinai, apskritai kraupu, kas nutiko, ir padėtis Ispanijoje tie- 
siog vemti verčia, bet vis dėlto jūs mudviem su Elena suteikėte 
mintį, kad turime naujus mielus tėvus. 

Suėmusi dėdę už ausų, Pilė stipriai trūktelėjo, tad dėdė dabar 
sėdėjo kaip sugautas ir bemaž nieko negirdėjo. 

— Ar pažadi niekados to nepamiršti, senoli? Niekados. Kokie 
mieli jūs mudviem buvote. Kokią laimingą mane padarėte. 

Dėdė ėmė balsiai protestuoti, nes jam skaudėjo ausis. 

— Pasitrauk, - paliepė jis. 

Pilė klestelėjo jam ant kelių, kaip ne sykį darydavo, būdama 
septyniolikos, bet nuo tada dėdė Ernestas mokėjo jos taip ne- 
prisileisti. O dabar ji savo dvidešimtmečiu užpakaliuku mėgino 
patogiai įsitaisyti jam ant kelių. 

— Vaike, tau nebe šešeri, - atsiduso dėdė. 

— Tada dar tavęs nė nepažinau. Apkabink mane. Ir nebūk 
toks įsibaiminęs. Juk manęs nesulaužysi. 

Daktaras Areilza žvelgė į juodu su šypsniu ūsų dengiamose 
lūpose žemiau smailios nosies. Rankas ramiai susinėręs skraite 
ir pakreipęs galvą, o tai teikė komišką atspalvį skrybėlei, kuri 
lyg suglamžytas kostiumo tęsinys kreivai stirksojo jam ant gal- 
vos, uždengdama didžiąją dalį raukšlės tarp jo sunkių antakių. 
Daktaro Areilzos akiniai ir batai blizgėjo. Nuo suolo, ant kurio 
leidosi fotografuojamas apie 1920 metus, jis kalbėjo savo kolegos 


Pilė jautėsi taip, lyg būtų pradingusi kažkokia kliūtis. Ji nu- 
ėjo į Didžiąją bulvaro kavinę, vildamasi, kad Aleksandras bus 
ten. Praėjusius trejus metus ji lygino su Žygiu per ispanų Sacha- 
rą, kai šaltomis dykumos naktimis Aleksandras regėjosi jai lyg 
koks kosmopolitiškas Ali Baba, savųjų keturiasdešimties plėši- 
kų priekyje lekiąs pro šalį, jai pačiai tuo metu karavanų kelio 

pakraštyje grimztant į smėlį. Nė karto, nė viename sapne Pilei 
nepavyko nustverti Aleksandro už madingos jo liemenės. Jai 
toptelėjo mintis, kad palmėmis apaugusi jūros pakrantė jau už- 
matoma. Ji kilstelėjo kojas priešais seną padavėją baltu švarku, 
kuris ramiomis vidurdienio valandomis nuodugniai kuopė Di- 
džiąją bulvaro kavinę ir šlavė daiktan smiltis nuo grindų, niū- 
niuodamas dainelę, kurios, tiesą sakant, dainuoti buvo nevalia, 
tačiau visi manė, kad seniokas truputį kuoktelėjęs, tad leido jam 
ramiai traukti savo keliais. Aleksandras Rotveilis nepasirodė. 

Tvyrant tykiems, blyškiai žydriems orams, Pilė paėjėjo galiu- 
ką paplūdimiu, nusėtu šiferio pilkumo akmenukais, ir vaizda- 
vosi, kad Aleksandras ten slepiasi kurioje nors iš lazdų ir rank- 
šluosčių suremtoje palapinėje. 

Praėjo pro Didžiąją bulvaro kavinę, manydama, kad Aleksan- 
dras ten sėdi ir skaito Hierro. Tą akimirką, kai ji numušė žemyn 
frankistų dienraštį, ten nustebęs sėdėjo visai kitas žmogus. 

Aleksandras pasakojo Pilei, kokią ją nuolat regi sapnuose: 
stovinčią prie prancūziškų kaldintų grotelių, dengiančių pusę 
lango, ir žvelgiančią į generolo de Golio išsilaisvinimo paradą. 
Dėdama savo šaltus kaip ledas pirštus ant sausų ir šiltų jo rankų, 
Pilė ir vėl pamatydavo viena sėdinti prie staliuko. 

Po septyniolikos dienų ji išvydo Aleksandrą, einantį gatve. 
Kad ir kaip keista, prie Šiaurinės stoties, kur jis kitados stovi- 
niuodamas laukė jos po vagystės. Jiedu drauge nuėjo į Gran Via. 
Ne, jis niekur neskubąs. Taip, jis čia tikrai esąs. Jis keliavęs į San- 
tanderą ir ką tik išlipęs iš traukinio. Ne, nieko iš to nepešęs. Jis 
džiaugiąsis, ją matydamas. 

Nieko nepešęs, pamanė sau Pilė. Na, per pirmąjį jųdviejų su- 
sitikimą tai pešęs; visą Auxilio Social skirtąją sumą. Nejau ji už 
tai nesulauksianti nieko daugiau, tik tą mandagiai vėsią laiky- 
seną? Nedaug trūko, kad ji būtų su Aleksandru visiškai šaltai 
atsisveikinusi, leidusi jam perkirsti Arenalio tiltą ir daugiau jo 
niekados nebemačiusi. Nebent taip, kaip kai kuriomis praėjusių 

trejų metų dienomis - kaip pavidalą tolumoje, kuris pečių kryp- 
telėjimu ar elegantiška laikysena būtų sužadinęs lengvą, greit 
blėstantį prisiminimą. Šiandien ji atskriejo prie jo ir žengė greta 
vienas Dievas težino kokia kryptimi ir į kokį tikslą. 

Kaip labai ji buvo priartėjusi prie to nulinio taško, kai iš tikrų- 
jų būtų galėjusi su juo atsisveikinti ir niekados jo nebepamatyti? 

Lemiamas posūkis įvyko atsitiktinai. Plaza Circular viduryje 
stovėjo vienuolė - to paties ordino kaip ir Virgen la Real vie- 
nuolyno ir su visiškai tokiu pat perdėtai dideliu gobtuvu, kuris 
lyg burinis laivas siūbavo jai ant galvos. Ant aikštę puošiančios 
kolonos stovėjo Diegas Lopezas de Haras, Bilbao įkūrėjas. Naš- 
laičių pilkais apdarais apsupta vienuolė Pilei akimirksniu įgijo 
pavidalą motinėlės Miguelos, lygiai taip pat nepermaldaujamu 
mostu ištiesusios ranką, kaip ir akmens statula. Kurgi, po per- 
kūnais, dingo kovingasis jos būdas? Ir su tuo pačiu impulsyviu 
ryžtu, su kuriuo andai paragino Miguelą de los Rejes pradėti 
bausmės vykdymą, Pilė dabar paklausė savo palydovo, ar jo 
olandai visados taip darą. 

— Ką? - apstulbęs paklausė Aleksandras. 

— Laukia, kol kitas išlįs iš kiaukuto. Tyko lyg katė medyje. 
Pamažu pradedu nebesuprasti, ar esu, ar nesu tave įsimylėjusi. 
Jeigu skubiai nesiimsi žygių, viskas bus baigta. Galutinai baig- 
ta. Nejau manai, kad iš nuobodulio andai užkalbinau tave per 
Pozos laidotuves? Ieškau tavęs jau dvidešimt dienų. O tu? Ži- 
nai, kur gyvenu. Bet lauki, kol mudu atsitiktinai susitiksim. Esi 
mandagus ir galantiškas. O daugiau nieko nebus? 

Pilė nusprendė toliau nė žingsnio nebežengti. Pasitraukė 
Aleksandrą už jo brangios liemenės į tilto pakraštį. 

— Pabučiuok mane, olande, - pasakė. 

Priblokštiems praeiviams skubiai neriant pro šalį, - mat jiems 
buvo akivaizdu, kad ši moteris priekabiauja prie dorojo pono, - 
Pilė Eguren pagaliau, pagaliau išgirdo iš olando, kad jis įsimylė- 
jęs ją ar bent, kad ji dieną naktį šmėžuojanti jo mintyse, ar bent, 
kad jis nuolatos, kai tik įstengiąs une petite minute pamiršti savo 


121 


įprastą darbą, vis regis jos siluetą cigaretės dūmuose ir geidžiąs 
jos - štai tas tinkamas žodis... 

Pilė atsakė, kad jis galįs jai tai ir be žodžių pasakyti. 

Nuo tos valandos ir nuo atstatyto Arenalo tilto turėklų pra- 
sidėjo į kometos skrydį panašus periodas. 

Praėjus trylikai minučių nuo pirmojo bučinio Aleksandras 
nuplėšė jos nekaltybę. Po dviejų valandų jiedu kalbėjosi apie vai- 
kus, o baigiantis vidurdieniui, leidosi į Bulvarą ir juokaudami 
šnekėjosi apie amžiną ištikimybę. Maža tereiškiantys žodžiai. 
Pilei kol kas rūpėjo klausimas, kokiomis spalvomis išsiskleis jos 
aistra ir kokį aukštį, kokį tolį pasieks joje įsižiebęs fejerverkas. 

Teta Roza su Elena iškart pamatė, kas dedasi. Jos nieko ne- 
klausinėjo, lūkuriavo. Pilė arba pati atvirai prašneks, arba ne. 
Dar niekados nebuvo prasmės mėginti išgauti jos paslaptis. Dė- 
dės Ernesto per tuos pietus nebuvo namie. Jis buvo darbe. 

Per pietus visos tylėjo, kol Pilė pratrūko džiugiu nuolaidumu. 

— Gerai jau, gerai, aš atsivesiu jį. Gausit jį pamatyti. Bet kol kas 
dar ne. Iš pradžių jis tebus mano vienos. Turit man tatai leisti. 

— Pala, - tarė Elena. - Viskas iš eilės. Kuo jis vardu? 

- Aleksandras Rotveilis. 

Elena akimirką išpūstomis akimis žvelgė į tetą Rozą. 

— Rusų didikas? 

— Ne, olandas. 

— O, apie juos aš nieko nežinau. Apie olandus. Ar turi nuo- 
trauką? 

— Neturiu. 

— Kąjjis veikia? Klausiu, kuo užsiima. 

— Nežinau. 

Stojo tyla. 

- Tai minusas, - nusprendė Elena. - O kokio ūgio? 

Pilė atsistojusi parodė ranka daugmaž savo ūgiui prilygstantį 
aukštį. 

— O kokio amžiaus? 

— Nežinau, - atsakė Pilė. 

— Tavo amžiaus, jaunesnis, vyresnis, juk matai? 

— Vyresnis. 

Teta Roza pamėgino nutraukti klausinėjimą. 

— Luktelk, kol Pilė nutaikys progą jį pristatyti. Tavo klausinė- 
jimas ją nervina. 

- Kurgi ne, Troza, ką sau manai? Juk ji greitai apie nieką 
daugiau nekalbės, o aš noriu dalyvauti pašnekesy, kitaip jau- 
siuosi vieniša. 

Šis žodis nuriedėjo per stalą tarp lėkščių; akimirką Pilė pasi- 
juto prislėgta. Nieko čia negalėjai išgudrauti. Reikia rinktis, ir ji 
suvokė, kad rinktis gali būti skaudu. 

Tą vakarą Elena pasibeldė į Pilės duris ir, pamačiusi, kad Pilė 
skaito, gulėdama lovoje, paklausė, ar ir jai būtų galima šmurkš- 
telti po antklode greta jos. 

— Ką skaitai? - paklausė Elena, glausdamasi prie savo globė- 
jos įseserės. 

— Vokietį. Tomą Maną. 

- Ir ką jis parašė? 

- Bekenntnisse des Hochstaplers Felix Krull. Buch der Kind- 
heit. 

- Ir ką tatai reiškia? 

- Istorija apie sukčių. 

- Ar skaitysi toliau, ar pasikalbėsim? 

Pilė atsidususi padėjo knygą į šalį. 

— Nagi, kalbėkimės. 

— Taip, puikumėlis, - išsyk pritarė Elena. - Kaip jis atrodo? 
plyšys, bombardavimų palikimas. 

- Turtingas, trijų dalių eilutė, kaklaraištis su smeigtuku. 

Daugiau Pilė neįstengė nieko išspausti savo globotinei įseserei. 

Elena pasistengė jai padėti. 

- Vėsi ranka, rimtas žvilgsnis, mąsli išraiška, nuovokus alsa- 
vimas, - pratrūko ji kvatotis. 

Jiedvi gulėjo ant nugarų, viena greta kitos. 

— Gal čia proga, - tarė Pilė. 

— Išsikelsi iš namų? 

— Nežinau. Nenorėčiau. 

Jiedvi gulėjo tylėdamos. Pilė nežinojo, ką pasakyti, mėginant 
paguosti sesutę. 

— Dažnai prisimenu Miguelą, - tarė ji. 

— Buvau dešimties, kai ji staiga nebegrįžo po to atentato Be- 
gonjoje. Atsidūrusi tarp didžiųjų, niekados nebuvau jos baudžia- 
ma. Tik mažiukė. Veikiausiai todėl, kad buvau tavo. 

— Keista, prisiminusi ją, vis dėlto pajuntu užuojautą. 

— Arji mirusi? 

— Kiek žinau, ne. Guli kažkokioje senų vienuolių prieglaudoje 
su skeveldra galvoje. Pastebėjusi, kad ji įsimylėjo mane, pajutau 
jai užuojautą. Baimės nebeliko. 

- Iš kur žinai? Kad ji buvo tave įsimylėjusi? Ar ji sakė tau? 

— Ne, nesakė. Tiesiog žinojau. 

- Tremp. Ta tai buvo tave įsimylėjusi. 

— Tremp? Kaip čia tau šovė į galvą? 

— Kaip toji Tremp apie tave kalbėjo. Jėzau! Net bloga darėsi. 
Pilara tokia. Pilara anokia. Pilara gut. Pilara wunderbar. Ir taip 
be paliovos. 

— Tremp turėjo savą programą. Ji stengėsi mums įkalti į 
galvą vokiečių kalbą, o aš gerai mokiausi. Tremp tas regėjosi 
tiesiog puiku. 

Elena pasislinko žemiau į patalą ir prisiglaudė prie Pilės. Su- 
griebė seserį - dykai gautą seserį, kurios namuose gyveno štai jau 
dvejus metus, - ir pabučiavo ją į petį. Anksčiau, Virgen la Real 
komplekse, kai Elena buvo pavesta Pilės globai, jiedvi gulėjo dvie- 
jose skirtingose lovose pasienyje ir dažnai sulįsdavo draugėn, nes 
jiedviem būdavo šalta. Tas buvo griežtai draudžiama. Tačiau Pilė 
dėl to nesuko sau galvos, ji tiksliai žinojo, kada ateis sesuo prižiū- 
rėtoja. Tais sunkiais metais Elena, nė pati to nežinodama, buvo 
Pilės išsigelbėjimas, mat reikėjo rūpintis mažąja aštuonmete. 

Ką šią akimirką veikia Aleksandras, mąstė Pilė. Ji matė, kad 
Elena užmigo. Nepatogu, nes kaip jai dabar, dėl Dievo meilės, 
atsigulti? Bet vis dėlto tas buvo malonu, ji galėjo žvelgti į Elenos 
veidą. Vidurdienį ji praleido su bemaž nepažįstamu vyru, kuris 
niekaip nėjo jai iš galvos. Jis nuplėšė jai skaistybę. Nei skausmo, 
nei smagybės, tiesiog nuplėšė skaistybę. Tos pačios dienos va- 
karą ji gulėjo lovoje su savo globotine įsesere, ir tas buvo gerai. 
Elena drauge su Dėdernestu ir Troza buvo guolis, į kurį ji norėjo 
grįžti pavargusi. Visados. 

Pilė pamėgino įsitaisyti lovoje greta miegančios Elenos. Ra- 
mus įseserės veidas gulėjo ant pagalvio. Pilė matė, kad Feliksas 
Krulis nulindęs toli toli. 


Tą dieną, kai Pilė su Aleksandru patyrė pirmąją smagybės vir- 
šūnę (tuo metu ji bulvaro langų spalvas išvydo kaip audringą 
ugnies viziją), jiedu vėl mylėjosi su tuo pačiu įkarščiu, ir paju- 
pradžių suėmė jį už nugaros, paskui pirštais ir burna įsitvėrė 
jam į pečius, o galiausiai šnopuodama griebė jį už galvos. Jai 
pasirodė, kad kažkas nuslinko. Jo galva pasitraukė į pažastį ar 
atvirkščiai, ir ji, pašėlusiai spardydamasi, pajuto, kad jis visas 
kažkaip sumenko ir raukšlėdamasis traukiasi atgal. Apstulbusi 
Pilė matė, kaip jis, pusiau ropomis, mėgina paslėpti veidą ir kaip 
tiesiai virš jo antakių prasideda pomada sutepti glotnūs plaukai, 
ant viršugalvio pasibaigią keliomis sruogelėmis. Praėjo kelios 
sekundės, kol Pilė susivokė, kas nutiko Aleksandro galvai. Pa- 
galiau supratusi, kad jis dėvi peruką ir kad po tuo peruku yra 
visiškai plikas, ji pratrūko taip smagiai kvatotis, kad jos patirtas 
pusinis orgazmas dėl tos smagybės vis dėlto pasiekė savotišką 
viršūnę. Aleksandras pašokęs pusiaulinka nėrė į vonios kamba- 
rį. Pilė, sugriebusi pagalves, susidėjo jas prie medinio lovūgalio 
ir atsisėdo lovoje plačiai praskėstomis kojomis. 

— Pasirodyk, - šūktelėjo. 

Jis iškišo galvą iš už kampo; žvilgantys plaukai, kaip visados 
rūpestingai sušukuoti, dengė jam galvą. Tik iš minos galėjai su- 
prasti, kad jis žino esąs demaskuotas. Pilė liepė jam išeiti ir pa- 
sirodyti be peruko. Aleksandras mėgino priešintis, tačiau ji ne- 
norėjo nieko girdėti, o jos poza suminkštino jo valią ir tuštybę, 
sustiprindama norą tenkinti jos pageidavimus. 

- Eikš, - paliepė Pilė. 

Aleksandras nedrąsiai žengė prie jos. Suėmusi jo galvą, Pilė 
di plaukai. O toliau visas stambus kiaušas buvo plikas, glotnus ir 
aptrauktas jaudinamai švelnia oda. Aleksandrui bučiuojant ją į 
tarpušlaunį, Pilė savo plikagalviui meilužiui pajuto didesnę sim- 
patiją nei tam alyva susitepusiam ir glotniam turtingam vyrui, 
kuris buvo įsismelkęs į jos sapnus. 

Kaip gali būti, mąstė sau Pilė, kad ji niekados nepamatė, jog 
jis dėvi peruką? Gal jis visados sėdėjo tokioje vietoje, kad šviesa 
kristų jam iš nugaros? Iš vonios kambario prabangos (skutimosi 
šepetukai, muilo dėžutės, raudonmedžio drabužių stovai, kva- 
pieji vandenys), ji padarė išvadą, kad Aleksandras leidžia daug 
pinigų savo kūno priežiūrai. Nėra abejonės, perukas geros ko- 
kybės ir brangus. 

Arji galės būti jį įsimylėjusi, patyrusi, kad jis atrodo tiek daug 
senesnis? 


Aleksandras Rotveilis retkarčiais vis turėdavo išvykti. Į Mi- 
laną. Į miestą, kuriame, pasak jo aprašymo, buvo ledo katedra, 
vėjuotos aikštės ir stiklo pasažas. Jis parveždavo Pilei dovanų. 
Juodas kojines su rombų motyvais, kurių nereikėjo prilaikyti 
korseto segtukais, nes jos turėjo standžią, gėlių raštais išmargin- 
tą juostelę, aptempiančią šlaunį ir išlaikančią kojinę tvarkingą. 
Ji atrodanti bemaž kaip kekšė. Teisingai, atkirto jis, juk ji esanti 
puolusi moteris. Atsidavusi užsieniečiui, olandui. 

— Taip, - tarė ji svajingai, - man derėjo saugoti kūną skaistų 
Dievui, Frankui ir Ispanijai. 

Jiedu abu prapliupo kvatotis. 

O kitą kartą ji gavo žavias juodas apatines kelnaites su spal- 
votais, kone perregimais, geometriniais gėlių motyvais išmar- 
gintais įsiuvais, primygtinai vertusiais prisiminti Didžiosios 
bulvaro kavinės langus. Trečiojo dešimtmečio modelis, sakė 
Aleksandras, malonesnės ir erotiškesnės mados nei visai neele- 
gantiška dabartinė. Tokių, girdi, galima nusipirkti mažose Mi- 
lano dirbtuvėlėse, kur gaminami puikūs erotiški linksmesnių 
laikų apatiniai apdarai. 

Po kelių dienų Pilė apsimovė tas kojines. Apsišarvavusi il- 
giausia savo suknele ir tarnaitės striuke ji ryžtingai grūmėsi su 
vėjo gūsiais, ligomis ir kelią kertančiomis vienuolėmis. Stumte- 
ėjusi Aleksandrą į fotelį, pasikėlusi suknelę ir parodžiusi jam, 
kad, išskyrus kojines, nieko po suknele daugiau nevilki ir kad 
šitaip atėjo čionai miesto gatvėmis, tokia kvapniai nuoga po suk- 
nele ir striuke, ji pamatė, kaip Aleksandras, priblokštas ir suim- 
tas geismo, atsilošė į atkaltę. Nusitraukusi suknelę per galvą, ji 
papurtė paleistus plaukus. Pajuto sykiu ir vėsą, ir šilumą. 

Taip ir stovėjo - nuoga, vien su viešnamio kojinėmis. Vidury 
sterilios ir savyje užsisklendusios Ispanijos, tykojusios, riaumo- 
jusios ir protestavusios lauke, nužudžiusios jos tėvus ir, laiky- 
damasi šūkio „jei ne geruoju, tai piktuoju“, reikalavusios, kad ji 
prisitaikytų prie ultrakonservatyvios, ultrakatalikiškos ir fašis- 
tinės mąstysenos. Pilė buvo įsimylėjusi vyrą, lyg paukštis, regis, 
galėjusį sklęsti per visas sienas, neturėjusį nuolatinių namų ir 
tvirtos moralės ir kilusį iš tolimo, mažučio krašto, kuris kitados 
buvo su Ispanija susijęs, tačiau, trokšdamas laisvės ir toleranci- 
jos, išsikovojo jas ir nuo to meto tapo visų klajūnų ir kitaminčių 
priebėga. Taip buvo rašoma vienoje knygoje. 

Aleksandrui ją pakėlus ir nešantis į miegamąjį, Pilė pajuto, 
kad jos kūnas virsta pasaulio centru. Upė, daranti vingį ties 
Merkadu; tiltai, kuriuos respublikonai sunaikino, palikdami 
Bilbao, ir kurie buvo laikinai atstatyti; kalnai jai po kairei, per- 
einą į Piko de Europos grožybes; Biskajos įlanka jai po dešinei, 

jos ošimo aidą ji girdėjo smarkiame savo kraujo tvinksėjime; to- 
limi pesliai, keistos išvaizdos kurtinys, žilosios antys, šernai ir 
kurmėnas; Europa anapus Pirėnų, o joje mažutė Olandija; kažin 
kur už Mare Nostrum likusi Afrika; visa dulkėta žemė ir visas 
vėjuotas dangus; visa, o visa susiliejo joje, jos kūne, jos Žvilgan- 
čia juoda liepsna pasipuošusioje lytyje, kuri siūlydamasi stirkso- 
jo atsikišusi tarp elastingų viešnamio kojinių timpų. 


Aleksandras apsilankė namuose. Ernestui jis atnešė mažutį 
gotikinės Javiero pilaitės modelį. Ernestas turėjo nemažai kar- 
toninių Ispanijos statinių modelių, kuriuos, prieš rūpestingai 
padėdamas į vaistinėlės spintelę, visados pirma apdegindavo 
ugnyje. 

Aleksandras pasakojo apie meno kūrinių, senų atvirukų ir 
atlasų pirkimą ir pardavinėjimą. Pasakojo apie pievų kraštą 
Olandijos vakaruose. Pasakojo, kaip mokėsi fotografo amato ir 
dirbo asistentu pas Erviną Blumenfeldą Paryžiuje. 

Kaip mėgino išgelbėti Blumenfeldą nuo vokiečių. Drąsus vy- 
ras, tas Blumenfeldas, deja, nutrūktagalvis, linkęs provokuoti. 
Hitlerio karikatūros. Keistos nuotraukos, kuriose Hitleris buvo 
vaizduojamas kaip pabaisa ir pusiau lavonas. 

— Kaip tai? - paklausė Elena. 

Dėdei Ernestui ir tetai Rozai nespėjus pasakyti, kad pirma 
leistų išsikalbėti Aleksandrui, jis jau paprašė popieriaus ir pieš- 
tuko. Stulbinamai vikriai, Elenai žiūrint šypsančiomis akimis ir 
pravira burna, Aleksandras apmetė du Hitlerio portretus, kurių 
vieną transformavo į pusiau kaukolę, o antrajam davė svastikos 
pavidalo burną ir tuščią akiduobę vietoj vienos akies. Išėjo krau- 
pus karo invalidas, nors Elena vis tiek skambiai nusikvatojo, 
pamačiusi tą perkreiptą veidą. Arba dar kita Blumenfeldo nuo- 
trauka: „Diktatoriaus portretas“. Aleksandras, apvertęs lakštą, 
nupiešė klasikinę skulptūrą be rankų, o ant pečių jai užmetė au- 
deklo gabalą. 

- Tik viršuje buvo ne tokia graiko galva su dailiomis garba- 
nomis. Ne, galva buvo tokia. 

Jis nupiešė galvą, ir Elena nejučiomis šūktelėjo: 

- Šlykštynė! 

Ernestas pamatė, kad ten kiaulės galva. 

— Veršio, - patyliukais pataisė jį Aleksandras, truputį pailgin- 
damas ausis. - Jis buvo suimtas Rue Delambre gatvėje buvusioje 
studijoje ir išvežtas į prancūzų koncentracijos stovyklą. Visur 
klausinėjau. Greičiausiai Blumenteldas buvo išgabentas į skirs- 
tomąjį lagerį. Žydų kilmės, bičiuliavosi su Grosu, Piskatoriumi, 
Pauliu Citroenu, Hitlerio karikatūros. Nieko gero jam negalėjai 
tikėtis. Numanau, kad bus žuvęs. 1940 metais lioviausi fotogra- 
favęs. Nebegalėjau. Nuo to darbo mane ėmė depresija. Vien pa- 
galvojus, kad jis žuvęs. 

Ir per pietus Aleksandras daug kalbėjo. Greta kitų patiekalų, 
jie valgė percebes, ūsakojus, juos visi kaip pamišę mėgo. Jie pa- 
mokė Aleksandrą, kaip patogiausia atverti kriaukles. 

Arjis turįs saviškių Olandijoje? 

Tik brolį. Tėvai ir seserys Žuvę. 

Ar taip nutikę dėl karo, atsargiai pasiteiravo Ernestas. 

— Ne. Tėvai žuvo per automobilio avariją. O seserys dingo 
1931-aisiais. Dingo be pėdsako. 


Evita Peron lankėsi Ispanijoje. Jordanijos karalius Abdu- 
la lankėsi Ispanijoje ir sveikino Franką, kad šis pasisakė prieš 
Izraelio valstybę. Frankas gavo Koimbros universiteto garbės 
daktaro titulą. O šiaip Ispanija liko izoliuota nuo pasaulio, pu- 
ritoniška ir diktatoriška. Maždaug per Jordanijos vizitą, vėlyvą 
1949 metų vasarą, Pilė stovėjo saulės nušviestame Calle Ribera 
kambaryje. Fotelį ji pastūmė į šalį, tad atsirado atvira erdvė. Pilė 
stovėjo nugara į veidrodį, rankomis įsikibusi į viršutinį jo kraš- 
tą. Pagauta ūmai toptelėjusios minties, ji nusirengė ir susirado 
siaurą juodą korsetuką, suveržiantį liemenį, o klubus ir krūtis 
paliekantį atvirus. Užsimovusi jį ir pusiau susiveržusi, ji nusuko 
raištelius ant nugaros. Vėl suėmusi rankomis veidrodžio kraštą, 
prasižergusi ir kūnu įkypai taip pasigręžusi į veidrodį, kad būtų 

matyti ne tik jos priekis, bet ir užpakalis veidrodyje, ji užsimer- 
kusi ėmė laukti, kol vidun įžengs Aleksandras. 

Elena dažnai užsukdavo. Nuo pat pradžios ji labai susižavė- 
jo Aleksandru. Dažniausiai iš anksto pranešdavo, kada ateis; tą 
kartą, atsitiktinai atsidūrusi netoliese, ji nusprendė pasižiūrėti, ar 
Aleksandras namuose. Gal durys apačioje buvo praviros. Kadan- 
gi tveriančioje tyloje pasigirdo lyg smailių kulniukų kaukšėjimas, 
Pilė atvėrė akis ir pamatė bestovint Eleną - pusiau besijuokiančią, 
pusiau negalinčią patikėti savo akimis, o gera dalimi vis dėlto pri- 
blokštą. Pilei pakako jėgų išsyk nepradėti klykti. Ji liko stovėti, 
lyg laukdama (taip vėliau ji, sakydama pusiau tiesą, paaiškino šią 
situaciją) fotografo, nuėjusio atsinešti naujos juostelės. 

— Kaip patekai į vidų? - po valandžiukės paklausė Pilė. 

— Iš kur gavai šitą? - paklausė Elena, linkteldama korseto 
pusėn. 

Pilė žengė žingsnį į priekį ir nuleido rankas. 

— Smagu, kad užėjai, - tarė ji vėsiai. - Einu apsirengti. 

Jai grįžus iš vonios kambario, Elena sėdėjo prie stalo. Ji dro- 
viai dirstelėjo į Pilę. Mat suprato atėjusi ne laiku. 

— Atleisk. Aš nieko nemačiau, - tarė ji raminamai. 

Pilė priėjusi pabučiavo ją. 

- Tada, matyt, esi visai akla, - atsakė tyliai. 


Kur kas vėliau, 1951 metais, kai jiedu jau turėjo bėgti iš Ispa- 
nijos, Pilė keliavo Šveicarijoje pro baltą bažnytėlę. Jai pasidarė 
smalsu, kaip tokia bažnytėlė atrodo protestantiškame krašte, 
visiškai kitokiame nei katalikiška Ispanija. Pravėrusi duris, ji iš- 
syk pasigailėjo taip padariusi. Pasirodė, kad vyriai garsiai cypia, 
ir viduje repetavę muzikantai suglumę atsigręžė. Persižegnojusi 
Pilė vos vos klūptelėjo. Įsispraudusi tarp krėslų, ji atsisėdo. 

Muzikantai grįžo prie savo partitūrų. Baltoje bažnyčio- 
je maža ką tebuvo apžiūrinėti. Krėslai, sakykla. Baltos sienos, 
aukšti langai. 

Tada suskambo muzika. Dvejojanti melodija, trečiajame takte 
įgijusi tvirtesnį pavidalą ir šokio ritmą. Dirigentas sustabdė orkes- 
trą, gražiu jaudulingu žingsneliu ir kimiu balsu kažką paaiškino. 
Muzikantai pradėjo iš naujo. Nuo pat pradžios muzika suskambo 
geriau. Užgiedojo sopranas, jam pritarė sodrus vyro blsas. 

Pilė ne veltui buvo geriausia Schwester Tremp mokinė. Tekstą 
ji suprato be menkiausio vargo. 

— Herr, dein Mitleid, dein Erbarmen, trostet uns und macht 
uns frei. 

Pilė mintimis nuskriejo į praeitį. Pamatė save sėdint prie Dė- 
dernesto ir Trozos stalo. Elena greta. Svečiuose buvo Aleksandras. 
Tai pirmasis jo apsilankymas. Drova, su kuria jis po visokiausių 
lengvai pažertų istorijų pasakė, kad jo seserys tiesiog ėmusios ir 
pradingusios. Kitados. Buvusios devyniolikos ir septyniolikos, 
sakė Aleksandras. Pilė daugiau nieko neįstengė pasakyti tą va- 
karą, kuris šiaip buvo toks sėkmingas. Per kurį Dėdernestas ir 
Troza liko visiškai patenkinti Aleksandru. Per kurį Eleną paga- 
vo susižavėjimas Aleksandru. Dėl piešėjo talento, manė Pilė. O 
pati visą laiką nesiliovė galvojusi apie pradingusias mergaites. 
Šioje bažnyčioje atmintis ėmė rėžti sienose ryškius paveikslus. 
Paveikslą Rozos, atvėrinėjančios pergebes, Aleksandro klausantį 
Ernestą, pas ją į lovą įlindusią Eleną. O Dieve, mąstė ji, Elena. 

Jos palydovas patyliukais atsisėdo greta. Pasiklausęs mėgėjiš- 
kai atliekamos muzikos, jis ženklu paragino patyliukais eiti lauk 
iš bažnyčios. Tada pamatė, kad Pilei per veidą tykiai tykiai ritasi 
ašaros. Mostu liepusi jam palaukti, ji klausėsi kartojamo teksto. 
Paguosk mus. Išlaisvink mus. Meldžiu, meldžiu, mąstė ji sau, bet 
kaip, dėl Dievo meilės? 

3 
Aleksandras Rotveilis 


Frankistiškai pompastiškos Enrikės Pozos laidotuvės daug kuo 
buvo įsimintinas įvykis ispaniškajame dr. Aleksandro Rotveilio 
gyvenime. Begonjos kapinės buvo aukščiau paties miesto. Der- 
vos spalvos debesys, tolėliau slenkantys jūros pusėn, kontrastavo 
su saule, vis prisitaikančia ilgiau šviesti tarp debesų draiskanų. 
Aukštieji laidotuvių dalyviai palydos automobilius - prieškari- 
nius, vokiškus - paliko apatinėje aikštėje ir šnopuodami kopė 
aukštyn laiptais. Geltoni vainikai ir raudonos gėlių puokštės nu- 
tiesė salsvo oro kilimą viršum Calzadas de Mallona nuo Mika- 
lojaus katedros apačioje iki kapinių kalne. Vien dvasininkams, 
kurie su plačiomis, juodomis, sidabro siūlais apvedžiotomis ka- 
pomis vadovavo iškilmei, pasisekė patogiai ir be šurmulio pakil- 
ti į dangų. Apačioje apsmilkę velionį, jie ramiai stovėjo viršuje, 
laukdami ateinančios procesijos. Tik mažam pulkeliui laidotu- 
vininkų radosi vietos, iš kurios buvo matyti karstas; kiti paskli- 
do tarp senesnių kapų. 

Aleksandras Rotveilis stovėjo greta vyriškio, kuris, stengda- 
masis elgtis santūriai, fotografavo laidotuves. Jiedu linktelėjo 
kits kitam, ir, smilkalams ir giesmėms sklindant viršum kapi- 
nių, Aleksandras su nepažįstamuoju pakuždomis ėmė aptarinė- 
ti technines fotografo aparatų smulkmenas. 

Aleksandro drabužiai ir laikysena spinduliavo iškilnumu. 
Apie fotografiją jis nusimanė daugiau nei pašnekovas. Tą aki- 
mirką, kai pirmieji žemės grumstai dunkstelėjo į karstą ir Pozos 
siela lyg išgąsdintas karvelis keršulis nuskrido į rojų, fotogra- 
fas prisistatė esąs Franciskas Sanzas Gonzalesas. Jis pakvietė 
Aleksandrą Rotveilį rytojaus dieną apie penktą valandą susitikti 
„Irunjos“ kavinėje. 

Per laidotuves Aleksandras sutiko keletą pažįstamų, tarp 
jų - vieną jauną vyrą, kurį, truputį pamąstęs, atpažino kaip 

buvusį komunistą, turėjusį su juo reikalų karo pradžioje. Ką gi 
tas veikė Begonijoje? 

Sanzo Gonzaleso šeima buvo iš senųjų Navaros giminių, 
žemvaldžiai, kilmingi, turį ypatingų nuopelnų iš ankstesnių 
karų. Iš tos giminės buvo kilęs pulkelis aukštų karininkų. Ofi- 
ciali pavardė buvo pustrečio karto ilgesnė; šeima turėjo herbą 
su trimis širdies pavidalo aukso lapais žaliame plote. Franciskas 
Sanzas Gonzalesas ir toliau susitikinėjo su Aleksandru Rotvei- 
liu „Irunjoje“. Franciskas bemaž neįstengė nuslėpti Žavėjimosi, 
išgirdęs, kad Aleksandras yra profesionalas, dirbęs drauge su 
garsiais fotografais ir turėjęs savo ateljė Paryžiuje. 

Franciskas pasikvietė jį į savo dukters krikštynas. Aleksan- 
drui sutartu laiku žingsniuojant į Mikalojaus katedrą, Fran- 
ciskas pasivijo jį uždusęs, mat pirma norėjo jį pristatyti šeimai 
namuose. Po valandžiukės Aleksandras jau vienintelis iš visų 
sėdėjo ant kėdės, laikydamas rankose lėkštelę su pyragu ir taurę 
saldaus vyno, kurio jam burkuodama įpylė dvidešimtmetė gra- 
žuolė. Kitiems svečiams, giminaičiams ir draugams, jis jau buvo 
paspaudęs rankas tokiu pašėlusiu tempu, kad neįstengė įsidėmė- 
ti nė vieno vardo. Visi traukė jam pro šalį, linksėjo ir rūpinosi 
išlaikyti krūvoje vaikus. Atvykus naujiems svečiams, jis buvo 
skubiai pristatomas. 

— Francisko bičiulis. 

Gyvenamasis namas, iš kurio vėrėsi puikus Plaza Nueva re- 
ginys, stovėjo netoli bažnyčios. Aleksandras turėjo pirmoje eilė- 
je spaustis prie kažkokios moters, kuri, su domesiu jį nužvelgusi, 
paskui pritariamai linktelėjo. Jis nustebo, kai po triukšmingų iš- 
kilmių buvo nuvestas ant katedros laiptų, kur drauge su krikšta- 
mote, laikiusia ką tik pakrikštytą kūdikį, gavo pozuoti oficialųjį 
fotoreportažą rengusiam Franciskui. Kūdikis vilkėjo ilgą krikšto 
suknelę, kurią Aleksandrui teko prilaikyti, o meili krikštamotė 
šypsojosi jam, lyg jiedu būtų laimingi naujos katalikės ispanės 
tėvai. Visa šeimyna didžiuodamasi sustojo aplink juos. Aleksan- 
dras jautėsi priimtas į Navaros diduomenę. 

Po kelių mėnesių jis buvo pakviestas pietų į Francisko na- 
mus. Jaunoji motina nuodugniai klausinėjo Aleksandro, ką jis 
veikė kaip fotografas, taip pat apie fotografus, su kuriais jam 
teko drauge dirbti. Aleksandrui atrodė, kad ji laiko jį reikšmin- 
gu menininku. 


Bičiulystės su Francisku viršūnė buvo pasiekta tą dieną, kai šis 
įteikė jam brangaus popieriaus voką su kvietimu. Francisko se- 
suo, jauniausia šeimos duktė, ruošėsi tuoktis su aukštu kariškiu. 
Įteikdamas laišką, Franciskas tarstelėjo, kad pakviestas ir caudillo, 
artimas jaunikio bičiulis. Iš aukštų sluoksnių, girdi, gauta žinia, 
kad valstybės galva tą dieną ketinąs atvykti Franco volente. 

Aleksandras kone visas persimainė. Ką gi tai reiškia? 

— Kad valstybės galva mus aplankys incognito. 

- Ir kad turės būti kruopščiai patikrintas ankstesnis visų gy- 
venimas? Visi bus kratomi ir panašiai? 

— Ką tu. Kodėl taip manai? 

Aleksandras valandžiukę patylėjo. Jis nelabai galėjo išsiduoti, 
kad nėra linkęs būti policijos tikrinamas. Jis privalėjo be galo 
džiaugtis, kad dalyvaus šventėje, kurioje bus ir pats caudillo. 

— Be galo džiaugiuosi, - tarė jis garsiai. 

Frankas! Kalba buvo apie Franką! Tas vyras jam pažįsta- 
mas iš fotografijų. Energingas karys, lankęs Pamploną, skiaustą 
ranką įstrižai pakėlęs aukštyn, piktai žengiąs auliniais batais. 
Oficiali valstybinė nuotrauka: vyras pilka uniforma su juoda 
apykakle. Senos propagandinės nuotraukos: Frankas ir Milanas 
Astrajus („Mirtis inteligentams!" ), Frankas jau išburkusiu veidu, 
abiejų draugų galvos atverstos atgal, ryžtingos, šiurkščios, smur- 
tingos ir viską apskaičiuojančios. Vėlesnių laikų propagandinė 
nuotrauka: Frankas kaip kino komikas Čarlis Čaplinas prie Is- 
panijos žemėlapio, rankoje pirštinės ir kardas, ant kurio jis pa- 
sirėmęs ir kuris drauge su pirštinėmis darosi panašus į didžiu- 
lį kamščiatraukį. Niekados negeriąs Frankas su metro ilgumo 
kamščiatraukiu. Aleksandras pakaitomis apsimetinėjo esąs čia 


135 


kairės, čia dešinės šalininkas. Kad dabar sėdės prie vieno stalo 
su Franku - tai jis galėjo laikyti klastotojo amato viršūne. 

Vestuvių iškilmės vyksiančios Navaroje. Šeima žaliu akso- 
mu aptrauktose kalvose, netoli nuo Pamplonos, turėjo dvarą. 
Pagrindiniame pastate buvo koplyčia, tad saugumas be vargo 
galėjo būti užtikrintas. 

— Žinai, man smagu, kad atvyksi, - prisipažino Francis- 
kas. - Šeimos šventės dažnai būna mirtinai nuobodžios; viskas 
vyksta be galo vangiai. Siūlymas pakviesti tave sukėlė šiek tiek 
šurmulio. Girdi, kas tu iš tikrųjų esąs. Ar patikimas. Kiek tave 
privalu tikrinti. 

Aleksandras pajuto, kad visas jo kūnas įsitempė. 

- Vienos nesąmonės. Juk mudu susipažinom per Pozos lai- 
dotuves? To jiems nepakako. Šiame krašte, girdi, privalome būti 
itin atsargūs. 

— Ar aš esu oficialiai pripažintas tinkamu? - kuo atsainiau 
paklausė Aleksandras. 

— Daugiau nieko apie tai nebegirdžiu. Praeitą savaitę kažkas 
atvykęs pranešė, kad darbavaisi drauge su fotografu Blumen- 
feldu. Man toks nežinomas. Niekam toks fotografas negirdė- 
tas. Tai tyręs Paolas didžiavosi žinąs, kad tam tikruose ir ne 
pačiuose geriausiuose sluoksniuose tasai Blumenfeldas laiky- 
tas garsiu fotografu. 

Aleksandras pats sau vienas svarstė, kaip jie išsiaiškino apie 
Blumenfeldą. 

Kažkas jį stebėjo, bet veido Aleksandras negalėjo tiksliai pri- 
siminti. 

Tą pačią popietę Aleksandras tą veidą vėl išvydo. Burnai pra- 
sižiojus, jis prisiminė, kas yra šio veido savininkas. Per Pozos 
laidotuves trumpai su juo šnektelėjo ir atpažino, kad tai buvęs 
komunistas. Sujaukta galva iš tų pradžios metų, kai Aleksandras 
aprūpindavo britų pilotus suklastotomis tapatybės kortelėmis, 

kuri, kad ir keista, gebėjo nepakliūti į Guardia Civil ir Grises 
rankas. Aleksandras suirzo, nes Sujauktoji Galva prašneko apie 
vestuvių iškilmes, kuriose ketinąs pasirodyti Frankas. 

Iš kur jis, dėl Dievo meilės, tatai žinąs? 

Kadangi nebuvo įprastas daiktas, kad Aleksandro Rotveilio 
išvaizdos ponas rodytųsi viešumoje su tokiu keistuoliu ir kadan- 
gi tai suprato net pats Sujauktoji Galva, šis pasišalino, skubiai 
tarstelėjęs, kad Aleksandras turįs šeštą valandą ateiti įpraston 
vieton prie knygyno. 

Aleksandras niršdamas perėjo tiltą. Toks sujauktgalvis išnyra 
lyg naktinis apuokas, neregimai tūnąs kokiam nors užkampy, o 
kartais išskleidžiąs sparnus ir pasileidžiąs plasnoti aplink, temp- 
damas paskui save atgrasiai didelį ir groteskišką šešėlį. Upės 
vanduo dvokė. Ten, kur plakėsi į krantinę, jis paliko į dervą pa- 
našias nuosėdas. Alkanas žmogus, kelių vaikų patarinėjamas, 
mėgino lazda prisitraukti nudvėsusią žuvį. Aleksandras neturėjo 
nė menkiausios nuovokos, kuris knygynas yra įprastinė vieta. 


Po dviejų dienų vakare jie palūkuriavo Aleksandro ties vienu 
gatvės kampu. Sujauktgalvis atsivedė du kitus. Vieną jų Aleksan- 
dras pažino. Antrasis jam atrodė visur nosį kaišioti linkęs intri- 
gantas. Su lietpalčiu ir taip persijuosęs diržu, kad galėjai pamany- 
ti, jog po apačia vilki bent septynis sluoksnius drabužių, jis buvo 
panašus į vienišių maištininką, pasirengusį gintis nuo socialinio 
šalčio. Plaukai neplauti, bet skruostai skusti. Dantys panėšėjo į 
kairėn pakrypusią rudų lentelių pertvarą, tačiau paduota ranka 
buvo tvirta ir vėsi. Trijulė akivaizdžiai darė prielaidą, kad Alek- 
sandras kovoja už jų reikalą lygiai taip pat entuziastingai kaip ir 
prieš šešerius ar septynerius metus. Suklastoti popieriai, kuriuos 
jis anais laikais pateikė, matyt, buvo labai įtikimos rekomendaci- 
jos. Lietpaltėtasis paklausė, kuo Aleksandras galėtų jiems padėti. 

— Ne kažin kuo. Vestuvių iškilmė. Gandai, kad užsuks Fran- 
kas. Kalbama, kad saugumo priemonės bus labai griežtos, - pa- 
sistengė neišsiduoti Aleksandras. 

Lietpaltėtasis linktelėjo, nušiurpino Aleksandrą, pasakęs, kad 
Pozos atveju jis, girdi, gerai pasidarbavęs, ir paklausė, ar ponas 
matąs galimybę šį tą įsinešti nepastebėtas. 

— Ką sau manai? Šiais laikais? Kai žada pasirodyti pats Fran- 
kas? Numanau, kad net nuotaka bus išrengta iki pat apatinių. 

Ar jie iki tos dienos galėsią čia su juo susisiekti? Aleksandras 
atžariai linktelėjo. Jį suėmė baimė, jis baisiai širdo. Prieš trijulei 
pradingstant, lietpaltėtasis kelis kartus smiliumi pabaksnojo sau 
per parudusius dantis, lyg būtų smarkiai susimąstęs ir nenorėtų 
atskleisti visų savo planų. 


Iki pat vestuvių dienos Aleksandras daugiau nieko negirdėjo 
apie savo mįslinguosius draugus. Pakeliui į Pamploną Francis- 
kas pasakojo apie savo šeimą, apie nuotaką, apie motiną, apie se- 
nelę ir senelės seseris; vyrai tuose pasakojimuose bemaž nebuvo 
minimi. Pasirodė, kad tai be galo mieli žmonės, paslaugūs vieni 
kitiems, kupini liepsningos meilės vaikučiams, o su Aleksandru 
Rotveiliu širdingi ir kupini pasitikėjimo, lyg jis būtų jų šeimos 
narys, šiuose namuose užaugintas našlaitis, visus pradžiuginąs, 
jei kartais tarp savo klajonių sugrįžtąs namo. Visi prisiminė jo 
vardą ir tai, kad jis dalyvavo krikštynose. 

Aleksandras buvo smagiai sutrikęs. Jis iš tikrųjų manė, kad 
prielankumas per krikštynų iškilmes Bilbao buvo tik sumaniai 
suvaidinta bendravimo technika, vaidinimas, kurį šie žmonės 
buvo išmokę iki kiekvieno žingsnelio ir gracingo rankos mosto. 
O čia, tarp žalių kalvų, jis pamatė, kad šis svetingumas šimtu 
procentų nuoširdus ir kad jiems iš tikrųjų įdomu, ką jis veikia ir 
kaip jam sekasi. 

Kaip tik šis svetingumas jam galutinai ir pagadino šventę. 
Atsaini apsauga irgi buvo iš dalies kalta dėl to, kad jam toptelėjo 
galvon, jog idiotiškai didžiulė puokštė, atgabenta pačią pasku- 
tinę akimirką, yra kimšte prikimšta sprogmenų. Per iškilmes 
jis su vis didesniu rūpesčiu svarstė, kaip galėtų išgelbėti šiuos 
žmones, o paskui, visai išminčiai išsekus, pakuždomis pasakė 

Franciskui, kad toji puokštė jam panaši į Trojos arklį, bet gavo 
išgirsti, kad ji yra Franko dovana. 

— Jis negali atvykti ir atsiuntė gėlių. Pristatė pusė kuopos 
kareivių. 

Aleksandras neteko amo. Toji žinia turėjo jį nuraminti. Tačiau 
nusiraminus jį drauge suėmė šleikštulys, veikiausiai kaip reakci- 
ja į baimę. Ligi pat dienos pabaigos jis neatgavo savo galantiškos 
kalbėsenos. Pamiršo kai kuriuos savaime suprantamus veiksmus, 
trikdydamas kitus, kuriems teko balansuoti su pilnu dubeniu ar 
skaudintis, atkišus ranką į tuščią erdvę. Vangus pašnekesys su juo 
nebeskatino tikro domėjimosi ir nuoširdžių klausimų, tad pamaži 
visi nuo jo nusigręžė, įsitikinę, kad tasai su Francisku besibičiu- 
liaująs fotografas vis dėlto yra vien savo amatu tesidomįs keistuo- 
lis, su kuriuo vargu bau įmanu pasišnekėti. 

Franciskas mėgino jį prakalbinti, išjudinti. Kažkoks vyras 
linktelėjo jam. Aleksandrui jis pasirodė pažįstamas, bet jis nesu- 
ko dėl to galvos, nusprendė, kad bus susitikęs jį praeitą kartą per 
krikštynas. Vyras priėjo prie Aleksandro ir padavė jam ranką. 
Pradėjo kalbą apie Pozą. Aleksandras klausėsi viena ausimi. 

— Paskutinį kartą, mudviem kalbantis su Poza, kai jis atėjo 
pateikti pranešimo apie suniokotas knygas, išplėštus lapus, vei- 
kiausiai kokio darbuotojo nusižengimus, mudu sušnekom ir 
apie jus. 

— Apie mane? - veikiau nustebo, nei sukluso Aleksandras. 

— Užsiminiau jam apie jūsų ryšius su Choakinu Ararasu. 

Aleksandrui norėjosi nutraukti šį pokalbį. Suimtas nerimo, 
jis nusprendė neigti bet kokius ryšius. Jis nieko negirdėjęs apie 
jokį Choakiną Ararasą. Pašnekovas pamanė, kad bus neaiškiai 
kalbėjęs užsieniečiui. 

— Ararasas. Choakinas Ararasas. Garsus Žurnalistas. Pir- 
masis Franko biografas. Jis rekomendavo jums išduoti leidimą 
gyventi Ispanijoje. Jūs pateikėte Paryžiaus Ecole supėrieure de 
la guerre, Salamankos bibliotekos ir Choakino Araraso laiškus. 
Pats tuos laiškus įteikėte, kaipgi čia gali būti. Ararasas. 

Tą akimirką Aleksandras Rotveilis atpažino Guardia Civil 
pulkininką, kuris į šias iškilmes atvyko su civilio kostiumu ir 
dabar pasirodė kaip toks atsitiktinumo šėtonas, kaip tokia bai- 
mę kelianti ir siera dvokianti pabaisa, kokia jis kitados bulvare 
laikė Pozą. 

Franko dovana buvo įteikiama, ir dėl to pokalbis nutrūko. 
Aleksandras akimirksniu žengtelėjo į šalį, apsimesdamas, kad iš 
tos vietos geriau matys caudillo puokštę. Jis slapčiomis persime- 
tė su Guardia Civil pulkininku dar keliais mąsliais žvilgsniais, o 
salėje tuo metu skambėjo generalisimo sveikinimas, kad jis lin- 
kįs savo kovų bendražygiui ir gražiajai jo nuotakai didžiausios 
pasaulio laimės ir esąs tikras, jog nuotaka taip pat spindėsianti 
grožybe kaip ir jo paties duktė Karmensita, kuri artimiausioje 
ateityje irgi žengsianti prie altoriaus. Espana, una, grande, libre. 
Pasirašė: Frankas. 


Jųdviejų ryšiui įsiplieskus deginančia liepsna, Aleksandras 
parveždavo pačių brangiausių ir gražiausių apatinių. Iš savo pa- 
žįstamų Turine ir Milane jis išmeldė naujų šios srities nuorodų ir 
gavo išjų trečiojo ir ketvirtojo dešimtmečio drabužiais prekiau- 
jančios specializuotos krautuvėlės adresą. Per Italiją (iki tol, kol 
1948 metais Ispanijos ir Prancūzijos siena vėl buvo atidaryta) jis 
keliavo į Paryžių, nes ten prasidėjo New Look mada. Atrodė, lyg 
jis mėgintų užkrėsti skaisčiąją Ispaniją naująja laisve, lyg iš savo 
kambario Riberos gatvėje būtų pasiryžęs pradėti žavios lengvy- 
bės revoliuciją ir atraištyti neįveikiamus parapinius ir diecezi- 
nius korsetus. 

Aleksandras parvežė guėpiėre, kaip tas daiktas buvo vadina- 
mas Paryžiuje, - Style New Look iš nailono ir satino pagamintą 
liemenuotą korsetuką klubus juosiančiu nėriniuotu pakraščiu 
be timpų kojinėms prisegti. Parvežė lengvabūdiškų Style rėtro 
apdarų: į akis krintančių, kaspinais ir nėriniais puoštų drabu- 
Žių, skersai dryžuotų kojinių, marškinių ir kelnaičių su geo- 

metriniais gėlių raštais - visa tai buvo iš trečiojo dešimtmečio 
vidurio. Parvežė kabareto ir miuzikholo pasaulio korsetėlių ir 
gumelių kojinėms prisegti. Parvežė ketvirtojo dešimtmečio sti- 
liaus firmos „Mador“ liemenėlę. 

Jis ėmėsi senojo amato. Prisipirko „Infonal“ fotojuostelių ir 
pradėjo fotografuoti Pilę. Ji prasimanydavo pozų ir viliodavo 
jį. Niekad nebūdavo atvirkščiai. Iniciatyva priklausė Pilei. Pilė 
nuolatos padarydavo Aleksandrui netikėtumą, ir jis žinojo, kad 
jo prašymai, kad ir labai maldaujamu tonu reiškiami, neturi jo- 
kios prasmės. Tada ji, būdavo, išsitraukia iš stalčiaus pageidautą 
apdarą, išskleidžia jį ant fotelio ir sako, girdi, jis galįs imtis savo 
fotoaparatų. Tarstelėjimą, jog jis, be abejo, norėjo, kad ji tą dra- 
bužį apsivilktų, Pilė nuleisdavo negirdomis. 

Vieną kartą, jiedviem dviese vakarieniaujant Aleksandro 
bute, Pilė išsiuntė jį prieš pat vakarienę į miestą, nes namuo- 
se nebebuvo vyno. Per tą laiką, kol Aleksandras ieškojo kokios 
nors dar atviros parduotuvės, ji nusirengusi apsivilko nailoni- 
nius apatinius su gėlių motyvais. 

Kambario duris ji paliko atviras. Eidamas koridoriumi, Alek- 
sandras pro durų angą didžiuliame veidrodyje galėjo matyti 
ryškiai apšviestą kambarį, kur ant stalo tarp sraigių ir moliuskų 
jo kviesdama laukė balzgana puokštė mylimosios - parklupu- 
sios, galvą ir pečius padėjusios greta lėkščių, aukštyn pakėlusios 
švelniai siūbuojančias, raumeningas ir apvalainas pasturgalio 
tulpes. Iš koridoriaus jis žvelgė į Pilės apnuogintą slapčiausiąją 
vietą veidrodyje. Nebylus garbinimas, kurio apimtas jis įžengė 
į kambarį, rankoje laikydamas į pigų popierių suvyniotus du 
brangaus vyno butelius, Pilę aiškiai pradžiugino. Jai ėmus tykiai 
tabaluoti kojomis ir taip mėginant atkreipti dėmesį į iš jo gautas 
kojines, Aleksandras išvydo priešais save jaunystės laikais turėtą 
nuotrauką. Dvi mergaitės, kurios, pakeltais pasturgaliais klūpė- 
damos priešais veidrodį, apžiūrinėjo pačios save ir viena kitą ir 
kurios jo atmintyje jau seniai buvo susitapatinusios su taip ūmai 
dingusiomis seserimis Hana ir Pike. 

1951 metų pradžioje, praėjus dvejiems metams nuo Franko pa- 
gerbtų iškilmių, Aleksandrą Rotveilį aplankė Franciskas Sanzas 
Gonzalesas. Pastebėjęs, kad ateina ne Pilė, Aleksandras skubiai 
paspyrė drabužį po spinta. Franciskas šiuo adresu retai teužei- 
davo. Aleksandras širdingai jį pasveikino. 

— Pas mane buvo atėjusi policija, - be jokių įžangų prašneko 
Franciskas, su visu apsiaustu sėsdamasis į pasiūlytą fotelį. 

Aleksandras krenkštelėjo, šitaip rodydamas, kad į tuos žo- 
džius žiūri kaip į neutralią žinią. 

— Jie sučiupo komunistą, o tas paminėjo tavo vardą. 

— Mano vardą? Ką aš turiu bendra su komunistais? 

— Gana daug. Tiek daug, kad turėsi bėdos. 

— Šit kaip? Ar norėtum ko išgerti? 

— Tas žmogus... - Franciskas išsitraukė iš kišenės popierėlį. 
— Ne, nereikia. - Jo tonas padvelkė šalčiu. - Tas žmogus vardu 
Luisas Romeras, - perskaitė Franciskas. 

— Niekados tokio negirdėjau, - atsakė Aleksandras. 

- Tas žmogus paminėjo tave kaip bendražygį. Be to, jis tave 
nurodė kaip galimą Enrikės Pozos žudiką. 

Aleksandras pašaipiai ir ironiškai linktelėjo. 

— Policija, - ramiai dėstė toliau Franciskas, - ėmėsi tikrinti 
komunisto pateiktas žinias. Pradėjo tavo asmens ir veiklos tyri- 
mą. Jie greitai aptiko mano pavardę. 

— Dėl Dievo, kaipgi? 

— Pulkininkas Kvintanaras. Tu pažįsti jį. Judu kalbėjotės per 
vestuves. Tačiau apkaltinti Aleksandrą Rotveilį yra kas kita, nei 
apkaltinti Sanzą Gonzalesą, nors tas Aleksandras Rotveilis ir 
būtų dirbęs drauge su tokiomis įžymybėmis kaip Blumentalis. 

— Blumenfeldas, - automatiškai pataisė jį Aleksandras. 

— Iš apdairumo ar baimės padaryti žioplystę, tyrimui vado- 
vaujantis kapitonas atėjo pas mane. Jis parodė man bylą. 

- Ir ką? Tikiuosi, kad niekuo nepatikėjai. 

— Po kelių dienų Romeras paminėjo dar vieną vardą. Vardą 
jau suimto žmogaus. Akistata. Naujasis liudininkas papasakojo, 
kad jie buvo užmezgę su tavimi kontaktą prieš pat mano jaunė- 
lės sesers vestuves. 

— Taip, prisimenu. Kažkoks įkyrus idiotas. 

- Galbūt, - mąsliai tarė Franciskas. 

Tada jis išsitraukė iš kišenės kortelę. Prancūzišką žurnalisto 
kortelę. Jos savininkas dirbo kairiesiems prancūzų laikraščiams 
ir baskų respublikonų ir socialistų El Liberal. Kortelė buvo išduo- 
ta 1937 metais; savininko vardas buvo Aleksandras Rotveilis. 

- Iš kur ją gavai? - aiškiai išsigandęs paklausė Aleksandras. 

- Policija ją rado per kratą Romero namuose. Čia esama šio 
to, kas byloja tavo naudai; mat kortelė suklastota. Padirbta. Vė- 
lesniais laikais. 1937 metais tokių kortelių nebuvo. 

Aleksandras apstulbęs žvelgė į savo paties gaminį. 

— Viską sudėjus daiktan, duomenų daugiau nei pakanka tave 
suimti, brangusis. Keblumų jiems daro tik tavo ryšys su mani- 
mi. Ir dar tai, kad esi užsienietis. Aš pasiūliau jiems kompromisą. 

- Ir koks jis? - paklausė Aleksandras, valandžiukę patylėjęs. 

— Pasakysiu tau, kiek jų tyrimas pasistūmėjęs. Taigi tą ir pa- 
dariau. Jie palauks dvidešimt keturias valandas tavęs nesuėmę. 

Aleksandras suprato, kad jam įsakoma kuo greičiu išvykti iš 
šalies. 

— Dvidešimt keturias valandas? 

— Jos prasidėjo šįryt devintą. Rytoj rytą jie atvyks su suėmi- 
mo grupe. Jei neras tavęs namie, perspės visus postus. Žino, kas 
esi, kokiu automobiliu važinėji, kokius drabužius dėvi. 

Franciskas pakilo. 

— Gero kelio, bičiuli. 

— O kaip mano draugė? - paklausė Aleksandras. 

— Nieko apie ją nežinoma. Nežinojau, kad turi draugę. 

-— Aš nekaltas. Privalai man padėti. Juk gali man padėti. 

Meldimas Aleksandrui išėjo nevykęs. Jis pats tai išgirdo. 
Franciskas valandžiukę žvelgė į jį, papurtė galvą ir skėstelėjo 
rankomis. 

— Kaip tas vadinama Italijoje? - pabučiavęs sau pirštus, jis 
bakstelėjo Aleksandrui per skruostą. - Mirties bučinys. 

Aleksandras pamatė, kad suklastotą kortelę Franciskas pa- 
liko. 


Už kambarį buvo sumokėta iki vasario pabaigos. Didžiąją 
dalį savo pinigų jis saugiai laikė užsienyje. Reikėjo pasiimti gry- 
nųjų. Reikėjo krautis daiktus. Sunkus lyg švininis lagaminas su 
klastojimo reikmenimis tilpo po automobilio sėdyne, bet kokia 
jam nauda iš automobilio, jeigu jie žino, kokia to automobilio 
markė? Jis turėjo vos divdešimt valandų, iki postai bus perspėti. 
Ar ligi to laiko jis gali su automobiliu važiuoti per sieną? Kiek 
patikimas buvo Guardia Civil pažadas? Šiaip ar taip, siena su 
Prancūzija buvo vėl atvira. Reikia pagalvoti, kaip persirengti. 

Pilė turėjo važiuoti drauge. Kaip pavyks įkalbinti ją viską 
mesti ir keliauti su juo? Aleksandras žinojo, kaip ji prisirišusi 
prie įtėvių ir Elenos. Jo smegenys ieškojo būdo ją įtikinti. 

Trumpai užsukęs į Banco de Vizcaya, jis pasiėmė suklastotą 
žurnalisto kortelę. Gal ji dar pravers. Tai buvo negrabus senos 
praeities darbas. Aleksandras kilstelėjo kortelę prieš šviesą. Tas, 
kuris įtartų, jog čia klastotė, greitai pamatytų, kad rašalas pa- 
tekėjęs po nuotrauka ir kad antspaudas ant nuotraukos kitaip 
nusidažęs. Pradžiamokslio klaidos. Išsitraukęs iš po spintos la- 
gaminą, jis išsiėmė iš kišenės raktelius. Susiradęs popierių, ra- 
šalą ir „Redis“ plunksnas, jis nupiešė įkypai pakrypusią fasciją, 
kryžmai ją kertantį kalaviją ir gelsvai raudoną karūnėlę - Guar- 
dia Civil raštų popieriaus emblemą. Keliskart gavo pradėti vis- 
ką iš pradžių. Daug laiko prireikė dviem - geltonos ir raudonos 
spalvos - šablonams iškirpti. Į rašalą įmaišė truputį sikatyvo, 
kad greičiau džiūtų. Net tris kartus spalvos niekaip nepataikė į 
registrą. Tuo metu jo smegenys kūrė bėgimo dingstį. Pilė kar- 
tą pasakojo apie laikus, kai Ernestas mėgino ją suvesti su ben- 
draamžiais. Apie vidurdienius, praleistus Plaza Nueva aikštėje, 
apie pašnekesius jūrų gėrybių restoranėliuose Los Fueros gatvėje. 
Vaikinus ji greitai nurašė kaip plepius ir nuotykių ieškotojus, ta- 

čiau didelė pinigų suma, pavogta iš jos traukinyje, Aleksandrą 
nuolat vertė manyti, kad bent kartą ji atliko pavojingos kurjerės 
darbą. Tačiau to nepakako. Aleksandras jautė, kad Guardia Civil 
rašte turi būti kalbama apie Pozą. Pilė įžeidė Pozą. 

Raštą jis adresavo Franciskui Sanzui Gonzalesui ir jame ap- 
rašė Enrikės Pozos mirties aplinkybių tyrimo padėtį. Prasimanė 
trijų įtariamųjų pavardes, o prie jų pridėjo savąją ir dar paminė- 
jo Pilarą Doloresą Eguren, gimusią 1926 m. gruodžio 1 d. Bilbao- 
Algortoje, gyvenančią Bilbao-Abande. Ties savo paties pavarde 
išnašoje jis parašė, kad tiriant nustatyta, jog jis susijęs su kairiąja 
spauda. Ties Pilės pavarde prirašė išnašą, kad tyrimas beveik 
baigtas ir kad įtarimus sutiprino tokie faktai: 

- jos tėvams 1937 m. lapkričio 9 d. įvykdytas mirties nuos- 
prendis kaip komunistams; 

- Enrikė Poza pateikęs svarbių žinių, padėjusių suimti minė- 
tus asmenis; 

- Pilara Doloresa Eguren viešai reiškusi neapykantą Enrikei 
Pozai. Duomenys byloje EP-112; 

- turima duomenų apie jos ryšius su jaunuoliais komunistais. 
Duomenys byloje LF-1376 (grupuotė Los Fueros). 

Iš turimų medinių raidžių atsargų Aleksandras išsirinko G ir 
C ir šias dvi raides susipynusias įspaudė popieriuje. 

Baigus gaminti dokumentą, jį suėmė nerimas. Ta aplinky- 
bė, jog Pilės jam reikėjo, kad per galimus tikrinimus jis mažiau 
keltų genamo bėglio įspūdį, jam buvo net ne tokia reikšminga 
už panikos jausmą, pagalvojus, kad gali tekti toliau gyventi be 
Pilės. Ernestas būtinai norėjo, kad jo įdukra nedelsiant gautų 
naujo pavyzdžio documento nacional de identidad. Šį tapatybės 
dokumentą Pilė visados turėjo su savimi. Iš savo atsargų Alek- 
sandras išsirinko gražiausias tuščių vizų blankų ir apsauginių 
raštų, vadinamųjų salvoconductos, klastotes, šitaip tikėdamasis 
išsigabenti iš šalies savo mylimąją. Kai jiedu jau bus Pancūzijoje, 
jis pasirūpins kitais leidimais. 

Rytoj krata, nieko nepalikti - tokios mintys sukosi jam gal- 
voje. Dalį rašalų ir plunksnų jis susidėjo į paprastą lagaminą. 

4 
Pilė 


Elenai ankstyvą popietę išėjus iš namų pasitikti iš ligoninės 
grįžtančių Dėdernesto ir Trozos, Pilė, norėdama tą vakarą su 
Aleksandru padaryti itin šventišką, dar iškepė tortilla de pata- 
tas. Ties tiltu ji pamatė, kad jau bemaž pusė penkių, ir su dėže- 
le tortilla bei buteliu amontillado rankoje skubiai leidosi palei 
Ariagos teatrą. Aleksandro kambario durys buvo atviros, ir Pilė 
pamatė, kad jis kraunasi į lagaminą viršutinius marškinius. 

— Kas čia dedasi? 

Aleksandras atsitiesė, laikydamas marškinius rankose, lyg 
siūlydamas atsiteisimo auką apstulbusiai myli majai. 

— Nutiko baisi bėda, - pasakė jis. 

— Kokia baisi bėda? - paklausė Pilė. - Gal tu nėščias, ar ką? 

— Mudu ieškomi. Guardia Civil ieško mudviejų. 

— Kodėl? - paklausė ji silpnu balsu. 

Su Guardia Civil buvo menki juokai. 

- Jie kai ką suėmė. Vaikus iš vieno jūrų gėrybių restoranėlio 
aplinkos. Pas vieną jų rado štai ką. 

Pilė padėjo ant stalo tortilla de patatas ir atsargiai paėmė Žur- 
nalisto kortelę. 

— Ar čia tu? - paklausė, pamačiusi nuotraukoje dvidešimt 
penkerių metų vyrą, beveik tokio pat amžiaus, kaip ji pati dabar, 
smagų ir šaunų vaikiną. 

— Taip, čia buvau aš. Kairioji spauda. Žinai, kas už tai būna. 

— Tu - kairioji spauda? 

- Taip, aš - kairioji spauda, - atšovė Aleksandras. - Kol jūs 
kovojote, aš Prancūzijoje dirbau kairiajai spaudai. Spaudos foto- 
grafu. Ar tas taip neįtikėtina? 

Pilė pažvelgė priešais save. 

— Juk tu užsienietis. 

- Klausyk. Jie mano, kad aš nužudžiau Enrikę Pozą, kad ruo- 
šiau pasikėsinimą per vestuves, į kurias turėjo atvykti Frankas. 
Užsienietis? Menka paguoda. Žmogžudystė, pasikėsinimas į 
valstybės galvą - manai, kad liksiu gyvas? Jei pasiseks, iki gyvos 
galvos sėdėsiu kalėjime. Mane perspėjo vienas pažįstamas. Rytoj 
rytą devintą valandą įsigalios suėmimo orderis. Tada turiu būti 
jau anapus sienos. 

Pilė trejus metus laukė Aleksandro; tas jai buvo panašu į 
metų metus trukusią kelionę per dykumą. Ji prisiminė nakti- 
nes fantazijas, į neviltį variusius sapnus. Negi dabar tas turės 
prasidėti iš naujo? Ji užkariavo Aleksandrą. Ant Arenalo tilto, 
spausdama prie turėklų, privertė jį prisipažinti. Jų jaudulingas 
ryšys, dovanos, širdingas Dėdernesto pritarimas, Trozos meilė 
Aleksandrui, tai, kad Elena kone įsimylėjusi Aleksandrą, - visa 
tai pralėkė jos mintyse. Negi ji viso to neteks? 

Kaipgi ji galės vaikštinėti po Calle Ribera, kaip galės gyventi 
Bilbao, žinodama, kad jis klaidžioja tolimuose pasaulio užkam- 
piuose? Aleksandras tebestovėjo prieš ją, laikydamas rankose 
marškinius, akis įsmeigęs į ant stalo gulintį laišką. 

— Važiuoju su tavim, - tarė Pilė. 

Tie žodžiai nuskambėjo ryžtingai. Aleksandras ūmiai atsi- 
gręžė į ją; brangūs marškiniai iškrito jam iš rankų. Burna pra- 
sižiojo. Tik kartą anksčiau jo veide buvo pasirodžiusi ta paika 
išraiška - tą pirmąjį kartą, kai perukas nusismaukė jam nuo gal- 
vos. Pilė susijaudino. Ir sykiu pasijuto stipri. Ji keliaus su Alek- 
sandru, ir jis bus jai už tai dėkingas, o ne atvirkščiai. 

- Taip bus geriausia, - tarė Aleksandras. - Negalima už- 
traukti pavojaus Dėdernestui ir Trozai; nevalia užtraukti pavo- 
jaus Elenai. Štai, paskaityk. 

Pamačiusi lakšte Guardia Civil herbą, Pilė nepaėmė jo, bai- 
mindamasi susiteršti, ir pasilenkusi, užsigulusi ant amontillado 
butelio, ėmė skaityti tekstą. Jau po dviejų eilučių jai pasidarė 
aišku, kad ši kelionė nebus trumpa atostogų iškyla; kad tai bus 
desperatiškas politinis bėgimas ir kad pabaiga bus miglota. Ji su- 

vokė, kaip tatai neatšaukiama. Pravirko, perskaičiusi laišką iki 
pusės. Iš akių byrančios ašaros suliejo rašalą. Perskaičiusi, kuo ji 
pati kaltinama, Pilė pratrūko raudoti balsu. 

Antrą kartą gyvenime jos pasaulis griuvo per frankistus. 
Maždaug ties „byla LF-1376“ Pilė atsitiesė, susivokė vis dar lai- 
kanti šventinį butelį ir su didžiu kartėliu sviedė jį šalin. Perskri- 
dęs kambarį, butelis pataikė į veidrodį, prieš kurį ji tiek kartų 
stovėjo praskėstomis kojomis, žemyn galva, ant rankų ir kojų, 
kad Aleksandras gautų pasigrožėti dailiu jos kūnu. Tai buvo 
erotinės laimės veidrodis, o tai, kad į jį Pilė dabar netyčia pataikė 
ir kad jis tūkstančiu aštrių šukių pažiro ant grindų, buvo stačiai 
lėkšta simbolika. Pilė pati tai pajuto ir išsigandusi tarė: 

— Na, tam jau irgi atėjo galas. 

Ir išsyk riktelėjo skambiu, ašaringu balsu: 

- Ko jiems iš manęs reikia? Kad vėl eičiau kiaulių ganyti? 

Aleksandras perbraukė jai ranka per nugarą. Pilė verkdama 
įsikibo į jį. 

— Einu namo. Atsisveikinti. 

Aleksandras sušuko, kad tam jie visai nebeturį laiko. Kad 
turį iškeliauti. Kad jis turįs krautis daiktus. Kad šiame kamba- 
ryje esą pakankamai jos drabužių pirmajai pradžiai ir kad vėliau 
jis visko jai galėsiąs pripirkti. Pilė apsivilko apsiaustą ir dingo, 
žengdama per šukes. 


Buvo beveik dešimta valanda, kai ji antrąkart tą vakarą ėjo per 
Arenalo tiltą į Aleksandro butą. Namie nieko nebuvo. Ernestas 
su Roza ir Elena ketino vakare eiti į miestą. Pilė net nežinojo, 
kur jie išėję. Vaikštinėjo po namus ir rašė laiškus. Laiškus, kupi- 
nus patikinimų, kad ji greitai sugrįšianti. Ją buvo suėmęs ledinis 
įniršis. Aš? Aš turiu iškeliauti? Turiu išvykti iš Bilbao? Palik- 
ti namus? Dėdernestą su Troza ir Elena? Turiu išvykti? Manai, 
kad išvyksiu? Neišvyksiu. Tačiau, eidama palei tilto turėklus, ji 

jau kitą akimirką suvokė, kodėl pati pasakė keliausianti drauge. 
Laisva valia. Ji nebegalėjo gyventi be Aleksandro. 

Grįžusi į Aleksandro kambarį, ji apmaldė jo nekantravimą ir 
nerimą, patikindama, kad keliauja su juo. Tačiau pasakė, vėl iš- 
krovusijo sukrautus lagaminus, nes juk, prašyčiau, jos drabužius 
irgi reikia sudėti, ji ketinanti iš užsienio kovoti, kad galėtų grįžti 
į Bilbao. Esanti dvidešimt ketverių metų. Guardia Civil verčiama 
rinktis arba namus, arba mylimąjį. Be to, ji pati kaltinama. Gry- 
niausia nesąmonė, bet vis tiek. Aleksandras sumurmėjo, girdi, 
jis vis tiek patenkintas, kad Pilė važiuoja su juo. 

Šiek tiek po vidurnakčio jis užrakino butą, pakabino raktą 
prie savininkės durų, parašė laiškelį, kad turįs skubiai išvyk- 
ti, kad nuoma sumokėta iki vasario, kad ji galinti pasilaikyti ir 
nuomą, ir užstatą. Už miesto jie buvo sustabdyti. Kur keliaują? 

— Į San Sebastianą, - ramiai atsakė Aleksandras, Guardia Ci- 
vil pareigūnui apžiūrinėjant jo dokumentus. 

Pakrantės kelias esąs uždarytas. Tegu jie turį tai galvoje. Ver- 
čiau važiuoti tiesiai į Vitoriją, o iš ten - į San Sebastianą. Parei- 
gūnas grąžino dokumentus Aleksandrui. Jiedu apsigręžė. 

Kiek jie galėjo pasitikėti ispanų policijos garbingumu? Juk nė 
kiek? Aleksandras balsiai suskaičiavo, kiek valandų važiuoti dar 
likę iki devintos. Jis pasirinko nuošalenį kelią. 

Pilė nieko neatsakė. Ji prisiminė seną Dėdernesto persergė- 
jimą nesiimti jokių veiksmų prieš Pozą. Prisiminė, kad Elena 
kartą prie stalo tarstelėjo bijanti pasijusti vieniša. Mąstė apie tris 
mylimus žmones, vis labiau tolstančius drauge su keliu. Pro už- 
merktas blakstienas jai ritosi ašaros. 


Aleksandrui važiuojant per Pamploną ir sukant į kelią, ku- 
ris per Burgetę vedė prie Prancūzijos sienos, ėmė švisti. Kalnai 
buvo ne per aukščiausi, perėja padoriu oru įveikiama; siena ne 
itin griežtai saugoma. Pilė kurį laiką miegojo. Pajutusi, kad pro- 
verksmiu kažką murma, persivertė ant kito šono. Aleksandras 
trupučiuką patogiau pakreipė jos krėslą. Pilė paklausė, kur jie. 

- Netoli nuo sienos. Tuoj Ronsvalis. Ten Karolis Didysis pateko 
į baskų karo policijos pasalą. Taigi, manau, turim būti budrūs. 

Pilė gūžtelėjo pečiais. Ji mąstė apie ką kita. Kad ir kaip ją my- 
lėjo trys mieli žmonės Bilbao, ji visą laiką išsaugojo nuo jų savo 
paslaptį. Ji žinojo apie Aleksandro vagystę, ir tas jai teikė galybės 
pojūtį. Bet kas jai iš to? Gal geriau bus, jei jis, kai dabar jiedu jau 
važiuoja iš Ispanijos, kai jųdviejų ateitis neaiški, žinos, jog ji jau 
metų metus yra jo bičiulė, nors ir mato jį kiauriai. Jog jai nė mo- 
tais, kad galvą jai susuko vagių meistras. Net priešingai. 

— Važiuoju iš savo šalies, - tarė Pilė užmerktomis akimis ir 
netikėtai skaidriu balsu, - be kaltės ir lydima vagies. 

Aleksandras rūpinosi išlaikyti automobilį kelyje. Skardžiai 
darėsi gilesni. 

— Ką turi galvoje? - paklausė abejingu balsu. 

— Esu nekalta, o tu esi vagis. 

- Argi aš vagis? Aš vagis? Kodėl? Kaip tau šovė į galvą? Kodėl 
taip sakai? 

— Esi vagis ir pats tai Žinai. 

Aleksandras važiavo susičiaupęs. Visą dėmesį reikėjo sutelkti 
į kelią. Tarp ąžuolų tvyrojo rūkas. Jauni medeliai ir paparčiai 
lyg rūko draiskanomis apsigaubusios šmėklos stirksojo tarp se- 
nesnių juodų, tamsiai pilkų ir šviesiai pilkšvų kamienų. Kimiai 
pučiami sulankstytų metalinių kreivųjų ragų garsai ir sumi- 
ši kovos riksmai sklido iš pačios viršūnės ar pačios apačios - 
tiesiai iš mitinio pasaulio. Akimirką, jiems važiuojant pro šalį, 
šimtmečių pasaulis traukėsi atatupstas, ropštėsi šlaitais aukštyn; 
bet jiems pradingus už tolėlesnio posūkio, pavidalai atgydavo po 
sudžiūvusiais ąžuolų lapais ir senieji karžygiai vėl leidosi atšlai- 
tėmis iki pat kelio. 

— Nėra prasmės, Pile. 

Paskui nuskambėjo neaiškus ir tykus priekaištas, kad ji netu- 
rinti ant jo lieti nuoskaudos. Tada mirtinai pavojingas posūkis vėl 
privertė Aleksandrą užsičiaupti. Pilės kelio pavojai nejaudino. 

- Jei nėra prasmės, galim ir apsigręžti. 

— Kodėl aš vagis? Kodėl taip sakai? Juk ne šiaip sau? Turi pa- 
iškinti, - protestavo Aleksandras. 

Jis skubiai dirstelėjo į Pilę. Ši sėdėjo atžariai ištiesusi kojas. 

- Buvai vagis nuo pat pirmos minutės. Pavogei traukinyje pi- 
nigus. 

— Kokiame traukinyje? 

Jis apsimeta nieko nenutuokiąs, pamanė sau Pilė. 

- Kai mudu pirmąkart susitikome. Neapsimetinėk kvaileliu. 

— Aš tau siūliau pinigų, - sušuko Aleksandras, ir jo balsas 
buvo net kupinas nuoširdaus piktinimosi. 

— Pirma juos pavogęs. Judu tambūre dar tarėtės su tuo kitu 
tipu. 

Ties posūkio viduriu Aleksandras prapliupo kvatoti. Kvatojo 
balsiai ir ilgai, lyg norėdamas aiškiai parodyti, kad dabar prie šio 
reikalo nebenori grįžti. Ar toks buvo tas juokas? O gal juokda- 
masis jis mėgino atsikratyti gėdos? 

Pilė visiškai sutriko. Tai gal jis vis dėlto nevogė jos pinigų? 
Gal nieko apie tai nežino? Gal jis visai ne vagių meistras, bet 
nusmurgęs paveikslėlių ir statulėlių prekeivis? Juk toks prekei- 
vis nebus turtingas? Ji nenorėjo nė pagalvoti, kad pinigus būtų 
pavogęs kas kitas. Aleksandras buvo jos vagių meistras. Ko ji 
kitaip trenktųsi su juo į nežinomą kraštą? Pilė nesuprato, kodėl 
Aleksandras juokiasi. 

Kitas posūkis buvo staigus; kelias krypo į priešingą šoną. 
Mašina ėmė slysti. Suktelėjęs vairą, Aleksandras susivokė, kad 
nuo jo padangų iki prarajos krašto buvo likę vos keli centimet- 
rai. Pamatęs, kad Pilė susimąsčiusi, jis valandžiukę uždėjo jai 
ranką ant kelių. Pilė nusiramino, kad Aleksandras daugiau apie 
tai nekalba. Juk tai reiškė, kad jis negali greitai ir tiesmukai išsi- 
teisinti. Tačiau klausimo, kuris sukosi jai ant liežuvio - ar jis, ar 
ne jis pavogė jos pinigus, - ji užduoti neišdrįso. Atidėjo šį rūpes- 
tį, iki ateis palankesnis laikas. Tada išpeš iš jo visas smulkmenas. 
Ir tegu jis verčiau jos nenuvilia. Juk ne šiaip sau ji spontaniškai 
pasižadėjo keliauti su juo. 

Ronsvalyje Aleksandras pasakė, kad jam reikalingas kitas au- 
tomobilis. Kavos? Ji pakratė galvą. Kavos nesinorėjo. Aleksan- 
dras pasirąžęs nuėjo per aikštelę į barą. Rodydamas į lauke sto- 
vintį automobilį, jis kažką aiškino barmenui. Tas piktai mostu 
parodė į tolėliau stovintį namą. 

Galas automobilio, kuriuo jie išvažiavo toliau, palydėti besi- 
lankstančio kaimiečio, buvo kimšte prikimštas jų lagaminų, o 
ant dviejų priekinių sėdynių buvo visas ūkiškų atliekų rinkinys; 
jųdviejų drabužiai įtartinai nederėjo prie alyvos dėmių ir senų 
skudurų mašinoje. Pilė sėdėjo tiesut tiesutėlė; jai šita mašina at- 
rodė kaip tikra mėšlavežė. 

Už posūkio Aleksandras sustojo. Jiedviem reikią ką kita apsi- 
rengti. Buvo vėsu. Jiedu dar niekados taip nesidrovėjo persireng- 
dami. Niekados taip nesijautė lyg svetimi. Aleksandras atsargiai 
nusitraukė nuo galvos peruką. Pilės veide šmėžtelėjo šypsena. 


Pasienio poste jiedviem teko ilgai laukti. Tiesiog todėl, kad 
buvo rytas. Tiesiog todėl, kad muitininkams nebuvo jokio noro 
pagelbėti šitai kaimiečių porai. Tiesiog todėl, kad tasai plikis, - 
Takas Albronda, kaip skelbė jo nyderlandiškas pasas, - žvelgė 
kad pasieniečiai buvo subruzdę, nes vidury nakties atėjusį svar- 
bų įsakymą susekti, sulaikyti ir suimti tokį Aleksandrą Rotveilį, 
keliaujantį austrių baltumo sportiniu automobiliu, veikiausiai 
vieną, su paso nuotrauka, aprašymu ir panašiai, kažkuris snau- 
dalius nežinia kur nukišo, ir dabar visi skubinosi telefonu išvers- 
ti iš lovos tą kolegą ir išklausinėti jį, kas atsitiko ir ar gali būti, 
kad netrukus jie gausią patirti, jog leido ištrūkti svarbiam Dievo, 
caudillo ir Espafia priešui. Visa tai buvo kur kas reikšmingiau už 
kaimiečius olandus. Tik po geros valandėlės jiedu atgavo pasus 
ir galėjo kirsti sieną. Iš pradžių variklis nenorėjo kurtis, bet kaip 
tik tą akimirką, kai pasienietis žengė jų pusėn, automobilis šovė 
į priekį, ir jiedu paliko Ispaniją. 

— Tu turi du pasus? - po valandžiukės paklausė Pilė. 

— Taip. Turiu du pasus. Vieną su peruku, o antrą plikio. 

Pilė lengviau atsiduso. Du pasai nebuvo normalus daiktas 
nuobodylai antikvarui. Tegu jis verčiau bus manasis vagių meis- 
tras, pamanė ji sau. 

Jiedviem toli Prancūzijoje prisipylus kuro, garažo savininkas, 
priėjęs prie jų, pranešė, kad su šiuo automobiliu toliau nevalia 
liauti toliau tikrai būtų neatsakinga. 

Palikę automobilį, jiedu autobusu nuvažiavo į Narboną, iš 
čia važiavo traukinys į Marselį. Padarę finansiniu požiūriu bū- 
tiną lankstą per Šveicariją, tarptautiniu traukiniu jiedu nuvyko 
į Paryžių. 

Aleksandras su Pile išsinuomojo mansardos aukštą, dviejų 
kambarių butą su tualetu ir vonia. Viršum mansardos dalies buvo 
įrengtas mezaninas, kuriame stovėjo lova. Veikiau ten gulėjo čiu- 
žinys, nes lovai patalpos pakraščiai buvo pernelyg žemi. Galinės 
pusės langai žvelgė į pilkus Paryžiaus stogus, viršum kurių ne- 
toliese dunksojo Notr Damo katedros bokštai. Priekinėje pusė- 
je normaliomis aplinkybėmis regėjai Sen Žermeną ir Carrefour 
del Odeon, tačiau tuo metu, kai jiedu butą išsinuomojo, namas 
buvo remontuojamas ir ties jų aukštu stovėjo žvilgsnį užstojantys 
pastoliai. Butą jie išsinuomojo žaibiškai. Pilė pastebėjo, kad buvo 
panašu, jog Aleksandras baiminasi maklerių kontoros. 

Dar tą momentą, kai Aleksandras, vos jiedviem liūdnai pa- 
likus Ispaniją, prisipažino turįs vieną pasą su peruku, kitą — 
plikio, Pilė nusprendė viską išsiaiškinti. Išskyrus dušo patalpą, 
jokia spinta, joks stalčius ir jokios durys nebuvo rakinamos. 
Aleksandras savo popierius laikė dėžutėje po rašomuoju stalu. 
Praėjo nemažai laiko, kol ji atrado slaptą skyrelį jo portfelyje; ji 
skaudžiai įsidūrė pirštą į portfelyje vertikaliai stirksančią kvailą 
plunksną, tačiau, išlindusi iš pastalės, rankose ji laikė portfelį ir 
du pasus. Pasai jai nepasirodė kokie nors ypatingi. Skirtingos 
nuotraukos, skirtingi vardai. Du tos pačios šalies pasai? Dvi ta- 
patybės? Aleksandras Rotveilis ir Takas Albronda aiškiai buvo 

tas pats asmuo, nors tik vienas jų dėvėjo peruką. Tako Albron- 
dos pase kyšojo perpus sulenktas popierius. Pilė ištraukė jį. Il- 
gai spoksojo į rankose laikomą salvoconducto, kurio niekados 
nebuvo prašiusi, bet kuris vis tiek buvo išduotas jos vardu; tai 
buvo įrodymas, kad ir ji pati turi antrą tapatybę, gerai žinomą 
Aleksandrui, tačiau jo pasisavintą ir kol kas nenorimą atskleisti. 
Aleksandras buvo daugiau nei vagis. Klastojimas buvo sritis, į 
kurią ji ligi tol nebuvo įžengusi. Tai niekaip nesusiję su jos va- 
gystėmis kiaulių metais. Tai niekaip nesusiję su jos išgyvenimo 
strategijomis Virgen la Real prieglaudoje. Tatai Pilę gerokai pra- 
noko. Ką gi dar Aleksandras klastojo? Kur riba? Pilė viską atsar- 
giai sudėjo į senąją vietą. 


Po valandos Aleksandras grįžo namo ir džiugiai pakvietė eiti 
į Le Procope. Vietų jiedu nebuvo užsisakę ir apsidžiaugė, gavę 
stalelį pirma kitų keturių klientų. Du vyrai tiesiogine prasme 
prasižioję dėbsojo į Pilę. Po vakarienės (austrės, antiena, cho- 
colat forėt-noire) Aleksandras ją namie pastvėrė koridoriuje ir 
užnešė tris laiptų maršus aukštyn. Tai esąs menkas menas, ėmė 
provokuoti jį Pilė, va kad taip į penktą aukštą; bet tam jis, girdi, 
per senas. Skambiai kvatodamiesi jiedu sukirto lažybų. Jeigu jis 
įstengsiąs, galėsiąs rinktis būdą, kuriuo jiedviem mylėtis. Alek- 
sandras išsyk taip užplėšė jai sijoną, kad ji pasijuto bestovinti 
vienomis kelnaitėmis ir kojinių segtukais, o jis, vieną ranką įki- 
šęs jai į tarpukojį, lengvai galėjo ją panešti. Kol užnešė į penktą 
aukštą, Pilė spiegimu prižadino visus namo gyventojus. 

Tai buvo galbūt visų gražiausias vakaras tame Paryžiaus bu- 
telyje, o po jo stojo visų baisiausia naktis. 

5 
Aleksandras Rotveilis 


Tų paskutinių vakaro ir nakties Ispanijoje, kai Pilė visai netikėtai 
pareiškė keliausianti drauge, o paskui jiedu pamišėliškai važiavo 
naktį automobiliu, Aleksandras nepamirš visą savo gyvenimą. 

Jis žinojo, kad kontrabandininkų keliai budriai saugomi, nes 
iš Prancūzijos per šiaurinę sieną į kraštą smelkėsi komunistų 
infiltrantai. Žinojo, kad pavojingas ir nuošalesnysis kelias. Nors 
oras buvo pakenčiamas, jis tikėjosi, kad bus stabdomas ir kad 
pasitaikys užkardų. Dar Bilbao jis suvokė, kad nespės išvykti iš 
krašto prieš devintą valandą ryto. 

Pakeliui jis svarstė, ar neišmetus sunkaus lagamino su me- 
džiagomis į kokį tarpeklį. Juk su tuo automobiliu jis vis tiek ne- 
galėjo kirsti sienos. Tačiau Pilė būtų pabudusi, o jai nieku gyvu 
nevalia buvo sužinoti apie klastotes. Viską jis paliko Ronsvalyje. 
Milane ir Turine, kaip vylėsi, užteks medžiagų artimiausiai atei- 
čiai. Naujajam automobilio savininkui aptikus lagaminą ir pra- 
nešus policijai, tai bus akivaizdus klastotojo karjeros įrodymas. 
Ispanijos siena jam bus galutinai uždaryta. Aleksandras svarstė, 
ar Pilė tatai suvokia. Svarstė, ar ji labai tikisi, kad netrukus vis- 
kas vėl susitvarkys. Kad jis galės lankytis Žil Justų šeimoje. O ji 
vėl bus tos šeimos spindulingasis centras. 

Ryškiai ir neraminamai jo atmintyje įsirėžė Pilės žodžiai. Iš 
pradžių Aleksandras jų nesuprato. Tai, kad ji turi galvoje prieš 
kelerius metus įvykusią vagystę, jam atrodė pernelyg beprotiška. 
Tik po kelių sakinių Aleksandras suvokė, kad Pilė jį perprato nuo 
pat pirmosios akimirkos. Dabar jo galva buvo pilna svarstymų, 
kaipgi ji, dėl Dievo meilės, galėjo pastebėti jo vagystę. Pasirodė, 
kad jis visą laiką Pilę nepakankamai vertino. Kaip paprasta pa- 
vogti pinigus, pasitelkus suklastotą policininko pažymėjimą; ir 
kaip mįslinga, kad ji miegodama perprato tą vagystę ir dar apie 

ją nutylėjo, neišrėkė kaltinimų jam tiesiai į akis. Tai bylojo apie 
tokį rafinuotumą, kurio jis kol kas neįstengė suvokti. 

Pilė jį kiaurai perprato ir vis dėlto leidosi į ryšį su juo. Visus 
tuos metus buvo jo draugužė. Kitaip tariant, jai viskas tiko, jos tas 
nebaugino, galbūt tas ją kaip tik gundė. Ji nė per plauką ne geresnė 
už jį patį. Pirmą kartą tatai suvokus, Aleksandrui viskas pasirodė 
taip juokinga, kad jis prapliupo skardžiai kvatotis. Dabar, daugiau 
apie tai pamąstęs, jis pajuto, kad tai ir žeminama. Aleksandras 
širdo, kad negali prie šios temos grįžti. Kaip jis galėtų apie tai pra- 
šnekti, kai ji trejus metus tylomis viskam pritarė? Tai buvo seniai 
įvykęs faktas, Pilė perprato jo charakterį. Matė jį kiaurai. Alek- 
sandrui buvo baugu pagalvoti apie akimirką, kai Pilė pati sugrįš 
prie šios temos. Jis suprato, kad jiedu žengia į nutylėjimų ir slapu- 
kavimo metą. Mat buvo jo gyvenimo dalykų, apie kuriuos Pilei 
nevalia sužinoti. Kaip tas įmanu, gyvenant bendrame būste - ir 
dieną, ir naktį drauge? Jiedviem teks kits kitą tykoti. 

Taip jis 1951 metų vasario pradžioje su Pile Eguren atkako į 
miestą, kuriame prieš dvylika metų paliko gatvėje gulinčią (lū- 
žusiu stuburu? visam gyvenimui likusią luošą? nėščią?) savo 
ankstesnę draugužę Lizą Fonsagrives. Blumenfeldas fotografavo 
ją Žurnalui Vogue Eifelio bokšto viršūnėje. Liza pozavo, stovė- 
dama mirtinai pavojingoje vietoje, o pirmasis dalykas, kurį pa- 
sakė Pilė, jiedviem išlipus Gare de Lyon stotyje, buvo tas, kad ji 
norinti užlipti į Eifelio bokštą. Visą tą teritoriją (Eifelio bokštas, 
Monparnasas, Rue Delambre, Nekeras) Aleksandras privalėjo 
paskelbti jai draudžiama sritimi. Slapta sritimi, nes ji susijusi su 
Liza. Sritimi, į kurią Pilei nevalia įžengti. 

Paryžiuje jis nusipirko kitą automobilį. 1939 metų gamybos 
BMW 328 - tokių metų, kai dėl karo aplinkybių šešiacilindrių 
buvo pagaminta nedaug. Tai buvo švelniai kreminės spalvos 
dvivietis automobilis drobiniu stogu, siauru buferiu ir elegantiš- 

kais juodais purvasargiais bei žibintais. Mašiną, kaip sakė savi- 
ninkas, buvo palikęs aukštas vokiečių karininkas. Aleksandras 
pareiškė būtinai norįs automobilį išmėginti, o tada apsisprendė 
jį pirkti. Įsigerinęs vienam mechanikui jis už gausų atlygį papra- 
šė mašinoje įtaisyti naują metalinę slėptuvę lagaminui. Nutaikęs 
dieną, kai Pilė buvo išėjusi į Lafajeto galerijas, jis nunešė į tą sau- 
gią slėptuvę automobilyje išsaugotas medžiagas ir tuos negau- 
sius reikmenis, kuriuos per tą laiką buvo spėjęs prisipirkti. Ten 
pat padėjo ir visus popierius, kuriuos ligi tol apdairiai nešiojosi 
po marškiniais. 

Milanas ir Turinas nieko apie jį nebegirdėjo. Aleksandras su- 
prato, kad šitaip praranda tuos adresus, tačiau suvokimas, kad jis 
turi Pilę visai greta savęs, pažadino jame snaudžiantį aklą žvėrį, 
kuris urgzdamas ginė šalin viską, kas nesusiję su ja. Jis mokė 
Pilę savo kalbos, liežuviu ir lūpomis rodė, kaip garsai randasi 
polderiuose, o paskui liežuviu ir lūpomis tyrinėjo, kaip Baskų 
jūros vėjai visur nugludinę jai odą. Klausinėjo ją išmoktų žo- 
džių, o jeigu ji darė per daug klaidų, spaudė ją siekti žaismingos 
tobulybės. Stengėsi pakerėti ją seksu, nes tada ji nekėlė keblių 
klausimų ir nesirausė jo turtuose. Paryžiaus keliai jai nebuvo ži- 
nomi. Pinigų ji neturėjo. 

Namai buvo šildomi nedidele alyvos krosnele, ją Pilė kūreno 
iki raudonumo. Niurzgesių apie dideles išlaidas ji nenorėjo nė 
girdėti. Namuose vaikščiojo lengvais drabužėliais. Jai einant pro 
šalį, Aleksandras sodinosi ją sau ant kelių arba kėlė jai sijono 
padurkus iki pat juosmens. Kad ir kaip jis rodė nepasitenkini- 
mą, Pilė atsisakė dėvėti į kelionę pasiimtas brangiąsias kojines 
ar korsetukus. Tas jai pernelyg primena gimtinę Bilbao ir myli- 
muosius, kuriuos ten teko palikti. 

Kaip ir geriausiomis dienomis su Liza Fonsagrives, Aleksan- 
drui su Pile įžengus į restoraną, į jį krypo pavydūs žvilgsniai. 
Gatvėje į juodu gręžiojosi praeiviai. Jiedviem vakarais einant pro 
terasas, kurios buvo išmoningai šildomos ir todėl ten visados 

sėdėjo žmonių, Aleksandras, Pilės prašomas, atsisakinėjo tenai 
užsukti; jis visiškai nejuto dilginančios naujos aplinkos, tik juto 
tvirtų Pilės sėdmenų judėjimą po savo ranka. Troško eiti namo, 
į penktą aukštą, kur galės nuplėšti nuo jos drabužius ir užvis 
mieliausiai dar laiptuose ją visą laižyti. 

Kartą Aleksandras nubudo vidury nakties. Gerdamas van- 
denį, jis žvalgėsi į draiskanotą tamsaus miesto siluetą. Tolėliau 
kažkokia moteris vaikščiojo po apšviestą virtuvę. Aleksandras 
nustebo, kad ji dar triūsia tokią valandą. Moteris taip ritmingai 
vaikštinėjo tarp staliuko ir indų plovyklės, kad tie judesiai da- 
rėsi bemaž panašūs į šokį. Liza, pamanė sau Aleksandras. Liza 
būtų galėjusi šitaip šokti už lango. Per atstumą, neasmeniška, 
anonimiška. Nukišta į vieną iš milijonų dėžučių, sukrautų po 
šitais stogais. 

Drauge su Pile vaikštinėjant palei Seną, Aleksandro žvilgsnis 
užkliuvo už fotografijos ant vieno knygų pardavėjo stalelio. Krau- 
jas taip ūmiai atslūgo jam iš veido, kad jis kone juste pajuto, lyg 
kažkur jam gerklėje būtų buvęs ištrauktas kamštis. Vienu dirs- 
telėjimu Aleksandras pamatė, kad prakeiktajam Blumenfeldui 
pavyko padaryti nuotrauką. Ir kokia ši nuotrauka buvo puiki. 
Kaip pavojingai Liza stovėjo Eifelio bokšto viršūnėje. Jokia sija, 
joks skersinis jos nebelaikė, ji stovėjo bemaž slystančia koja ant 
geležinio krašto. Jos klubai buvo anapus bokšto ribos, o sukne- 
lė plazdėjo lyg džiūstantis ką tik išsiritusio drugelio sparnas. Di- 
džiausias nuotraukos įtaigumas, nuostabiausias kontrastas buvo 
fone žiojinti giluma, namai ir Sena po Liza, didmiestis, sumažin- 
tas iki žaislinių matmenų, viršum kurio plazdenanti suknelė nešė 
ją į svaigulingą gelmę Grand Palais link, o gal net dar toliau prie 
bemaž nebeįžiūrimos Opėra Garnier, prie Šiaurės ir Rytų geležin- 
kelio stočių, jau tokių tolimų, kad jos beveik liejosi su Ardėnais, ir 
prie Urko kanalo, daugmaž siekiančio priešiškąjį Berlyną. 

Pilė nusitempė Aleksandrą tolyn ir tik už dviejų knygininkų 
staliukų pastebėjo, kad jam pasidarę negera. 

Kitą dieną jis pasiūlė vakarieniauti Le Procope restorane. 
Nusimovusi po stalu batelį, Pilė pėda ėmė trintis jam į blauz- 
dą. Erzindama vadino jį pakaitomis čia Aleksandru, čia Taku 
Albronda. Namų koridoriuje Aleksandras stvėrė ją į glėbį. Pilė 
pažadėjo būti šį vakarą seksualiai klusni, jeigu jis užnešiąs ją į 
penktą aukštą. Aleksandras ją užnešė. Padariusi, ko prašoma, 
Pilė nusirengė. Aleksandras taip pasodino ją ant kušetės plačiai 
praskėstomis kojomis, kad jos kūnas įstrižai aukštyn pakeltomis 
rankomis, kuriomis ji galėjo remtis į lubų siją, išsiskyrė baltos 
sienos fone. Kaip tik tą akimirką, kai buvo visų geidžiamiausia, 
ir Aleksandras nebūtų galėjęs atremti jokio jos prašymo, ji ėmė 
klausinėti smulkmenų apie vagystę traukinyje. 

Arjis pats ją apvogęs? Tik jau, dėl Dievo meilės, ne toji greta 
sėdėjusi bulvė juoda skrybėle arba nutukėlė makaka, pasilikęs 
kupė. Smulkiai, Rotveili, smulkiai. 

Ir štai ji stovėjo priešais vienomis iš Bilbao atsivežtomis koji- 
nėmis, o daugiau visai nuoga. Aleksandras užuodė ją, geidė iš- 
vysti ją išsyk ir iš priekio, ir iš užpakalio, troško giliai įsirausti į 
ją. Mikčiodamas ir stabčiodamas, o sykiu ir vis neryžtingiau ją 
glostinėdamas, jis pasakojo, kad apvogęs ją tasai su juoda skry- 
bėle. Mikliai, atsargiai, kaip sakoma, su seksualia pirštine, o tai, 
pavyzdžiui, reiškia, kad piniginės svorį tebejauti dar ir tada, kai ji 
dingusi. Kad jis pats pinigus išgavęs iš skrybėlėtojo tambūre. Kaip 
išgavęs - to Pilei nepasakė. Mat nežinojo, kokios smulkmenos jai 
žinomos, o kokios - ne. Aleksandras buvo tikras, kad ji žino dau- 
giau, nei išsiduoda. Pilė galėjo demaskuoti bet kurį jo melą. Tai, 
kad ji dar ir supyko, Aleksandrą didžiai nustebino. Jis pamatė, 
kaip Pilė nulipo nuo kušetės, kaip nusimovė kojines - taip smar- 
kiai, kad viena net perplyšo. Jis kažką apie tai tarstelėjo. 

— Esi nevykėlis, jei padarei tai kito padedamas. 

- Klausyk, ko pyksti. Juk nė per plauką nesi už mane geresnė. 

— Privalėjai pats tai padaryti. 

Aleksandras nieko nesuprato. Riktelėjo kažką atgalios. Gal- 
vojo apie kojines ir prikišo, kad Pilė nedėkinga. O ji atrėžė, kad jis 

virtęs menkysta, kad mažai kas telikę iš įspūdingojo Aleksandro 
Rotveilio ir kad jis tapęs paprastu olandu kaimiečiu Albronda. 
Pusę trijų Aleksandras apsirengė, pasiėmė raktą, užtrenkė duris 
ir užrakino butą. Visą valandą vaikštinėjo po Paryžių. Kažkur 
kaukė sirenos, jis sutiko pulkelį užsilinksminusių žmonių, pra- 
važiavo keli girti motociklininkai. O šiaip buvo tyku. 

Jam grįžus, Pilė buvo pradingusi. Bute buvo kelios vietos, kur 
minė, kad pasuko duryse raktą. Pilė būtų galėjusi atverti langą 
ir išeiti į kaimyno stogo terasą, bet langas iš vidaus irgi buvo 
uždarytas. Tik gerokai vėliau Aleksandras pamatė, kad į gatvę 
išeinančio lango kabliukas neužsegtas. Pilė per pastolius užsi- 
ropštė ant nuožulnaus stogo. Įveikusi ne vieną čerpių metrą, ji 
sėdėjo apsižergusi kraigą ir žvalgėsi į Paryžių. Atsargiai pasi- 
lenkęs pro langą (iš gatvės po pakibusiais pastoliais atsklido keli 
girti garsai), Aleksandras paklausė, ar ji vis dar pykstanti. Jos 
atsakymo jis neįstengė aiškiai išgirsti, nes balsą vėjas pragaiši- 
no tarp tūkstančių kaminų. Paskui Pilė atgręžė galvą ir viršum 
naktinių Odeono apylinkių garsiai ir aiškiai pasakė: 

— Okei, myliu tave, bet tą sumą atsivogsiu iš tavęs. Rasiu kaip. 

Šis grasinimas sujaudino Aleksandrą. Nors jis šaukė, Pilė kol 
kas nepanoro leistis žemyn. 

Bet kur ji galėjo dėtis? Būtų galėjusi balansuoti stogais iki 
namų bloko galo, kur gatvės praraja žiojėjo dar gilesnė. Ji sėdėjo 
ant stogo ir neišvengiamai turėjo sugrįžti į Aleksandro kambarį. 
Toks jos gyvenimas. Ji neturi kur dingti. 

Vėliau darbininkai atėjo dengti naujo stogo. Pilę su Taku iš- 
gąsdino garsus kaukšėjimas. Lubos buvo iš senų sijų ir tarp jų 
prikaltų plonų lentjuosčių; plyšiai užkamšyti cementu, žvyru ir 
klijais. Ant tų sijų darbininkai dabar kalė naujas lenteles. Su- 
lig kiekvienu plaktuko trinktelėjimu žvyras, cementas, miesto 
dulkės ir net didoki akmenys krito žemyn, tad Takas su Pile 
retsykiais atsidurdavo po tikra Senojo Testamento akmenų kru- 
ša. Nuo didžiosios stogo dalies nuėmus čerpes, viršum jų aukš- 

to buvo ištemptas žalias tentas, jei kartais pradėtų lyti. Vidury 
dienos jie sėdėjo žalioje prieblandoje lyg kokiame akvariume. 
Vandenų pasaulyje, darančiame juodu švelnius lyg jūrų karvės. 
Takas minkštėjo, mat jautė, kad tolsta nuo Aleksandro, o sykiu 
ir nuo prabangos, turtų ir įtampos. Pilė minkštėjo, nes jai trūko 
Elenos ir Ernesto su Roza. Ernestas per pašnekesį telefonu ją pa- 
tikino už nieką ant jos nepykstąs, o Elena džiaugėsi, girdėdama 
jos balsą. Tačiau Pilė pastebėjo, kad Elena su Roza verkė, tarda- 
mos paskutinius žodžius. 

Tarp namų savininko ir darbininkų kilo konfliktas dėl atly- 
ginimo. Stogdengiai atsisakė toliau dirbti, ir Takas su Pile kelias 
savaites liko plūduriuoti žalsvoje prietemoje. Po vaiskaus ir sau- 
so šalčio periodo atėjo lietūs, ir po pirmojo šuoro pasirodė, kad 
žaliasis tentas visas skylėtas. Jis anksčiau buvo temptas ant sto- 
gų, ir pro visas vinių skylutes vidun ėmė linksmai kapsėti lietus. 
Iš pradžių ant langų stiklų ir sijų, o paskui pro lubas ant grindų, 
ant kušetės, ant stalo, ant lovos. Sienomis lietaus vanduo varvėjo 
vidun, nes žaliojo tento nepavyko nepermerkiamai užtempti ant 
kraštų. Jūrų karvių akvariumas prisipildė Paryžiaus lietaus van- 
dens. Takas su Pile sėdinėjo dėl lietingų orų kimšte prisikimšu- 
siose kavinėse ir bioskopuose, kur jiedu per filmus snausdavo, 
nes naktimis prastai miegojo, vis baimindamiesi, kad vanduo 
prasisunks naujoje vietoje, kur dar nepasirengta jį surinkti. 

Kadangi jiedu kitoje gatvės pusėje buvusioje kavinukėje mo- 
kėsi Aleksandro kalbos, o kelneris prasimanė sau žaismę per- 
teikti sąvoką grand crėme kuo daugiau kalbų, tai jis susivokė, kad 
čia sėdi Nyderlandų gyventojai, ir vieną dieną galėjo jiedviem 
pranešti, kad mažame bioskope netoliese rodoma programa apie 
Olandiją - drauge su filmu The Asphalt Jungle. Džono Hiustono, 
pridūrė jis. 

Takas nuėjo vienas. Priešfilmyje buvo kalbama apie architek- 
tūrą. Jis išgirdo miglotai žinomą Le Korbiuzjė ir visai nežinomą 
Oskaro Nimejerio, kuris, pasak filmo, dirbo kartu su Le Kor- 

biuzjė, vardą. Namų ir gatvių vaizdai. Ne į tą bioskopą nuė- 
jau, pamanė sau Takas. Filmui trūkčiojant dėl prasto montažo 
ir vaizdams trumpai ir nervingai suvirpėjus, ekrane pasirodė 
nalus, pievas ir gluosnius, sykiu ir jungiančius plačiai pasklidu- 
sius ūkius, ir juos nuo kits kito tolinančius. Takas toks įsitempęs 
nepasiekė. Tik pamažu jis suvokė, kad filme kalbama apie su 
Maršalo planu siejamus ketinimus, vadovaujant Nimejeriui, už 
amerikiečių pinigus pastatyti miestą, kuris sykiu ir tenkintų ne- 
paprastą naujų namų poreikį, ir būtų atsinaujinusios Europos 
simbolis. Tai turėsiąs būti didžiulis ir viskuo aprūpintas miestas, 
į kurį būsią integruoti jau esami kaimai ir miesteliai. Kadangi 
Elzaso sritis atmesta, labiausiai tikėtina vieta esanti Vakarų Ny- 
derlandai. Filmas pasišokčiodamas slinko viršum pievų, kame- 
ra stambiu planu rodė sulūžusias tvoras. Takui nespėjus nė pa- 
svarstyti, kiek šis planas rimtas (ir ar jis viską teisingai suprato?), 
ekraną užpildė šiurkščių kaimiečių įtariomis akimis liemenys. 
Trisdešimtmečių. Ir iš bemaž nepasiekiamo drėgno Europos už- 
kampio tamsios akys iš po pasišiaušusių sunkių antakių gręžėsi 
į Paryžiaus kino salę netoli nuo Carrefour de I Odėon, kurioje 
Takas pasijuto labai nemaloniai. 

Taką pasiekė nebent kelios filmo The Asphalt Jungle nuotru- 
pos. Keli vardai. Policijos persekiojamas Dokas Ridenšneideris. 
Vieno aktoriaus žodžiai: „Kokia daili mergina.“ Teisybė, pama- 
nė sau Takas (Enė Monro). Kažkoks Čiavelis, turėjęs išlaužti 
seifą. Ryškiai apšviestas gręžiantį Čiavelį stebinčio Doko veidas. 
Laidas lizde. Balta šviesa nedegamos spintos durų plyšyje. Dau- 
giau, vis daugiau šviesos. Baltai apšviesti dūmai užpildė ekraną, 
ir sprogimas išvertė nedegamosios spintos duris su visais myg- 
tukais ir vairais bei groteles dešinėje vaizdo pusėje. 

Takas nebematė, kaip Dokas, nepaisydamas kaukiančios sig- 
nalizacijos, ramiai ištuštino seifą. Takas regėjo visai ką kita. Jis 
regėjo Haną su Pike, iš jų Valhalos priekinėje namo pusėje pa- 

niškai bėgančias į tvartą. Matė nelemtį skelbiančius mergaičių 
veidus, o paskui išsyk - apsimestinį jų pasipiktinimą, išvydus 
pusnuogę striptizo šokėją. Matė iš spintos lendantį Fedę ir dėl to 
išsigandusios svetimosios mergaitės judesį. Matė seseris be garso 
spiegiančias, kad jų tėvai žūstą. Tiksliai žinojo, kad tą ankstyvą 
savo gyvenimo akimirką mąstė, jog visai nereikia niekur sku- 
bintis. Jeigu tėvai iš tikrųjų mirs, šiaip ar taip, jis tikrai nebūsiąs 
nubaustas už surengtą striptizo seansą. 


Tą vakarą Takas, Pilei miegant dairydamasis į Paryžių, nu- 
sprendė keliauti į Nyderlandus. Jo akys gal ir buvo nukreiptos 
į pilkšvą cinką, tačiau iš tikrųjų jis matė vieną veidą, tarp kitų 
veidų sušmėžavusį mažutėje bioskopo salėje. Persekiojamo 
žmogaus veidą tamsiomis įtariomis akimis ir didelėmis atsi- 
kišusiomis ausimis su storais krašteliais. Aštuoniolika metų 
Aleksandras nebuvo su juo susisiekęs. Vaikinui buvo gal še- 
šiolika ar septyniolika metų, kai Takas paliko ūkį, tačiau, be 
jokios abejonės, vienas tų kaimiečių buvo jo paties brolis Fedė. 
Fedė Albronda. 

6 
Girtam svaiguly 


Keliskart per metus Geritas Hosė girtam svaiguly ginė aštuon- 
kojį ponį pro apnykusį ūkį ir girtomis drėgnomis lūpomis, al- 
koholio sujaukta tarsena svaidė griuvenų pusėn bemaž nesu- 
prantamų prakeiksmų virtines. Visi tie bjaurūs žodžiai ne mano 
asmeniui, mąstė ūkio gyventojas; jie skirti namams, sužalotiems 
medžiams, plyšiams sienose, medžio lentoms ir banguotos skar- 
dos lakštams, pridengusiems kompostą, nusėdusioms stogo geg- 
nėms ir debesims, pasipūtėliškai plaukiantiems danguje. Jei ką 
iš to jeneveriu ar spiritu atmiešto žodžių srauto ir galima buvo 
išskirti, tai nebent tokias draiskanas ir atplaišas kaip „groninge- 
niečiai , „tėvažudžiai“ ir „vaiduoklės sesutės“. Kitą dieną Geritas 
Hosė visada pas Fedę apsilankydavo. Lyg audra, kuriai juk neuž- 
drausi įsibrauti į tavo žemę. 

— Labą rytą, pone Albronda. 

Tada Geritas Hosė atsidurdavo virtuvėje, stverdavo kėdę ir 
ant jos būtinai dribteldavo. 

Fedei mėginant ką nors užsiminti apie vakarykštį girtų keiks- 
mų antpuolį, Geritas visados užbėgdavo jam už akių. 

- Šiandien vėlai kėliausi, pone Albronda. 

Ką gi Fedė daugiau galėjo, jis turėjo paklausti, kodėl tokia žmo- 
gysta kaip Geritas Hosė praneša jam šiandien vėlai atsikėlęs. 

— Vakar visą dieną vežiojau studentus iš Leideno į Nordveiką. 
Ir paneles studentes. Tikra šventė man išėjo, pone Albronda. 

Fedė, būdavo, rėžia jam į akis, kad Geritas vakarykščiai, va- 
žiuodamas pro šalį, baisiai triukšmavęs ir plūdęs visą pasaulį. 

— Tai čia jau jums pasisapnavo, pone Albronda, nes vakar visą 
dieną važinėjau su aštuoniais ponais studentais ir devyniomis 
panelėmis studentėmis, viena jų sėdėjo greta manęs ant pasostės, 
iš tokių, kurios niekaip nuo manęs neatstoja ir kurioms nuolat 

turiu aiškinti, kaip reikia vadelioti, o tada aš pradedu pliauškinti 
botagu, ir jos akyse sužiba toks geismas, lyg aš ją pačią tuo bota- 
gu, atleiskite, pone Albronda, tik pamanykite, juk ten studentės, 
o aš čia kone nešvankiai šneku. 

Kartais Fedė stačiai klausdavo Geritą, ar šis manąs, kad Fedei 
čia ne vieta. Po tokio klausimo Geritas imdavo dėstyti nepabai- 
giamas teorijas apie tai, kaip Fedė neatskiriamas nuo šių namų, 
o šie namai - nuo žemės, o žemė - nuo aplinkos, kad viskam 
skirta sava vieta, - ir juo ilgiau Geritas tauškė, juo kilniaširdiš- 
kesnis darėsi, ir kiek laiko jau vienas gyvenat, pone Albronda? 

— Nuo 1934 metų. 

— Tai jau septyniolika metų, pone Albronda. Galiu įsivaiz- 
duoti. 


Septyniolikmečiui Fedei 1934 metais pasilikus vienam (Ta- 
kas, išvykdamas į Paryžių, žadėjo grįžti po trijų keturių savai- 
čių, bet pažado netesėjo; teta Ana, kasdien ujama ir galiausiai 
ištikta nervų sukrėtimo ir negyjančios egzemos, grįžusi į savo 
pačios kaimą, pažadėjo vaikinui rašyti kas savaitę ir dar, kad 
jis galįs bet kada keltis į jos namus; keltis Fedė nenorėjo, o laiš- 
kus neskaitytus metė kieme į šiukšlyną), visi pievų gyventojai 
tykodami žiūrėjo, kas nutiks stambiajam ūkiui. Fedė ėmė baidy- 
tis žmonių ir iš ūkio išeidavo tik būtiniausio reikalo spiriamas. 
Langus nuo kelio pusės užkalė lentomis, kad nematytų vidun 
pažvelgti mėginančių pievų gyventojų. 
žinia? Nudraskė nuo sienų apmušalus, surado skylę tinke, ku- 
rią jiedvi veikiausiai buvo išgremžusios šaukštu, iškilnojo grin- 
dų lentas, vienoje tuščioje ertmėje atrado stiklo šukių ir lipo iki 
lubų sijų, mėgindamas įskaityti, kas jose įrėžta. Kurį laiką tuščiai 
ieškojęs, jis grąžino kambarį į pirmykštę būklę, net priklijavo 
atgal apmušalų draiskanas, tik ne visai tiksliai, tad siena atrodė 
kaip negrabiai suklijuota, iš sielvarto ar įniršio sudraskyta šei- 
mos vestuvinė nuotrauka. Vieną vasarą Fedė tame kambaryje ir 

gyveno. Žvalgėsi pro pakraigės langą į pievas ir iš ten matė, kaip 
vasara slenka pro šalį. Miegojo buvusioje seserų lovoje. Vasarai 
pasibaigus, persikėlė apačion. 

Jis apsileido. Nebesirūpino vilkėti švarių drabužių, drabstė 
stalą, valgydamas ir gerdamas (įrankius ir porcelianą jis sudėjo į 
spintą ir valgį gremžė tiesiog iš keptuvės, srėbė iš pakelių ar tie- 
siog vertė jį ant stalo, o paskui kimšo burnon pirštais). Tuo lai- 
ku jis įsitaisė madą, kurios tebesilaikė dar ir Takui sugrįžus 1951 
metais, - gesino cigaretes nykščiu ir smiliumi, o paskui sprigtu 
svaidė jas po kambrį. Prireikus eiti laukan, vilkosi ilgą apsiaustą 
ir sagstėsi iki pat pasmakrės. Krautuvėse jis buvo praleidžiamas 
pirmas, smalsaujant pasižiūrėti, ką pirks ir kuo mokės, be to, ir 
gelbstintis nuo parduotuvėje jo skleidžiamos smarvės. Su krau- 
tuvininkais jis tarėsi, kad šie prekes jam patiektų į namus. Gir- 
di, pinigų paliksiąs virtuvėje arba išsyk pas duris. Pinigai buvo 
pinigai, o smarvė greit sklaidėsi, palaikius pinigus vėjyje. Taip 
Fedė galėjo savaičių savaites būti sau vienas. 

Radosi du Fedės. Vienas, klydinėjęs po namus ir jau pamiršęs 
žmonių kalbą. Antras, vakarais sliūkinęs laukan ir varęs žmo- 
nėms baimę, mat gebėjęs išnirti jiems už nugarų, lyg būtų nusi- 
klausęs visą jų pašnekesį, ar sekiojęs paskui mergaites, nors nie- 
ko joms nedarydamas. Šis antrasis Fedė buvo išpuoštas nebūtais 
dalykais. Fedė su savo vaiduoklišku apsiaustu įgijo šnopuojantį 
šešėlį, kur kas juodesnį už jį patį, tapo istorijų veikėju. Ūkininkai 
palei Dusą kalbėjo... Reipveteringe sklido pasakojimai... Kažkas 
Senajame Ade sakė... Mergaitės, ėjusios iš Gogerio polderio į Ru- 
lofarendsveną, tarėsi pamačiusios jo apsiaustą, tačiau pasirodė, 
kad tai tik vertikalus tuščias tarpas tarp dviejų medžių. 

Tuo metu, kai kambariuose ir smuklėse buvo pasakojama, 
kad Fedė, apsimetęs baltuoju gluosniu, nusiklausė kokio pokal- 
bio ar sekė paskui mergaitę išilgai Achterveteringo, tikrasis Fedė 
kiūtojo jam vienam pernelyg dideliuose namuose, pernelyg pil- 
nuose prisiminimų, kad jis galėtų atrasti ramybę, pernelyg ty- 
kiuose, kad suteiktų jam galimybę išlaikyti savo kalbą. 

Per metus Fedė nusmuko iki primityvios gyvensenos. Tais 
retais kartais, kai įžengdavo į krautuvę, jis stebino pirkėjus ir 
pardavėjus, žaibiškai stvarstydamas muses ore ir mirtinai jas 
traiškydamas juodais nagais. 

Tiesą sakant, viršutinis kambarys, mergaičių kambarys, buvo 
jo išsigelbėjimas. Dažniausiai aklinai užrakintas, nes Fedė nega- 
lėjo pakęsti savo murzino, neprižiūrimo kūno tame kambaryje, 
kuriame anksčiau miegojo Hana su Pike. Po tos vienos vasaros 
jis perklojo lovą švariomis drobulėmis iš jų pačių spintos. Tačiau 
retkarčiais jį suimdavo neįveikiamas noras į tą kambarį grįžti. 
Tada jis prisiversdavo apsišvarinti. Nusivilkdavo drabužius, vi- 
rindavosi vandens, pasidarydavo vonią. Susišukuodavo plaukus, 
išsikrapštydavo purvus iš panagių ir apsikarpydavo jų suskeldė- 
jusius kraštus. Su buteliu gėralo sliūkindavo viršun. Mergaičių 
kambaryje jis išgerdavo didžiąją dalį butelio ir, nuogas atsisėdęs 
ant grindų prie lovos, imdavo smarkiai purtyti ir maigyti savo 
lyties organą, mėgindamas išpumpuoti iš savęs visus jį pagavu- 
sius jausmus ir vaizduodamasis tuo metu ne tik abi seseris, bet 
ir visas pažįstamas apylinkių moteris, žadinusias jam jauseną, 
daugmaž panašią į polinkį seilėtis. 

Taigi jis higienos minimumą puoselėjo kaip ritualą seserų 
garbei. Nulipęs žemyn, kitą dieną ėmėsi viską tvarkyti, o tada 
pradėdavo naują skendimo purve ir gyvulėjimo periodą. Fedė 
buvo stiprus. Jis daug galėjo ištverti. Taip slinko metų metai. Pa- 
sauliui jis vis mažiau rūpėjo; o jam pasaulis nerūpėjo išvis. 

Maždaug apie 1938 metus ši animališka gyvensena pakito. 

Fedė nusprendė praleisti dieną viršuje, pakraigės kambaryje. 
Visiškai nusižengdamas savo įpročiui, jis, laukdamas, kol užkais 
židinyje viršum degančių šakų pakabintas vanduo, gurkštelėjo 
gerą gurkšnį iš gėralo butelio. Gurkštelėjo ir antrą, ir trečią, o tada 
nusprendė šįsyk praleisti maudynes ir traukti į viršų murzinas, 
purvinais drabužiais. Laiptai pagrindiniame kambaryje staigiai 
sukosi, kildami į viršutinį aukštą. Įsikibęs į turėklus, Fedė žengė 
išsyk per kelias pakopas. Beveik užkopęs viršun, sulig paskutiniu 

žingsniu, keldamas koją aukštyn ir tolyn ir mėgindamas peržergti 
tris ar keturias pakopas, kaip tik tą akimirką, kai jo kūnas dėl 
didelio žingsnio neteko pusiausvyros, jis, mėgindamas ranka 
prisitraukti aukštyn, nepataikė sugriebti turėklų ir griuvo aukš- 
tielninkas. Sunkus kūnas visu svoriu žnektelėjo ant trumpesnių- 
jų turėklų prieš posūkį apačioje. Turėklai perlūžo. Viena jų pusė 
šerpetotu aštriu galu nuskriejo tolyn jam pro pat galvą (penki 
centimetrai dešiniau, ir medinis kuolas lyg antikos sakmėse būtų 
pervėręs jo akį bei smegenis), perskrosdamas ausį. Antroji turėklų 
pusė veikiausiai pirma atsimušė į sieną, o paskui, žaibišku greičiu 
grįždama, trenkė krintančiam Fedei per veidą. Fedė lyg bulvių 
maišas dribtelėjo ant grindų ir kurį laiką liko ten begulįs. Pirmas 
dalykas, kurį jis tada suvokė, buvo tas, kad jo kūnas dreba nuo 
galvos iki kojų. Tik po kurio laiko, kuris jam pasirodė lyg kelios 
valandos, Fedei pavyko pasičiupinėti galvą. Ranka buvo kruvina. 
Reikėjo keliauti pas gydytoją. Vargais negalais apsivilkęs vaiduo- 
klišką apsiaustą ir rankšluosčiu apsirišęs galvą, Fedė išėjo laukan, 
susistabdė pirmą pasitaikiusį automobilį ir pasiprašė nuvežamas į 
gydytojo Pronko namus miesto pakraštyje. 

Jo kelnės buvo išmargintos dėmėmis, kurių kilmės dvi mo- 
terys laukiamajame, abi nėščios, neišdrįso aiškintis, batai buvo 
surišti virvagaliais, apsiaustas purvinas ir susiglamžęs, neplau- 
ti plaukai stirksojo į visas puses. Jo milžiniškas ausies kaušelis 
buvo horizontaliai perrėžtas perpus ir kraujavo, o iš žaizdos su- 
lig kiekvienu raumenų krustelėjimu kyšteldavo balta kremzlė; 
burna irgi buvo kruvina. Prenatalinės teisuolės tylomis sėdėjo ir 
joms vaisių. Fedė nejudėdamas stovėjo laukiamajame ir nedrįso 
sėstis. Juk viską išpurvintų. Suskambus daktaro Pronko varpe- 
liui, abi moterys mostais parodė, kad Fedė galįs eiti pirmas. 

Gydytojas, kurį tėvai Albrondos kitados išsirinko visoms vai- 
kų negalioms tirti ir gydyti, Fedei tapo žmogumi, atplėšusiu jį 
nuo prarajos krašto. Jis akimirksniu pamatė, koks vaikinas nu- 
silpęs - ne dėl lūžusių šonkaulių, kurie savaime sugis, ir ne dėl 

perplėštos ausies, kurią jis galėjo susiūti; bet dėl nebylaus nuo- 
smukio ir metus tveriančios nešvaros. Sukabinęs ausį, gydytojas 
perspėjo Fedę, kad žaizdos vietoje atsiras platus randas, pasakė, 
kad skaudės šonkaulius ir pats popietę nuvežė jį atgal į Albrondų 
ūkį. Pareikalavo, kad jis išmestų senus apdarus, tol ieškojo, kol 
rado švarius apatinius, ir liepė savo pacientui dorai išsimaudyti. 
Susitarė dėl Fedės su dantų gydytoju, nes krintant jam buvo iš- 
lūžę keli dantys. 

Daktaras Pronkas rimtai išklausė ir tą Fedės skundą, apie 
kurį šis išdrįso prašnekti tik po kelių apsilankymų. Sulig kiek- 
viena sutikta moterimi Fedę apninkanti gausybė pamišėliškų 
vaizdinių. Kokių vaizdinių? Fedė tykiu balsu papasakojo savo 
bičiuliui daktarui, kad tokią moterį jis vaizduotėje viliojąsis į 
savo namus, išrenginėjąs ją... Argi daktaras visai nenutuokiąs, 
kokiais košmariškais takais suką Fedės smegenys? Janas Pron- 
kas paaiškino Fedei, kad šiam nesą ko nerimauti. Tokios mintys 
esančios kur kas normalesnės, nei Fedė manąs. Na, daktaras gal 
ir gero linkįs, bet tokie patarimai Fedei dar neleisią ramiai mie- 
goti. Jis pasipasakojo vakarais sliūkinėjąs po pievas ir taikąsis 
užklupti dviračiais važiuojančias merginas. Girdi, gal jos pana- 
šios į jo seseris. Po kelių pašnekesių daktaras Pronkas pasakė 
Fedei galįs jam pagelbėti. Jis parūpinęs tablečių, kurių Fedei kol 
kas užteksią. Vienos tabletės per mėnesį pakaksią jo pamišėliš- 
kiems vaizdiniams sutramdyti; neilgai trukus, girdi, Fedė išvis 
liausiąsis geidęs moterų. Ant tabletės nebuvo jokio įrašo; ant dė- 
žutės, kurion tabletės buvo subertos, - irgi; recepto daktaras ne- 
išrašė. Fedė dėkodamas pasiėmė tabletes ir pasižadėjo kiekvieno 
mėnesio pirmąją dieną išgerti po vieną. 

Pašnekesiai su daktaru Pronku davė ir daugiau vaisių. Tėvai 
visados rūpinosi, kad vaikai išmoktų ko gera; 1931 metais pra- 
dingus Hanai su Pike, Fedė liovėsi domėjęsis visomis mokslų 
gėrybėmis. Mokykloje Fedė buvo keistas mokinys. Jis be vargo 
gebėjo įsiminti faktus, bet buvo visai negabus įžvelgti kurio nors 
dalyko vidinį ryšį ar jo loginę seką. Dėl to radosi juokingų si- 

tuacijų. Pavyzdžiui, Fedė per rekordiškai trumpą laiką išmoko 
Groningeno topografiją, ir mokytojo lazdelei parodžius kurį 
nors tašką, raudoną plotelį ar mėlyną liniją, Fedė galėjo pasa- 
kyti ir vardą, ir net tos vietos ypatumus. „Senoji Pekela; šiaudų 
kartonas. Tiesiog pavyzdys kitiems vaikams. Kol paaiškėjo, kad 
jis moka tik tą vieną provinciją. Fedei atrodė, kad to pakanka. 
Kitų provincijų jam nebereikėjo. Net tokių pačių garsiausių ir 
lengviausiai atpažįstamų miestų kaip Midelburgas, Den Hel- 
deris ar Mastrichtas jis nebemokėjo įvardyti. Kitų dalykų atve- 
ju - lygiai tas pat. Fedė pirmasis išmoko visas gimtosios isto- 
rijos datas. Mokytojui užrašius lentoje kurią nors datą, jis kur 
kas drąsiau už patį mokytoją griausmingai skelbė faktus. Tačiau 
tai, kad Aštuoniasdešimties metų karas buvo įnirtinga Ispanijos 
valdovo kova, mėginant išlaikyti maištingą ir eretišką Olandijos 
provinciją Habsburgų imperijos ir ecclesia mater rankose, Fedei 
nė truputėlio nerūpėjo. 

Po pašnekesių su daktaru Pronku Fedė vėl ėmėsi to, ką apleido, 
būdamas keturiolikos ar penkiolikos metų. Mokėsi anglų kalbos 
ir, pirma pasiklausęs Jano Pronkos, kas yra visų geriausias pasau- 
lio rašytojas, pradėjo skaityti Šekspyrą. Skaitė Senąjį Testamentą 
(tuo, kad groningeniečiai yra lyg ir žydai, kaip anksčiau jam buvo 
prikaišiojama, Fedė seniai nebetikėjo; tačiau tai, kaip vis dažniau 
apie žydus buvo kalbama, įtikino jį, kad, turint galvoje jam rodo- 
mą bjaurėjimąsi ir panieką, jis yra laikomas lyg ir žydu). Susirado 
visokių knygų ir paskiras jų dalis išmoko atmintinai. Taip ėmėsi 
rusų kalbos vadovėlio, gyvūnų enciklopedijos tomo su raide V, 
mokėsi žaisti šachmatais, atmintinai išmoko patarlių, priežodžių 
ir sparnuotų posakių rinkinį, studijavo muzikos partitūras ir per- 
skaitė knygą apie radijo aparatų konstravimą. 

Visomis tomis studijomis Fedė įveikė savąją afazijos atmainą. 
Gyvendamas izoliuotai, jis tvėrė bežadėje egzistencijoje tarp pa- 
šarų lovio ir miegamojo kampo, o dabar tas nebylus kinkavimas 
buvo pertrauktas. Jo kalba pavirto į išmoktą ir įmantrų paprastų 
frazių ir keistų elementų mišinį. Anksčiau jiedu su Taku buvo 

prasimanę savą kalbėseną, iš kurios kits kitą galėjo atpažinti ir 
kurios abu drauge mokėsi, norėdami išsiskirti iš kitų, - kalbą su 
visokiais pokšteliais: su žodin įterpiamais balsiais (balasiais) ar 
tiesiog skiemenimis (perar pertiepersiog perskiepermeperniper- 
mis), su atbulai skaitomais ir skiemenuojamais žodžiais (siaižd 
-o0ž), su kalbos defektų mėgdžiojimu, dėl kurio jie kartais tiesiog 
raitėsi iš juoko (fal falit freičiau ferti tą savo lavą). Dabar Fedė 
išmoko kalbėti sava kalba, kurioje keistenybės maišėsi su daily- 
bėmis, suprantamumas - su tam tikru įmantrumu. 

Jis atvožė pianino dangtį viršutiniame kambaryje. Niūniuo- 
damas atsisėdo, patraškino pirštais ir atsargiai padėjo juos ant 
klavišų. Ir pats išsigando namuose pasklidusio garso. Kasdienis 
etiudas tapo tiesiog apsėdimu. Nuo paskirų garsų jis pamaži pe- 
rėjo prie garsaeilių, prie gamų. Mėgino varijuoti tempą. Kažkur 
namuose turėjo būti natų knygų; skaičiuodamas atstumus tarp 
linijų, Fedė mėgino suvokti, kaip tas keverzones paversti į muzi- 
ką. Tai, ką jis grojo, skambėjo net ne visai prastai, nors jis neži- 
nojo, kad viską išmoko visai neteisingai. 

Reikšmingiausias Fedės mokslų padarinys tas, kad jis atrado 
vėlyvuosius šikšnius. Aptiko daug knygų apie gyvūnus. Ar jų 
informacija buvo pasenusi, ar pagrįsta naujausiais duomenimis, 
ar ši informacija buvo visa, ar iš knygos telikęs vos vienas sky- 
rius, jam buvo tas pats. Jis įsitaisė „sąvadą . Nudraskęs suplėšy- 
tus knygų lankus, likusius jis klijavo vieną po kito, visus pramai- 
šiui, vertingą svarbių biologų informaciją prie šlamšto, vaikams 
brukamo niekados jo nesigėdijančių leidėjų. Jis pradėjo kitaip 
žvelgti į gyvius ir augalus. Taip tad nutiko, kad vakare atkreipė 
dėmesį į plazdesį, kurį anksčiau būtų palaikęs pernelyg susivė- 
linusių ir susinervinusių kregždžių skrajojimu. Ilgokai vartęs 
savąjį sąvadą, Fedė suprato, kad tai turi būti šikšnosparniai. Tie 
baikštūs naktiniai padarai jam akimirksniu pasidarė simpatiški. 
Fedė panoro viską apie juos sužinoti. 

Dvejus ar trejus metus jis bemaž niekuo daugiau ir neužsi- 
ėmė. Nebematė aplinkinio pasaulio. Girdėjo, kad padėtis rimta, 

bet menkai tuo tesidomėjo. Šikšnosparniai turėjo savo trasas, 
buvo smalsūs ir jautrūs garsams. Fedė spėjo, kad jie kur nors 
netoliese turi užuoglaudą. Skambindamas pianinu, jis tarėsi vei- 
kiąs šikšnosparnių elgseną. 

Vieną vakarą jis atrado daržinę. Greta stovinčios lūšnelės gy- 
ventojų nebuvo namie, tad jis galėjo daržinę ištyrinėti. Vienas 
šikšnosparnis išskrido lauk jam pro pat galvą. Už sijų jis išgirdo 
čežesį. Nenorėjo daugiau trukdyti. Virpėdamas iš jaudulio nuli- 
po žemėn. Išsėlino iš daržinės. 

Namuose Fedė apmąstė, kad toji daržinė jam kur kas svar- 
besnė už solidų ūkį, kuriame jis ligi šiol gyveno. Tie namai su vi- 
sais juose nuolat tveriančiais prisiminimais jam nieko neverti. 

Pirmąkart apsilankęs pas daržinės savininką, Fedė neką te- 
pešė. Žmogelis jo bemaž nesiklausė, o išgirdęs dvejojamu balsu 
išdėstytą pasiūlymą tiesiog lediniu veidu nuėjo šalin. Po kelių 
mėnesių Fedė paprašė Janą Pronką gydytojo laiškų popieriuje 
surašyti išsamų laišką. Tame laiške išdėstė, kad dėl šeiminių 
aplinkybių jis nebegalįs ramiai gyventi Albrondų ūkyje, kad 
esąs pasiryžęs leistis į tokius jam didžiai nepalankius mainus 
(tegu žino, kad jis viską puikiausiai supranta) ir siūląs geriesiems 
žmonėms, kuriems šis laiškas adresuojamas, tiesiog apsikeisti 
namais. Jis sutinkąs padengti visas dėl to atsirasiančias išlaidas. 

Išsiuntus laišką, ilgą laiką nieko nebuvo girdėti. O paskui vie- 
ną sekmadienį prie durų išdygo gražiai apsirengęs vyras, jo Fedė 
iš pradžių neatpažino ir prisistatė esąs „iš ana ten“. 

Būsimasis pirkėjas pasiprašė visur apvedžiojamas, ieškojo 
slaptų trūkumų, pasiteiravo, ar Fedė sutiktų - ne tai, kad jau 
darom, bet jeigu - viską sutvarkyti pas notarą. O gal valdžia ke- 
tinanti šią sritį visiškai pertvarkyti? Kaip tą būtų galima išsi- 
aiškinti? Ir kokia iš tikrųjų namų vertė? Kodėl Albronda norįs 
mainais jų namo? Ar jų namas kuo nors ypatingas? Gal Fedė, 
mainams įvykus, išsikasiąs ten lobį? Čia Fedė atsakė, kad tokiu 
atveju turėtų aukso dublonų, o antrasis - Albrondų ūkį, o dabar 
Fedė turįs Albrondų ūkį, bet antrasis aukso dublonų neturįs. Juk 


175 


iš to abiem būtų nauda! Po šių žodžių naivus antrojo veidas pa- 
sidarė didžiai įtarus. 

Dalį baldų, kilimus ir senovines lempas Fedei pavyko sėk- 
mingai parduoti kažkokiam šprotapilviui, ir už gautus pinigus 
jis nusipirko 1939 metų gamybos dangiškai žydrą pikapą „Chev- 
rolet JC“. Pasitelkęs kraustytojų firmą, daugmaž įsikūrė nauja- 
me būste, atidavė trypčiojančiai šeimynai Albrondų ūkio rak- 
tus (vyras vyptelėjęs palinkėjo jam sėkmės, moteris su vaikais 
be žodžių praėjo pro šalį), ūmai mažųjų žioplių akyse atpažino 
save, kitados buvusį jų amžiaus, kas vakarą sėdėjo tarpduryje ir 
domėjosi tik tuo, kas skraidė vakaro ore. Regėjo lėtą, į pelėdos 
panašų juodų gyvių skrydį ir mėgino jų judesiuose įžiūrėti kokią 
nors tvarką. Tarėsi įžiūrįs aukštą langą, pro kurį gyviai skraidė į 
daržinę ir iš daržinės. Storas stiklas metalo rėmuose, matyt, ne- 
buvo prigludęs prie palangės; gyviai naudojosi tuo plyšiu. Stojus 
tylai, Fedė matė pirmuosius išskrendant; kiti sekė jiems įkandin, 
lyg būtų tupėję ir laukę žalio signalo. 

Fedė nustatė, kad grįždami jie atlieka lyg ir kokį saugumo ma- 
nevrą. Vienas vienintelis gyvis, būdavo, priskrenda prie lango, 
visada iš apačios, paskutinę akimirką suka šalin nuo angos, ele- 
gantiškai sklendžia išilgai statinio, paplasnoja ratu ir kartoja savo 
apgaulingąjį skrydį. Tarytum gyvis skristų pro angą pasižiūrėti, 
ar visur saugu. Fedė skaičiavo gyvius. Mažiausias skaičius buvo 
trisdešimt šeši, didžiausias - septyniasdešimt trys. Kartą vaka- 
re jis pamatė vieną tupintį, prisiglaudusį prie pakraigės, ir jam 
besvarstant, ką gyvis ten galėtų veikti, šis ėmė ir nukrito žemėn. 
Fedė išsigando. Nusprendė, kad gyvis susižeidė. O šis, juokingai 
strikinėdamas ir rėpliodamas pusiau šokte, pusiau žengte, įveikė 
žolės plotą palei daržinę, žaibiškai užsiropšė aukštyn ir dailiai 
nusklendė tolyn, atsispyręs nuo stirksančio lentgalio. 

Fedė tikrai susijaudino, kai vieną šiltą vakarą didelis pulkas 
išskrido drauge, ir jis išgirdo šikšnosparnių leidžiamus garsus, 
čirpimą ir krenkščiojimą, kuriuos ir pats pamėgino mėgdžio- 

ti. Jis nusprendė, kad taip gyviai rodo kits kitam tamsiaplaukį 
šikšnosparnių bičiulį - didžiaausį, su pasagos pavidalo nosimi, 
tykiai sėdintį ant suolo apačioje. 

Visa, ką pastebėjęs, Fedė užsirašinėjo mažoje knygutėje. Kad 
jie moka sukti plačius lankus, kad skrydyje gali netikėtai apsi- 
gręžti ir tada, liovęsi plasnoję sparnais, dažniausiai sklendžia 
visai netikėta kryptimi. Pamėgino pakabinti du žibintus. Pa- 
stebėjo, kad gyviams jie patinka. Karbido žibintas atrodė mėgs- 
tamesnis. Fedė pasirūpino, kad vasaros vakarais toks žibintas 
šviestų lyg bakenas begaliniuose polderiuose. Jis mėgino nusi- 
piešti sparnus. 

Vieną dieną Fedė aptiko sumaitotą egzempliorių. Negyvą. 
Pasiėmė jį kaip didžiulį lobį ir kiaurą dieną, kiaurą naktį pra- 
leido tyrinėdamas nudvėsėlį. Gyvis dvokė amoniaku, sužalotą 
odą ką tik buvo palikę godūs parazitai. Kailiu apžėlusį kūnelį 
galėjai šukuoti, plaukai buvo gana ilgi, rusvai juodi ant nugaros 
sis, aptiko odos lopinėlį su išsikišusiu uodegos galiuku ir buvo 
tikras, kad čia vėlyvasis šikšnys. Jo tyrinėjimai pasiekė specia- 
lizacijos fazę. Fedė vaikštinėjo naktimis, mėgindamas perprasti 
gyvių kelius. 

Jam pasisekė pripratinti šikšnosparnius prie neelegantiško 
savo pavidalo ir savo rūkymo bei valgymo įpročių, be to, jis ir 
pats išmoko taip šikšnosparniškai judėti jų pasaulyje, kad atro- 
dė, jog geba su jais kalbėtis ir susirašinėti. Fedė darė viską, kad 
tik įtiktų šikšnosparniams. Padarė atmatų krūvą, mėšlo kalną, 
pridengtą banguota skarda ir medžio lentomis, kur knibždėte 
knibždėjo vabalų, pakabino pačios balčiausios šviesos žibintą, 
gerbė jų Žiemos miegą. 

1946 metų vasarą, jau trejus metus šeimininkaudamas ma- 
žame ūkelyje su šikšnosparnių gyvenama daržine, anksčiau 
naudota nežinia kokiems daiktams laikyti ar gaminti, aukštai 
pastogėje, tarp sijų, jis aptiko vėlyvųjų šikšnių kolonijos miego- 
jimo vietą, atsiprašė už sutrikdymą ir pasižadėjo juos visados 

globosiąs kaip tikras bičiulis. Atrado net vaikų kambarį ar kokį 
crėche, pilną jaunų šikšnosparnių, tikrą ryškiai rausvą kirbinę 
su juodais suglaustais sparniukais, ir prisiekė pats sau, kad nie- 
kas o niekas daugiau to nepamatys. 


Geritas Hosė gaudė žiurkes. Taip jis pelnė abejotiną populia- 
rumą tarp šprotapilvių jaunuomenės ir ūkininkų vaikų. 

Šiurpiausias Gerito Hosės pasakojimas buvo apie tai, kaip jis 
namie valgomus egzempliorius atskiriąs nuo nevalgomų. Ūki- 
ninkui ar miestiečiui, kurių namuose būdavo gaudęs žiurkes, 
Geritas Hosė būtinai pasiūlydavo už butelį degtinės valgomuo- 
sius egzempliorius nusipirkti iš jo. Skonis stiprus, teigė Geritas, 
kaip triušio ar kiškio, gal dar šiek tiek panašesnis į žvėrieną, su- 
mišęs su kepenų prieskoniu. Vaikai to nemėgstą. 

Geritas didžiai vertino senovinius spąstus ir pats gamino net 
labai ypatingus. Ankstesniais laikais Geritas Hosė būtų buvęs 
budelis, oficialus miesto budelis brangiais apdarais. Šis amatas, 
visados apgaubtas kraujo troškimo ir siaubo dvelksmo, reikalavo 
gerai išmanyti savo darbą. Vykdyti mirties ar kūno bausmes be 
gailesčio ir abejonių nebuvo paprasta, ir visų vengiamas budelis 
visados pagarbiai vadintas „ponu“. Tačiau kas budeliui buvo veikti 
1951 metų Olandijoje? Taigi Geritas konstravo techniškai aukštos 
prabos žiurkių spąstus, o tas savo aukas, kurių nugaros kailis lik- 
davo nesudraskytas, šiurpiai linksmindamas vaikus, kabino ant 
vežimo galo. Vyresnėlius berniukus jis viliojo žiniomis apie karo 
reikmenis, kurių, kaip pats sakė, visur žinojo esant. 

- Labą rytą, pone Albronda. 

Fedė kaip tik sėdėjo prie pianino, laikydamas atsargiai už- 
gniaužtoje rankoje šikšnosparnį. 

— Kuriate vestuvinį maršą, pone Albronda? 

Geritui priėjus artyn, šikšnosparnis vos vos sujudėjo. Pražio- 
jo kailiu apžėlusį snukutį su aštriais dantimis ir šiek tiek pato- 
giau pakreipė vieną ausį. Geritas sustingo. Profesinės žinios apie 
graužikus čia jam niekuo negalėjo padėti. 

— Kas čia? - bejėgiškai pralemeno jis. 

Be to, Geritas Hosė dar niekad nebuvo regėjęs, kad žmogus 
laikytų ranka apėmęs graužiką, neketindamas jo pagal visas 
amato taisykles sutraiškyti. Fedės rankos buvo didelės ir stip- 
rios, gyvis jose, regis, jautėsi saugus. 

— Čia vėlyvasis šikšnys, - ramiai atsakė Fedė. 

- Vadinasi, žebenkštis? - paklausė Geritas. 

Jis pamanė, kad Fedė gyvį sugavo ir lygiai taip pat nežino, kas 
krebžda jo saujoje. 

— Ne, ne žebenkštis, - sutriuškino Fedė visas jo viltis pasiro- 
dyti autoritetingu žinovu. 

- O. 

— Čia vėlyvasis šikšnys. Šikšnosparnis. 

Apie šikšnosparnius Geritas buvo girdėjęs. Tik nežinojo, kad 
tokių padarų galima ir pamatyti. Fedė atgniaužė saują. Išsisklei- 
dė mažutis skėčiukas, pasirodė du tamsūs suglaudžiami spar- 
nai, kur kas juodesni už rusvai gelsvą, kailiu apžėlusią papilvę. 
Akimirką atrodė, kad gyvis nukris, bet palei pačias grindis jis 
- skrisdamas, kaip vėliau pasakojo Geritas, - pasivertė ant šono 
ir išskrido kaip koks aukštojo pilotažo lakūnas pro atviras duris. 
Abu vyrai žvelgė gyviui įkandin, ir lėktuvėliui seniai dingus iš 
akių, Geritas pravėrė burną. 

— Oho, - toks buvo jo pirmasis žodis. 

Fedė linktelėjo. 

- Šikšnosparnis. Nebuvau regėjęs, - prisipažino Geritas. - Ar 
žinai, kur tie padarai gyvena? 

— Daržinėje. 

Tą pat akimirką Fedė pasigailėjo pasakęs. Liežuvį jis taip pa- 
leido todėl, kad didžiavosi pažįstas Gerito niekad neregėtus gy- 
vius. Bet apsiramino, nusprendęs, kad Gerito akys pernelyg lėtos 
pasekti gyvius, o tuo metu, kai jie išskrenda lauk, Geritas jau 
siurbė savo jeneverį. Dauguma šių vietovių gyventojų sutemus 
kiūtojo namuose, taigi skrendančio mažučio juodo sparniuko 
bemaž niekas nė nepastebės. 

— Čia, jūsų daržinėje? - netikėdamas paklausė Geritas. 

Fedė pažvelgė į jį, suraukęs kaktą. 

— Čia galima šį tą pelnyti, - pasakė Geritas, ir klastos šešėlis 
šmėžtelėjo teismo vykdytojo veidu. 

Geritas skaičiavo buteliais ir stiklinėmis ir ėmė svarstyti, kaip 
jiedu su Fede galėtų įkurti įmonėlę. 

— Drauge traukim per ūkius. Sakai, vėlyvasis šikšnys? Pava- 
dinsim savo įmonėlę „Vėlyvasis šikšnys D. N. S.“ Parodysi šei- 
mynai tokį padarą, o kai jie atsipeikės iš nuostabos, paleisi jį 
skristi. Didžiai Naujas Stilius. Garantuoju, kad moteriškės ims 
spiegti. Tada jau menkas menas parduoti aukso vertės vėlyvųjų 
šikšnių spąstus. 

— Nepardavinėsi jokių spąstų. 

— Pala, leisk pagalvoti. Galėtume juodas dėžutes... 

Geritas nepastebėjo, kad Fedei pasivaideno metalo spyruo- 
klė, prispaudusi vieno iš jo vėlyvųjų šikšnių sparną, ir išsigandęs 
plaukuotas gyvis, neviltingai ir tuščiai mėginąs laisvu sparnu iš- 
trūkti iš kankinimų mašinos. Fedė padarė tai, kas jam pirmiau- 
sia šovė į galvą, jis numušė katiliuką Geritui nuo galvos. Skry- 
bėlė lyg niekingas šikšnosparnio aidas apsuko ratą ir dribtelėjo 
ant žemės. Fedė stvėrė negyvą ir besparnę skrybėlę už krašto. Ir 
parodė tuo juodu daiktu į duris. 

— Lauk, - riktelėjo jis. 

Pagautas įniršio, jis sviedė skrybėlę ton pusėn. Ir tarytum 
Fedė būtų turėjęs paslaptingą galią valdyti gyvius ir daiktus, 
skrybėlė šįsyk leidosi į dailų ir lengvą skrydį. Nuskriejusi paže- 
me per virtuvę, tarpduryje pastverta oro srauto, ji pakilo aukš- 
tyn ir nusklendė daržinės link, atrodė net skrendanti vis greičiau 
ir kaip strėlė nėrė į šviesą. 

Nuo tos akimirkos Geritas visur pliauškė, kad Fedė glaudžiąs 
parazitus. 


Antraktas 


Viksvos, nendrės ir baltos garšvos: drėgnas Europos užkampis, į 
kurį keliauja Takas. Dabar 1951 metai. 

Zeilė teka tarp polderių, kol pasiekia Zveilandą. Vieninteliai 
ja plaukiantys laivai yra plokščiadugnės durpių valtys, dumblo 
baržos, mėšlo luotai ir daržovių prekeivių laiviukai. Vakarais jie 
neplaukioja. Tada stoja vandenų, krantų ir augalijos laikas. 

Tasai Kagerplasas nėra didelis ežeras, jis susideda iš visokiau- 
sių balų, ežeriukų, siaurų ir plačių protakų, versmių ir upelių. 
Vanduo smelkiasi atbulas, grįžta aplinkiniais takais, ieško siau- 
rų protakėlių ir vėl išplatėja, lenda į pažastis kraštui, smelkiasi 
gilyn ir prasiveržia naujais ežerais. Niekas čia netveria pastoviai, 
viskas palikta vėjo, povandeninio trupėjimo ir kai kuriais metų 
laikais dangumi plaukiančių tamsiai pilkų debesų valiai. 

Giliame viduryje rangosi plūdžių lapai; siauresnėse protako- 
se būriais plūduriuoja elodėjos; mažesniuose seklesniuose eže- 
riukuose - Keveryje, Eimerspulyje, Hanepulyje, Spryte - gru- 
miasi ežeriniai meldai. Stiebais jie gaudo pro šalį nešamus ar 
plūduriuojančius augalus, mėgindami juos supinti į demblius, 
panašius į įmirkusią žemę. 

Krantas yra ilga bejėgė linija, judanti net menkam vėjukui pa- 
pūtus. Šiame disciplinuotame krašte, kur viešpatauja teisingumas 
ir tvarka, kur ant kojų statoma nauja visuomenė, krantas turėtų 
būti tvirtas. Teisingai išmatuotas, nubrėžtas pagal ištemptą laidą, 
vasarą ir žiemą toje pat vietoje, pažymėtas štabų žemėlapiuose. 
Kitaip - kaip visa mirtinai pavojinga, kaip neraminama. 

Tačiau plaukiojančios salos yra nelyg piratų eskadra, tos 
plūduriuojančios flotilės stumia krantą tolyn, kartais vėl grą- 
Žina jam senąjį pavidalą ir senąją laisvę, paskui vėl masyviai jį 
užgriūva. Genamos slėpiningų jėgų, flotilės artinasi, vedamos 
nuodingų baltų nuokanų žiedų skėčių; tos nuokanos lyg nepati- 

kimi pietiečiai apsirūpinusios kvapiais ginklais, o įkandin savęs 
visados žino lekiant ietimis ginkluotą šiurkščiųjų viksvų kariuo- 
menę. Plaukiojančios flotilės čiupinėja pavėjinį ežero krantą, 
puola aštrialapius ir pavojingus alijošinius aštrius. Jas gena tik 
vienas geismas: sujaukti tikslią kranto liniją, suklaidinti visus, 
mėginančius atskirti sausumą nuo vandenų, visiems rėkte rėkti, 
kad šių flotilių paviršius priklauso sausumai, kad juo tikrai ga- 
lima žengti, net jei vanduo gilus ir bet kas tokioje salelėje išsyk 
nugrims. Į auką tokia pasivertusi, praminta, bangose vėl atsiku- 
rianti salelė pažvelgia tyčiodamasi, o rytoj ji jau plūduriuoja sau 
toliau, vėl visai iškreipdama krašto paveikslą. 

Kita vertus, tokiai salelei, jaunai pramuštgalvei, irgi gresia 
pavojai. Ji gali gimti bemaž iš nieko - iš puvėsių, šaknų gumbų, 
augalų likučių, tačiau naujas ramybės drumstėjas ją irgi gali už- 
klupti bemaž iš nieko. Mat šis naujas tvarkos ir pastovumo prie- 
šas, šluotelinė viksva, neregimai atskrenda iš oro arba atnešama 
pelkių žolės, arba tiesiog atplaukia vandeniu. Kartą pasiekusi 
salelę, ši plunksnomis pasipuošusi ir pergalinga agitatorė geba 
atsitiesti, daugintis, nirtulingai griebti viską aplink, statytis di- 
džiules tvirtoves, telkti jose savo rūšies ar bendraminčius auga- 
lus, taip sunaikindama pirmtakus, „Pilgrim Fathers“. Vieną po 
kito ji velka su savimi plūduriuojančias saleles, tingiai plaukda- 
ma pavėjui, viską apkėsdama ir suteikdama šansą pirmiesiems 
medžiams. Ima želti piktžolės, smulkūs baugštūs žolynai, pelkių 
paparčiai ir puokštinės poraistės; randasi apgaulinga sausuma. 

Apgaulinga: pelkė išlieka. Gal ir atrodo, kad salelių kraštai susi- 
jungę, gal meldai ir švendrai žadina įspūdį, kad čia tvirta ir žings- 
nį laikanti sausuma, tačiau tas, kuris čia atsargiai įkels koją, pajus, 
kad žemė banguoja. O kai žemė banguoja, širdis ima krūpčioti. 
Tariesi stovįs sausumoje, statai koją, ir viskas aplink pradeda kil- 
notis aukštyn žemyn, viskas aplink perduoda bangą tolyn. Sujuda 
plonas pelkės sluoksnis, žemė įmirkusi, čia tik vanduo, aptrauktas 
plonyte plėvele. Kokio gylio tasai vanduo po pelke pavirtusiomis 
salelėmis? Ar toks gilus, kad palaidotų mūsų mylimuosius? Tiek 
daug pragaišę, ir viskas nugrimzdę šioje pelkėje. 

Didesnis nei natūralaus ūgio Tako brolis pasirodė Odeono 
bioskopo ekrane - pasišiaušusiais plaukais lyg apačis, su iški- 
liomis, juokingomis ausimis. Septyniolika metų Takas nebu- 
vo regėjęs brolio, tik retsykiais apie jį pagalvodavo. Paliktasis 
septyniolikmetis pyplys didesniu nei natūralus ūgiu pavirto į 
trisdešimt ketverių metų vyrą. Mįslė buvo irgi išdidinta. Pro- 
jekcija tikrai nereiškė, kad Takas būtų galėjęs skaityti šio Kas- 
paro Hauzerio mintis. 

Ir, atvirkščiai, Fedė, kuris savo įtariomis akimis, dešine mė- 
singai užgriuvusia, o kaire nekalčiau atverta, dėbsojo į aptemdy- 
tą bioskopo salę, kur jo brolis nejaukiai sukiojosi ant truputuką 
nutrintos kėdės, lygiai taip pat negalėjo perprasti šio Tako, šio 
vizų ir pasų klastotojo. 

Viename stalčiuje, kažkur tame Olandijos ūkyje, kuriame 
Fedė gyveno, guli sąsiuvinukas. Plonas sąsiuvinukas, toks, ko- 
kiais mokykloje naudojasi mažesnieji vaikai. Žalias aplankalas, 
etiketė nusklembtais kampais ir rausvai rudomis puošmenomis. 
Broliai nesimatė septyniolika metų. Jie puoselėja prisiminimus 
apie mirusius mylimuosius. Takas tuoj patrauks už stalčiaus 
rankenėlės, o kitą akimirką jau stovės su sąsiuviniu rankoje ir 
skaitys tai, ką kitados, gal prieš dešimtmetį, ten parašė Fedė: 


Mūsų Hana, kuri esi danguje, kuri mane, Fedę, palikai bėdoje, 
kuri kartą per metus sugrįžti keturiom savaitėm ir tada būni Fe- 
dės baudžiama. Kiek tik širdis geidžia, aleliuja! 

Hana visados bus dvidešimties. Jos ilgos kojos pasidarė gražes- 
nės, krūtys didesnės. Jos liemenėlių (kurias ji tuo metu, kai tėvai 
jau buvo mirę, 0 ji dar nebuvo dingusi, visur palikinėjo betįsan- 
čias, todėl aš vis klupinėjau ant tokių pinklių triušiams) etiketėse 
buvo parašyta C-80. Nemenkas dydis. 

Man šventė yra kelių sekundžių sapnas, o palaimintąja pa- 
skelbtai Hanai, kuri, metų metus važinėjusi ant atlenkiamos 
kėdutės, slapčiomis pešasi kelnaites iš raukų, tai yra nauja am- 

žinybė, laisvadienis, kuris niekados nesibaigs, nes ką reiškia am- 
žinybė, jei sudedamosios dalys yra baigtinės? Statistikos mėgė- 
jams. 4: 4“ = 4" : €0. Arba, keturios sekundės sapno : keturių 
savaičių sapnuoto laiko = keturios savaitės amžinybės atostogų : 
amžinybės. Taigi amžinybė, padauginta iš sapno, tveria maždaug 
šešiolika savaičių. 

Aišku, mąstau: Ehret die Frauen! Tačiau mąstyti yra viena, o 
daryti - kita, bent man tai jau tikrai. Žmonės sako, kad man ne- 
siseką su secunda Petri; galiu gerbiamą skaitytoją patikinti, kad 
esu visiškai sveiko proto. Tačiau, jei kalbėsim apie seksualumą, aš 
linkęs griežtai laikytis principų. Mano fantazijose žirgo neįmano- 
ma sustabdyti. Mintys, nešančios mane raitomis, stovėjo pridvo- 
kusiose stainėse. Man dėl to gėda. Ne kartą kreipiausi į daktarą. 
Geriu piliules. Padėti jos nepadeda. 

Dėl to tai, ką rašau, nėra visai salonfahig. Čia pasitaiko ne- 
mažai vulgarių daiktų, mušimui skirtų instrumentų par exemple, 
be to, čia esama ir tam tikros monotonijos. Mane jaudina mintis 
drapiruoti tokią dvidešimtmetę Haną ant fotelio. Ekstremalioje pa- 
dėtyje. Drapiruotė gražesnis dalykas už pačią padėtį. Taigi kas nu- 
tinka? Liepiu jai nulipti nuo krėslo ir drapiruoju iš naujo. Viskas iš- 
skirtinai vien mano mintyse. Hana per savo trumpą gyvenimą visą 
tą šlamštą išsyk būtų bloškusi šalin; Hana ant kėdės lipo nebent 
pasiimti šaltienos ar puodynėlės taukų iš spintos; Hana niekados 
nebūtų nuoga man pozavusi, juolab tokioje ekstremalioje padėty- 
je ant krėslo. Šiame rašinyje galiu popierinei mylimajai, liulančiai 
kaip saldi želatina, liepti ropštis ant krėslo, užkelti ją ten, nukelti, 
kilnoti aukštyn žemyn, ir tai man akimirką teikia laimės pojūtį. 

Tai, ką rašau, nėra salonfahig dar ir todėl, kad nesinaudoju 
dorybingomis formuluotėmis, nors gėda mane ir baksnoja; ne- 
sitraukti iš tako, kuriuo kartą pasukai, nors jo pakraščiuose ir 
stovėtų pasipiktinusieji, nepritarig bondažui ir maną, kad toks 
elgesys su merginomis, koks čia aprašytas, esąs nebešiuolaikiškas 
ir deramas nebent tamsiems presufražistiniams laikams ar an- 
tropofagų gentims, kurios rengia savo jaunuolių iniciacijas, slėp- 

damosi už palei krioklius spiečiančių ir geliančių vabzdžių šydy. 
Žengti pirmyn ir nepasiduoti, toks yra devizas, nes paplūdimio 
gale laukia iškylų krepšelis. 

O gal mane galima kaltinti, kad užsiimu Schėngeisterei? Ar 
aš į pasaulį žvelgiu vienpusiškai, tik estetiškai? Bet neįmanoma 
kitaip su čionykštėmis merginomis. Emė Zandbergen iš „anapus 
pylimų“ yra tiesiog gražuolė; ji išimtis. Diduma egzempliorių ta- 
riasi esančios patrauklios. Ak, nueik mieste į „Ruteksą“, pasižiū- 
rėk į dainininkes scenoje, ir viską išvysi kitoje šviesoje. Popieriuje 
aš kombinuoju: atiduodu merginoms dainininkių dalis. Tą ga- 
lėtumėte vadinti Schongeisterei. Aš kuriu pamėklišką Venderio 
ir Leikerio polderių gyventojų bendruomenę, skirtingą nuo tikro- 
sios. Sutikęs Irenę Kral, regiu ją sukaitusią ir gulinčią ant laimės 
rato tokia poza, kad ji net savo miegamajame neišdrįstų taip at- 
sigulti. Nenuostabu, kad mano sveikinimą ji baimingai nuleidžia 
negirdomis. Svarstau, ką jos žino ar numano. Juk mano mintys 
nesurašytos juodomis raidėmis ant kaktos? (Tą dažnai tikrinuo- 
si.) Esu nekaltas, turiu piliulių, o daktaras Pronkas davęs Hipo- 
krato priesaiką, taigi privalo tylėti. Be to: o kas slepiasi po kitų 
kaktos raukšlėmis? 

Nenusimink. Alors, commandons! Šios karčios komedijos 
artistai. 

Pirmiausia aš pats. Fedė. Protagonistas, herojinis tenoras, bal- 
lerino appassionato. 

Paskui mano penkios gražutės asistentės. Emė Zandbergen. 
Kviečiuosi ją, verdu kavą ir vaišinu cukrinukais. Mari van Sviten 
iš aliejaus fabriko. Irenė Kral įstabiai ilgomis kojomis (ji dramos 
ratelio LAmitie narė ir reguliariai rodosi „Floros“ viešbutyje). 
Pasipūtėlė lėlytė Reinveld. Šita niekad nenori būti asistentė, ką 
gi, vis tiek turės. Anemari Reinveld, ketvirtoji gražutė asistentė. 
Penktąją irgi išsyk žinau. Kai praėjusiais metais bažnyčioje buvo 
priimtas naujas vargonininkas, jo dukteriai buvo leista giedoti 
himną amžinosioms nuotakoms. Visi kvatojosi, tačiau, po perkū- 
nais, kaip ta mergiotė nuraudo po pirmojo posmo. 

Trimitai! Barsuko odos ir akacijos medžio būgnai! Dienos ir 
nakties nuotaka, savaitės staigmena: Hana. Man tu buvai gra- 
žiausia visuose didžiuosiuose polderiuose prie Plačiosios Aa. Tavo 
vardą visados skelbsiu šventu. Karalystė, kurioje tu mažiausiai 
vienus metus viešpatavai kaip absoliuti valdovė, keturioms savai- 
tėms grįžta į žemę. Teesie tavo valia, kiek ji sutampa su maniške. 
Įvežamos tavo kojų pirštų nagai lakuoti dioptrinėmis spalvomis. 
Rankoje tu laikai trimituką. 

Dar lieka (tada dramatis personae bus jau visi; mes nekreipsime 
dėmesio nei į Speaker of the Epilogue, nei į Breadles ir Grooms) 
dvi viešnios, abi penkiolikmetės, viena liekna, kita apkūni. 

Lieknoji viešnia: Pikė. Vienintelė plačiose apylinkėse, kuri 
būtų tapusi gražesnė už Haną, jei būtų ilgiau gyvenusi. Ji sulaukė 
septyniolikos metų; turiu jos penkiolikmetės nuotrauką. Man ji 
visados liko penkiolikmetė, kaip Hana - visados dvidešimtmetė. 
Pikė yra garbės viešnia. Hanos praemium virtutis. O jos herbe 
puikuojasi mano sudužusi širdis. 

Apkūnioji viešnia yra Amė, vienintelė duktė šprotapilvių kny- 
gyno savininko, kuris reklamavosi deramu devizu: „Visos damos 
sužavėtos (apie dvylikos spalvotų raštų plaunamą popierių spin- 
telėms iškloti). 

Tai tokie personažai. Prieš prasidedant vaidinimui („Enter Fed- 
de, Duke of Gloucester, solus. Now is the winter of our discontent, 
made glorious summer"), reikia pateikti veiksmo vietos aprašymą. 
Tokia tvarka. „A farmhouse at Wijde Aa, The Albronda-Estate.“ 

Man kasdien darosi vis sunkiau Albrondų dvarą regėti kaip 
mūsų tėvy namus, po kuriuos mes vaikai, Takas Maištingasis, 
irgi pragaišęs, Hana, Pikė, aš pats, vaikštinėjome ir gyvenome 
normalų gyvenimą. Komedija klostosi židinio kambaryje. Turiu 
pasakyti, kad kalbama apie narvą. Apie pustrečio metro aukš- 
čio narvą su girdykla ir šėrykla. Ir tikrai, Hana, jis skirtas tau. 
Ir teisingai atspėjai: nuogai. Visiškai. Nei pūkelio, nei sniegenos 
plunksnelės, jokių pablizgučių. Ničnieko. Jokių pusinių dalykėlių, 
sakiau sau. Beje, narvas: tas savaime suprantama. Juk esi ange- 

las, kuris be voljero nusklęsi kažin kur lyg gandras. Dura lex, sed 
lex. Užtat įvairiomis spalvomis lakuoti kojų nagučiai ir trimitu- 
kas rankoje. Tu stovi narve, ranka įsitvėrus į kilpą viršum gal- 
vos, truputį praskėstomis kojomis tvirtai įsirėmus į žemę. Taip tu 
akinama įvežama į iškilmių salę. Penkių kaimo merginų elgesys 
ir apdarai darosi vis begėdiškesni. Valgiai - vien mano vaikystės 
gardėsiai: kruopų košė, kiaušinienė, Groningeno pyragas. Kum- 
piai, žlėgtainis, dešra. Spirgučiai. Krekenos. 

Šis tas apie apdarus. Trečiadieniais penkios merginos dėvi įžū- 
lius medaus apdarus. Ką tas reiškia? Tu pati Frederiko polderyje 
visus juokinai, tol raitydama savo kelnaites, ir tampry juosmenį, 
ir klešneles, kol balta medžiaga pavirto į plonytę virvelę tavo už- 
pakaliuko plyšy. Vaizduokis stambiai gėlėtą dekoltė. Koketiškus 
švarkelius, po kuriais daugiau nieko nėra. „Kayserio“ nailonus 
elastingais krašteliais. Korsetukus iš brošinio audinio. Zoržeto 
skareles. Penktadienį kaimo merginos (Van Reinveld iš tikry- 
jų šeštadieniais su juokinga suknele repetuoja Patrimoniume su 
„Melodijos“ akordeonistų orkestru) dėvi milo paltus ir vyrų kau- 
kes, tada jos panašios į šprotapilvių penketuką. Jei toks šventinis 
vakaras gerai praeina, visos būna visiškai plikos. 

Pikei patarnauja kaukėtos kaimo mergios. Pikė nieko nenu- 
tuokia, ji tariasi, kad čia smagi išeiga ir vakarėlis (balchampėtre, 
alaus pobūvis), tačiau, durims užsidarius, ji nepermaldaujamai 
išrengiama židinio kambaryje. Anksčiau, kol Pikė, prieš pra- 
dingdama vieną vakarą drauge su Hana, dar buvo gyva, kiti ją 
dažnai erzino, tačiau ji gebėjo visų atsikratyti. Tapusiai angelu, 
jai tenka viską kęsti. 

Įžangos trunka tris savaites. Tada ateina ketvirtoji. 

Ši savaitė itin šventiška. 

Nežinome, kuo tatai tiksliai pasireikš. 

Tačiau neabejotinai viskas bus susiję su tuo, kad Hana su Pike 
palengva apsisiaus savo dangiškais pavidalais ir ruošis didžiajai 
kelionei atgalios. 

Dėl savo dangiškų pavidalų juodvi bus ypač patrauklios. 

III 


1 
Pilė 


Viršum Paryžiaus stogų ji rėkė, kad myli jį, bet pinigus tikrai 
atsivogsianti. Jai susidarė įspūdis, kad jis įsiminė tik pirmąją 
sakinio pusę. Iš jo pusės tas buvo neišmintinga. Pilė didžiai 
įsiskaudino, kad vagių meistrui Aleksandrui Rotveiliui prirei- 
kė kažkokio nevėkšlos apvogti jai su seksualiomis pirštinėmis. 
Arji, Virgen la Real maištininkė, buvo tapusi patrauklia mote- 
rimi, ar ne? Tada malonėk pats ją apvogti, o ne naudokis kieno 
nors kito paslaugomis. 

Daug progų atsivogti pinigus Pilė negavo. Aleksandras Rot- 
veilis, turtingas ir vis dar gana pamišęs, kad prašytų ją nuogą 
vaikščioti priešais veidrodį, tiesa, pavirto į Taką Albrondą, ta- 
čiau jos jausmai pasiliko tie patys. Tai buvo vyras, su kuriuo ji 
savo valia leidosi į kelionę. Nepaisant viso paslaptingo nepatiki- 
mumo, jis buvo jos apgaudinėtojas ir sąmokslininkas, su kuriuo 
Pilė nenuobodžiavo, be kurio negalėjo likti. Ji gerai suvokė, kad 
jo nepatikimumas gali ir kitą kartą jai pakenkti, bet kol gyve- 
nimas buvo elegantiškas, žavus ir nemonotoniškas, ji nebuvo 
linkusi per daug sukti dėl to sau galvos. Pilei rodėsi, kad nėra 
tipiškesnio dalyko kaip lankstas, kuriuo Takas, nusižengdamas 
visoms eismo taisyklėms, įvažiavo į Nyderlandus ir Vasenare pa- 
suko tiesiai prie kelių policininko. 

Ant aukšto mieto iškeltos lentelės kraštus galėjai užlenkti ir 
iš kairės, ir iš dešinės. Raudoname viduriniame plote baltomis 
raidėmis buvo parašytas žodis sTOP. Abi žalias, statmenai į jį 
kabančias šonines plokštes galėjai atgręžti ir taip paversti raudo- 
nais įsakymais sustoti. Du strypai, kuriais policininkas valdė tas 
dvi šonines plokštes, nuo rankenų klubų aukštyje įstrižai kilo 
aukštyn ir atrodė panašios į dvi Golgotos ietis. Romos kareivis, 
šaižiai sušvilpęs ir atlenkęs šoninę plokštę, žalią keturkampį 
pavertė raudonu kvadratu. Trys automobiliai klusniai susto- 

jo. Orusis policininkas pasuko plokštę per ketvirtį apskritimo, 
duodamas dviratininkams ženklą važiuoti toliau. 

Paryžiaus buto jie atsisakė. Tiesa, visi stogai galiausiai buvo 
uždengti ir vanduo nebelašėjo, tačiau paskutinę jų gyvenimo 
šeštame aukšte savaitę šurmuliu pasirūpino frankofilių pelių in- 
vazija. Jos šmirinėjo po spintas, draskė pakuotes, graužė maisto 
produktus, žvakes, neskalbtus drabužius, o vietoj sąskaitos raš- 
telio palikdavo išmatas. Pilė leidosi keliais žodžiais įkalbinama 
aplankyti Aleksandro šeimą Olandijoje. 

Pardavę baldus ir namų apyvokos įrankius, jiedu nusipirko 
kelionės reikmenų. Takas pasiūlė padaryti lankstą per Šveicari- 
ją, mat norėjo pervesti pinigų į bankų sąskaitas Olandijoje - ir 
Tako Albrondos, ir Aleksandro Rotveilio vardais. Pilė privertė 
Taką pažadėti, kad jiedu nakvosią Ardėnų pilaitėse ir aplankysią 
Olandijos ir Flandrijos pajūrio kurortus. Geismui pernelyg su- 
stiprėjus, viešbučių kambariuose Pilė, apsivilkusi itališkus apati- 
nius, džiugino Aleksandrą kerimomis pozomis. Švelniai kremi- 
nės spalvos BMW 528 sustojus prie viešbučio, jiedu kėlė bruzdesį; 
traukė dėmesį provincijos keliuose. Dėvėjo tokius drabužius, ko- 
kių čia retai kas regėjo; nusimanė apie užsienietiškus patiekalus. 
Į dvidešimt ketverių metų Pilę visi pavydžiai žvalgėsi. 

Vienoje Belgijos Limburgo provincijos chūteau Takas su Pile, 
apsupti krikščionių demokratų Kongo valdytojų ir rojalistų (di- 
dikai su atsilikėliais vaikais, gerokai turtingi), per pietus leido 
laiką, kirsdami lažybų. Paiki klausimai (ar pirma bus aptarnau- 
tas stalas „priekyje“, ar „dešiniajame kampe '? Ar prie stalo „po 
kairei“ pirmas vyno taurę iki dugno išgers ponas, ar ponia? Kaip 
reaguos kelneris, jei paprašysime Kanados krabų, ar išsyk pasa- 
kys „apgailestauju“, ar, nutaisęs ledinį veidą, atsiprašys, kad jie 
kaip tik baigėsi?) išvirto į spėlionių lošimą, o statymus jie rodė, 
padėdami ant stalo tam tikrą skaičių pirštų. Abu nutaisė poke- 
rio lošėjų minas, apsimesdami sugižusiu keturiasdešimt vienų 
metų pasaulio klajūnu ir jo jaunute, nusinuobodžiavusia žmona 
(titulinis kaip tik laisvos karalystės sosto paveldėtojas? Poetas 

laureatas? Ispanų grandas? Armėnijos metropolitas?). Rezulta- 
tus Takas rašėsi į prabangiai puoštą užrašų knygelę. Laimėtoją 
lėmė atsitiktinumas. Jei laimės Pilė, Takas turėsiąs vidury salės 
nusiimti peruką; jei Takas - Pilei teksią nusivilkti apatinius. Li- 
kus penkioms minutėms iki sutartos valandos - Pilė pirmavo 
- Takas nusakė atsitiktinę galimybę, kuri Pilei pasirodė tokia 
neįtikėtina, kad ji apsiriko statydama. Laikrodžiui išmušus, lai- 
mėjo Takas. Lengviau atsikvėpęs ir pirmą kartą su žiburiukais 
akyse jis palietė pirštais išgelbėtąją šukuoseną. Po penkių minu- 
čių Pilė grįžo iš damų tualeto, - sidabro spalvos jos rankinė buvo 
truputį išsipūtusi, — ir iš to, kaip lipo žemyn didžiaisiais laiptais, 
kaip natūraliai siūbavo jos krūtys ir kaip krito jos šilko sukne- 
lė, kiekvienam atidesniam svečiui akimirksniu buvo aišku, kad 
po ta suknele ji nieko daugiau nevilki. O tai, kad ji, papildomai 
Aleksandrą nustebindama, dar nusimovė ir nailono kojines, jos 
pralaimėjimą darė kitiems galutinai akivaizdų. 

Po dar vieno pralaimėjimo ji, kaip ir buvo suderėta, liepė 
pašaukti viešbučio berniuką ir, paprašiusi šį bei tą nunešti į jos 
kambarį, ant jo ištiestų rankų sukorė nailono kojines, korsetą, 
liemenėlę, o galiausiai - ir kelnaites. Berniukui nieko daugiau 
neliko, kaip ištiestomis rankomis, lyg nešant miegantį ėriuką, 
perkirsti valgomąją salę, kur stojo nemaloni tyla ir kur Takas į 
kiekvieną jo pusėn krypstantį žvilgsnį atsakė tokia nepajudina- 
ma ir pasipūtėliška mina, kad po valandžiukės niekas į juos nė 
nebedrįso žvilgčioti. Takas pažėrė Pilei komplimentų, o viešbu- 
čio koridoriuje užplėšė jai suknelę. 


Nuėmęs nuo vairo rankas, Takas, keisdamas padėtį, pasi- 
muistė odinėje sėdynėje. Atgaliąja dviejų pirštų puse jis per- 
braukė Pilei per lūpas. Paklausė, ar jai nešalta. 

Pilė pakratė galvą. Ši 1951 metų gegužė prasidėjo šilta, ir net 
šioje šiaurietiškoje aplinkoje, kurią Takas buvo nusakęs kaip šal- 
tą ir drėgną, oras jau dvelkė vasara. 

Kaip tik tą akimirką, kai kelių policininkas atsuko plokštę 
raudonąja puse į priekį, Takas pradėjo posūkį ir garsiai riau- 

mojančiu BMW nuvažiavo iki kryžkelės centro. Ką tik jis buvo 
Pilei pasakęs, girdi, pirma padarysiąs valdžios atstovui įspūdį, 
pažeisdamas visas taisykles, o paskui priversiąs policininką pa- 
miršti savo priedermę. 

Uniformuotasis vyras atidavė pagarbą. 

— Gal žinote netoliese gerą viešbutį, pareigūne? 

Policininkas apstulbęs liko stovėti su ranka prie galvos, pas- 
kui pažvelgė jaunajai moteriai į veidą. 

— Gal „Senosios Vasenaro pilies“ viešbutis? 

Takas prielankiai šyptelėjo. 

- Jeigu mums siūlote jį. 

Policininkas, visomis kryptimis atgręžęs raudoną spalvą, pa- 
rodė, kaip jiems pasiekti pilį. Takas padėkojęs nuvažiavo. 

— Ar mudu važiuojam į viešbutį? Maniau, kad šiandien ke- 
liausim pas tavo brolį. 

— Galim užsisakyti kambarį, jeigu mudviem pas brolį nepa- 
tiktų. Jis nieko nežino. 

Pilė sutiko. Ji jautė, kad jos juodi plaukai pučiami atgalios, 
kad oro srautas juos truputėlį pakėlęs nuo galvos. Takas suma- 
žino greitį, ir kupeta tykiai grįžo į savo vietą, plaukai vėl dailiai 
nukaro jai palei skruostus. Nenorėdama pernelyg blaškyti Tako 
dėmesio, skrybėlaitę Pilė buvo pasidėjusi ant savo itin plonų nai- 
lono kojinių. 

„Ideal“ firmos Tako žemėlapyje kelias buvo nurodytas kaip 
„karališkasis plentas. Pilė prapliupo pašaipiai kvatotis, kai, juo- 
dviem sukant iš miško, priešais staiga išniro karvių būrys. Takas 
važiavo negreitai, tad be vargo spėjo pristabdyti automobilį. Iš 
lėto pririedėjęs prie pirmojo gyvulio, jis vangiai atsilošė į atkaltę. 

- Sveika atvykusi į Olandijos pievų kraštą, - jis tarė Pilei. 

Žaviajame sportiniame automobilyje jos sėdynė buvo įtaisyta 
žemai. Saulutės žiedo didumo, ji žvelgė iš apačios į didžiulius šių 
moteriškų pirmykščių gyvių pilvus. Kiek kilogramų šnopuodami 
stovėjo jai virš galvos? Automobilis bandos viduryje yra trapus 
daiktas. Vėl visai kas kita, nei ganyti paršus, pamanė sau Pilė. 

— Grįžk, - paliepė ji. 

Apglėbęs ranka per pečius, Takas prisitraukė ją prie savęs. Ji 
nusimetė jo ranką. 

— Ne, važiuok atgal. 

Takas rankos mostu parodė, kad jis valdo ne vien atsitikti- 
numą, bet ir gamtą. Nusijuokęs spustelėjo klaksoną. Karvė, sto- 
vėjusi priešais automobilį su jo tokiais trapiais, dailiais juodais 
purvasargiais, įkypai kilstelėjo galvą ir kūnu prisispaudė prie 
kito gyvulio. Pora baimingų akių, grūstis, nerangus milžiniš- 
kų kūnų sukimasis. Tai, kad kuri nors jų nepamėgino lipti per 
antvožą arba kanopa nesudaužė nei lango, nei veidrodėlio, buvo 
mažutis stebuklas. Per kelias akimirkas gyvuliai nurisnojo toliau 
į saugesnę vietą. Takas, nors tas nebebuvo reikalinga, pavažiavo 
kelis metrus atbulas ir trūktelėjo vairą. Nuo greito sukimosi jo 
kūnas linktelėjo į šalį, ir intymią akimirką jis prisispaudė prie 
savo bendrakeleivės. Pabučiavo Pilę, ir per tai nepastebėjo už 
penkių šimtų metrų buvusios kelio duobės. Pilė išgirdo kažką 
lūžtant po automobilio apačia. Jiedu greit sustojo. Pilė suneri- 
musi pažvelgė į Taką. Atidaręs automobilio dureles, šis pastatė 
ant kelio karamelės spalvos batelio kulną. 

Pilė liko sėdėti automobilyje. Pro šalį pravažiavo moteris su 
nedailiu kūdikio vežimėliu - su uždara, pusiau uždengta skry- 
nele mažais ratukais; ji vis žvalgėsi atgalios, kol pasuko į šoninį 
kelią. Po valandėlės Takas sugrįžo su mechaniku. 

— Vokiškos dalys, vokiškos dalys, - dūsavo meistras. - Sunku, 
sunku. 

Atsiklaupęs ant plento akmenų, jis pasivertė ant šono ir aukš- 
tielninkas pasilindo tarp ratų. Kažką barškino, šūkčiojo tech- 
ninius terminus ir tarstelėjo, girdi, jei ponas kada norėsiąs šį 
automobilį parduoti, jis žinąs mokių pirkėjų. Išsitraukęs iš kom- 
binezono kišenės gniutulą spalvotų siūlelių, jis nusišluostė ran- 
kas. Pilė suprato, kad meistras gebės automobilį sutaisyti, tačiau 
tas tikrai užtruks kelias dienas. 

Takas paklausė, ar mechanikas galėsiąs po remonto nuvežti 
sportinį automobilį į jo paskirties vietą. Vyro akys sužibo, jis 
uždėjo tepaluotą ranką ant antvožo. Takas išaiškino jam, kur 
automobilis turi būti pristatytas. Nusakė jam kelią į tėvų ūkį. 

Takui su Pile nieko daugiau neliko, kaip tik ieškoti viešojo 
transporto priemonių. Takas iš anksto sumokėjo už remontą. 
Pridėjo dosnią sumą už tai, kad automobilis bus atvarytas, ta- 
čiau - mechanikas dėl to baisingai apgailestavo - šią akimirką, 
deja, nebuvo nei išsinuomojamo, nei pakaitinio automobilio. Jie 
negalį pono su ponia nugabenti net iki autobuso stotelės, mat 
patys atvažiavę dviračiais, ir, kaip ponia pati mačiusi, garaže sto- 
vį du automobiliai, vienas be stabdžių skysčio, antras - be ratų. 
Palikti abu sunkius lagaminus automobilyje nebūsią jokios bė- 
dos. Jie būsią pristatyti su atomobiliu. Abu krepšius jiedu turėjo 
neštis patys. 

Nei automobilio, nei prancūziškų priešpiečių, nei neribotų 
galimybių rinktis. Ginčas pas kepėją, kurį Pilė menkai teper- 
prato. Ir jau visai nieko ji nesuprato, Takui išaiškinus, kad toji 
žmogysta tos pačios duonos gavo pigiau ne dėl to, kad jis esąs 
kė atidavė kepėjui tuščią popierinį duonos maišelį. Dėl Dievo 
meilės, kiek toks maišelis galįs kainuoti? Autobuso stotelė buvo 
vėsioje senų medžių alėjoje. 

Kramtydama prėską duoną, Pilė paklausė, kas per žmogus 
esąs jo brolis. Takas to nežinojo. Tada Pilė prakalbo, kad tasai 
žmogus, Tako brolis, galbūt išvis negalįs priimti svečių. 

Ką ji turinti galvoje, paklausė Takas, valandžiukę tylomis pa- 
sėdėjęs ant suolelio. 

- Tiesog - didelė šeimyna, sergantis vaikas, pilni namai. Gal- 
būt taip. 

Takas šyptelėjo. Jis nežinojo, ar broliukas turi šeimą; bet namai 
tikrai esą gana erdvūs. Jo jaunystėje paskutinės ūkio liekanos bu- 
vusios perkeltos į pagalbinius pastatus (tvartus, ratinę, sodininko 

būstą, pieninę, skalbyklą, vasarnamį), ir tėvai skyręsi nuo aplinki- 
nių gyventojų tuo, kad nerūpestingai ir patogiai naudojosi „dvare- 
liu“. Veikiau vien dėl pramogos jie dar laikę šiltnamį ir vaismedžių 
sodą, oranžeriją, tvenkinius ir arklides. Namui, pasakojo Takas, 
buvę pristatyti šoniniai flygeliai: iš sodo pusėn išeinančio daugia- 
kampio kambario galėjai matyti Plačiąją Aa. 

Pro šalį prabildėjo vežimas su medine dėže. Vežėjas, sustab- 
dęs nusiminusį arklį, beldėsi į namus ir priiminėjo virtuvinius 
krepšius ir dėžutes su lupenomis ir sudžiūvusia duona, kurias 
keistuolius stotelėje. 

Konduktoriaus, kuriam ant pilvo kabojo apskrita metalo dė- 
žutė su spalvotais pieštukais ir bilietų ritinėlis, Takas paprašė 
dviejų „bilietų į Leideną, į vieną pusę, pirmąja klase. Unifor- 
muotasis pašaipiai nužvelgė jį. 

— Pirmoji klasė, deja, atkabinta, pone. 


Pirma jų važiavo ponių traukiamas vežimaitis su aukštai su- 
krautomis prekėmis. Kadangi nebuvo progos jo aplenkti, Pilei 
prieš akis visą kelią siūbavo CALTEX ir FENIKSAS. Šachmatų 
juosta paženklinto taksi vairuotojas jau keliskart pypino. Galėtų 
tasai Hosė, po perkūnais, pasukti į kokį ūkį. 

- Geritas Hosė, - paaiškino jis keleiviams, - pavojinga kliūtis 
kelyje. 

Tik ties viena kryžkele jiems pavyko vežimaitį aplenkti. Ke- 
lias pavirto smėlio taku, vinguriuojančiu tarp apgenėtų gluos- 
nių. Vairuotojas sustabdė taksi; toliau jis nevažiuosiąs. 

Nemalonų olandų atžarumą Pilė jau ir anksčiau buvo paty- 
rusi. Ji prisiminė atkampius Ispanijos agrarinių sričių kaimus, 
knibždėte knibždančius kraujomaišos išsigimėlių, per kuriuos ji 
traukė, ganydama kiaules. 

Pilė regėjo nejaukius restoranus, orius kepurėtus ar skrybė- 
lėtus vyrus su dviračiais, vaikštinėjančius senus tėvus su ketur- 

kampėmis dėžėmis vietoj kūdikių vežimėlių, nepermatomas 
užuolaidas, baltais užtiesalais užklostytus baldus, tiesius ilgus 
kelius be jokios žalumos, iš plokščių medinių vežimų dalijamą 
pieną, lygiai tokiais pat vežimais renkamas atmatas, netvarkingą 
grūstį parduotuvėse, kur žmonės vieni nuo kitų nenuleido akių, 
nes tas, kuris brovėsi į priekį, buvo šnypštimu apkalbinėjamas; 
Pilė nepamatė nė vieno elgetos. 

Šio šykštaus dorybingumo viduryje prabangus namas jai pa- 
sirodė nelyg kokia oazė. Jis buvo kur kas didesnis, nei ji tikė- 
josi. Aukšta vidurinė dalis, flygeliai, kambarys sodo pusėje su 
vandenų vaizdu. Jeigu Albrondų dvarelis jai patiksiąs, pati sau 
pamąstė, kada nors ji paklausianti, ar šeima jį dorai įsigijusi. Ta- 
čiau atgrasiai klausinėti dabar nedera. Čia Tako tėvų namai. Čia 
jis žaidė vaikystėje. Čia sudegė jo tėvai, pamanė ji. Žvyras čežėjo 
jiems po kojų. 

— Luktelk, kol pamatysi, kaip viskas atrodo viduje, - pasakė 
Takas. 

Durys prasivėrė, ir du vaikai, mergaitė ir berniukas, sužiuro 
į svečius. Berniukas katės judesiu nusibraukė žalius snarglius iš 
panosės. Ant rankovės jam liko žvilgantys dryžiai. 

— Kuo tu vardu? - paklausė Takas mergaitės. 

Jokio atsako. 

— Ar pažįsti Fedę Albrondą? 

Entuziastingas linkčiojimas. 

— Gal gali jį pašaukti? 

Mergaitė pravėrė tarpines duris. 

— Kvaišio Albrondos, - riktelėjo ji namų vidun. 

- Uždaryk duris. Skersvėjis, - atsiliepė griežtas balsas. 

Berniukas perėmė iniciatyvą; jis užtrenkė laukujes duris. Ta- 
kui teko skubiai trauktis atatupstam. Moteris gėlėta prijuoste 
pabeldė į vieno šoninio kambario langą, mostu rodydama, kad 
jis galįs pro langą pasakyti, ko norįs. Užuolaida kilstelėjo aukš- 
tyn, snarglėta nosis prisispaudė prie stiklo. 

— Ar Fedė Albronda namie? 

Pilė matė, kad Takas ima glumti. Kas tie žmonės? Moteris 
nusisuko. Nusitempė su savim ir snarglį. Durys liko uždarytos. 

— Eime, - tarė Takas, - padarysim kitaip. 

Jis prisiminė, kad yra durys iš kiemo. Ant slenksčio į židinio 
kambarį susidūrė su moterimi. Ši išsyk paleido iš rankų daržo- 
vių dubenį. Nuo trenksmo, su kuriuo dubuo sudužo, atsimušęs į 
grindų plyteles, vaikiščias moteriai už nugaros pradėjo inkšti. 

— Čia anksčiau gulėjo kilimas, - tarė Takas. - Su šiaudų pa- 
klotu apačioje. Buvo minkšta ir praktiška. 

Moteris žiūrėjo į jį, nepratardama nė žodžio. 

- Ieškau Fedės Albrondos, - toliau kalbėjo Takas. 

Moteris vis purtė galvą, lyg negalėdama patikėti, kad praša- 
laičiai tiesiog stovi namų viduje. 

— Fedės Albrondos. Juk jis čia gyvena? 

— Ne, - įstengė atsakyti moteris. 

— Čia juk Albrondų namai? Prašom nepykti. Aš esu daktaras 
Aleksandras Rotveilis. 

Pilė atkreipė dėmesį į tai, kad jis pasirinko šį vardą. Gal nori 
padaryti įspūdį? O gal ausyse jam tebeskamba mergaitės ištarti 
žodžiai „kvaišys Albronda ? Moteris patyliukais pakartojo var- 
dą ir titulą. 

— Viskas prieš dešimt metų pasikeitė. 

— Kaip tai pasikeitė? - įširdo Takas. 

Nuo tos akimirkos prasidėjo pokalbis, kurio Pilė neįstengė 
pažodžiui suprasti. Vėliau gavo klausti Tako kai kurių žodžių 
reikšmės. Pasak moters, Fedė Albronda būtinai užsigeidęs per- 
imti šių žmonių namus. Po ilgo spaudimo šie žmonės persikėlę 
į šį būstą, o Tako brolis į šių žmonių namus. Namai nedideli, 
nieko ypatinga. Moteris su palengvėjimu atsiduso, kai prašalai- 
tis tatai suprato. 

Ji galinti atnešti popierius. Viskas, girdi, sutvarkyta. Ji įtai- 
siusi naujas spynas į visas duris ir įstačiusi naujus rėmus su 
užraktais nuo vagių. Bijojusi, kad jis išdygs priešais su „kaup- 
tuku rankose. 

— Nenorim vaidų, pone. Savi namai, savi vargi. Užtenka žmo- 
nių apylinkėse, manančių, kad tasai Albronda turėtų nešdintis 
iš čia. Žinot, jis ne čionykštis. 


Kai jiedu, vis dar su sunkiais kaip švinas krepšiais nelyg kapi- 
tonas Van der Dekenas su savo „Skrajojančiu olandu“ leidosi eiti 
nurodytuosius paskutinius penkis šimtus metrų, pamaži ėmė 
temti. Vėlyvas paukštis praplasnojo jiedviem viršum galvų. 

Tako Albrondos brolis išsižadėjo savo namų? Dar keisčiau: 
Aleksandro Rotveilio brolis persikėlė į menkesnės vertės na- 
mus? Kas tai per brolis? 

Pilei buvo nelengva suvaldyti savo mintis. Ji matė, kaip Takui 
norėjosi pasimatyti su broliu. Jo širsmas dėl gaišaties tramvajuo- 
se ir taksi iš naujo įžiebė jos meilę. Bet Pilė matė ir dar daugiau. 
Takas stovėjo prie namų, kuriuose gyveno vaikystėje, lygiai taip 
pat, kaip ji pati su ponia iš Auxilio Social prie sugriuvusių namų 
Algortoje. Tasai savimi pasitikintis vyras prie savo Žuvusių tėvų ir 
pradingusių seserų namų. Ir negalėjo į tuos namus įeiti. Jo pragai- 
šusios seserys, jegu jos būtų su savo perregimais vyrais ir perre- 
gimais vaikais ar be jų atsiradusios prie tų durų, neatpažįstamos, 
verkdamos iš palengvėjimo ir šaukdamos: pagaliau namie, jos 
nebūtų galėjusios į namus įeiti. Jo tėvas ir motina, kuriems dėl su- 
anglėjusios, skaudamos ir atšokinėjusios odos lovoje būtų reikėję 
itin daug erdvės, irgi nebūtų galėję į tuos namus įžengti. 

— Kur mudu tiksliai einam? 

— Trys pastatai. Už penkių šimtų metrų. Sakė, kad negalim 
paklysti. 

Leidosi vakaras. Vėsesnis oras padvelkė viršum pievų krašto. 
Pilė nušiurpo. 

Skambučio nebuvo. Nebuvo nei pavardės, nei namų nume- 
rio. Durys atrodė tvirtos. Kaip idiotiška, mąstė sau Pilė. Septy- 
niolika metų nedavus jokios žinios imti ir netikėtai išdygti pas 
duris. Pėsčiomis. Su dviem krepšiais didumo sulig burlaiviais ir 
su drauguže. 

— Automobilio neturim, - tyliai pasakė Takas. - Jeigu jis nu- 
taisys niaurią miną arba atkiš pirštą, reikalaudamas atlikti at- 
gailą, negalėsim apsigręžę traukti į kurį nors kurortinį viešbutį 
ar Ardėnų pilaitę. Per tamsu, kad galėtume žygiuoti atgalios. 

Štai taip ir nutinka, mąstė sau Pilė, kad Takas, apgavikas ir 
klastotojas, vilkįs brangiais apdarais ir avįs brangiais batais, ir 
jo draugužė su išskirtinės kokybės šukuosena ir veido dažais, 
vilkinti skoningiau, elegantiškiau ir labiau gundomai, nei šiuo- 
se polderiuose ir šiame krašte laikoma derama, viliasi, kad juos 
prielankiai priims brolis, kurio šis klastotojas nuo 1934 metų 
nėra regėjęs ir apie kurį moteris yra girdėjusi vos kelis supranta- 
mus pasakojimus. 

Takas pabeldė į duris. 

Dėl to, kas pasirodė tarpduryje, Pilė mirtinai persigando. Ar 
čia Tako brolis? Ji išvydo vangiai judantį milžiną - balto kaip 
sūris veido ir niaurių akių, kurių dešinė buvo bemaž visai pa- 
sislėpusi po antakiu, o kairė plačiai atmerkta. Darbinės kelnės 
pakibusios ant klubų, tarpukojis nukaręs žemyn, klešnės susi- 
glamžiusios. Marškiniai plačiai atlapoti, daugybė išdžiūvusių 
prakaito dėmių palikusios juose keistą dryžių raštą. Iš marški- 
nių styrojo stambus sprandas. Labiausiai į akis krito įkypai išau- 
gusios, lyg pelės smailios ir susiraičiusios milžiniškos ausys. Tik 
ant viršugalvio stirksantys plaukai šiek tiek švelnino paveikslą. 
Nuo pat pirmos sekundės jo akių žvilgsnis smigo į Pilę, stovin- 
čią Takui už nugaros. Tas žvilgsnis tvėrė sustingęs, nuostabos 
kupinas, nejudrus. Takui prakalbus, Pilei pasirodė, kad šitaip jis 
mėgina atplėšti, atitraukti vyro žvilgsnį nuo jos. 

- Septyniolika metų - ilgas laikas, ir visus tuos metus aš 
tikėjau, kad dar jį pamatysiu. Nežinau, kodėl ir kur. Dar pa- 
matysiu. Nieko apie mane negirdėjai, ar ne, ir štai aš čia. Stoviu 
prie tavo durų! 

Fedė dėbsojo į Pilę. Nė ženklu neparodė, kad atpažino brolį. 
Takas pamėgino sugauti brolio žvilgsnį ir žengtelėjo žingsnį į 
šalį. 


201 


— Ir štai jį vėl matau. 

Tą akimirką Fedė sujudėjo, ir visos jo putnaus veido klostės 
persimetė į kitą šoną. Takas ištiesė ranką, tačiau Fedė į ją nė ne- 
pažvelgė. 

— Čia mano draugužė, - skubiai tarė Takas. - Pilė. Pilė Eguren. 

Valdingai mostelėjęs, Fedė apsigręžė. Pilė alkūne kumštelė- 
jo Taką. Šis šyptelėjo, mėgindamas ją nuraminti. Jiedu įžengė 
į tamsią virtuvę. Pilei teko žengti per gausiai išsiliejusio žibalo 
skardinę. Gretimame kambaryje, kuriame degė kelios aliejaus 
lempelės, Fedė sustojo. Paėmęs degančią cigaretę ir pirštais už- 
spaudęs ugnį, jis nušveitė nuorūką į tamsų kambarį. Parodęs Pi- 
lei kėdę, atvėrė indaujos dureles. 

- Kaip matau, gyveni vienas. Niekas tavim nesirūpina. Nebė- 
ra tetos Anos. Spėju, kad bus mirusi. Palikusi tave bėdoje. 

Takui dėstant savo monologą, Pilė žvalgėsi aplink. Nuste- 
bo, pamačiusi kambaryje pianiną. Instrumentas vos tilpo tarp 
baldų. Abipus natų pulto buvo įtaisytos vario žvakidės, abiejose 
degė po žvakę. 

- Tikriausiai manei, kad Takas, aptekęs pinigais, tikrai atveš 
kokių grožybių. Ir vežėm, brolau, vežėm. Bet automobilis suge- 
do. Turėjom palikti Vasenare. Aišku, ten yra dovanų Fedei, so- 
čiai dovanų, ką sau manei. Atvažiuojam tiesiai iš Paryžiaus. Ar 
žinai, kas yra Paryžius? Dovana iš Paryžiaus, juk smagu, ar ne? 

Pilė nusižiovavo, pajuto, kokia yra pavargusi. Kėdės, ant ku- 
rios ji sėdėjo, spyruoklės buvo sulūžusios, tad ji įkypai grimzdo 
į sėdynę. Ir nusiteikė nuotykių kupinai nakvynei. 

— Gal tu ir per ilgai buvai vienas. Pilė irgi ilgai buvo viena. 
Bilbao. Ji iš ten. Bilbao. Šiaurės Ispanija. Didžioji bulvaro kavinė. 
Sutikau ją ten. Tai labai ypatinga vieta. Turėsim drauge ten nuei- 
ti, brolau. Tada galėsiu tave pavaišinti. Tada mudu drauge eisim 
į Didžiąją bulvaro kavinę. 

Pilė pasitrynė akis. Kažkas įkrito jai į akies kamputį, ir ji, 
mėgindama atsargiai suimti krislą tarp blakstienų, per kokį de- 

šimtadalį sekundės įsibrėžė mažojo pirštelio nagu patį viršutinį 
akies obuolio apvalkalą. Pajuto aštrų skausmą. 

Jai besimarkstant, namų gyventojas pastūmė jiedviem išlai- 
kyto jeneverio. Takas kilstelėjo taurelę ir nugėrė gurkšnį. 

— Taip ilgai nebuvau čia. Dabar matau, koks gražus yra Olan- 
dijos pievų kraštas. Visą jį perkirtom. Polderiai, gyviai. Sukilę 
prisiminimai. Apie mudu, apie Haną ir Pikę. 

Pilė pakėlė akis. Siurbte siurbiantis to vyro žvilgsnis. Ar jis 
vis dar galvoja apie savo seseris? Ji nudelbė akis žemyn. 

— Dievuli, kaip seniai tas buvo. Žinai, ką prisimenu? Tas po- 
pietes, kai žaidėm polderiuose, kaip iš Jano Rampo buvo pavog- 
tos maudymosi kelnaitės, ir jis stovėjo nuogutėlis. Atleisk. Die- 
nos greit bėga, tačiau dar gerai prisimenu. Tu visą laiką dėbsai 
į Pilę; jai nesmagu. Mudu - tikra priešingybė, broliuk. Nežinau 
gerai, kuo tu užsiimi, o aš tai bėgioju iš vieno susitikimo į kitą. 
Dievulėliau, nė nežinau, kaip tau pasakyti, ką aš tiksliai veikiu. 
Nežinau net, ar esama tinkamo olandiško žodžio. Prekiauju, 
nors nesu prekeivis. Nesu meno kūrinių ar panašių dalykų pre- 
keivis. Galėtum sakyti, kad aš organizuoju, nors tas irgi skamba 
taip, lyg aš visus mulkinčiau. 

Po pirmojo jeneverio gurkšnio Pilę apėmė palaimingas nerū- 
pestingumas. Šis tamsus, prirūkęs kambarys, kurio kampuose 
gulėjo išmėtyti ir savo tapatybės nenorintys atskleisti daiktai, 
atrodė kaip priebėga priešiškoje aplinkoje. 

— Kaip leidi savo dienas? - paklausė Takas bemaž atsainiai, 
broliui sugrįžus vidun. Pilė pamatė, kad Fedės rankose karo su- 
glebęs gyvis, gal katė, gal triušis. Jį laikančios didžiulės rankos 
buvo pajuodusios. Kraujas? 

— Šikšnosparniai, - atsakė Fedė. 

Stojo tyla. Pilė pažvelgė į Taką. Tas žodis jai buvo nežino- 
mas. 

— Veisiu šikšnosparnius, - paaiškino milžinas, atkišdamas 
negyvą kailiuotą padarą. 


203 


Atsibudusi Pilė prisiminė, kad broliai po valandžiukės įsilei- 
do kalbėtis, bet svetimų kalbų sakiniais, prikaišiotais nesupran- 
tamų žodžių. Šviesa krito pro keturkampį stoglangį. Ji gulėjo ant 
švarios paklodės, čiužinio verčiau nebuvo linkusi apžiūrinėti. 
Takas, išlindęs iš po dygaus apkloto, nuėjo prie lango. Pasitaisė 
peruką. Vakaro viduryje Takas nutilo. Brolis padaręs jam įspū- 
dį, jis sukuždėjo Pilei guolyje, net šiek tiek jį bauginąs. Koks jis 
pasidaręs neatpažįstamas ir suaugęs. 

Palėpėje buvo gausybė ūkio reikmenų. Baldų, virvių, batų, 
melžtuvių, žaislinių žvėrelių, druskos akmenų. Spąstų žiurkėms, 
aliejaus ar riebalų buteliukų su prieškario etiketėmis, vokiškas 
kario šalmas, nukryžiuotasis be kryžiaus. Be to, laistytuvas, 
skalbiamoji lenta, pudingo formelės. Viskas aplaužyta, viskas 
pramaišiui, viskas po storu dulkių sluoksniu. 

Viršum durų (paprastos konstrukcijos, iš viena ant kitos su- 
kaltų lentų, su mediniu kaiščiu ant lanksto, galinčiu užkristi 
ant skląsčio nosies) kabojo voratinklis, lyg neatidžiai pakarta, 
niekados nedėvėta ir po sielvarto metų išblukusi vestuvių suk- 
nelė. Voratinklis, visiškoje ramybėje susidaręs neįtikėtinai tan- 
kus, kabinosi į visus nelygumus, storomis sruogomis siekėsi kito 
skersinio ar didesnės atplaišos, o ten, kur tos sruogos kitados 
naktinėje praeityje susilietė, liko gumulai medžiagos, kuri, iš 
arčiau papūtus, virto į dulkėtą orą, į sąšlavas, subyrančias nuo 
menkiausio prisilietimo pirštų galiukais. 

Nuo durų voratinklis kilo iki įstrižo stogo sijos. Siūbuodamas 
erdvėje lyg mirusiųjų dvasių materializacija, voratinklis alsavo ir 
švytėjo, spindulio paliestas, tarytum mėgindamas perduoti ži- 
nią: mes čia, SOS, mes bejėgiškai kabom šičia, bet vis dar esam. 

Kai kuriose vietose atrodė, lyg voratinklis ištiestomis ranko- 
mis įsitvėręs į sijas, o nuo jų gijomis krintąs Žemyn, iš viršaus 
yra spaudžiamas pro meldus, tad radosi įspūdis, tarytum lauke, 
viršum šios griuvenos stogo, tvyrotų dar tankesnis voratinklių 
sluoksnis, palengva besismelkiąs vidun. Pilė vagilės akimis se- 
kiojo Taką. 

Praslinkus dienai ir antrai nakčiai palėpėje, Takas pasakė trokš- 
tąs apsaugoti jos jaunatvišką kūną nuo vorų, voratinklinių er- 
kių, rausvų utėlių ir rusvų kaip kaštonai blakių. Jis suglostė Pilei 
plaukus. Jos veidas lyg Venecijos kaukė gulėjo ant pagalvio. Pilė 
nustūmė jo ranką šalin. Po šiuo plonytėlaičiu ir vaiduoklišku 
voratinklio baldakimu ji nenorėjo būti liečiama. 

Pilė suprato, jog Takui regisi kraupi mintis, kad jai tenka 
vaikščioti po tokias prišnerkštas griuvenas. Pati ji buvo kitos 
nuomonės. Jau po pirmos dienos ji įžvelgė panašumą su vasar- 
viete, kurioji gyveno kitados, neįsivaizduojamai pragaišusioje 
praeityje. Tarp voratinklio gijų švietė Riberos lyguma; vietoj 
Venderio ir Leikerio polderių ji matė Bardenas Reales, o tolu- 
moje dunksojo ne Senosios Adės bokštai, bet Nuestra Sefiora del 
Yugo bazilika. Vidun krintančius spindulius, nors ant plytelėmis 
grįstų grindų ir labai olandiškus, ji gana lengvai galėjo vaizduo- 
tis kaip prislopintą žaliosios Navaros šviesą. Akmeninė vandens 
talpykla virtuvėje buvo tiesiog Arguedos ūkio virtuvės vandens 
talpyklos kopija; rūsio lubos buvo taip pat išgaubtos kaip ir te- 
nykštės lubos, nors Pilė nebeatsiminė, ar tos lubos buvo rūsio. 

Kraštas buvo plokštesnis net už Riberą, tačiau skubiai plau- 
kiantys perlų baltumo ar pilki kaip plienas kamuoliniai debesys 
buvo nepakitę ir atklydę nuo Biskajos įlankos. Pilė pagavo keis- 
tai plokščią šios Olandijos grožį. Šie prisiminimai leido pasijusti 
jai tokiai laimingai, tarytum į jos gyvenimą visiškai kitokiu pa- 
vidalu būtų sugrįžęs mitinis laimės laikas. 

Pilė troško išsilaisvinti. Ji mylėjo Taką. Aistringai. Nuo kai 
kurių jo judesių, nuo kai kurių jo veido išraiškų ją galėjo suimti 
stačiai beprotiškas geismas. Tada ji buvo pasirengusi tenkinti vi- 
sus jo pageidavimus. Tačiau ji žinojo, kad privalo smarkiai tram- 
dytis, mat norėjo išlaikyti iniciatyvą. 

Pilė suvokė, kad pati, laisva valia, pasakė keliausianti drauge 
su Taku. Ji nebuvo pagrobiko auka. Tai reiškė, kad tuo atveju, jei 

Takas būtų nedorėlis, ji yra jo bendrininkė. Spontaniška ir įsi- 
mylėjusi bendrininkė. Ji turėjo pakankamai laiko pamąstyti apie 
tą nedorumą. Takas yra vagis arba sukčius. Jis suklastojo pasą ir 
leidimą keliauti. Niekas tokių dokumentų nemokės suklastoti, 
jei nebus to darbo dirbęs. Taigi ką jis dar klastojo? Pilė nemokėjo 
atpažinti akivaizdžiai sumanių klastočių, išskyrus tuos atvejus, 
kai dokumentas buvo neįmanomas - pavyzdžiui, antras pasas 
arba neprašytas leidimas keliauti jos vardu. 

Raštas iš Guardia Civil tik kartą buvo patekęs jai po akių. Gal 
tai ir buvo kvailystė, tačiau Pilę piktino ta aplinkybė, kad Takas 
šį raštą nuo jos slėpė. Ji norėjo laišką dar kartą gerai apžiūrėti, 
tačiau baiminosi. Į kokią istoriją ji čia vėlėsi? 


Takas mėgino ją pralinksminti. Jo brolis esąs paprastas žmo- 
gus, ilgą laiką gyvenęs vienas, įsitaisęs įpročių, netinkamų nor- 
maliam gyvenimui. Ne, čia nesą jo tėvų namai. Šie namai jam 
nepažįstami. Jie iš tikrųjų visiška griuvena. Takas pasiūlė pa- 
sidairyti kaimynystėje viešbučio. Gražaus viešbučio. Dieną pas 
Fedę, naktimis - gerame viešbutyje. 

— Negali jo taip skaudinti, - pasakė Pilė. 

Čia, viršuje, tiesa, esą prišnerkšta. Tačiau Fedė stengiąsis kaip 
įmanydamas. Paklodės švarios. 

Fedė įžengė vidun su skardine dėžute. Prie dėžutės buvo pri- 
klijuotas laiškutis. 

- Pilei Pilei, - iškilmingai tarė Fedė. 

- Ji vardu Pilė. Pilė Eguren, - pataisė jį Takas. 

— Taigi Pilė Pilė, - nenusileido Fedė, dėdamas dėžutę ant 
stalo. Jis ištiesė ranką prie lentynėlės viršum senovinių koklių 
sienelės ir pasiėmė nuo jos akinius. Didžiulėmis rankomis, ra- 
miausiai galėjusiomis sulaužyti šluotkotį į keturis gabalus ar 
vienu judesiu nusukti sprandą vidutinio dydžio gyvuliui, Fedė 
be galo atsargiai išlankstė plonos geležinės vielos konstrukciją 
ir užsidėjo ant nosies akinius apskritais stiklais. Kruopščiais ju- 
desiais užsikišo už ausų neklusnias metalo kojeles. Pasilenkęs 

prie dėžutės, jis perskaitė: „Mano turtingojo brolio mylimajai. 
Angelui, atkakusiam aplankyti pievų krašto, meldyno dvasiai, 
liepos dienų džiaugsmui.“ 

Pilė suprato tik tiek, kad Fedė čia kalba apie ją. 

- Tu turi akinius? - pertarė Fedę Takas. 

Nusikabinęs nuo ausų akinius, Fedė iškilmingai stumtelėjo 
dėžutę Pilei. 

— Kam tau akiniai? Skaityti? 

Paveikslas šio brolio, visiškai vieno skaitančio vakarais ir go- 
džiai siurbiančio į save nežinomus žodžius, Pilei pasirodė nejau- 
kus. Ar šis Fedė iš tikrųjų toks jau negrabus ir nevėkšla? Ar čia 
ne gryna komedija, gal jis čia dievai žino ką - Savojos kopūstą, 
neglazūruotą kaimietišką molio taurę, taškuotą paukščio kiau- 
šinį - sudėjo į tą dėžutę, mėgindamas jai įsiteikti? 
priekio ir užpakalio. 

- Čia skaitymo akiniai? Tai gal tu kartais skaitai? 

Timptelėjusi nuo dėžutės virvelę, Pilė akimirką pagalvojo apie 
tai, kas panašu į vėžlį, o po dviejų sekundžių mirtinos tylos, per 
kurias ji žvelgė į dėžutės dugną, nesuvokdama, kas ten guli, ką 
reiškia tas mažytis skėčiukas, kiūtąs įsispraudęs kamputyje, vos 
kokių dešimties centimetrų didumo ir su ryškiais juodais strype- 
liais, ji pamatė, kad Fedė, suglaudęs storas lūpas ir gaudydamas 
kvapą, švilpiniuoja kažkokią melodiją. Fedė švilpiniavo atbulo- 
mis! O gal geriau sakyti - išvirkščiomis. Jis ne pūtė orą iš plaučių, 
bet siurbė orą iš lauko vidun, tad radosi skystokas staccato. Jis tol 
siurbė į plaučius gamas ir natas, kol ėmė dusti nuo jų. 

Pilei iš naujo pasilenkus prie dėžutės, mažasis skėčiukas (lyg 
gyvūnėlis būtų buvęs išmokytas reaguoti į tą trūkčiojamą švil- 
pesį) išskėtė sparnus, susvyravo ir pamėgino išskristi iš dėžutės. 
Taip tad paslaptingasis ir nepakartojamai sparnais plevenantis 
šikšnosparnis akimirką palietė Pilei veidą, užkliudė šilkinius jos 
plaukus ir pro šią užuolaidą nusklendė į dirbtuves, apsuko jose 
lanką ir nėrė laukan. 

Pilė to nebematė. Pašokusi ir apimta panikos, užmerktomis 
akimis ir smarkiai purtydama galvą, ji mėgino iškratyti šį As- 
modėjų iš savo plaukų ar drabužių, bet šitaip sykiu atsisagstė 
ir striukę. O drauge su striuke prasisegė ir jos palaidinukė, tad 
rausva krūtis, prilaikoma brangios liemenėlės, smalsiai ėmė 
žvalgytis, iš kur čia kilo toks velniškas vėjo gūsis. 


Pilę išgąsdino ne atgrasus gyvis, bet staigus jo judesys. Gy- 
viai jai nebuvo atgrasūs, apie juos ji, buvusi paršaganė, viską Ži- 
nojo. Apsinuoginimas iš išgąsčio tapo dingstimi kitaip pažvelgti 
į Fedę. Pilė pamatė, kad tas brolis visai nepavojingas. Kad tasai 
sustingęs žvilgsnis ir įtariai suspaustos lūpos yra ne neapykantos 
žmonėms, bet veikiau drovumo ženklas. Nešvarūs marškiniai ją 
erzino ne taip kaip Taką, Pilei jie veikiau kėlė graudulį. 

Be to, ji greitai pažino ir kitokį Fedę. Jautrių juslių Fedę, kuris, 
visiškai susikaupęs, regėjosi bemaž nesuvokiąs, koks yra patrau- 
klus. Fedę, skaičiuojantį savo plikasparnius naktinius paukšte- 
lius. Fedę, kuris žinojo visų kitiems vienas nuo kito nesiskirian- 
čių gyvūnėlių vardus. Ir dar Fedę, kerais traukiantį muziką iš 
senojo pianino ir Žinantį, kokius garsų derinius jo gyvūnėliai 
mėgsta. Garsais gebantį kalbėtis su jais nelyg koks naujasis An- 
tanas, į kurį gražios merginos nekreipia dėmesio ir kuris dėl to 
gręžiasi į žemesniuosius nakties padarus. Sankt Fedde Fleder- 
maus Predigt. 

2 
Takas 


Takas Albronda vis labiau niršdamas klausė save, kaip galėjo 
būti toks kvailys ir tikėtis, kad viskas per tuos metus bus likę 
po senovei. Negi jis iš tikrųjų manė, kad šiame Olandijos pel- 
kių krašte niekas negali keistis? Jo atmintyje begalinė vaikystė 
įsitvirtino kaip augimas aplinkoje, kurioje niekas, išskyrus jį 
patį, daugiau nesikeičia. Keitėsi metų laikai, tačiau po žiemos 
grįžo ta pati žolė; strėlialapės papliauškos, skėtiniai bėžiai ir 
vandens lelijos, vasarai pasibaigus, tvarkingai priglobiami gel- 
mėse, o kiekvieną pavasarį tie patys uolūs buožgalviai augalus 
vėl iškelia į paviršių. Metų metus jie regėjo besikuičiančią tą pa- 
čią vandeninę žiurkę ir metų metus prie Severo ežero tas pats 
vanagas garbino žiemos saulę. Ar kas nors mirė? Ar bent vienas 
kur persikraustė? Kas vakarą temstant jie sėdėjo savajame ūkyje, 
kur degė aliejaus lempelės, savo senose vietose, mirę ar nemirę, 
emigravę ar likę namie. Visi ten sėdėjo. Mirtinoje tyloje aplink 
apšviestus stalus. Visados. Kodėl tas turėjo pasikeisti per laiką, 
ko! jis buvo iškeliavęs? 

Dar pakeliui į čia pasaulis regėjosi neįtikėtinai pakitęs. Ta- 
kas manė Herensingelio stotyje sėsti į Harlemo linijos traukinį. 
Prisiminė, kad Reipveteringo stotelė yra netoli namų. Traukinio 
nebuvo. Nei dieninio, nei vakarinio. Nei antradienio, nei šešta- 
dienio. Visa kryptis į Reipveteringą, De Gogą, Alsmerą buvo ne- 
benaudojama. 

Ir tas ne išsyk tapo aišku. Stotis kaip įprasta stovėjo ties kanalo 
vingiu. Pilė užsiminė apie jaudinamą panašumą į Atksurio sto- 
telę gimtajame Bilbao. Tačiau buvo įvykę kai kurių košmariškų 
pokyčių. Laikrodis viršum durų rodė pusę devintos, nors buvo 
vidudienis. Ant balkono viršum jų buvo prikrauta tvoros pinu- 
čių ar lovos spyruoklių. Visai šalia, kaip pamatė Takas, stogas 
buvo prakiuręs. Durys žemiau užrašo BAGAŽAS stovėjo pra- 

viros, o patalpoje už jų Takas išvydo kelis triračius kroviniams 
vežioti. Stumtelėjo laukujes duris. Langeliai buvo uždaryti. Cen- 
trinė lempa, nusileidusi žemyn, pakrypusi ir bejėgiškai pakibusi 
ant grandinės, stovėjo ant grindų. Jam pasiteiravus apie trauki- 
nius, keli įkandin jo vidun įėję vyrai prapliupo skardžiai kvatoti. 
Takas geidė viešbučio, erdvaus kambario su jūros reginiu, balto 
patalo, kuriame galėtų veidu įsikniaubti į glotnią kaip kriauklė 
savo Dulcinėjos bambos duobutę. 

Pilė nenorėjo, kad jis liestų ją šioje palėpėje. Takas ją gerai 
suprato, bet vis tiek jautėsi skaudinamas. Dubenyje, kuris per- 
krypęs stovėjo ant kelių senų knygų palei pat langą, slūgsojo 
lietaus ar per stogą privarvėjusio vandens sluoksnis, aptrauk- 
tas žalėsiais, o pakraščiuose - plaukuotos struktūros. Jei Fedė 
jį laikė prausimosi vandeniu, Takas buvo pasiryžęs dar šiandien 
išvykti į kokį Ardėnų pilaitės viešbutį. Jis pajudino dubenį, ir 
tirštas vanduo šliūkštelėjo ant grindų. Takas jautėsi tolstąs nuo 
dr. Aleksandro Rotveilio. Kostiumą jis rūpestingai pasikabino, 
tačiau šis jau buvo dėmėtas. Vienas batas buvo įbrėžtas, nes Ta- 
kas užkliuvo už geležies strypo. 


Fedė sėdėjo prie virtuvės stalo, atgręžęs Takui nugarą. Nors 
Takas leidosi laiptais, garsiai bildėdamas odos puspadžiais, Fedė 
neatsigręždamas valgė toliau. Takas matė dešinį brolio petį, iš- 
didų sprandą ir santykinai mažą galvą su ausimis, kuriomis, kad 
ir kaip pašiepiamas, Fedė visados didžiavosi. Ausys kaip burės? 
Visi kiti pavydėjo, kad neturi kaip Fedė Albronda tokių stambių, 
milžiniškų ausų, mėsingų, tvirtų kremzlių storu riebalų kraštu, 
puikiai išsivysčiusių ir tapusių ypatingu instrumentu. Pakėlęs 
ranką prie burnos, Fedė paskutinį kartą trūktelėjo cigaretę ir, 
užspaudęs ugnį, nusviedė nuorūką per virtuvę. 

— Ar tik dėl tokio įpročio kada nekils gaisras? - pasakė Takas. 

Fedė neatsigręždamas garsiai paklausė: 

— Kur taviškė lengvakojė? 

Lengvakojė, pamanė sau Takas. Dievulėliau, jis kalba apie 
Pilę. 

— Pilė viršuj. Tuoj ateis. 

Tą pačią akimirką, kai Takas išvydo ant padengto stalo gulin- 
čius dantis, Fedė didžiulėmis rankomis atsargiai suėmė protezą 
ir įsikišo jį burnon. Pakramtė, pakratė smakrą, lyg taikydamas 
dantis į vietas. 

— Na, dabar gerai. Miegi ant naujos paklodės, vyruti. Dar 
mamos pirkta. Atsargiai su ja, užlaikyk švarią. Nusibrauk kojas, 
prieš lipdamas. Ir kad man jokių kraujo procesijų, gerai? 

Fedė koja paspyrė Takui kėdę nuo stalo. Atrodė, kad viena 
Fedės akis šypso, o antra tiesiai ir be jokios išraiškos žvelgia į 
brolį. 

— Mačiau tave Paryžiuje. Kine. 

Fedė valgė, nieko neatsakydamas. 

— Sėdžiu bioskope ir staiga matau savo brolį. Filmas apie 
Olandiją. 

- Teisingai. 

Takas žvelgė į Fedę, tikėdamasis platesnių paaiškinimų. 

- Jie čia taikosi visko pristatyti. Amerikiečiai. Tai ir filmuoja. 
Amerikiečiai viską filmuoja. Žmonės nenorėjo į filmą. Vis sakė, 
imkit tą kvaišį. Tai buvau aš. 

- Statyti? - paklausė Takas. 

Fedė linktelėjo taip, kad kalba baigėsi. Jis buvo paruošęs pus- 
ryčius. Trims asmenims, kaip Takas pamatė sėsdamasis. 

- Pirmą kartą kas nors dar pusryčiauja su manimi. Pirmą kar- 
tą per visus tuos metus. Septyniolika, sakei? Matyt, taip ir bus. 

— Kas čia? - paklausė Takas. 

- Pusryčiai. Bendri pusryčiai. Dešra. 

— Čia. Klausiu, kas čia? Čia ne dešra. 

— Lašiniai. 

— Kaip tai lašiniai? 

— Tiesiog lašiniai. Čia lašiniai. Šoninė. 

— Kokio amžiaus tie lašiniai, broluži? 


— Iš kur man žinoti. Gal pusmečio. O ką? 

— Šie lašiniai sugedę, brolau. 

— Ką čia tauški. Ką tu išmanai? Ką išmanai apie Olandijos 
lašinius, apie šoninę, apie dešrą, apie mūsų gardėsius? Ten, kur 
rodai, yra riebalai. Užlieta riebalais. Išvis negali pagesti. Gali ap- 
džiūti. Bet pagesti? Negali. 

Kilstelėjęs sumuštinį prie nosies, Takas net loštelėjo. Fedė 
stvėrė šoninės kąsnį dantimis. Takas pasijuto užgautas ir panoro 
atsikirsti. Prašiepęs dantis, jis vypsodamas keliskart kaukštelėjo 
žandikauliais. 

- Karas, brolau, - paaiškino Fedė. - Čia buvo karas. Kitados 
per karą nusivožiau nuo laiptų. Ir guliu vienut vienas, gražūs 
dantukai man tada ne pirmiausia rūpėjo. Apatinius ištraukė vi- 
sus. Užmigdė su „Evipanu“. Be skausmo. Ištraukę išsyk ameri- 
kietiškus dirbtinius dantis į jų vietą. Laikosi lyg prisisiurbę. Kaip 
aulinis batas dumblo pilnoje valtyje. 

Fedė nusijuokęs trinktelėjo broliui per ranką, kurią šis laikė 
pasidėjęs ant stalo. Atsistojęs jis per dirbtuves nuėjo pro didžiu- 
lę mūrinę vandens talpyklą. Kitame statinius jungiančio grįsto 
tako gale stovėjo daržinė. Ten Fedė ir pradingo. 

Viršum vandens talpyklos, viršum plytelėmis klotos sienos 
ant lentynos gulėjo melžimo reikmenys. Takas pamatė šluotas, 
odos šluostes. Lašiniai negendą - ir iš kur jis tai ištraukė? 

Pilė atėjo į virtuvę, nešina rankose dubeniu, kuriame teliūs- 
kavo pažaliavęs vanduo. Ji aiškiai parodė, kad tuo vandeniu 
nėra linkusi praustis. Kur esąs jo brolis? Takas mostelėjo pravirų 
durų ir toliau esančios daržinės pusėn. Jis pamatė, kaip jo bran- 
giausioji su dubeniu ligų sukėlėjų nužingsniavo per dirbtuves ir 
taip pat dingo daržinėje. 

Jam nespėjus suskaičiuoti nė iki dešimties, Pilė grįžo. Paleidusi 
dubenį barškėti ant grindinio akmenų, ji užkopė laiptais į virtu- 
vę. Akimirką regėjosi, lyg ji būtų buvusi šiurkščiai įžeista. Pas- 
kui jos mina pasikeitė. Linksmai nušvitusi, pasipiktinimo kupinu 
balsu, bet besijuokiančiomis akimis ji papasakojo Takui, kad ten, 

daržinėje, atskirame užkampyje, sėdįs jo brolis, Fedė (angeliška 
ispaniška tarsena). Kelnes nusileidęs, apžėlusiomis baltomis ožio 
kanopomis, kankalą spausdamas į medinę dėžę, įtaisytą viršum 
išmatų duobės. O ji, ispanė iš vyriausiojo chirurgo namų, išvydusi 
šį paveikslą, nes durys buvusios plačiai atlapotos. 

Takas nuėjo į daržinę. Fedė kaip tik atsigręžė. 

— Užsidaryk duris, vaikine, - šūktelėjo Takas. 

Dramatiškai garsiai jis užtrenkė duris. Deja, durys buvo dvie- 
jų dalių, tad apatinė tvarkingai dailiai užsitrenkė, bet viršutinė 
atšoko atgal. Lyg pabaisa iš Grand Guignol atsiradusioje angoje, 
taigi kitapus tako, pakilo pusnuogis Fedė. Marškinius jis buvo 
užsikėlęs taip aukštai, kad viršum apatinės durų pusės buvo ma- 
tyti jo apnuogintas pilvas. 

— Užsidaryti? O kam? Septyniolika metų gyvenu vienas, o 
per tokį laiką randasi visokių įpročių. Nie uči mienia žit. Nėra 
ko aptarinėti, kaip aš gyvenu. Tavęs čia nebuvo. 

Anapus apatinės durų pusės užsiplėšęs marškinius lyg šven- 
tasis Sebastijonas ir kalbėdamas griaudžiančiu balsu ir trankiu 
ritmu Fedė atrodė panašus į fanatišką ortodoksą pamokslinin- 
ką. Takas neišdrįso laidyti į jį žodinių strėlių. 

— Kakalas vertas išsėdėti, sako čionykščiai žmonės, o taviškė 
gentle lady atsitrenkė čia neprašyta. Nuo šiolei pranešiu eidamas. 
Taigi lik, kur esi. Aš varau toliau. Smaugikas dar neišstumtas. 

Takas svarstė, kas jį atginė pas brolį. Ir ko jam čia, dėl Dievo 
meilės, reikia? Žinoma, buvo išgintas iš Ispanijos, dykai sukinė- 
josi Paryžiuje. Paskui brolis pasirodė „Odeono“ ekrane. Jis karš- 
tai troško keliauti su Pile, parodyti Pilei savo vaikystės pasaulį. 

Suaugusio vyro laikų pasaulis čia regėjosi labai toli. Užtat 
buvo juo saugesnis. Klastotojo darbas, apie kurį Pilei nevalia su- 
žinoti; Guardia Civil laiškas, saugiau paslėptas; Paryžiuje kar- 
tais bauginamai arti prasklęsdavo Lizos šešėlis. Čia gyvenimas 
ramus. Tačiau šita kiaulidė greit įgris Pilei. Jis geidė suvilioti ją 
prabanga. Ją paikinti. Prisirišti ją prie savęs. Jeigu Pilė jį paliktų, 

visas pasaulis staiga sugriūtų, ir Takas vargiai įstengė įsivaiz- 
duoti, kad jį tas galėtų ištikti. 


Didžiausia mįslė buvo ta, kad Pilė net po nutikimo su šikš- 
nosparniu nepanoro išsyk keliauti iš čia. Tiesą sakant, turint gal- 
voje, kaip klykė, kaip trypė kojomis ir kaip egzaltuotai apsinuo- 
gino, ji įstabiai greitai susitvardė. Apsinuoginusi, tiesa, bemaž 
akimirksniu smarkiai susigėdo, sugriebė drabužius ir nusisuko 
į kampą susitvarkyti. Paskui visai ramiai pakartojo, kol kas no- 
rinti pasilikti. Kad ir kaip Takas pranašavo, kad viešnagė čia jai 
būsianti didžiai nemaloni, ji neatlyžo. Galiausiai pasakė Takui, 
kad jam taip nederą elgtis. 

Taigi Takas, stovėdamas su trijų dalių pilka eilute ir poma- 
da išteptais plaukais, dairėsi į polderius. Danguje su dideliais 
žydrynės plotais tarp debesų turėjo būti visokiausių paukščių, 
nes jis girdėjo visokiausių balsų čirškavimą, bet čirškautojų ne- 
įstengė pamatyti. Kiekvieną kartą, kai jau buvo bemanąs, kad 
paukščiai dviem tonais čypsi tiesiai jam virš galvos, pakėlus akis 
aukštyn, jie jau vėl buvo perlėkę į kitą vietą. 

Fedė pasakojo, kad kaimynai jo nekenčią. Labiau nei anks- 
čiau. Jis groningenietis. Prašalaitis. Karo metais savo elgesiu 
kėlęs pavojų šioms vietoms. Leidęs nelaimingai pražūti tėvams. 
Klausydamasis tų kalbų, Takas vis karščiau šūkčiojo „juokinga“. 
Fedė esąs ne ūkininkas. Dar vienas tokio pat pobūdžio argu- 
mentas. Jis niekam nepadedąs, nors čia visi įpratę bet kada bels- 
tis į vieni kitų duris. Fedė esąs trenktas, nes savo puikius namus 
iškeitęs į griuvenas. „Tas teisybė“, - šūktelėjo Takas, pasiruošda- 
mas smarkiam ginčui. Fedė pareiškė, girdi, kai dėl jo, tai galįs 
čia pat prasidėti ir trečiasis pasaulinis karas. Takui tokie žodžiai 
pasirodė kvaili, tačiau, numanydamas, kad juose esama geroko 
liūdesio, daugiau nebeprasižiojo apie namų mainymą. 

Pulkas žuvėdrų nusklendė viršum pievų. Jos klykavo ir leidosi 
nešiojamos vėjo. Toje pusėje, kur turėjo būti vandens, Takas pa- 
matė slenkančią pakrypusią burę; ji plazdėjo ir sukiojosi kaip bal- 

tas girto veterinaro chalatas. Į vežimo šalikelėje minkštoje žemėje 
įspaustą vėžę buvo prisirinkę vandens, jame atsispindėjo dangus. 
Varlės patinas kurkimu skelbėsi esąs pilnas pritvinkęs sėklos. To- 
lėliau ūžčiojantys malūno sparnai ritmingai pritarė vėjui, kuris 
reiškėsi melodingu švilpesiu, siūbuojančia žole ir keliais kuokštais 
avių vilnos, įkibusios tvoroje ir blaškomos į visas puses. 

Keliu pro šalį „triračiu automobiliuku“ važiavo vaikas. Vil- 
noniai drabužiai ir šviesios garbanos nesiderino su vaikio įnir- 
tingai judinamomis kojomis. Takas nusprendė, kad berniukas 
būsiąs iš ūkio palei kryžkelę. Vaikui minant, kreivi ratukai cyp- 
dami riedėjo keliu. Privažiavęs Takui prie pat batų, vaikas, spus- 
telėjęs pedalus atgal, sustojo. 

— Kuo tu vardu? - paklausė Takas. 

Atsako jis nesulaukė. 

— Kur gyveni? 

Tyla. 

Matyt, ne viso proto, pamanė Takas, bet berniukas balsiai 
pratarė: 

— Henkis. 

— Aha, vadinasi, kvaišiukas Henkis. Ar pažįsti poną Albron- 
dą? Tą, kur čia gyvena. 

Vaikis atsigręžęs pirštu parodė į kryžkelę. Keista, pamanė sau 
Takas, jis visą laiką atsakinėja į ankstesnį klausimą. 

— Ar tau ponas Albronda patinka? 

Vaikas suglumo. 

— Čia gyvena ponas Fedė Albronda, - paaiškino Takas. - Ar 
tau jis patinka? 

- Fedė trenktas, - atsakė vaikas. 

— Kodėl trenktas? 

Galbūt tai, kad Takas šiose apylinkėse nepažįstamas, buvo 
pakankama priežastis dėbsoti į jį tokiu suglumusiu žvilgsniu, 
tarytum vaiko akyse jis būtų varlė, trijų dalių eilute vilkinti pil- 
ka varlė, niekados neregėta, tik iš kalbų žinoma, kažkaip pripu- 
čiama, veikiausiai nuodinga. Vaikas pamynė pedalus atbulomis. 
Triratukas iš lėto atsitraukė nuo Tako. 

— Kaimo liurbis, - sumurmėjo tas, pasukdamas galvą. 

Už kokių dviejų metrų vaikas pakeitė pedalų kryptį ir pasi- 
leido į priekį, tiesiai į suaugusiojo kelnių klešnę. Kol Takas susi- 
rūpinęs ir mintyse siųsdamas vaikigalį tiesiai į kanalą, apžiūri- 
nėjo savo kelnes, veiksmas pasikartojo. Atbulom, į priekį, trinkt 
per koją, šįsyk gerokai skaudžiau, nes kelnių klešnę braukiančią 
Tako ranką iš pradžių kliudė purvinas gumos ratas, paskui — 
metalinis purvasargis. Takas paspyrė triratį. Pasirodo, to paka- 
ko, ir vaikas palei šiukšlių krūvą nuvažiavo keliu. 

Net įstabu, kaip greitai vaikas važiavo. Nusmukusios kojinaitės 
lyg niekaip negalėdamos sustoti kaip siurbliai kilnojosi aukštyn 
žemyn. Žuvėdros pešėsi ir puolė vieną smulkesnę giminaitę. Žolė 
siūbavo skirtinguose plotuose ir skirtingomis kryptimis. Ji atrodė 
sausesnė, kitos spalvos nei prieš pusvalandį, rudesnė, net raudo- 
nesnė. Kanalas dvokė. Malūno sparnai sukosi smarkiau, pikčiau, 
bauginamai girgždėdami. Takui už nugaros skardžiai suspigęs 
ant plytelių nukrito banguotos skardos lakštas. 

Takas tarėsi girdįs aplink pastatus besitrainiojančias kiaunes 
ar laukinius šunis. Jie nagais krapštinėjo plyšius, gremžė griove- 
lius, klibino langines. Už lango pasirodė du veidai. Takas atkrei- 
pė į svečius brolio dėmesį. 

— Pavakare, kai šprotapilvių kaime krautuvės užsidarys, atsi- 
ras dar daugiau. 

— Ko jiems čia reikia? 

- Trikdyti ramybę. Jie nori mus išguiti. 

— Mus? Kaip tai mus? Manęs jie nepažįsta. 

- Taigi. Kur šūdas, ten smirdi, sako čionykščiai, - tarė Fedė, 
nieko daugiau neaiškindamas. 

Veidai ritmingai bilsčiojo į langą. Ne garsiai, ne taip smar- 
kiai, kad langelis išdužtų, bet gana aiškiai, kad juos girdėtum. 
Nė valandžiukės nebuvo galimybės pamiršti tų dviejų prisiplo- 
jusių snukių. Takas svarstė, kodėl brolis nieko nedaro. Pilei at- 
ėjus į virtuvę, bilsnojimas išsyk nutilo. Pilė paklausė Tako, kas 

čia dedasi. Takas parodė į langą; Pilė aiškiai išsigando. Ar tai 
esą pažįstami. Ne, nepažįstami. Tą akimirką aniedu vėl pradėjo 
trikdomai bilsnoti. 

— Nagi paklausk, ko jiems čia reikia, - Takas suriko broliui. 

— Kiekvieną savaitę šitaip. Geriausia nekreipti dėmesio. 

— Kaip tas įmanoma? Kaip galima nekreipti dėmesio? 

Fedė tylėjo. 

- Jei tu neini, einu aš pats. Išvysiu juos iš tavo valdų. 

— Pala, pala. Einu jau. 

Fedė atvėrė duris. Vaikinai pro stambųjį vyrą mėgino dirs- 
telti į vidų. Jie aiškiai privengė Fedės rankų. Takas išgirdo juos 
sakant, girdi, jie norį pasikalbėti su moterimi. Atėję dėl tos pa- 
nelės. Gal jie galį pasižiūrėti į poniutę. (Juokas; drovus kumšno- 
jimasis.) Ar toji moteris čia nakvojanti? Fedė pasakė, girdi, tegu 
jie duodą ramybę jai ir jo broliui. Jie esą jo svečiai. O, tai čia esąs 
jo brolis? O kas toji moteris? 

Greta didžiosios vandens talpyklės stovėjo smėlio dėžė. Pa- 
sėmęs saują, Takas nuėjo prie durų ir Fedei pro šalį žėrė smėlį 
vaikinams į akis. Tiedviem dar kratant galvas, mėginant nusi- 
purtyti nuo veidų smėlį ir išsitrinti jį iš akių, Takas, įsitempęs 
brolį vidun, užtrenkė duris. 

— Na, na, tas padės, - menkinamai tarė Fedė. 

— Valkatos. Pats sakei. Su valkatomis niekas nesikalba. 

Skambiais žodžiais Takas dangstė savo nerimą. Pilei jis ėmė 
piešti šmaikštų Nyderlandų jaukumo ir Nyderlandų polderių 
krašto papročių paveikslą. 

— Mes neskambinam į priekines duris, mes beldžiamės ir ei- 
nam iš kiemo pusės. Geriam kavą su vandeniu ir pienu. Mūsų 
kalboje gausybė ironijos, taigi mes niekados neturime galvoje to, 
ką balsiai sakome. Mes kvatojamės iš kitus Žeidžiančių pokštų. 
Mes kasmet švenčiame gimtadienius ir kasmet dainuojam tas 
pačias dainas. Mes juokiamės iš vaikų ir žnaibom juos į skruos- 
tus. Turime kaime moterį su neregės lazda, tai tos vengiam, nes 
visai ja netikim, ji tik apsimetinėjanti. Neatvestam veršiukui 

mes kabinam metalo kablį į akiduobę ir už jo traukiam jį iš kar- 
vės. Vestuvių naktį mes linksminamės, mesdami gatvėn visus 
ką tik įsigytus jaunavedžių namų apyvokos reikmenis. Per lai- 
dotuves geriam per daug jeneverio. Mėtom (dėl pokšto!) nudvė- 
susias žiurkes į sviesto muštuvą. Dvasios varguoliams pilame 
ant skvernų (dėl pokšto!) spiritą, o paskui jį dar padegam. 

Karštus Tako žodžius pertraukė beldimas į duris. 

Nespėjus vėl grybštelti iš dėžės smėlio, Fedė paliepė jam nu- 
siraminti. Čia esąs vietos policininkas. Durys atsidarė, ir Takas 
lengviau atsiduso, išvydęs vidun žengiantį akivaizdų valdžios 
atstovą. 


Policininkas pirmiausia geidė išdėstyti savo reikalą ir pranešė 
atvykus du ponus. Takas, pasiūlęs pareigūnui kėdę, pradėjo jam 
aiškinti, kaip trikdoma jų ramybė. Šis laikėsi mandagiai, todėl 
tarstelėjimas, kad jis čia ne dėl to atvykęs, liko neišgirstas. Takas 
pareiškė esąs daug keliavęs žmogus ir gerai žinąs, kad stovi prieš 
valdžios atstovą, o policininkas tų kalbų klausėsi pusiau paten- 
kintas, bet pusiau ir piktindamasis. Be abejo, Takas „pasiutusiai 
gerai“ suprantąs, kad čia kalbama apie jaunus triukšmadarius, 
kurie jiems tekusią laisvo laiko gausybę geidžią užpildyti kokiais 
nors nuotykiais, girdi, jie atsibeldę gal iš aplinkinių kaimų mo- 
kyklų, gal iš tvartų, gal iš miesto varguolių rajonų, gal dar dievai 
žino iš kur, galbūt net iš kaimo kalėjimo ar parapijos rūsių. Tie 
triukšmadariai tvirtai žiną, kad siaurakakčiai jų tėvai, gerano- 
riškai šypsodamiesi, jiems viską leidžią, - „Et, juk tik kartą gy- 
venime būni jaunas, ar ne?“, - o tvarkos sergėtojai, kurių kalba 
triukšmadariai kalbą, jiems nuolaidžiaują, ir ponas esąs gana 
įtakingas jų keliamus pasiutusiai didelius nemalonumus... 

Policininkas, pajutęs, kad žodžiai „tvarkos sergėtojai“ yra tai- 
komi jo asmeniui, užčiaupė burną brangiai vilkinčiam skundui. 
Girdi, jeigu vaikigaliai kelią jiems bėdų, jie turį apie tai kalbėtis 
su tėvais; policija tuo nesidominti. Takas pažvelgė į jį pasipikti- 
nęs. Perkėlęs sėdynę į patogesnę padėtį, polcininkas vėl pranešė 

apie du ponus iš specialaus policijos padalinio. Ponas tikriausiai 
rasiąs laiko tarp savo kelionių atsakyti į jų klausimus. 

— Tai jie atvyko dėl manęs? - apstulbęs paklausė Takas. 

Olandų policija turi rūpintis Fede, mąstė jis pats sau. Parei- 
gūnas, pagaliau sulaukęs jo reikalaujamo dėmesio, patvirtino, 
kad du ponai atkakę ne dėl groningeniečio, o dėl jo svečio. 

— Juk tai... 

Ir štai jiedu jau netikėtai išdygo dirbtuvėje - stambūs, pil- 
kais susiglamžiusiais kostiumais, dėmėtais rudais batais. Atidarę 
kambario duris, jiedu, dirsčiodami į lazdas oda aptrauktais galais 
greta vandens talpyklės, paklausė, ar galį sėstis prie pianino. 

- Ar šviesos čia nėra? - paklausė vienas, o Fedė šmaikščiai 
atkirto, girdi, jų šviesybių Voltero ir Ampero duetas čia dar ne- 
buvo užsukęs. 

Slaptasis agentas jo nesuprato, tačiau policininkas, atskubėjęs 
į pagalbą, paaiškino, kad šiuose ūkiuose elektros nesą. Davę žen- 
klą Takui, agentai uždarė duris, palikę Fedę, Pilę ir policininką 
vienus. Trys kėdės buvo sustatytos aplink fortepijoną, kuriuo 
galėjai naudotis kaip stalu. 

— Koks reikalas? - paklausė Takas. (Kas nors dėl Pilės? Dėl 
automobilio?) 

Vienas agentas ėmė sklaidyti iš kišenės išsitrauktą užrašų 
knygelę. 

— Jūs esate dr. Aleksandras Rotveilis? 

Tako širdis krūptelėjo. Kalba bus apie jį patį, apie jo praeitį. 
Jis kažką burbtelėjo, tas burbtelėjimas galėjo būti teigiamas atsa- 
kymas, bet vėliau galėjai sakyti jį buvus ir neigimu ar sutrikimo 
šūksniu. Nei taip, nei ne. Agentai paprašė jo tapatybės dokumen- 
tų. Liemenės kišenėje Takas turėjo pasą Albrondos vardu. Pada- 
vęs šį pasą, Aleksandro Rotveilio vardą jis būtų turėjęs neigti. 
Rimtai pažvelgus, tas vyrukas juk net neklausė. Jis žinojo, kad 
Rotveilio vardas tikras. Dvigubos tapatybės turėjimas šiame 
tikslumą pamėgusiame kruopščių bylų krašte tikrai nėra gera 
rekomendacija. Takas nusprendė prisistatyti pusbroliu. Girdi, jo 
popieriai esą viršuje. Lagamine. Gal jis galįs juos atsinešti. 

Mikliu didžiuoju pirštu Takas išsitraukė suklastotą pasą iš 
nematomos vidinės lagamino kišenės. Pro voratinkliu apaugusį 
langą jis išvydo dangų. Lauke policininkas, laikydamas dviratį, 
žvelgė į tyrėjų automobilį. 

Numeris Du, atkišęs ranką, paėmė dokumentą. Atidžiai jį 

— Gyvenote Ispanijoje? 

- Ir Ispanijoje. 

— Gal galite pasakyti, kur dar? 

— Prancūzijoje, Italijoje. 

— O gal galime sužinoti, kodėl atvykote čia? 

- Saviškių aplankyti. 

— Tai jūs čia saviškis? 

— Pusbrolis. 

Numeris Vienas leido suprasti, kad vardai ir tikrieji ryšiai jam 
yra žinomi. Numeris Du, dar kartą pavartinėjęs dokumentą, at- 
rodė nesirengiąs jo grąžinti. Keista buvo, kad Takas, nors be galo 
įsitempęs ir tiksliai nežinąs, ką reiškia šis policijos apsilankymas, 
vis dėlto pradžiugo, kad atgavo dr. Aleksandro Rotveilio tapaty- 
bę. Jo laikysena pasidarė tiesesnė, akys ryškiau sužvilgo, dra- 
bužiai vėl gulėjo ant jo taip pat nepriekaištingai kaip ir Bilbao. 
Tarytum tie „Iurnbull X Asser“, „Brioni“ ir „Church's“ firmų 
apdarai būtų susivokę, kad jų mėgėjas atgavo naują šaunumą, 
naują pašaipą ir troškimą žaisti. Abu tyrėjai sudvejojo. 

— Karo metais negyvenote Nyderlanduose? 

- Pernelyg pavojinga. 

— Ar tuo metu buvote Ispanijoje? 

— Be abejo. 

— Kas yra jūsų amatas? 

— Prekyba. 

Tyrėjas Numeris Du atsivertė pasą ir perskaitė įrašą: „preky- 
bos atstovybės intendantas“. Takas žinojo, kad tasai vyrukas pa- 
sijustų nusižengęs savo orumui, paklausdamas, ką tai reiškia. 

- Ar turite kokių pomėgių? 

Takas nedvejodamas ir lediniu veidu atsakė, kad jo pomėgiai 
yra stimuliacija greičiu ir atsitiktiniai susitikimai. Agentai kils- 
telėjo į jį akis. Kitas klausimas. 

— Ar esate pažįstamas su Sanzo Gonzaleso šeima? Iš Navaros? 

— Paviršutiniškai, taip. 

Kurion pusėn jiedu suka, mąstė sau Takas. 

— Ar pažįstate tokį Enrikę Pozą? Prie gyvos galvos Bilbao ar- 
cheologijos ir etnografijos muziejaus direktorių? 

- Pažinojau. Tas žmogus miręs. Tokiu atveju mes sakome bū- 
tuoju laiku. Sakykite man... 

Numeris Vienas kilstelėjo ranką. 

— Luktelėkit valandžiukę. Ar buvote pono Enrikės Pozos lai- 
dotuvėse? 

— Taip, buvau. 

— Svečiavotės Sanzo Gonzaleso šeimoje? 

— Retkarčiais. 

- Pavyzdžiui, per jauniausios dukters vestuves? 

— Buvau pakviestas. 

— Ko norėjote paklausti? 

Agentai nesidairydami į šalis kažką užsirašinėjo. Takas giliai 
atsikvėpė. Kaip jie, po paraliais, galėję sužinoti, kad jis, dr. Alek- 
sandras Rotveilis, apsistojęs savo pusbrolio namuose? Ir kodėl 
klausinėją jį apie menkai pažįstamus žmones iš Ispanijos? Tokio 
rango pažinčių jis turįs dešimtimis. 

Vyresnysis tyrėjas užvertė savo užrašų knygelę. Jis šyptelėjo. 

— Pradėkim nuo Ispanijos, pone Rotveili. Be abejo, žinote, 
kad mūsų princas Bernardas lankėsi pas Argentinos prezidentą 
Peroną ir kad šis vizitas buvo itin sėkmingas. Esate prekybinin- 
kas. Turite žinoti, kokie reikšmingi princo vizitai mūsų kraštui. 
Mums rūpi, kad ryšių niekas netemdytų. Tai mūsų užduotis. 
Turiu galvoje, Nyderlandų ir ispaniškai kalbančios Argentinos 
ryšių. Pažįstate Ispaniją. Taigi žinote, kad Perono Argentinos ir 
Franko Ispanijos ryšiai yra labai bičiuliški. Mes manome, kad 
geri ryšiai su princo Bernardo Argentina yra tapatūs geriems ry- 
šiams su Franko Ispanija. 

Ką dar norėjote sužinoti? Apie savo viešnagę čia. Mums tai 
lengvas daiktas, pone Rotveili. Jūs manėte, kad pusbrolis gyvena 
senuosiuose tėvų namuose. Buvote užsukęs pas dabartinius to- 
lėliau esančių namų gyventojus. Kalbėjote bauginamai. Po jūsų 
apsilankymo tie žmonės perspėjo policiją. Policija patarė pa- 
teikti skundą dėl įsibrovimo į namus. Jūs pasisakėte savo vardą, 
dr. Aleksandrai Rotveili. Kaip matote, tie piliečiai labai atidūs. Ir 
baigiant šį reikalą. Kodėl pradėjom tyrimą apie jūsų pažįstamus 
Ispanijoje? Todėl, kad ispanų policija pageidauja šį ir tą apie jus 
sužinoti. Jų prašymas pasiekė mus prieš kurį laiką. Iki šiol ne- 
žinojome, kur esate apsistojęs. Primygtinai prašome jus kol kas 
likti čia. Jūsų kelionės pasą turime pasilaikyti. Labai greitai su 
jumis susisieksime. 

Takas suprato, kad užuomina apie ispanų policiją reiškia, kad 
jis ieškomas. Reikėjo išsiaiškinti, kokios yra sutartys apie ieško- 
mųjų asmenų perdavimą. Ir net tada dar. Kiek policija paisys 
sutarčių? 

Visiems pakilus, Takas išvydo dvi kojas. Laiptų viršuje, tru- 
putuką žemiau indaujos lenktu viršumi, stovėjo Fedė. Galbūt 
visą tą laiką. Fedė klausėsi pokalbio. Matyt, nutaikė progą ap- 
linkiniu keliu pasiekti palėpę. Ir be triukšmo ją pereiti. 

Takas išėjo laukan. Greta tvartų stovėjo keturkampis statinys, 
anksčiau buvęs miltų ar gyvulių pašarų saugykla. Jis suvilio- 
jo Fedę. Norėdamas įsigyti tą statinį, jis padovanojo praban- 
gą skurdžiams ir žirnių valgytojams. Nevertino solidžių tėvų 
namų, šešiakampio kambario sodo pusėje, oranžerijos. Fedei 
visai nerūpėjo tai, kad ten, už kokių penkių šimtų metrų, tvėrė 
jųdviejų jaunystės prisiminimai. Takas pajuto, kaip Pilės ranka 
slystelėjo jam į delną. 

Takas turėjo rūpesčių. Jis neteko vieno paso. Tai, pavyzdžiui, 
reiškė, kad pinigai Aleksandro Rotveilio vardu jam nepasiekia- 

mi. Buvo tas pat kas su automobiliu: tokie dalykai su laiku tvar- 
kėsi, bet buvo nemalonūs. Dabar jis automobilio neturėjo, bet, 
žiūrėk, netrukus jis vėl stovės prie durų; dabar negalėjo valdy- 
ti Aleksandro Rotveilio kapitalo, tačiau jam tebelikęs kapitalas 
Tako Albrondos vardu. Tačiau, viską sudėjus daiktan, nesėkmių 
buvo pernelyg daug. Taigi reikėjo išvykti. Tačiau Pilė norėjo lik- 
ti, o jis nenorėjo važiuoti be Pilės. Policija jam liepė likti šiuose 
namuose. Tas jam būtų menkniekis. Jis neturėjo automobilio. 
Kaip šiame pelkynų užkampyje žmonės važinėja? Taksi? To kla- 
jūno vežimu? Kuo jis ten pavarde? Hosė ar Gosė? 

Takas nulydėjo akimis įmantrų juodo paukščio skrydį. Aki- 
mirką toptelėjo mintis pakibus po tokiu štai paukščiu kaip ke- 
leiviui be bilieto vabzdžio pavidalu išskristi iš čia; akimirkos 
vizija, kad jis sklendžia viršum srities, kurioje užaugo, viršum 
kambario sodo pusėje, viršum mylimų seserų prie atviro lan- 
go, kurios užsnūdusios tykiai nuslysta pusiau ant kėdžių, pusiau 
ant grindų, viršum šventosios Plačiosios Aa vandenų; akimirkos 
nuostaba, kad paukštis jam virš galvos toks judrus. Kiek sveria 
atmintis, skriejanti viršum mūsų gimtojo krašto? 

Pilė paklausė, ką norėjusi sužinoti policija. Takas išsisuko, bet 
turėjo pasakyti, kad jie turį duomenų iš Ispanijos. Pamatė, kad 
gimtinės ilgesys Pilei kelia bemaž fizinį skausmą. Taip, Olandi- 
jos policija užsiminusi ir apie tai, kad Guardia Civil įtarianti ir 
ją. Smulkiau jie apie tai nekalbėję. 

Apglėbęs Pilę per pečius, Takas įsikniaubė veidu jai į kaklą. 
Švelniai įkando jai, ir burna nuslydo į duobutę tarp plaukų pa- 
šaknų ir raktikaulio. Jos šukuosena, jos kosmetika, jos ispaniškas 
dvelksmas, jos drabužiai ir aukšti kulniukai - visa rėžė akį greta 
mėšlo krūvos, kur ji dabar stovi. Takas regėjo bemaž tamsų foną, 
iš kurio buvo dingusi visa giluma. Dieve mano, mąstė jis pats sau, 
nejau negalima iškirpti kokio keturkampio? Nejau koks dieviškas 
lancetas negali išrėžti tiesios linijos šioje fono drobėje per medžių 
šakas, jaunus lapus, vos vos virš jų kyšantį stogą, per spyruokles 
ir geležies plokštę, kad atsivertų durys, pro kurias mes išnyktu- 

me gražiai apšviestais marmuriniais laiptais, ir kur visa tai - šios 
griuvenos, šis vėmalų fabrikas, visas šlamštas tarp statinių - pa- 
sirodytų esą muziejaus salė, apgaulingai tikroviška, imituojanti ir 
kvapus bei apšvietimą. Tuojau, mylimoji, nusišypsojo Takas, mar- 
muriniais laiptais tu išeisi iš šio kaimiečių krašto, o tada viskas vėl 
bus stilinga, kaip ir pridera. Pilė jo šypsenos nepamatė. 

Vėliau tą vakarą Takas vis dėlto pradėjo kalbą apie namų mai- 
nus. Nejau iš tikrųjų buvę būtina tiesiog imti ir atsisakyti tokio 
solidaus ūkio? Fedė atsakė, girdi, namai tikrai buvę įspūdingi su 
Pareinės margo didumo sodu. O pikčiausia buvę tas, pasakojo 
Fedė, kad niekas jam nebuvęs dėkingas už tai, kad jis perleidęs 
tokius didelius namus tai daugiavaikei nusmurgusiai šeimynai. 
Kaimynai jį dėl visko kaltiną. Jis, girdi, niekdarys, tvirkinąs vai- 
kus, asocialus, platinąs ligas; jis nemokąs žemės mokesčių, min- 
tąs atolu, miegas tvarte ir taip toliau. Visa tai apie jį šnekama. 

Atvykus pusiau korumpuotam policininkui ir dviem pasi- 
pūtėliams, kurie buvę tokie patenkinti mūsų princo Bernardo 
vizitu pas Peroną (jie sakę „mūsų, lyg Takas būtų su tuo kaip 
nors susijęs), kuris padėsiąs išjudinti krašto ūkį (neįkainojamos 
vertės vizitu, kaip tvirtiną visi laikraščiai, visai pamiršdami, 
kad didieji Perono draugai ir sektini pavyzdžiai esą Hitleris su 
Frankų), taigi jiems atvykus, Fedė klausęsis jų pašnekesio. Takas 
pasakė nesuprantąs tokio elgesio. Gal Fedė taip įpratęs? O Fedė 
atrėžė, kad, kam nors atėjus, jam užvis labiausiai norisi slėptis 
spintoje arba už užuolaidos. Tada svečiai turį laukti ir pradedą 
pliurpti apie jį, o jis galįs pasiklausyti, ką jie šneką. Ar kartais 
pas jį užsuką svečių? Žinoma, kaimo policininkas, prekeiviai, 
laiškanešys su perspėjamuoju laišku, daktaras Pronkas. 

— O, daktaras Pronkas. Iš senų laikų. Tai ir jis čia apsilanko? 

— Atneša tablečių. 

— Kokių tablečių? 

— Mat be jų aš neiškenčiu nekaišiojęs nagų prie merginų. 

Takas pagalvojo apie Pilę. 

— Išlenksim po taurelę, - tarė Fedė, eidamas prie spintos ir 
traukdamas iš jos jeneverį. 

— Specialus buteliukas, brolau, - sušuko jis. - „Senis Snikas“. 
Išsaugojau. Nil nobis absurdum: nėra to, kas mums būtų perne- 
lyg trenkta. 

Taurelės buvo murzinos. Pilei gėrimas pasirodė per stiprus. 
Takas pripažino, kad jeneveris tikrai gardus. Fedė, pasitrynęs 
rankas, nusiviepė savo dviem į namus parsiradusiems šeimos 
nariams. 

— O dabar apie tas tabletes, - iš naujo prakalbo Takas. 

Lauke buvo tylu, naktis šiuose kraštuose sėlino pro šalį be 
jai deramų gyvių keliamų garsų. Viduje girdėjai, kaip slinktelėjo 
taurelė ir sujudėjo gerklė. Fedė balsiai nurijo gėrimą. Jis tylėjo, 
didžiuliais, stipriais pirštais barbeno į stalą. 

— Taigi joyeuse entrėe, - tarė jis paskui. 

Takas su Pile nesuprato, ką jis sako. 

- Jos Karališkoji Aukštenybė. Geismo įlanka. Glissando į da- 
mos gelmes. 

Fedė stabčiojo po kiekvieno sakinio, kvailokai viepėsi, sun- 
kiai šnopavo pro nosį, mąstė. 

— Sapnavau apie tai, mąsčiau apie tai. Pasidariau maniakas. 
Mėginau ką nors kita, auginau gėles, mokiausi vairuoti. - Šyps- 
nys. - Niekas nepadėjo. Mano mintys vėžio žingsniu grįžo at- 
galios prie gardžiųjų šlaunų. - Pauzė. - Pradėjau sapnuoti koš- 
marus, mat kas valgo popiežių, nuo jo ir numiršta. Ar ne? Pats 
pasiprašiau tablečių. 

— Ar tu čia iš manęs šaipaisi, ar rimtai kalbi? - paklausė Ta- 
kas. - Ar esama tokių tablečių? 

Kodėl jis turėtų šaipytis iš brolio, paklausė Fedė. Juk jeigu jis 
su Melcelio metronomo reguliarumu mąstąs vis apie tą patį, jei- 
gu, vos pamatęs moterį, mintyse išsyk guldąs ją tarp klojimo ir 
žaiginio, „par pistolet, pačiu lazdos smaigaliu, kaip sako biliardo 
žaidėjai“, tai tas juk tikra liga, o nuo jos juk turį būti tablečių? 
Tiek medicinos mokslas juk esąs pažengęs? Fedė smagiai Žval- 

gėsi aplink, lyg kalbėdamas apie kokį menkniekį, pavyzdžiui, at- 
plyšusį nagą ar prakaituojančias kojas. Jis trinktelėjo per stalą. 

— Ordnung muf sein, - šūktelėjo. 

Dėl to kiti du jam pritarė, bet ar būtinai senasis jeneveris tu- 
rėjęs išsilaistyti iš Pilės taurelės? 

— Dar po vieną? - paklausė Fedė, pamatęs, kad dvi taurelės 
tuščios. 

Takui krito į akį, kad šį vakarą Fedės nuotaika vis kaitalio- 
jasi. Buvo nesmagu matyti, kaip jis viduje visas kunkuliuoja, čia 
pašoka, čia vėl sėdasi, kartais tik ant kėdės kraščiuko. Kokias 
dešimt sekundžių Fedė skambino fortepijonu - kelis akordus, 
kažkokią melodiją; ši skambėjo kaip kažin kokio romantinio 
rusų fortepijoninio koncerto pradžia. Fedė išlėkė lauk. 

Pilė stumtelėjo savo taurelę Takui; tegu šis išgeriąs. Jiedu 
girdėjo bildesį miegamajame, lyg Fedei iš rankų būtų iškritęs 
spintos stalčiukas ar jis būtų naktinės spintelės stalčiuko turinį 
išvertęs ant žemės; krintančių daiktų bildesį, paskui grįžtančio 
Fedės žingsnius. 

Ant stalo rūkstančios lempos šviesa pleveno Fedei ant vei- 
do. Jis žengė šokio žingsneliu, rankas laikydamas už nugaros, 
lyg ketindamas tuojau ištraukti didžiai netikėtą daiktą. Vėliau 
Takas suprato, kad brolį kamavo klausimas, ar tai, ką jis nori 
parodyti, yra derama Pilės akims. Verčiau ji, pagauta smalsumo, 
nebūtų griebusi to popierėlio, kurį Fedė, nešvankiai riktelėjęs 
traukė iš už nugaros. 

Takas tą popierėlį atpažino net iš išvirkščiosios pusės. Lyg 
tik vakarykščiai būtų jį nugvelbęs iš parduotuvės „Perku ir 
parduodu“. 

— Du numeriukai vienoje nuotraukoje, - paskelbė Fedė. 

Tos užuominos jam nebūtų reikėję sakyti. Nuotraukoje vis 
dar gulėjo dvi mergaitės (o Tako akyse ten galėjo būti tik Hana 
su Pike), apžiūrinėjančios save veidrodyje. Takas pamatė, kad 
veidrodyje dar galima įžiūrėti ir pagalvę, kad mergaičių sukne- 

lės vis dėlto nebuvo nuslydusios iki pat pečių, kad nebuvo apklo- 
to. Pilė paklausė, ar jai irgi galima pasižiūrėti. 

— Iš kur gavai tą nuotrauką? 

Takas neįstengė sutramdyti balse prasiveržusio įniršio. 

Fedė patraukė nuotrauką, Takui nespėjus jos pastverti. Atki- 
šęs ją Pilei, jis uždainavo: 

— Giovinezza, giovinezza, Primavera di belezza. 

Ir iš kur brolis nusiklausė šią Italijos fašistų dainą, toptelėjo 
Takui. 

— Ta nuotrauka mano, - sušuko Takas, pats save regėdamas 
sėdintį prie virtuvės stalo papūstomis lūpomis dėl to, kad nuo- 
trauka buvo iš jo atimta. - Tu pavogei ją iš manęs. 

Nuotrauka atsidūrė keliauninko brolio rankai nepasiekiamo- 
je vietoje. 

— Po perkūnais, gal jau gana. Atvykstu čia. Negaliu net įženg- 
ti į namus, kuriuose gyveno mano tėvai. Turiu į juos laužtis. Jie 
mane įskundžia policijai. Mano brolis atsisakė namų. Ėmė ir at- 
sisakė. Mano brolis! Mano brolis, kuris klausosi svetimų pokal- 
bių. Kuris atžygiuoja nešinas iš manęs nugvelbta nuotrauka. 

- Otec inžener, a matj vrač, - tarė Fedė. 

— Ką sakai? 

— Rusiškai. Mano tėvas inžinierius, o mama gydytoja. 

— Tai tu moki rusiškai? 

— Nuo pirmos iki aštuntos pamokos. 

- Ir tai, ką Čia sakai, yra rusiškai? 

— Nuo pirmos iki aštuntos pamokos. 

— Ir manai, kad Stalinas tave suprastų? 

Fedė linktelėjo. 

- Aš netikiu. Man čia žydukų kalba. 

— Užčiaupk žabtus! - ūmai suriko Fedė. - Žydai! Ką tu apie 
juos žinai? Ką Žinai apie žydus? Kur buvai per karą? Nėrei į krū- 
mus. Viską apleidai. Iškeliavai. Pasiėmei pinigus ir vaidinai po- 
nulį. Ką veikei per karą, brolau? 

- Fotografavau. 

- Fotografavai? Tik tiek? O ką fotografavai? 

— Dirbau pas Blumentfeldą, jis buvo žydas. 

- Aha! Per karą? Per karą dirbai pas Blumenfeldą? Per karą 
dirbai pas žydą? 

— Gal ir prieš karą. 

— Aišku, kad gal. Jau nebeprisimeni? Gerokas skirtumas, 
brolau, per karą ar prieš karą. Kur tasai Blumenfeldas buvo 
per karą? 

— Nežinau. 

— O aš žinau. Koncentracijos stovykloje. Kaip ir visi žydai. 
Išvežtas. Ir niekad nebegrįžęs. 

Tolesni įvykiai klostėsi lyg komiksų istorijoje. Takas atsisėdo. 
Fedė, stovėdamas prie pat jo, buvo besakąs broliui, kad verčiau 
tegu nesiskeryčiojąs. Neketino broliui iš tikrųjų trenkti, veikiau 
norėjo bičiuliškai kepštelti, brūkštelėjo jam per galvą, sulaikė 
ranką ir numušė peruką ant stalo. Takas liko sėdėti sustingęs, 
tik vangiai kilstelėjo ranką ir išskėtė pirštus; tai buvo pasidavi- 
mo ženklas, tačiau lempos šviesa taip juokingai atsispindėjo jo 
blizgančioje plikėje, kad Pilė pratrūko kvatotis. Tą vakarą Takas 
su Pile pirmą kartą nuo savo atvykimo pamatė, kad Fedė geba 
ne tik slėpti savo tamsias akis po vešliais antakiais, bet ir taip 
plačiai jas išplėsti, kad jos darosi didžiulės ir įstabiai švelnios. 


Jiems išgėrus dar po dvi taureles jeneverio, Fedė ant grotelių 
viršum židinio ėmėsi kepti kiaulės taukais įtrintą mėsą. Kartais 
jis plikomis rankomis sugaunąs kokį gyvį, paaiškino, ir tada 
kurį laiką turįs užtektinai valgio. Fedė pranešė, kad būsią gar- 
džiau už „durpes“. Padėjęs mėsą ant stalo, jis iš virtuvės spintelės 
ištraukė popieriaus maišelį. 

- Vaišinkitės gardžiai kvepiančiais valgiais, - paragino jis. 

Pamatęs, kad Pilė vargsta su kietu kaip akmuo gumulu, į 
kurį maišelyje nuo drėgmės buvo suaušusi druska, pagelbėjo jai, 
trenkęs per maišelį kumščiu. Maišelis praplyšo, ir dalis druskos 
išbiro ant stalo. 

— O tau reikės ją sutrinti į smulkučius miltus. 

3 
Pilė 


— Hana su Pike miegojo čia, viršuje. 

Takas paklausė, ar jo brolis nebus išsikraustęs iš proto. 

- Ką turi galvoje? Čia, viršuje? Prieš pradingdamos. 

- Klausyk, atsipeikėk. Jiedvi čia nemiegojo. Tu, visai vienas, 
miegojai. Bet mes, Albrondos, tėvas, mama, Hana, Pikė, tu, aš, 
mes visi drauge - tas buvo ne čia, tas buvo antai ten. Tuose 
dideliuose namuose, kurių tu atsižadėjai. Išmainei į šį laužą. 
Ten! Ten! ' 

Pilė sugriebė Taką už rankos. Šis, mosuodamas rankomis, 
mėgino įteigti broliui jųdviejų bendrą jaunystę. Pilė prisiminė 
savo pačios Bardenas Reales. Paskui - Algortą, pernelyg trumpą 
vaikystę. 

— Pamaži jiems būtų laikas išskristi, - tarė Fedė, šią temą aiš- 
kiai laikydamas neaptarinėtina. 

Žvelgdamas pro keturkampį langelį, jis mostu parodė į švie- 
są, dabar, saulei nusileidus, ji pasidarė nebe spalvota, o tik juoda 
ir balta. 

- Jie skraido sinusais, o kalba hercais. Norit pamatyti? 

Fedė leido savo svečiams žvilgtelti į slaptąjį pasaulį, tik tegu 
jie, girdi, negąsdiną apsiaustėtų šio pasaulio gyventojų. Pilė pati 
sau kartojo du sunkius žodžius (vėliau reikės paklausti Tako), 
o Fedė juokingai išverstomis akimis mostu parodė jai laikytis 
tykiau. Jis atidarė tvarto duris. 

Mietai buvo papuvę, šieno likučiai dvokė, o ant vieno mie- 
to buvo pamautas aulinis batas. Takas ėmė svarstyti, ar čia bus 
kur nusivalyti batus. Mostu davęs jam ženklą tylėti ir lyg išvy- 
dęs Šventąją Dvasią, Fedė parodė į baltą fabrikėlio pastato sieną. 
Ties aukštu langu, kurio stiklas buvo išdaužtas, kažkas judėjo. 
Gyvis. Jeigu ten ne Šventoji Dvasia, tada turi būti gyvis: gelsvai 
rudas, plaukuotas, šiek tiek išsileidęs teniso kamuoliukas, pa- 

kibęs ant juodos pašluostės, išskleidžiamos ir suskleidžiamos, 
naudojantis į skėčio panašia pagaliukų konstrukcija. Akimirką 
regėjosi, kad tasai žaislas nukris ant žemės, bet paskui parašiu- 
tininkas išskleidė savo parašiutą ir oriai lyg pelėda nusklendė 
jiems viršum galvų, o gelsva jo papilvė po juodais sparnais atro- 
dė lyg bandelė. 

Atlikdamas lygiai tokius pat pašėlusiai juokingus šuolius, pa- 
sirodė antrasis šikšnosparnis. Paskui trečias. Netvarkingas pa- 
rašiutuotų gyvių srautas, į kurį Pilė žvelgė, gaudydama kvapą iš 
entuziazmo. Fedė linksėjo sulig kiekvienu išskrendančiu šikš- 
nosparniu. Atrodė, lyg jis tikrintųsi, ar čia yra visi. Be to, regė- 
josi, tarsi jis žinotų jų visų vardus: tikras mokytojas, besirūpinąs 
savo vaikais, žinąs jų vardus ir namų aplinką, jų pomėgius, jų 
charakterius bei menkas išdaigas ir išeinančius iš klasės visus 
juos geidžiąs apkabinti. Umai Fedė apsigręžė ir visai nebeteko 
domesio. Pilė nustatė, kad Fedė taip padarė kaip tik tą akimirką, 
kai paskutinis šikšnosparnis išskrido iš pastato. Negi jis Žinąs, 
kuris šikšnosparnis esąs virtinės gale ir nejau galįs jį atpažinti? 

— Galiu, - atsakė Fedė. - Jie laikosi griežtos tvarkos. Jaučia 
nuolatinį spaudimą; patys save įkrauna. Ar žinai, kas yra pjezo- 
elektrinis principas? Čia ne visai tas, bet man kažkaip panašu. 

Pilė įsidėmėjo ir šį Žodį. Jai nė nespėjus paprašyti paaiškinti, 
Fedė jau buvo pradingęs. 

Ūkio kieme pasidarė tylu. Dabar, šikšnosparniams išskridus, 
trys kur paklius suręsti ir niekaip bendro derinio nesudarą pa- 
statėliai atrodė dar beprasmiškesni. Tvirčiau suėmusi Tako ran- 
ką, Pilė papurtė jį už peties. Šis gamtos stebuklas jai buvo labai 
jaudulingas potyris. 

Fedė grįžo su degančia žibaline lempa ir pakabino ją ant mie- 
to greta mėšlo krūvos. Vienas sparnuotųjų gyvių apsuko lan- 
ką viršum žibinto. Pilė tarėsi išgirdusi tykų riksmą, lyg ir kokį 
švilptelėjimą metalo švilpyne, bet nusprendė, kad, matyt, bus 
apsirikusi. Juk tokie naktiniai gyviai beveik visai akli ir negali 
skleisti garsų? Ji menkai apie tai nutuokė. 

Fedė pasimojo Pilę. Jiedu įėjo į fabrikėlį. Viduje buvo tamsu 
lyg po žemėmis. Fedė švietė žibintu. Siauri laiptukai vedė aukš- 
tyn į netvirtai suręstą pastogę. Viršuje Fedė, pralindęs po sija, 
mostu paragino ją eiti iš paskos. 

— Vaikų kambarys, - paaiškino Fedė. 

Pilė suprato, kad jis kalba apie jaunus šikšnosparnius. Į akis 
krito jų spalva. Ryškiai rausvi nuogi kūneliai lyg akmenėliai, 
aptempti smarkiai susiraukšlėjusios rausvos odos lopinėliais. 
Nuo kiekvieno rausvo kamuoliuko stirksojo juodi kaip derva 
kyšuliukai. Visi smarkiai susiglaudę - nuogi, rausvi, tvinksintys 
pirštų galiukai tarp juodų susilanksčiusių transparantų. Atro- 
dė, kad jie kabinasi į kits kitą, o visas gumulas kabojo įsitvėręs į 
medį. Fedė prisikišo veidu visai prie pat jų. Kilstelėjo žibintą. Pi- 
lei pasirodė, kad jis skaičiuoja mažylius. Galėjo būti ir taip, kad 
jis pūtė kvapą ant nuogų gyvių, mėgindamas juos sušildyti. 


Neįprasti garsai neleido jai miegoti naktimis. Lašas, kapsįs į 
baltą nešvaraus vandens dubenį; atodūsis dulkių pernelyg sle- 
giamo voratinklio, kuris atitrūkęs kone sklęste sklendė ant grin- 
dų. Takui gulint greta tam tikromis padėtimis, Pilė nebegirdėjo 
jo alsavimo; pagauta panikos ji du tris kartus per naktį kėlėsi 
tikrinti, ar jis tebėra gyvas. Girdėjo tipenančius gyvius (peles, 
kurmius, kiaunes?), o kartais kuris nors jų ką nors parversda- 
vo (taukų skardinę, darbinę pirštinę, žūklės reikmenis, karto- 
no dėžę, vokišką šalmą), ir tas daiktas, iš pradžių čiūžtelėjęs, su 
trenksmu baigdavo savo kelionę. 

Paryčiais, po šaižaus Žvirblių ir strazdų koncerto, skambėjo 
kiti garsai, kuriuos Pilė pusiausnūda mėgino interpretuoti. Fedė 
rytais kėlėsi iš lovos su bilsmu. Tarytum vos sučirškus vidiniam 
žadintuvui jis būtų išsyk sėdęsis ir kiekvienąkart galva trenkęsis 
į lovūgalį. Arba jis tą vidinio žadintuvo akimirką taip smarkiai 
vertėsi lovoje, kad nuo kablio žemėn krito paveikslas. Šlep, šlep 
- Fedė ėjo į virtuvę. Girgždesys: raktą gali pasukti tik tada, kai 
duris trukteldamas prispaudi prie staktos. Tokie garsai, tarytum 

Fedė laidytų akmenukus į kanalą, patenkintas pūkštimas; besi- 
tvenkiančių mažų audrų garsai. 

Saulei pakilus ir Takui pabudus, jiedu gulėjo greta kits kito ir 
žvelgė į sudraskytą voratinklį. Pilė girdėjo švelnius meldų sto- 
go balsus, žinias, kurias vėjas nešė per pavojingą, kone visai su- 
trūnijusią palėpę. Retsykiais viską užgoždavo žuvėdrų mafijos 
klyksmai arba varnų pulkai, laidantys kimius gerklinius pasi- 
piktinimo riksmus, kol galiausiai jos visos lyg įkvėpimo pagauti 
fariziejai nuskrisdavo bažnyčios linkui. 

Kartais Pilė girdėjo duslų tuksėjimą. Tarytum kažkas būtų 
slapta darbavęsis kokiame užkaboryje, rūsyje po skliautuoto- 
mis lubomis. Gal ten nekviesti svečiai rausė koridorius, dėliojo 
padegamąją virvelę ir dinamitą, krovė malkas? O gal tvinksėjo 
kažkokia neregima mechaninė širdis, palaikanti visą gyvavimą, 
viską verčianti tarškėti ir suktis, lenkianti tai, kam nevalia lūž- 
ti, varanti tai, kam nevalia strigti. Pilė prisiminė Bilbao ir Taką 
greta savęs, šis, kaip regėjosi, buvo kitas žmogus, turįs savą rūsį, 
kuriame radosi garsai, jai nei pagaunami, nei išgirstami. Juk ir 
Fedė gebėjo leisti savitus garsus, nes jo ausys, kaip jis pats kartą 
pasakojo, veikė kaip stiprintuvai, galintys padidinti šikšnospar- 
nių leidžiamų garsų „amplitudę“. Maždaug taip. Pilė jo nesupra- 
to. Bemiegėmis valandomis ji žvelgė laukan, parimusi ant sijos 
po įkypu palėpės langeliu. Jautė ramų, galingą alsavimą, į kurį 
buvo susitvenkusi visa šių kraštų gyvastis - išskyrus vabzdžius, 
mat jie drauge su visa kuo nealsavo. Vabzdžiai nemiegojo. Vabz- 
džiai ropinėjo, raitėsi, zvimbė aplink ir visi drauge leido kon- 
trapunktišką garsą, kuris buvo aukštesnė pagrindinio alsavi- 
mo garso variacija ir iš kurio retsykiais prasimušdavo paskiras 
zvimbiamasis instrumentas - trikdąs dermę, solinis, geliantis ir 
keliantis gluminamą niežulį. 

Nebelikus nė tų garsų, ji girdėjo žvaigždžių laivų švilpesį, 
skaidrų tilindžiavimą, kurį kėlė besiversdamas Paukščių Takas, 
be galo tolimą kometos liepsnų šnypštesį. 

— Kas čia buvo? - sukuždėjo Pilė. 

— Stiklas. Gal jis daužo senus šiltnamio langus. 

Pilė išrietė nugarą ir išlygino paklodės klostes. Takas atsargiai 
ją palietė. Pilė pajuto prieraišią vilko leteną glostinėjant jai klubą 
ir jo neatstūmė. Takas pasigręžęs atsisuko veidu į ją ir palaižė jai 
lūpas. Ji atsidususi uždėjo ranką jam ant peties. Tako ranka nu- 
slydo jos kūnu. Paklodė buvo švari, tad ko jiems kreipti dėmesį į 
šitą fėjų palėpę? Tako ranka, suskaičiavusi Pilės šonkaulius, pa- 
siekė jos krūtis. Jis pabučiavo Pilę į akis. Takas mokėjo - tai buvo 
senas Žaidimas - taip pūstelti į jos lanksčių plaukų karčiukus, 
kad jie visi pasikeldavo, o paskui - pasak Tako pažodžiui vienas 
po kito, tai buvo jų lankstumo įrodymas - visi vėl nusileisdavo 
ant kaktos. Lygiai ton pačion vieton, kas, kaip visados kartojo 
Takas, buvo aristokratiškumo ženklas. 

- Bėglys banditas, - sukuždėjo Pilė. 

— Bendrininkė, - irgi pakuždomis atsakė Takas. - Nyderlan- 
dų policija tatai draudžia. 

— Ką? 

- Mylėtis nesudarius padorios santuokos. 

— Galiu tave įduoti, - grasinamai pasakė Pilė. O po valan- 
džiukės: - Kaip nužudei Pozą? 

- Pirogalolu. 

— Kas tai? 

- Labai nuodingi ryškalai. 

- Ateisiu tavęs aplankyti kalėjime. Vilkėdama našlės gedulą. 
Su gražiausiais iš tavęs gautais apatiniais. 

— Visai ne. Tu irgi būsi uždaryta. 

Pilė buvo ketinanti kažką pasakyti apie P0zą. Bet pamiršo, o 
Tako liežuvis nuslydo jai nosies ketera nuo antakių iki pat galiu- 
ko, paskui dar toliau iki lūpų. Jis nubloškė nuo savęs antklodę. 
Gijos, nukarusios nuo stoglangio, tingiai susiūbavo. Antklodė 
nuslydo palei kažkokią dėžutę, drauge nusitempdama dulkinų 
gijų sruogelę. Takas suėmė Pilę, kuri kaip tik palaimingai atsi- 
tiesė aukštielninka, ir kone skausmingu trūktelėjimu užsivertė 

ją ant savęs. Šiek tiek kilstelėjęs ją per klubus, jis prisitraukė jos 
kelius sau prie krūtinės, tad Pilė dabar pusiauklūpa gulėjo ant jo, 
ir jam buvo patogu rankomis užplėšti jai naktinius ir švelnutė- 
liai liesti jos intymiąsias vietas. Takas paėmė ją taip, lyg norėtų 
patirti, koks jos skonis ir kvapas iš vidaus, o pirmiausia - kokius 
suvenyrus puoselėja jos dvasia. Pilė kone užduso, nes jis ryte 
rijo ją. Ji mąstė apie Šiaurės Ispaniją, kur ąžuolai žaliavo dar im- 
peratoriaus Augusto laikais; mąstė apie tamsaus aukso spalvos 
skarabėjus; prisiminė, kaip nuoga ir aukštyn kojomis ėjo prie 
veidrodžio Bilbao. O tada pratrūko ašaromis. 

Jai apsiraminus, palėpės daiktai vėl pasidarė regimi. Spalvos 
sugrįžo. Jos žvilgsnis nuslydo Tako viršugalviu, užmerktomis jo 
akimis. Jos žvilgsnis smelkėsi per dulkių sąnašas ir voratinklių 
užuolaidas. Kiek laiko trunka, kol žmogus sušąla? 

Pilė pajuto, kad jos kūnas šiurpsta. Bet koks mėginimas su- 
judėti buvo blokuojamas iš vidaus, tad ji kelias sekundes žvelgė 
į apskritą daiktą kampe, kur, vis labiau įsitikindama, atpaži- 
no Fedės galvą. Blakstienos buvo plačiai pravertos, baimingos 
akys dėbsojo į ją, drėgni plaukai lyg piktžolių kupstas stovėjo 
pasišiaušę, juose buvo įsivėlusios kelios dulkių sruogos. Tą pačią 
akimirką, kaip Pilė pati sau suformulavo, kad žvelgia į kampan 
nusviestą palaidą, nukirstą galvą, toji galva pražiojo burną. 

- Jie įmetė pro langą akmenį. 

Sušalusi ir drebėdama Pilė susmuko greta Tako. Dabar jis 
pašokęs pasuko kampan galvą. Išgirdęs balsą, Takas teisingiau 
išsiaiškino, kas čia dedasi. Žemiau jų buvo tvartas, o šios palėpės 
grindys buvo ištrūnijusios. Fedė pats atkreipė į tai dėmesį. Takas 
pamatė Fedę, pasistojusį ant grebėstų ir įkišusį galvą pro plyšį 
tarp medžio sijų. Pilė, ūmai apsigręžusi, užsiklojo paklode. 

- Jie įmetė pro langą akmenį. 


Fedės miegamajame Takas neką daugiau teįstengė padaryti, 
tik paklausė, kas tokius pokštus krečią. 

- Šprotapilviai, - tvirtai atsakė Fedė. 

— Vaikėzai iš Rulofarendsveno, - Takas paaiškino Pilei. 

Prieš kelias minutes Fedė, įkišęs galvą pro ištrūnijusias palė- 
pės grindis, nežinia, kiek laiko stebėjo meilės sceną. Pilė matė, 
kad Takas pyksta, bet tvardosi, nes Fedė tą akimirką didžiulėmis 
basomis kojomis toks bejėgis stovėjo tarp stiklo šukių. 

Po valandos vidun buvo įsviestas antras akmuo. Vėl šukės, 
vėl bruzdesys; didesnė bėda buvo žibalinė lempa, nors buvo 
jau spindulinga diena, ji vis dar degė. Už nugarų Fedei ir Pilei, 
pargriuvo ir žibalas išsiliejo ant grindų. Tą akimirką, kai lieps- 
na, tykiai ir grėsmingai šnypšdama, įsiplieskė, Pilė atsigręžusi 
kumštelėjo Fedę. Šis puolė žaibiškai, nuplėšęs nuo lovos atklodę 
užgriuvo gaisro židinį, rankomis įniko gesinti besiveržiančias 
liepsnas ir, Pilei nespėjus nė rankos ištiesti, jau buvo nuslopinęs 
ugnį. Antklodė pasidarė nebetinkama dėl pradegusių vietų ir 
gausybės į ją susigėrusio žibalo. 

Jie valgė apie dvyliktą. Fedė padėjo ant stalo molinį puodą ir 
ėmė semti iš viralo pupeles. Girdi, galima jas ir pašildyti, pasiūlė 
jis, bet jam skanesnės tokios. Be to, dar padėjo ant stalo biskvi- 
tų ir Pilei nežinomą pieno gėrimą. Pasukos. Takas atpažįstamai 
linktelėjo. Pilei buvo baisu pagedusio pieno, o pupelės jai pasiro- 
dė smarkiai persūdytos, tad ji stumtelėjo lėkštę tolyn nuo savęs. 
Stumtelėjo taip negrabiai, kad pilnas puodelis pasukų apvirto, 
ir tirštas skystis nutekėjo per stalą; Takas skubiai šoko atbulas, 
baimindamasis, kad jo kostiumas neapsilietų, o Fedė ramiausiai 
sėdėjo sau, nors balti lašai tiško jam ant kelnių. 

- Aiškiai likai tikras olandų kaimietis, - tarė Takas. 

— O tu? 

- Aš lankiausi didmiesčiuose, aukščiausios klasės restora- 
nuose, žinau kas ir kur... 

- Paikas tas vyras, kuris savim girias, - tarė Fedė, padaryda- 
mas pauzę ir įkvėpdamas oro po žodžio „paikas“. 

Lauke, aukštai danguje, skambėjo neįveikiami, nors tiksliai 
nenusakomi beprasidedančios šiltos vasaros popietės garsai: 

balzamino vaisių spragsėjimas, kažkokio žinduolio trepsėjimas, 
vėjo giesmė tolėliau stovinčio malūno sparnuose, pasipūtėliškas 
griciuko riksmas, niekados neregėto nelaimėlio gyvio pūkštelė- 
jimas į vandenį. 

Fedė pareiškė einąs pamiegoti. 

Mėgindamas paaiškinti Fedės dienos tėkmę, Takas pradėjo 
ilgą pasakojimą apie ankstesnį čionykščių vietų kaimiečių gyve- 
nimą, kurį nutraukė, taip ir nebaigęs, tačiau paskui pridūrė, girdi, 
visai normalu, kad kaimiečiai, nuo penktos valandos ryto triūsią, 
melžią karves, mėžią mėšlą, šienaują, viską dirbą rankomis, viską 
vežioją arkliu, taigi kad tie kaimiečiai po pietų einą pailsėti ir kad 
visiems esą savaime suprantama, jog gultis dera ne ant paklotos 
lovos, bet nusirengiant, net jeigu tik porai valandų. 

Iš išvietės daržinėje Fedė, grįžęs iš kiemo pusės, pro Taką su 
Pile nuėjo per svetainę į savo miegamąjį. Kelnės, sunkaus med- 
vilnės audinio, ledo dažais raudonai dažytas apdaras, atsagsty- 
tos karojo jam ant juosmens, vien ranka prilaikomos, kad nenu- 
smuktų. 

Kokias penkias minutes tvėrė tyla. Nei griciuko, nei malūno 
sparnų, nei tolimo pliumptelėjimo. 

Tada pasigirdo šūvis, aukštas, beaidis, manieringas orinio 
šautuvo pokštelėjimas. 

Fedė nustebęs, susidomėjęs ir visai abejingas skausmui stovė- 
jo prie išdaužto lango. Jo koja bėgo kraujo srovelė. Jis iš tikrųjų 
buvo nusirengęs. Viena lango pusė siūbavo pirmyn atgal. Su- 
spaudęs pirštais, Fedė laikė peilio didumo kruviną stiklo šukę. 
Vos išvydęs, kad brolis kraujuoja, Takas pasodino jį ant lovos 
krašto ir skubiai rankomis apčiupinėjo jam pilvą, krūtinę, nuga- 
rą, pečius, sprandą, veidą, galvą, ypač plaukų pridengtas vietas. 
Po tokio atsitiktinio apsikabinimo jis pareiškė esąs tikras, kad 
sužeista tik Fedės šlaunis. Takas stovėjo palinkęs viršum Fedės, 
užstodamas jį ir nuo išorinio pasaulio, ir nuo Pilės, įžengusios 
į pridvokusį miegamąjį išsyk jam įkandin. Šitaip apsikabinti, 

pamanė sau Pilė, jis pamiršo atvykęs. Tai buvo slaptas apsika- 
binimas - ir dar būtinai tą valandą, kai Fedė buvo nuogas. Kai 
jo lyties organas lyg kaimietiškas vaisių dubuo gulėjo jam ant 
šlaunų. Kadangi daugiau niekur tarp kojų nebuvo vietos, šiek 
tiek stirksodamas aukštyn ant kiaušinėlių kapšelio gumulo pui- 
kavosi tabletėmis apramdytas, tačiau be medikamentų net itin 
aktyvus brolio skeptras. Takas bijojo kraujo, bet neleido Pilei 
tvarstyti žaizdos, nes jai būtų tekę vis stabčioti ir dviem pirštais 
suėmus atsargiai kilnoti tą kaimietišką lyties organą. 

Pilė pati nutraukė visas dvejones, paklaususi Fedės, ar šis 
turįs tvarsliavos, o Fedei tylint pagriebusi paklodę nuo lovos ir 
atplėšusi nuo jos rėžį. 

Takas ėmė timpčioti Pilę už rankos, trukdydamas jai tvarsty- 
ti Fedę. Sušuko, kad Pilė turinti eiti lauk. Umai ji pakilo. Įsirėmė 
rankomis Takui į krūtinę ir išstūmė jį lyg sunkų korį iš kamba- 
rio. Paskui užtrenkė duris. 


Atėjus tos dienos vakarui, Pilė su Taku šiek tiek prislėgti sto- 
vėjo prie daržinės. Fedė miegojo. Pilė vėl prakalbo apie Nyder- 
landų policijos apsilankymą. Ko jie tiksliai klausinėję apie Pozą. 

— Nieko ypatinga. Regis, ar aš pažinojau jį. Ar buvau jo ves- 
tuvėse. 

— Vestuvėse? - garsiai paklausė Pilė. 

Jai pasidarė vėsu. 

- Vestuvėse? Ar aš pasakiau vestuvėse? Žinoma, turėjau gal- 
voje laidotuves. Ar buvau jo laidotuvėse. Bet užteks apie tai. 

Tačiau Pilė apie tai kaip tik nenorėjo nieko girdėti. Jiedu abu 
esą kaltinami. Gal Takas tai pamiršęs? Takas žvelgė daržinės 
pusėn. 

- Ar tu kaip nors susijęs su ta žmogžudyste? 

- Aš? Ne, žinoma, kad ne. Kodėl būčiau turėjęs žudyti Pozą? 
Kodėl būčiau turėjęs ką nors pikta tam Žmogui daryti? Puikiai 
su juo sutariau. 

— Kaip, tiesą sakant, su juo susipažinai? 

- Etnografijos muziejuje. O gal bulvare. Veikiausiai pirmą 
kartą sutikau jį bulvare. 

— Skamba gana miglotai. 

— Gana seniai tas ir buvo, argi ne? Tiksliai jau nė nebepri- 
simenu. Retsykiais padarydavau jam kokią bičiulišką paslaugą. 
O jis man leido netrukdomam žvalgytis po muziejų. Ir po jo 
biblioteką. 

— Gerai jį pažinojai. 

— Taip. O ką? 

— Mėgai jį. 

Takas, gūžtelėjęs pečiais, nieko neatsakė. 

— O kas tau užsiminė, kad mudviejų ieško Guardia Civil? 

Franciskas. Tu jo nepažįsti. 

— Koks Franciskas? 

— Sanzas Gonzalesas. 

— Skamba iškilniai. 

- Iš Navaros. Didikas. 

— Ar buvai su juo susibičiuliavęs? 

— Taip. 

- Arjis buvo fotografas? 

- Kad ne. Tokie žmonės yra niekas. Turiu galvoje, neturi 
amato. Stambus žemvaldys. Kurį laiką daręs kario karjerą. Re- 
gis, tarnavo Navaros brigadoje. 

- Ir dalyvavo, užimant Bilbao, - pridūrė Pilė. 

— Gali būti, - atitarė Takas. 

Franciskas jam taip labai neberūpįs. Niekados jo nebesusitik- 
siąs. Jis nuėjo vidun. Pilė pasakė irgi tuoj pareisianti. 

Įlindusi daržinėn, Pilė apgraibomis pasilypėjo medinėmis 
kopėčiomis. Akys apsiprato su tamsa. Stovėdama priešais vaikų 
kambario siaubukus, ji kuždėjo, kad jai baisu. Kad Takas pama- 
Ži labai jau priartėjęs prie jos tėvų žudikų. Kokia artima buvo 
bičiulystė su kraupiuoju Enrike Poza? Ar jo bičiulis Franciskas 
buvo svarbus penktosios Navaros brigados karininkas? 

— Tėte, tėte, - sukuždėjo Pilė aukštyn rausviems kamuoliu- 
kams, kuriuos matė kirbant tarp skėčiukų lyg sunkiai įžiūrimus 
pirštų galiukus, - kur tavo tvirtosios rankos? 


Sekmadienį Fedė kepė kiaušinienę, ir jie išgėrė po tris taure- 
les jeneverio. Po tris, ne daugiau. Tada sėdo lošti kortomis. Senas 
būdas išgyventi sekmadienį, pasakė Takas. Prsiminimai, regis, 
nuteikė jį melancholiškai, ir jis niūriu balsu tarė Fedei, kad esąs 
jam dėkingas. Drauge jis keikė brolį už tai, kad tas šitaip jam 
parodė, koks jis pasidaręs olandas. 

Pilė sėdėjo virtuvėje prie stalo, o Fedė valandžiukę spoksojo į 
ją, iš pradžių pro priekinės pusės langą, kaskart vis skubiai ati- 
traukdamas galvą; paskui šlubčiodamas apėjo aplink namą taku, 
vedančiu į buvusią pieninę, kad iš tamsos galėtų slapčiomis ją 
stebėti pro dvejas atviras duris. Fedei aiškiai pasirodžius, Pilė, 
stumtelėjusi nuo stalo kėdę, pamojo jam ranka. 

Fedė užgesino cigaretę, pirštais užspaudė ugnį ir nusviedė 
nuorūką prausyklos link. 

— Ar tu viena? - paklausė. 

Pilė perprato Fedę. Jis, aišku, mąstė: graži moteris, kuriai 
gali prišnekėti visokių dalykėlių. Juk ji ne viską supranta: visai 
kaip paukštukas, kuris po pašnekesio nulekia sau ir aukštai ore 
čirendamas nusipurto nuo savęs išgirstus garsus. Pilė pasisakė 
esanti viena. 

— Mano brolį pykina kaimo piktšašiai, tai dabar jis suka ratus 
aplink ūkį. 

Pilė suprato, kad Fedė kažką kalba apie Taką. 

Fedė ištraukė kelis registrus. 

— Nagi, gardžioji gašlioji Pile. 

Pilė draugiškai linktelėjo. 

— Gardžioji gašlioji Pilė. Pasišnekėkim. Juk tai smagu, ar ne? 

Ji nežinanti, ką reiškia žodis „gašlioji . 

- Jis reiškia, kad esi alkana, kad geidi šio to gardaus. Tuoj ką 
nors pataisysiu. Mėgsti kiaušinius? 

Pabučiuok man į subinę, pamanė Pilė pati sau vulgariąja Vir- 
gen Real ispanų kalba, netikiu nė vienu žodžiu. Ji papurtė galvą, 
girdi, nenorinti. 

— Gašlioji? - perklausė ji, norėdama gerai įsidėmėti naująjį 
žodį. 

— Taip, gana gašli. Manau, gašli, - atitarė Fedė. 

Pilė pamėgino užvesti kalbą apie Fedės brolį; gramatiškai pu- 
siau tvarkingi, kreivi šleivi sakiniai neleido jai deramai reikšti 
minčių. Fedė pasakė kažką apie kinų kalbą. 

— Pasėdėk čia. Tuoj grįšiu. Atsinešiu nuotraukų. 

Šlubčiodamas ir taip tausodamas koją, jis nuėjo į savo miega- 
mąjį. Grįžo su pluoštu fotografijų. Paveikslėliai karpytais kraš- 
tais, oficialūs portretai, kuriose visa šeima buvo surikiuota tų 
apylinkių profesionalo fotografo, atsitiktinės gatvės fotografų 
nuotraukos. Tėvai dažnai davėsi fotografuojami, tarytum nu- 
manydami, kad greitai sudegs, ir norėdami viską įamžinti. Pilei 
ši mintis pasirodė puiki, ji pasistūmė artyn kėdę, kad jiedu su- 
glaudę pečius galėtų apžiūrinėti fotografijas. 

— Dar per mažai gašlu? 

Ji papurtė galvą. 

— Paskui. 

— Gerai, gerai. Paskui gašlu, - tarė jis nuolaidžiai. 

Jo veide sušvito linksmumas, kuris Pilei patiko. 

Fedės aiškinimus apie fotografijas ji kartais suprato, kartais — 
ne. Retsykiais Fedė pratrūkdavo žodžių srautu, iš kurio ji pagau- 
davo vos kelias reikšmes. O ir tos - ar buvo teisingos? Ar tikrai 
Fedė sakė, kad Leideno bokštas yra antras pagal aukštį Europo- 
je? Ir kad aukščiausias Europoje yra Vienos vandens bokštas? 

Pilė nesusilaikė nesijuokusi, kai Fedė pademonstravo jai vir- 
šutinį, o paskui ir žemutinį mordentą ir ėmėsi dėstyti, kas yra 
albertiniai bosai. Visai aiškiai ji suprato, kad Fedė labai norįs 

išmėginti su ja ispaniškąjį keturių žirgų žaidimą, tik baiminąsis 
jos vengriškosios pradžios. Tolesnio sąryšio ji nebepagavo. 

— Mat, - sakė Fedė, - Anglijos Ričardai ir Henriai šiame kraš- 
te statydinosi savo pilis. Teilingeno griuvėsiai prie Vorhauto, Pa- 
lensteino pilies pamatai greta Zutermero kaimo, Ter Ledės pilis 
prie Lerdamo, apleisti Varmonto namų rūmai, Didžiojo Pulges- 
to griuvėsiai prie Koudekerko, Vitenburgo pilis prie Oukopo, - 
Fedė rodė rankomis į visas puses. - Vien griuvėsiai, - kurį laiką 
Fedė mėgdžiojo kovų garsus, ginklų žvangesį, kanopų kaukšėji- 
mą, paskui nusijuokė. - Šekspyras. 

Kita Tako nuotrauka. Štai, jam už nugaros stovįs jis pats, Feo- 
doras. Fedė sulapsėjo ausimis. O čia Hana. Jis mylįs Haną, o gal 
dar labiau Pikę, tas buvo sunku suprasti, šiaip ar taip, Haną jis 
mylėjo. 

— Hana pradingo, ar ne? - petraukė jį Pilė. 

Valandžiukę Fedė spoksojo į nuotrauką, neatitraukdamas 
nuo jos akių ir kažką svarstydamas. 

Taip, pradingusi. Devyniolikos metų. O kiek metų Pilei? 

— Dvidešimt ketveri. 

- Dievuliau, - pratarė Fedė. 

Pilė nusijuokė. 

Jis kažką pasakė apie „šiaurinius liūnus“, ir Pilė suprato, kad 
kalba apie dingusias seseris. Dabar jai geriau sekėsi viską suprasti. 

Galbūt jos vis dėlto nusiviliojusios paskui save berniukus, pa- 
žadėdamos nusimauti apatines kelnaites ir eiti pirma berniukų, 
ir taip užsikelti sijonus, kad berniukams atsivertų stulbinamas 
dvispalvis reginys (ar kažkaip panašiai, pamanė sau Pilė) lyg 
gyvsidabrio rutuliukai prieš akis šokančių užpakaliukų, bet gaš- 
lioji Pilė (tuos žodžius Fedė tarė lyg kokio nykštuko vardą, „Ga- 
pilė“, ir Pilė ramiai žvelgė į jį), be abejo, visa tai žinanti, mat jis 
manąs, kad ji lygiai taip pat viliojusi jaunuosius Ispanijos stepių 
ar Baskijos mangrovių donkichotus. Nuraudę berniukai, išsi- 
gandę Hanos ir Pikės guvumo, grįžę namo, daugiau nebesivaikę 
mėnulio pavidalo pažadų, o namie (nesuprantamas žodis) savo 

kambarėliuose sapnavę tas pradingusias pažadingąsias subiny- 
tes ir nedrįsę apie tai nė burnos praverti. 

Fedė įniko šnekėti greičiau. Pilė suprato, kad jis tebekalba 
apie berniukus. Kad Hana su Pike buvusios vis įžūlesnės, kad 
jos, eidamos pirma berniukų, buvo ne tik užsiplėšusios sijonus 
ir taip viliojo juos toliau į liūną, bet kad pakeltais sijonais jos dar 
ir gręžiojosi, kad berniukai galėję išvysti liūno orchidėją ir net, 
Hanos su Pike gundomi, atsargiai vaikiškais pirštais tą Žiedą pa- 
liesti. Kažkur šiame šventame polderių krašte kiūtą du bernio- 
kai, priversti saugoti jų žinomą paslaptį; tik Fedė nežinąs, kaip 
juos surasti. 

— Ar tau šie namai gražūs? 

- Taip, gražūs. Kitame name gyvena juodieji paukščiai. 

— Šikšnosparniai. 

— Taip, šikšnosparniai. Jie mėgsta tavo muziką. 

Fedė nušvitęs sugriebė ją už rankos. Jis turįs daugiau Hanos 
ir Pikės nuotraukų. Ir Tako. Ir savo paties. 

- Hitleris ateina į valdžią. Sieg Heil! Prasideda žydų naikini- 
mas. Ir vieniši kaimiečiai, kaimynų laikomi nenormaliais, yra 
žydai. Ausradieren! Mufs sauber, gesund sein. 

Hana, girdi, mielai nusirenginėjusi vasarą, tiesiog pievoje, 
visiems matant. Jis kalbinęs ir kitas, kad nusirengtų, kalbinęs 
Emę ir Irenę, kurių nuotraukų neturįs. Jam nespėjus nė papra- 
šyti, jos pradėjusios spiegti ir mušti jį, ir dar kitus pasišaukusios, 
nors jis juk žinojęs, kad tos pačios merginos dėl kitų mokėjusios 
pasistengti. Gapilė tikrai prieš jį nusirengsianti. Ne dabar, da- 
bar nereikią; kai ji pati panorėsianti. Tegu tik ji šūktelinti, ir jis 
atrasiąs jai laiko. 

Šioje vietoje nutiko tai, kas sustabdė šokčiojantį Fedės žo- 
džių srautą, lyg žodžiai būtų įstrigę vėžių žnyplių kirbinėje. 
Pilė pertraukė jį ir - nors nebuvo aišku, ką ji tiksliai suprato iš 
visos Fedės šnekos, - davė jam suprasti, kad įstengė bendrais 
bruožais sekti, ką jis čia pasakoja. Buvo matyti, kad suprato 
daugiau, nei Fedei būtų patikę. Lėta ir truputį negrabia nyder- 

landų kalba Pilė pasakė Fedei, kad seserys jo akivaizdoje nusi- 
renginėjusios todėl, kad buvusios jo seserys, taigi „šeima“ - taip 
sakydama, ji turinti galvoje, kad seserys buvusios jam artimos. 
Kad ji pati, lygiai kaip Emė su Irene, visai to nenorinti, nes 
esanti Tako draugužė, kad Fedė esąs jai mielas, tačiau nusiren- 
ginėti esą visai kas kita. Verdaderamente. 

Fedė iš pradžių sėdėjo šypsodamas, bet paskui susimąstė ir 
visas nuraudo. 

— Ar tu viską supranti, kas tau sakoma? 

- Ne, - atsakė Pilė, daugiau nieko neaiškindama. 

— Nenorėjau tavęs užgauti, - tarė Fedė. 

- Ir neužgavai, - paguodė jį Pilė. 

Fedės veide atsirado įprastinė mąsli išraiška. Jam nuraudus, 
didžiulė galva pasidarė kažkokia gležna. Pilei toptelėjo mintis 
suimti rankomis tą mėsingą veidą, tas stambias ausis, tą nepa- 
lenkiamą sprandą. 

Tą akimirką Fedė perlaužė ant stalo stovinčią lėkštę. Trupi- 
niai, jam mostaguojant rankomis, jau seniai buvo pabirę žemėn. 
Neaišku, ar lėkštė buvo įskilusi, ar lėkštėje tik šiaip buvo silpna 
vieta. Fedė pamėgino perlenkti lėkštę perpus, o ši ūmai pažiro 
šukėmis. Jis net pats išsigando savo rankomis sukeltos porcelia- 
no audros. 

Fedė neabejotinai geidė pastverti šią katytę savo pornogra- 
finėmis rankomis; tiktai nedrįso. Sugriebė ranka jai už peties. 
Pilė nieko nesakė, ir antroji jo anglių lopeta nuslydo prie toli- 
mesniojo peties. Ranka ne šiaip praslydo pro ją, bet slysdama 
palietė krūtį, akimirką lyg prilipo prie jos, išsilenkė, apsuko ra- 
tuką, dvejodama pradėjo pašnekesį ir išgaubė iš delno ir pirštų 
sriubos dubenėlį, į kurį Pilė būtų galėjusi padėti krūtį, tačiau tą 
akimirką ji žvilgtelėjo žemyn ir vienu metu pamatė ir drebančią 
Fedės ranką, ir kur kas toliau tarpduryje stovintį Taką. 

Ji nežinojo, kiek laiko Takas ten stovi. Bet suprato, kad Ta- 
kas nieko kita negali pamanyti, kaip tik, kad jiedu su Fede gla- 
monėjasi, kad ji leido Fedei liesti savo krūtis. Ar Takas pavy- 

dus vyras? Ramiai nukėlusi vypsančio Fedės ranką, ji padėjo 
nubalusią leteną ant stalo. Paklausė Tako, kur šis buvęs. Ta- 
kas nieko neatsakė. Tik pamosavo kažkokiu sąsiuviniu. Tokiu, 
kokius mokiniai naudoja mokykloje. Žalias aplankas, etiketė 
atsilaupiusiais kampučiais ir rausvai rudas kraštelis. Stumtelė- 
jusi atgal kėdę, Pilė atsistojo. 

— Aš turiu gašli, - pasakė. 

— Ką sakai? - apstulbęs paklausė Takas. 

Fedė nejudėjo ir nuodugniai mąstė, iš kur ūmai radosi prie- 
šais jį ant stalo gulinti ranka. 

— Neteisingai? Gal: esu gašli? Ar taip? Esu gašli. 

— Tai tu ją tokių dalykų mokai? - paklausė Takas. 

Fedė vis dar apžiūrinėjo savo plaštaką. Takas visą tą laiką 
nepaleido sąsiuvinio iš rankos. Lyg norėdamas jį kam nors ati- 
duoti. 

— Aš su tavim kalbu. Tavęs klausiu. Gal gali atsakyti? 

— Esu paukštis, juk matai mano sparnus. Esu pelė: tegyvuoja 
žiurkės! - pasakė Fedė, sulig paskutiniais žodžiais atsistodamas, 
iškeldamas ranką ir mėgindamas pasisveikinti kaip hitlerinin- 
kai. Takas pamanė, kad brolis iš jo šaiposi. 

— Ką turi galvoje? 

- Nieko. Lafontenas. 

— Kas čia per Lafontenas? 

- Lafontenas. Pasakėčios. La chauve-souris. Šikšnosparnis. 
Šikšnosparnis sako: Je suis oiseau ir taip toliau. Taigi, laisvai ver- 
čiant: esu paukštis, juk matai mano sparnus. Esu pelė... 

Fedei nespėjus atsistoti ir antrąsyk hitlerininkiškai pasisvei- 
kinti, Takas riktelėjo, kad jau supratęs. 

— Ar nemoki normaliai kalbėti? Klausiau, ar tu ją tokių kal- 
bų mokai? - pamosavęs sąsiuviniu ore, jis sudvejojo. - Ką judu 
čia veikėte? 

- Ji nedaro nieko bloga. 

- Tai kaip ji, po perkūnais, tavo akivaizdoje gali man sakyti: 
„Aš esu gašli '? 

Pilė riktelėjo Takui liautis. Iš pradžių savo vargana nyderlan- 
dų, paskui - nirtulinga ispanų kalba. Takas riktelėjęs paliepė jai 
užsičiaupti. Pilė nutilo nustebusi ir įsiskaudinusi. 

Broliai prabilo abu drauge. 

Fedė prašneko apie ramybę, kuri esanti reikalinga jo šikšnos- 
parniams ir kurią brolis gerokai trikdąs. Takas kaltinamai pamo- 
savo.broliui sąsiuviniu. Visi tie brolio vartojami idiotiški žodžiai, 
visos tos pusinės žinios, visa ta knyginė kalba; girdi, jis taip ir 
nepasiekęs nieko daugiau, išskyrus vulgarias nešvankybes. Ne- 
švankybes. Štai. (Takas pliaukštelėjo per sąsivinį.) Hana ir Pikė 
purvinose Fedės istorijose. Šiurpulingose jų pačių brolio fantazi- 
jose. Išrengtos ir išstatytos apžiūrinėti apnuogintais kūšiais. At- 
vertęs sąsiuvinį, Takas prispaudė tekstą broliui prie veido. 

Tada šis ėmė kaltinti brolį. O ta fotografija. Neva iškritusi iš 
knygos. Kur jau ne. Tiesiog pirkta arba vogta. O jeigu jau kalbė- 
sim apie nešvankybes, tai gal Takas pamiršęs, kaip jis pats orga- 
nizavęs striptizą — ir, beje, jų tėvų mirties vakarą? 

Pilei niekaip nesisekė nusitverti kokios nors gijos. Per tuos 
vaidus ji pamatė, koks Takas šventai pasipiktinęs. Kaip skai- 
to pamokslus broliui. Apsimetėlis, pamanė ji pati sau. Kur kas 
mielesnis jai buvo Aleksandras Rotveilis, kuris prašė ją rodytis 
pačiomis nešvankiausiomis pozomis, su kuriuo ji tvėrė išvien, 
kuris buvo toks pat kaip ji. 

Abu broliai rėkė, ir Takas nebeteko visko, kas jį darė džentel- 
menu. Po ilgų, aukštu tonu Tako išrėktų kaltinimų Pilė suprato, 
kad šis kaltina brolį ne vien nešvankybių rašinėjimu. Brolis buvo 
ne tik nešvankybių rašinėtojas, bet ir paprastas vujaristas. Štai 
kuo brolis tapęs. Nešvankybių rašinėtoju ir vujaristu. 

Ir dar vienas kaltinimas (aiškiai turint galvoje nuotrauką), 
kad Fedė esąs dar ir vagis. Dar ir vagis. Vujaristas ir vagis. Ne- 
švankybių rašinėtojas, vujaristas ir vagis. 

To Fedė nepaliko be atsako. Pilė geriau suprato Fedę. Toks 
įžūlumas, girdi, jau tiesiog negirdėtas. Ponas išvykęs, visus ir 
viską apleidęs ir dvi dešimtis metų nesirodęs namuose. (Septy- 

niolika, patikslino Takas, Fedei beriant toliau.) Ponas daręs nuo- 
traukėles Paryžiuje. (Tapo garsiu fotografu, atrėžė Takas.) Ponas 
vartęsis kaip inkstas taukuose kažin kur Ispanijoje ar kokiam 
kitam bananų krašte. (Milane, Turine, Bilbao - vėl Takas.) Per 
vienus pusrytėlius ponas nusprendžiąs aplankyti Nyderlandus. 
Taukšt braukšt, štai ir broliukas. 

— Ponas vaikštinėja, vilkėdamas apdarais iš mados namų 
„Dailiausia šiknos siūlė“. Ponas užsisako nakvynę sau ir savo 
draugužei. Prašom, malonėkit. Fū, fū, fū, o gal būtų galima gau- 
ti ir pavalgyti, truputuką prabangiau. Tė, tė, tė. Mes regėję pa- 
saulio, mes valgom dviem įrankiais, atkišę mažąjį pirštelį į šoną. 
Sutaisau tokį triušį, kad tik pirštus čiulpkis. Rūpinuosi broliu ir 
broliene. Trūūū! Kloju patalą. Vūūū! Įtaisau kone viešbutį. Tė, 
tė, tė! Įsirengiu pirmos klasės restoraną! Vūūū! Prašom, ko dar 
pageidausit? O už tai susilaukiu ant sprando policijos, mat pono 
pasai mėšlini, mat pono ispaniškoji praeitis mėšlina. 

Pilė matė, kaip Fedė groja stalu. Visokiais balsais tūtuodamas 
ir dūduodamas, jis laidė tarp žodžių garsus, vis pasirinkdamas 
tam tikrą vietą staltiesėje įsivaizduojamam klaksonui paspausti. 
Ir nė sykio neapsiriko. Piemens dūdelė, kartą pasirinkta į kairę 
nuo stalo vidurio, ten visą laiką ir liko; trimitas laikėsi raudo- 
noje dėmėje tiesiai prieš ją; basethornas ant juodo krašto; tri- 
mitas - ant paties dešiniojo kampo. Fedė buvo įširdęs. Jis grojo 
stalu visai kaip vargonais. Visi trimito signalai, fleitos ir rago 
pūstelėjimai aiškiai buvo skirti parodyti, kaip smarkiai jis nieki- 
na pasipūtėlišką brolio prašmatnumą. 

- Priimu judu savo namuose, svetingai priimu judu savo nuo- 
savuose namuose... 

Ką Fedė tais žodžiais buvo besakąs, taip ir liko neaišku, nes 
dabar vėl ėmė rėkti Takas. Pilė pasijuto kone sukrėsta, kad Ta- 
kas griebėsi ispanų kalbos. Be abejo, todėl, kad Fedė, demons- 
truodamas, kad jam visos tos kalbos nė motais, Takui plūstantis 
ir toliau spaudė stalą, laidydamas trimito garsus. Ir dar todėl, 

kad Takas norėjo aiškiai parodyti Pilei, jog jis drauge su ja puola 
Fedę. Tačiau Pilė visai neketino pulti. Jai atrodė, kad Takas, net 
ispaniškai kalbėdamas, kur kas labiau priklauso ne jai, o Fedei. 

Namai esą Fedės, dėl to Takas nesiginčijąs. (Pyp, pyp - pa- 
sigirdo Fedės klaksonas). Ir kaip tasai idiota sugebėjęs paleisti 
vėjais tėvų sodybą ir vietoj jos tenkintis griuvenomis (tyty-tyty- 
ty-ty-ty; tikra trelė, kone šypsodamasi pamanė pati sau Pilė), nes 
greta jų stovįs parazitų pilnas bokštas, o jis pats, Takas, (tėčėė) 
dabar negalįs nė akies užmesti į namus, kuriuose užaugęs, ir ne- 
galįs parodyti Pilei, kokia buvusi jų juventud. Ir ką jis padaręs? 
(pūpūpū-tū) su tais griuvėsiais? Atstatęs? Ne, jis pasistengęs, kad 
kaimynai jo kęste nekęstų ir daužytų jam langus (vau-vūvūvū- 
vūūū), ir jeigu tik jie nebūsią budrūs, kaimynai dar paleisią šitą 
ruina dūmais. (Papa.) 

Tą akimirką Takas plokščia ranka ištrenkė basethorną Fedei 
iš burnos. Pilė dėl to suspigo. O tada aiškiai suprantama nyder- 
landų kalba: 

- O šlykščiausia, kad savo kaimietiškom letenom grabalioji 
Pilę. Pilę. Ko prie jos lendi! 

Fedei užėmė amą, jis, išleidęs paskutinį klaksono garsą, pa- 
sakė: 

- Šūdas esi, šūdas. 

Visas stambus jo kūnas gaudė kvapą. 

- Arkliašūdis, tikras arkliašūdis. Vienas tų, kur plūduriuoja 
vandenyje ir šūkauja kitiems arkliašūdžiams: „Žiūrėkit, mes, 
arkliašūdžiai, mokam plaukti.“ Esi tikras arkliašūdis. Pasipū- 
tęs arkliašūdis. 

Fedė atsistojo, ir, nors buvo labai stambus, jo balsas pakilo 
aukštyn - aukštyn pakilo ir jo blakstienos, ir šnervės su viršuti- 
ne lūpa, ir dėl to jo mina pasidarė nenuneigiamai juokinga. Net 
ausys pasistojo. Ir jis, išskėtęs pirštus, suglaudęs nykščio ir smi- 
liaus nagus, negrabiai šokinėdamas laibučiu balsu uždainavo: 

— Mes, šūdeliai, plaukiam, mes, šūdeliai, plaukiam. 

Fedė iš jųdviejų, be abejo, buvo stipresnysis, bet Takas kirto 
pirmas. Pilė matė, kad šokti ir apie šūdelius dainuoti pasileidęs 
Fedė neketina muštis. Todėl kumštis, stipriai ir tiksliai trenkęs 
į paširdžius, buvo jam visiškai netikėtas. Lygiai kaip ir antras, 
klasikinis kablys tarsi iš filmo, kurį Takas irgi buvo deramai 
įvaldęs ir kuris rėžėsi Fedei į smakrą. Fedė liovėsi trepsėjęs, šū- 
deliai nuskendo, o daugiau ne kažin kas tenutiko. 

— Nori paplaukioti, plaukiok, - suriko Takas, trinkteldamas 
per čiaupą, iš kurio vanduo pradėjo tekėti į talpyklą. Plytelėmis 
išklota talpykla buvo didelė ir žema, kokių dviejų metrų pločio, 
o jos kraštas - vos per kokius keturiasdešimt centimetrų nuo 
žemės. Apėjęs aplink Fedę, Takas įstengė dar kartą kirsti broliui, 
ir dabar atrodė, kad Fedei jau gana. Jis pamėgino sugriebti Taką, 
prašovė pro šalį, o kadangi vanduo stora čiurkšle tekėjo iš čiau- 
po ir grindys buvo pasidariusios slidžios, Fedė paslydo. Galva 
trenkėsi į mūrinį talpyklos kraštą. Takas akimirksniu pripuolė 
prie jo ir, nesiaiškindamas, ar Fedė nebus labai nesėkmingai į 
kraštą trenkęsis, pavertė sunkų brolio kūną truputį toliau ir įki- 
šo jo galvą į vandenį talpykloje. 

- Dabar plauk. Šūdeliautojas. Plauk. 

Žinodamas, kad Fedė jį vienu judesiu gali nublokšti, jis griebė 
pagaikštį su gumos antgaliu grindims valyti ir, prispaudęs ant- 
galį broliui ant sprando, pagaikštį įrėmė į medinę atbrailą vir- 
šum plytelių. O tada liko šnopuodamas gulėti ant brolio. 

- Šiknius, - murmėjo jis. 

Fedė mėgino stotis; antgalis spaudė jam sprandą, ir galva liko 
po vandeniu. Vanduo tebeplūdo į talpyklą. Takas, nieko neda- 
gaikštį numušė į šalį tik tada, kai brolio kojos pradėjo spurdėti. 
Tuomet ištraukė Fedės galvą iš talpyklos. 
vagina. Liežuvis atrodė ištinęs, o storos lūpos pakaitomis vartėsi 
čia laukan, čia vidun. Alsavimas strigo, lyg vargano automobilio 

motoras, galįs čia pat ir užgesti, ir riaumote suriaumoti. Veidas 
įraudo, nes kraujas suplūdo į galvą, širdžiai mėginant aprūpin- 
ti deguonimi viską iki pat tolėliau stirksančių ausų galiukų, o 
paskui nubalo, nes kraujas plūstelėjo atgal, apimtas panikos kur 
nors gauti naujo deguonies. Fedė pratrūko kosėti. Nuo to ne- 
nutrūkstamo kosulio į šalis tiško milijardai lašelių murzų, van- 
dens, gleivių, snarglių, o jis pats visas kilnojosi skausmingai per- 
kreiptu veidu, vangiai keldamas galvą viršugalvio pusėn. Po to 
protrūkio stojo mirtina tyla, nejauki tyla užmerktomis akimis ir 
sučiaupta burna, o tada Fedė pradėjo ritmingai alsuoti. 

Takas apsigręžęs atsitrenkė į milžinišką policijos pareigūną, 
stovintį jiems už nugarų ir viską stebintį. 


4 
Takas 


Dėl motociklininko kostiumo ir šalmo milžinas regėjosi vos tel- 
pas tuose namuose. Virtuvėje įkyriai pakvipo oda. Galijotas ap- 
sigręžė, norėdamas geriau apžiūrėti Taką, ir gręždamasis vienu 
batu užkliudė kėdės koją, o ši, pasisukusi į stalą kitu kampu, at- 
statė visas kojas lyg persekiojamas partizanas, kuris, šokdamas į 
šalį nuo žvilgančio peilio, sykiu stojasi puolamojon pozicijon. 

- Labą rytą, dieną, - pasisveikino pareigūnas. - Užsismaukęs 
ant šalmo drobinius akinius, jis šioje virtuvėje pasidarė net slo- 
giai, nežemiškai didelis. - Kas yra čia nuolatinis gyventojas? 

Taisydamasis kaklaraištį ir sagstydamasis liemenę, Takas pa- 
mėgino kreiptis į valdžios atstovą ir pareikalauti teisybės. 

— Kaimiečiai šovė į mano brolį oriniu šautuvu. Norėčiau tuč- 
tuojau pateikti skundą. Įtariu, kad... 

Milžinas, kilstelėjęs ranką, nutaisė raminamą miną ir atkišo 
lūpas. 

- Ne viskas iškart. Pirma aš. Kas čia nuolatinis gyventojas? 

- Ne aš, - piktai atsakė Takas. 

— Aha, - policininkas nusimovė pirštines ir atsisagstė striu- 
kę. - Tai jūs tada esate... - jis sudvejojo, mat vardas dar nebuvo 
ištrauktas iš odos aptaisų, taigi dar nebuvo gavęs vietos jo vata 
muštoje galvoje. 

— Klausykit, liaukitės. Kalbam apie mano pašautą brolį. Kur 
žiūri policija? Mus laiko apgulę pavojingi pamišėliai, ir panašu, 
kad tas čia visai įmanomas daiktas. 

Policininkas sustingo po rąstų lubomis. Striukė laisvokai 
karojo jam ant kūno, ranka siekė vidinės kišenės, veide atsira- 
do tykojama išraiška. Ant žmogaus ūgį siekiančios, plytelėmis 
išklotos vandens talpyklos galinės sienos krito septynioliktojo 
šimtmečio olandų tapybos meistrų žvilgesys. + 

- Ką turite galvoje, sakydamas, kad tas čia visai įmanomas 
daiktas? - paklausė jis prislopintu balsu. 

— Juk tai nenormalu? 

— Kas nenormalu? 

— Kad gyventojai šaudo į mano brolį. 

Ranka dvejojo prie dėklo, pirštai meiliai nuslydo pistoletu. 
Pareigūnas pažvelgė į brolį. Pilė su Fede kaip skulptūrinė gru- 
pė: Fedė uždėjęs rankas Pilei ant pečių, tai panašu į glamo- 
nėjimo gestą. Takas pamatė, kad Pilė pyksta - be abejo, dėl jo 
pradėtų muštynių. 

— Man regis, mačiau, kaip jūs mėginote prigirdyti brolį, - 
sarkastiškai tarė policininkas. 

— Ne, ne, man viskas gerai, - sušvokštė Fedė. 

— Nesužeistas? Jokių šautinių žaizdų? 

Fedė papurtė galvą. 

- Tada galite rinktis: eiti laukan arba palaukti ten, už durų. 

Pilė išsitempė Fedę laukan. 

Policininkas uždarė duris ir šyptelėjo. Jis mostelėjo virtuvės 
stalo link. 

— Mudu prisėsim čia. 

Ar Takui buvo pavydu, kad aniedu taip tyliai pasišalino? 

- Jiedu sugrįš, - pasakė pareigūnas, sunkiai klestelėjęs ant 
kėdės greta Tako. 

Virtuvėje kvepėjo supuvusiais augalais, dujomis, išsiveržian- 
čiomis vasarą išvalius kanalą. 

Tyrėjai buvo tie patys kaip ir aną kartą. Jiedu įžengė vidun, 
burbtelėjo, pasisveikindami su motorizuotuoju pareigūnu, ir 
prisėdo greta jų. Vienas išsitraukė dr. Aleksandro Rotveilio pasą 
ir padėjo jį ant stalo. Takas pamanė, kad jie atvyko grąžinti paso. 
Su palengvėjimu ištiesė ranką, tačiau vieno tyrėjo judesys pri- 
vertė jį stabtelti. Buvo išsitraukta užrašų knygelė. 

- Šis pasas išduotas Aleksandro Rotveilio vardu. 

Lūkuriuojama pauzė. Takas linktelėjo. 

— Gimusio 1910 m. sausio 27 d. Speike. 

Takas tylėdamas žvelgė į abu tyrėjus, laukdamas, kas dabar 
bus. Numeris Vienas atsidusęs pavartė pasą ant stalo ir uždėjo 
ant jo ranką išskėstais pirštais. Pabarbeno didžiuoju pirštu. 

— Ar čia jūsų pasas? 

- Taip, - atsakė Takas, girdėdamas, kad jo balsas prikimęs. 

— Jūs esate Aleksandras Rotveilis? 

— Taip. 

— Mūsų žiniomis, jūs esate (po kiekvieno lapelio per drėgną, 
storą liežuvį perbraukiami stori pirštai ėmė vartyti knygelę) Ta- 
kas Albronda, nežinomos profesijos, gimęs 1910 metų sausio 27 
dieną ir to paties mėnesio 29 d. įregistruotas Delfzeilio rotušėje. 
Esate ne šio ūkio gyventojo, tokio Fedės Albrondos, pusbrolis, 
kaip kad pats teigėte, bet tikras vyresnysis brolis, ir jums šia pa- 
varde išduotas pasas Europos kraštams be jokių specialių vizų. 
Taigi Albrondos pavarde. Teisingai? 

Takas niekaip nesureagavo, tik žvelgė priešais save į stalą, 
leisdamasis prislegiamas problemos ir nemąstydamas, kaip ją 
išspręsti. 

- Ar galėtume iš jūsų tą pasą gauti? 

Tą akimirką galinės virtuvės durys atsidarė - vaiduokliškai, 
lyg pačios savaime. Paskui šlubčiodamas pasirodė Fedė. Visa jo 
kakta buvo vienų raukšlių. Lyg jis būtų svarstęs, ar tas trejetas į 
jo virtuvę atėjęs dėl muštynių su broliu. Tada Fedė šypsodama- 
sis pamojavo Takui, kuris vienintelis jį galėjo pamatyti, ir nu- 
sliūkino pro rūsin vedančias duris. Takas buvo įsitikinęs, kad iš 
ten Fedė visko galės klausytis. 

— Malonėkite pasą. Mes negalime laukti amžinybę. 

Pasičiupinėjęs vidinėje liemenės kišenėje, Takas išsitraukė iš 
jos dokumentą. Tyrėjas, stebimas susidomėjusio kolegos, padėjo 
abu pasus greta kits kito ir ėmė juos nuodugniai apžiūrinėti. Jie- 
du žvilgčiojo nuo nuotraukos į Tako veidą, negalėdami patikėti 
merkė po vieną akį ir kreipė į šoną galvas, nutaisydami pašai- 
pias, supratingas minas. 

— Kuris iš tų dviejų pasų yra suklastotas? - kuo neutralesniu 
balsu paklausė tyrėjas. 

— Jie nesuklastoti. Nė vienas jų nėra suklastotas. Vienas pa- 
sas, kaip matote, išduotas Nyderlanduose, antras - Nyderlan- 
dų ambasados Prancūzijoje. Tas pasas buvo reikalingas mano 
darbui. Ir jis, turint galvoje tykantį pavojų, valdžios atstovų 
pritarimu buvo išduotas Aleksandro Rotveilio vardu. Viskas 
užregistruota ambasadoje. 

- Arjūs pats tikite šia pasaka apie ambasadą? 

Takas gūžtelėjo pečiais. Pasakas apie ambasadas sunku pa- 
tikrinti, pamanė jis pats sau. 

— Kas ten buvo per darbas? 

Taigi Takas papasakojo ponams iš policijos visą istoriją, kaip 
mokėsi fotografijos ir tapo daug žadančiu asistentu. Visi vardai 
buvo užsirašomi, visus adresus jam teko diktuoti paraidžiui. 

— Mokiausi pas Hanseną Leidene, Princų kanalo gatvėje. Vė- 
liau buvau Hanseno asistentas... 

- Stop, - suglumęs šūktelėjo vienas tyrėjų. - Turite su mumis 
būti atviras. Patariu. Prašom tiksliai. Hansenas. Kada tas buvo? 

— Po tėvų mirties. Manau, dvidešimt devintaisiais, - atžariai 
atsakė Takas. 

Fedė klausosi, toptelėjo jam. 

— Gaudavau užsakymų. Susipažinau su fotografais, varganais 
bėdžiais, kuriuos kviečiausi pavalgyti arba kuriems skolinau pi- 
nigų Mainais už geras nuorodas ir užsakymus. Norėjau kopti 
aukštyn. Pirkausi tokius žurnalus kaip Arturo Leningo „i-10“, 
susipažinau su garsiais ŽmMonėmis. 

— Kokiais? 

- Tas juk nėra svarbu? 

— Mes nuspręsime. 

Takas pradėjo kirsti atgal. 

- Zvartas. Šuitema. Kiljanas, priešininkai tos „piktoralinės“ 
tradicijos, kurią visados taip vertino Hansenas. Pradėjau daryti 
fotomontažus. 

Policininkas atsigręžęs pamatė, kad galinės durys praviros. 
Jis čia nereikalingas. Uždaręs įkandin savęs duris, išėjo kvėp- 
telti oro. 

- Gavau adresų Amsterdame, o Jonas Fernhoutas patarė man 
padirbėti savanoriu pas garsius fotografus. 

— Pas kuriuos? 

Takui darėsi atgrasu. 

— Pas Erviną Blumenfeldą. Kalverio gatvė 151. Blumenfeldas, 
Ervinas, - paraidžiui susakė jis policininkams. - Tuo adresu 
buvo moteriškų odinių rankinių parduotuvė FOX. Ervinas Blu- 
menfeldas buvo įsikūręs už jos. 

— Ar kada esi girdėjęs apie Blumenfeldą? - paklausė tyrėjas 
savo kolegos. 

— Ne, žinoma, kad ne, - įgėlė jiems Takas. 

- Bet jūs sakėte „pas garsius fotografus“? 

— O kokie garsūs fotografai jums žinomi? 

Pareigūnai valandžiukę patylėjo. 

— Kas per žmogus buvo tas Blumenfeldas? 

Touchė, pamanė pats sau Takas. 

— Kokia dešimtimi metų vyresnis už mane, atrodė jaunesnis, 
vešlių garbanotų plaukų, šypsančių draugiškų akių, su juokin- 
gu raiščiu. Patalpa už parduotuvės atrodė pusiau kaip studija, 
pusiau - kaip kontora. Visur paveikslai ir nuotraukos. Blumen- 
feldas parodė man savo fotografijas. Ypatingi portretai. Turėjau 
palikti jam savo adresą. Asistentas Blumenfeldui nebuvo reika- 
lingas. Vėliau gavau kvietimą į Blumenfeldo parodą „Van Liro“ 
meno salėje. Kai išvykau į Paryžių... 

— Kuriais metais“ 

— 1934-aisiais, gavau asistento darbą pas vidutiniško lygio 
mados fotografą. Tas pasidarė nuobodu, ir aš vėl pradėjau sava- 
noriauti. Atsidūriau „Biljet“ galerijoje, kuri buvo vienoje šoni- 
nėje gatvėje greta Eliziejaus laukų... - (Rue de la Boėtie, pranešė 
Takas tyrėjams, bet numerio nebeprisiminė), - ir aptikau ten 
Ervino Blumenfeldo fotografijų, nors maniau, kad jis Amster- 

dame. Blumenfeldas turėjo studiją prabangiuose namuose su di- 
džiuliais langais ir „Jugendstil“ stiliaus geležiniais balkonais Rue 
Delambre gatvėje (numeris 9; taip, greta Monparnaso kapinių), 
kur jam šį kartą asistentas buvo reikalingas. Subankrutavus jam 
priklausiusiai FOX parduotuvei, jis galutinai persikėlė į Paryžių. 
Kaip fotografas Paryžiuje vadinausi dr. Aleksandras Rotveilis. 

Vienas tyrėjų mostu parodė, kad jis, dėl Dievo meilės, nie- 
kaip nesuprantąs, kodėl fotografui reikėję pasikeisti pavardę. 
Takas dėjosi to gesto nematąs. 

— O pavojinga? Kas čia buvo pavojinga? - paklausė antrasis, 
bet Takas klausimą nuleido negirdomis. 

— Buvau talentingas, - (tas buvo ištarta aiškiai ir pabrėžtinai), 
— ambicingas, - (taip pat), - garsaus fotografo Ervino Blumen- 
feldo mokinys ir asistentas, - (taip pat, vis taip pat). - Blumenfel- 
dui pasaulis atrodė kaip didžiulis cirkas. Vokiečių imperatorius, 
Hitleris, Nyderlandų valdžia, Petenas - visi jam regėjosi klounai. 
Galėjo pasakoti valandų valandas. Apie savo tėvą, kuris jam vis 
žadėjęs padovanoti prabangų Brėmo „gyvūnų gyvenimo“ lei- 
dimą, bet taip ir nesuspėjo, nes pasimirė nuo sifilio. Apie savo 
senelį Chaimą Koną, taip praturtėjusį Amerikoje, kad jis galėjo 
spausdintis sau tualetinį popierių su Gėtės ir Šilerio citatomis. 
Apie savo mylimiausią tetą Bronją su labai gilia iškirpte. 

— Nelabai rimtas žmogus tas Blumenfeldas, - pasakė tyrėjas, 
ir Takas iš balso išgirdo, kad jis sutrikęs. 

— Jam kildavo beprotiškiausių idėjų, - pasakė Takas. - Ban- 
krutavus FOX rankinių parduotuvei, jis registruotu laišku pasiū- 
lė Harlemo vyskupui pirkti penkias savo šeimos sielas po penkis 
tūkstančius guldenų už vienetą. Kaina buvusi net labai maža, pri- 
dūrė Blumenfeldas. Ir jis niekados negavęs deramo atsakymo. 

— Kąjūs pas tą žmogų dirbote? - trumpai paklausė tyrėjas. 

— Viską. Kilnojau lempas. Tvarkiau chemikalus. Dariau iš 
modelių apnuogintus biustus. 

— Atsiprašau? 

— Jis visko su modeliais prasimanydavo. Taip drapiruodavo 
audiniais, kad nebegalėjai matyti nei rankų, nei kojų, nei gal- 
vos, tik nuogą kūną. Arba vystydavo modelius į šlapias drobu- 
les. Arba apdorodavo negatyvus, - valandžiukę nutilęs, Takas 
pasiklausė, ar Fedė brazda. Ir sulaukė ženklo. - Susipažinau su 
viena manekene. Liza Fonsagrives tapo mano drauguže. Aukšta, 
šviesiaplaukė, lankytojai plojo, man su ja įžengus į restoraną. Tuo 
metu jau bemaž buvau baigęs mokslus. Pats fotografavau. Blu- 
menfeldas aptarinėdavo mano darbus, pateikdavo siūlymų, kaip 
juos pagerinti. Pasak Blumenteldo, buvę matyti, kad į Paryžių 
atvykau, turėdamas geroką kapitalą, o jis pats pradėjęs tenykštį 
gyvenimą tarp „Hėtel Celtic“ kekšių Rue d Odessa gatvėje. Blu- 
menfeldas man sakė, kad turėčiau patyrinėti Botičelio veikalus. 
Ir Engro. Tai esą tapytojai. Italas ir prancūzas. Ankstesnių laikų. 

Tą akimirką vienas tyrėjų pakėlė akis. 

- Kas čia buvo? Žiūrėk. Dar vienas. 

Tai, ką jie matė, buvo net ne pats gauruotas šikšnosparnis, 
veikiau tik šešėlio dryžis, jo velkamas per sieną ir viršum van- 
dens talpyklės. Gyvis padarė lankstą į svetainę ir atgalios, todėl 
šešėlis, prie laukujų durų buvęs mažutis ir juodas kaip rašalas, 
pusiaukelėje, patalpos viduryje, baisuokliškai padidėjo ir įgijo 
Žydrai pilkšvą judrumą. Tamsi dėmė su viena aštria kaip skus- 
tuvas letenėle, plonytis kaip degtukas pirštelis su lenktu nageliu, 
tarytum čia melsvai juoda indų šluostė, atkišusi kilpelę ar skylu- 
tę, būtų pašėlusiu greičiu skriejusi palei sieną, ieškodama vinies 
ar kabliuko, ant kurio galėtų pasimauti. 

- Kas čia per padaras? 

— Šikšnosparnis, - paaiškino Takas. 

- Taigi, taigi, o jūs, be abejo, grafas Drakula. Nepasakokit 
man pasakų. Šikšnosparnis. Jų čia nebūna. Per šalta. 

- Ispanija, - tarė antrasis. - Jūs painiojate su Ispanija. Ten tų 
bjaurybių būna. Ten šiltas kraštas. O čia ne. Šiaip ar taip, atsiųsi- 
me kovos su kenkėjais tarnybą. 

— Vieną dieną sutikau Balenciagos manekenę, kuri prakalbo 
apie Eifelio bokštą. Tos merginos mėgsta paplepėti. Ji tauškė apie 
karstymąsi ir padėtis, kuriomis jos, /es pauvres manneguins, tu- 
rėjo stovėti ant geležinių laiptų. O man baisiausia buvo galvoti 
apie kamerų ir stovų tampymą. Tą patį vakarą Blumenfeldas pa- 
pasakojo apie žurnalo Vogue portfelį gegužės mėnesiui. Susijusį 
su Eifelio bokštu. Kalba buvo apie Gastono, Balenciagos, Borea, 
Lelongo ir dar kelių kolekciją. Blumenfeldas paklausė, ar Lizai 
tas būtų įdomu. Blumenfeldas norėjo merginas fotografuoti taip, 
kad būtų matyti ir plienas, ir jų suknelės bei skrybėlaitės, ir sy- 
kiu aukštis, vėjo sūkuriavimas ir gelmės trauka. Kodėl Liza, dar 
paklausiau jo. Blumenfeldas buvo tikras meistras uždegti kitus 
ir šalinti abejones. Jis šyptelėjo, pasakė, kad viskas bus puiku, ir 
išsiuntė mane į ryškyklą. Good night, Boss, have a nice weekend. 

— Atleiskit? 

— O, tai Blumenfeldo dažnai kartotas pokštas. Pasak jo, tokie 
buvo Judo žodžiai, išdavikiškai bučiuojant Jėzų. 

Tyrėjas žvelgė mąsliai. 

- Iš pačios Lizos buvau girdėjęs, kad Ervinas Blumenfeldas 
jos prašė padirbėti prie nuotraukų su Eifelio bokštu. Liza nesi- 
prašydino. Tą dieną, kai turėjo būti daromos nuotraukos, buvo 
šiek tiek debesų. Šalta, vėjas, nuogi medžiai. Anksti rytą Blu- 
menfeldas parinko vietas. Apie dešimtą ėmėsi pirmosios serijos. 
Kaip foną Blumenfeldas naudojo laiptus, įvijus turėklus, grote- 
les. Spiegiančios manekenės, tačiau, padarius nuotraukas, jos 
atrodė spinduliuojančios ir atsipalaidavusios, lyg gulėtų ile de la 
Grande Jatte saloje. 

Jaunesnysis tyrėjas palinko į priekį. Įrėmė galvą tarp praskės- 
tų kelių ir tokia laikysena liko bežiūrįs į grindis. Lyg būtų ruošę- 
sis vemti. Pasuko galvą kolegos pusėn, tykiai pratarė „matai“ ir 
patraukė koją į šalį. Jam tarp kojų ropojo vangus kelių centimet- 
rų ilgio vabalas su ilgais ūsais, bemaž visai juodas. Policininkas 
kilstelėjo kulnis taip, kad batai tik pirštų galais lietė grindis. Pas- 
kui jis akimirką visai pakėlė koją nuo žemės, ir tarnybinis batas 

pertrėškė vabalą. Visi išgirdo trekštelėjimą, o tada, policininkui 
rodžius, Takas irgi galėjo pamatyti tamsaus kiauto ir balkšvo 
jogurto košelę, prilipusią jam prie pado. Useliai dar tebekrutėjo. 
Nusibraukęs koją į grindis, policininkas paliko ant jų siaurą drė- 
gną ruoželį. 

— Apie dvyliktą atėjo Lizos eilė. Liusjeno Lelongo suknelė, 
kurią ji turėjo demonstruoti, buvo tokia ilga ir plati, kad ji, il- 
gomis kojomis striksėdama aukštyn laiptais, turėjo suimti pa- 
durkus rankomis; suknelė lyg nėščios moters pilvas kilnojosi 
priešais ją. 

Nuotraukoje ji kabo ant šiaurinio stulpo išorinėje metalo 
konstrukcijos pusėje; suknelė plevėsuoja viršum viso Paryžiaus. 
Viena ranka ji įsitvėrusi geležinės sijos. Koja stovi ant paskuti- 
nio skersinio krašto, o tarpo iki tuštumos antrajai kojai bemaž 
neužtektų. Blumenfeldas palaukė, kol toliau nuplauks debesis, 
užtemdęs namų kupetą anapus Avenue Bosguet. Enfin, fantas- 
tiška nuotrauka. 

Blumentfeldas pasibaigus fotografavimui buvo toks patenkin- 
tas, kad pats padėjo Lizai grotelėmis nueiti į saugesnę vietą. Ji tik 
juokėsi, o jis šūkavo, kaip viskas buvę gražu, kokios gražios bū- 
siančios nuotraukos. Tą vakarą vakarieniavome restorane netoli 
Champs Ėlysėes. Blumenfeldas visą popietę linksmino Lizą pa- 
sakojimais apie savo didįjį berlynietį bičiulį Georgą Grosą, kuris 
„dailiai sudėtas ir artisčių talentu apdovanotas jaunas damas iš 
geresniųjų sluoksnių“ įkalbindavęs išsirengti, o meilę d Ia Ca- 
sanova praktikavęs kaip viešą baletą. Veikiausiai Blumenfeldas 
būtų norėjęs likti to vakaro režisieriumi, bet turėjo svarbų su- 
sitikimą dėl portreto. Pakeliui Liza, kuriai liežuvis atsirišo nuo 
tą popietę išgerto vyno, pasisakė man galbūt esanti nėščia. Aš 
buvau priblokštas. Nejau ji nėščia stovėjusi šimto metrų aukštyje 
ant Eifelio bokšto, po kojomis turėdama vos maždaug penkis 
kvadratinius centimetrus geležies, už kurių buvo tuštuma? Nėš- 

čia? Mano reakcija privertė ją nutilti. Ji nesuprantanti manęs. 
Juk sakiusi, „galbūt“. 

Per vakarienę ji daugiau nebenorėjo apie tai kalbėtis. Girdi, 
juk čia smagus vakarėlis. Aš turįs apie tai patylėti. Ji guviai gėrė 
iš mano užsakyto vyno butelio. Grįždami mudu pasukom keliu 
tarp Invalides ir Ecole Militaire. Liza buvo truputį užkaušusi, Er- 
vinas tą, Ervinas aną. Kaip jis su savo juokingu kūnu rodęs jai, 
kaip ji turinti pakibti ant geležinės konstrukcijos. Paskui mudu 
ėjome pro Nekero vaikų ligoninę, kur vyko statybos. Geisda- 
ma pagyvinti pasakojimą apie linksmuolį Erviną, ji nusivilkusi 
sviedė žemėn apsiaustą. Liaunomis rankomis tykiame bulvare 
nederamai aukštai užsiplėšė ankštą sijoną, įsikibo į pastolius ir 
stulbinamai vikriai prisitraukusi atsidūrė ant pirmosios lentų 
eilės. Pasakiau, kad ji turinti grįžti. Bet kada galėjo atsirasti pra- 
eivių, kurie mus būtų palaikę statybinių medžiagų vagimis. Tai- 
gi Liza pasilypėjo dar vienu aukštu aukščiau, o ten, kelių metrų 
aukštyje, atsistojo ta poza, kuri rytą sukėlė tokį Ervino Blumen- 
feldo entuziazmą. Sijonas jai nuslydo žemyn. Norėdama žengti 
žemyn, būtų turėjusi jį vėl užsiplėšti. Visai kaip rytą ji laikėsi 
įsikibusi viena ranka. Antrąja įkypai aukštyn elegantiškai rodė 
į kitą bulvaro pusę, lyg laikydama pasikėlusi viršum Paryžiaus 
plevėsavusią suknelę; atlaisvinusi vieną ranką, ji buvo besiplė- 
šianti aukštyn sijoną, bet tą lemtingą sekundę šiam darbui pasi- 
rinko netinkamą ranką - tą, kuri buvo įsikibusi į pastolius, o ne 
tą, kuri laikė įsivaizduojamą suknelę. 

Visą tą laiką Eifelio bokšto viršūnėje atrodė, kad ji niekaip 
negali nukristi, kad pasileidusi ji galėtų tiktai nusklęsti, o čia ji 
tiesiog krito žemėn. Lyg cemento statinė. 

Takas kelis kartus pavartė rankas ant stalo - atviras delnas, 
plaštaka, vėl atviras delnas. 

— Mirė? 

— Ne, nemirė, - atsakė Takas. 

— O iš tos nuotraukos ar kas išėjo? - paklausė antrasis. 

— Taip, ji išgarsėjo visame pasaulyje. 

Abu tyrėjai valandžiukę tylėdami žvelgė priešais save. 

— Na, na, mums ši sritis menkai pažįstama. 

— Nežinau, kaip viskas baigėsi Blumenfeldui. Paskutinis daly- 
kas, kurį apie jį girdėjau, tas, kad jis internuotas Montbaro-Mar- 
nanjo koncentracijos stovykloje, Viši Prancūzijoje. Bijau paties 
blogiausio. Vokiečiai neva jo labai troškę. Jis buvo dar ir žydas. 
Nuo tos akimirkos pasivadinau Aleksandru Rotveiliu, nes nega- 
lėjau ištverti minties, kad... 

Tyrėjas kilstelėjo ranką. 

- Jūs taip jau vadinotės. 

Takas nustebęs pažvelgė į jį. 

— Kaip tai 

— Pasakojote, kad kaip fotografas, kaip talentingas garsiojo 
Blumenfeldo mokinys, vadinotės Aleksandru Rotveiliu. 

— Tada tai netiesa. 

— Vadinasi, pasikeitėte pavardę po tos nuotraukos ant Eifelio 
bokšto ir po to, kai jūsų draugužė nukrito nuo pastolių? 

— Taip, - prisipažino Takas. 

— Kada tai buvo? Kuriais metais? 

— Prieš pat karą. 1939. 

— O kodėl iš tikrųjų pasikeitėte pavardę? 

— Ak, kai tavo paties mokytojas per karą... 

— Neišsisukinėkit. Kodėl tada? 

Kurį laiką Takas žvelgė į staltiesę. 

— Nenorėjau, kad ji mane susirastų. 

— Malonėkit paaiškinti. 

- Ji buvo nėščia, subjaurota, invalidė. Pabėgau. Persikėliau 
gyventi kitur. 

- Turite draugužę. Jūsų draugužė nukrinta nuo pastolių. O 
jūs pabėgate. Ar taip? 

Takas linktelėjo. 

- Paliekate ją gulinčią gatvėje? - Tyla. - Tai nusikaltimas. 

— Aš perspėjau Nekero ligoninės durininką. 

— Ir ką jam pasakėte? Mano draugužė nukrito? O gal: kaž- 
kokia moteris guli ant šaligatvio. - Tyla. - O kaip su pavarde? 
Rotveilio? 

— Nusipirkau suklastotą pasą. 

— Aha! Kur? 

Aleksandras pasakė, kad Turine, bet nurodė Milano adresą. 

— Ir tada su suklastotu pasu išvykote į Ispaniją? 

— Ne, iš pradžių likau Paryžiuje, kitame rajone. 

— Ir daugiau nepalaikėte jokių ryšių su Liza Fonsagrives? Nie- 
kados nepasiteiravote, ar ji tikrai invalidė? O gal mirtinai susi- 
žalojusi? Ar buvo nėščia? Jums nebuvo smalsu? 

— Aš bijojau. 

— Ko bijojote? 

Takas daugiau nieko nebeatsakė. 


Atsisveikindami policininkai pasiėmė abu pasus. Jam esą ne- 
valia išvykti iš ūkio. O jei panorėtų išvažiuoti iš šių apylinkių, 
turįs pranešti Rulofarendsveno policijai. Privaląs būti pasiekia- 
mas. Takas nieko neatsakė. Jis mąstė apie tai, kad geidžia kuo 
greičiau iš čia ištrūkti, kad neteko pasų, kad atsidūrė tokioje pat 
padėtyje kaip tie anonimai, kuriems jis darė suklastotus tapaty- 
bės dokumentus. 

Vakarieniavo jie vėlai. Niekas nieko neklausinėjo. Takas ne- 
klausė Fedės, ką jis nugirdo, kiūtodamas rūsyje. Neklausė Pilės, 
ką jiedu veikė visą tą laiką lauke. Pilė neklausinėjo Tako apie 
begalinį pokalbį su policija. 

Nušlubčiojęs prie spintelių ir valandžiukę jose pasirausęs, 
Fedė padėjo ant stalo duonos ir dubenį, kuriame buvo mėsos. 
Takas pasiėmė duonos riekę. 

— Ar duoną pats kepiesi? 

- Sergėk Dieve. Ne, - atsakė Fedė. 

- Tai kaip parsigabeni valgio? 

— Su automobiliu. 

Takas trenkė peilį ant stalo. 

— Dievuliau brangus, ir tu man tik dabar tai sakai! Turi au- 
tomobilį? 

— Taip, už daržinės, atviras ševroletas, pick-up, modelis JC. 

- Jis turi automobilį. Kada juo važinėji? Kada parsivežei šitos 
duonos? 

— Praeitą savaitę. 

Takas atsiprašomai mostelėjo Pilei. 

Atsipjovęs gabalą mėsos, Fedė dėjosi jį ant duonos. Takas pa- 
knaibė mėsą šakutėmis. Pasismeigė gabaliuką ir paragavo. Mėsa 
buvo labai švelni. Kone per gležna. 

— Kas čia? - paklausė Takas. 

- Negyvagimis, - tiesiai atsakė Fedė. 

Takas padėjo šakutes ant stalo. 

— Gal paaiškintum? 

— Negyvagimis. Duona su negyvagimiu, - pilna burna atsakė 
Fedė. O pamatęs, kad kiti du tebedėbso į jį, pridūrė: - Veršiu- 
kas nudvesia, karvei vaikuojantis. Tada reikia labai paskubėti. Ir 
galima valgyti. Reikia leisti gerai sustingti. Parsigabenu iš Rau- 
donojo polderio. Tenykščiai mane pažįsta. Valgom negyvagimį. 
Skanu, ar ne? Man regis, mėsa truputį glitoka. Kartais jie man 
parduoda kanale nuskendusį veršį. Ne taip skanu. Bent man. 
Negyvagimis. Duona su negyvagimiu. 

Takas valandžiukę dar knaibė šakutėmis mėsą. Paskui jam 
jau buvo gana. Jis einąs gulti. Nuėjęs palėpėn, greitai užmigo. Po 
kokių dviejų valandų pašoko pabudęs. Jautėsi taip, lyg būtų labai 
giliai miegojęs. Pilės greta nebuvo. Jam išėjus ieškoti, pasirodė, 
kad ji viena sėdi svetainėje. Taip, taip, ji tuoj ateisianti į viršų. 
Kodėl čia tebesėdinti, nė pati nebežinanti. 

- Labą dieną, pone Albronda. Slogus oras, pone Albronda. 

Pirmą kartą Takas išgirdo, kaip į Fedę kreipiamasi pavarde. 
Keturkampė, nesujudinama Gerito Hosės galva po katiliuku 
pasigręžŽė į jį. 

— Su kuo turiu garbės? 

— Vyresnysis brolis. 

— Ponas Albronda numeris du. Gal jums reikia naujų žiurkė- 
kautų, ponai Albrondos? Pateiksiu pagerintus modelius, sutep- 
tus Gulardo vandeniu ir su stipresnėmis spyruoklėmis, kurios 
taip tiksliai įtaisytos, kad jūs, naktį išgirdę spąstus užsitrenkiant, 
tvirtai žinote: žiurkė sugauta juose, jos pilvas lyg vandens balio- 
nas, o plaučius jai pertrėškęs skersinis, katastrofiškai sutrikdęs 
deguonies ir kraujo apytaką. Ir ši mechanika suveikia ne tada, 
kai žiurkė šmirinėja ant lentelės, ir metalas švilpteltų greta jos. 
Ergo, ar žinot, kad atvyksta pasiuntiniai? Vyriausybės pavedimu. 
Du motociklai, autobusas ir du ar trys automobiliai su plevėsuo- 
jančiom vėliavėlėm, rodančiom, kad atvažiuoja aukšti ponai. 

Bendraudamas su studentais, jis įsitaisė madą sukabinti žo- 
džius daiktan, nedaryti pauzių, neduoti kitiems progos suabe- 
joti jo pateikiamomis žiniomis ar pasirodyti šmaikštesniems 
už jį patį. Visi dalykai jam jungėsi krūvon. Katiliukas su galva, 
galva su sprandu, sprandas su drabužiais ir taip toliau, vis Že- 
myn. Jo sakinių draiskanos nutrūkdavo tik tada, kai jis atsitik- 
tinai užsičiaupdavo. 

— „autobuse užsieniečiai, jie viską matuoja, nes tai žmonės, 
amžinai šiką vis naujais planais ir ketiną nusausinti Zuiderzės 
ežerą, o pelkynus prismaigstyti rodyklių, pirmiausia tų, kurios 
rodytų, kaip mums surasti Hagą, nes visi pramanai ateina iš ten, 
jie ten geriau už mus žino, kaip reikia melžti karves, bet jei kal- 
bėsim apie žiurkėkautus: praeitą mėnesį jums... 

— Geritai, nereikia man tavo žiurkėkautų, - tarė Fedė, ir Ta- 
kas pakėlė akis nustebęs, kad brolis kalba taip ryžtingai. 

— Manau, kad jie artimiausią akimirką gali čia pasirody- 
ti. Autobusas su policininkais ir mašinėlės su vėliavikėmis. Jie 
važiuoja prie vandenų. Ad propos, dabar jie kaip tik velka į dar- 
žinę bombą. 

Takas pamatė, kad Fedė juokiasi. 

— Manau, ten sena lėktuvinė bomba, nesprogusi ir įsmigusi į 
liūną. Neseniai pas Boserius. Vaikiai pamatė kanale plūduriuo- 
jančią nudvėsusią žiurkę. Na, matyt, bus buvusi ondatra. Vaikiai 
ėmė mėtyti akmenukus, ir še tau, sena bomba. Tik driokst - ir 
visi dumblini. Vaikiai atsipirko išgąsčiu. O girdėjote apie ameri- 
kiečių atominę bombą praeitą savaitę? Tai bent turėjo trinktelti. 

— Gal vis dėlto reikėtų nueiti ir pasižiūrėti? - paklausė Takas. 

Daržinė jam nebuvo tokia brangi; jam rūpėjo pagauti tuos 
snarglius. 

Fedė atsakė, girdi, Geritas amžinai pasakojąs visokias pasa- 
kas. Kas nors prisigrobęs ginklų ar pasidaręs itin galingų kata- 
pultų. Dar nė karto nebuvusi teisybė. Geritas be jokios išraiškos 
Žvalgėsi čia į vieną, čia į kitą. 

Fedė nebetikėjo Gerito Hosės pasakomis. 

— Negali suprasti, kaip jie viską daro, ar ne? Juk toks sprog- 
diklis turėtų būti įtaisomas tikslutėliai. Mat jeigu toks barškalas 
nesprogsta, juk brangus daiktas. Daug ką už jį galėtume nusi- 
pirkti, pone Albronda. Įsivaizduokim, kad toks daikčiukas nu- 
grimzta į liūną, įsivaizduokim, kad nieko nenutinka, bet vėliau, 
po kokių šešerių ar septynerių metų, įsivaizduokim, kad vaiki- 
galiai randa bombą - ir kokių tik šunysčių jie negali pridaryti. 
Sunku net įsivaizduoti. Ar tikrai nenorit pasižiūrėti, kaip toks 
naujas modelis veikia, pone Albronda, turiu galvoje - tokie žiur- 
kių spąstai. Visai kaip atominė bomba, tik kad žiurkėms. Štai 
kaip turėtumėt žiūrėti. Man regis, jie atvažiuoja. Kažką girdžiu. 
Ar eisit su manim, ponai“ 

Pilė stovėjo prie daržinės. Ne, ji neisianti, nors tai gal ir būtų 
smagus prasiblaškymas. Ne, ji nenuobodžiaujanti. Norinti šį tą 
sutvarkyti. 

Prie sankryžos stovi keli žmonės. Policininkas išjungė mo- 
tociklo motorą. Iš toliau atvažiuoja kitas policininkas. Įkandin 
matyti du juodi automobiliai, o šiek tiek atsilikęs - „Beuko“ fir- 

mos autobusas. Ant grotelių puikuojasi narcizų žiedų vainikas. 
Ties sankryža į kelią išlekia bendraamžio persekiojamas kvai- 
ša vaikėzas. Kaip tik todėl, kad vairuotojas priverstas stabdyti, 
Aleksandras išvysta regėjimą. Viskas verčiasi aukštyn kojomis. 
Jis grįžta dešimt ar penkiolika metų atgalios: Amsterdamas, 
Paryžius. Jis jaunas, ir visas gyvenimas jam dar prieš akis. Ta- 
kas dėbso įkandin autobuso, kuriame kitas žmogus, prisikėlęs 
iš mirusiųjų, kone išsinarindamas sprandą stojasi nuo krėslo ir 
tuo pat metu mėgina apsigręžti. Už dviejų šimtų metrų auto- 
busas sustoja. Negrabiai nuapvalintas jis laukia mirtinoje tyloje, 
atsidusęs nusileidžia ant lingių. Kone vasariškame gegužės kraš- 
tovaizdyje Takas regisi stovįs visai vienas. Jis žvelgia į autobusą, 
kuris susimąstęs stovi tykiame kelyje tarp žolės kuokštų ir kurio 
viduje lyg žarnyne verda diskusijos. Automobiliai tolėliau irgi su- 
stoja. Vienas policininkas įnirtingai mina savo motociklą. Pas- 
kui durys, bilstelėjusios ir išleidusios priešmirtinį švokštelėjimą, 
atsidaro, ir kažkoks žmogus šoka laukan, tiesiai į Pietų Olandi- 
jos polderį. Jis šaukia Taką. Takas lyg koks dvidešimt penkerių 
metų jaunuolis striksi keliu ir lyg apdujęs skubinasi prie mirusiu 
laikyto ir iš nacių pelenų pakilusio Ervino Blumenfeldo. 

— Ne, ne, jokių nacių. Aš nuo 1941 metų esu Valstijose. 

Blumenfeldas plekšnoja Takui per pečius. Juodu kumšnoja 
kits kitą į krūtinę. Blumenfeldas rėkia virš pievų Tako vardą. 
Ar jis dar tebefotografuojąs - abu vienu metu. Ervinas Blumen- 
feldas klestįs Jungtinėse Valstijose; komercija, viršeliai, Vogue, 
Look, Harpers, Cosmopolitan. Jis darąs prielaidą, kad Takui tie 
žurnalai žinomi. Takas nustebina pašnekovą, pranešdamas, kad 
turįs užsakymų, fotografuojąs uostus, laivus, įmones, tokius da- 
lykus, kad, be to, turįs portfelyje daug puikių portretų ir serijų, 
kad lankąs galerijas ir kad jo populiarumas vis didėjąs. 

— Domėjaisi Engru, ką, - šūkteli Blumenfeldas, stverdamas 
Taką už peties ir purtydamas jį į visas puses. - Ir Botičeliu. 
Ar ne? 

Gausybė kvatojimo. Be abejo, Blumenfeldas norįs pamatyti 
jo darbus. Sure! Tai sakydamas, jis gręžiasi į autobusą, iš jo kiti 
keleiviai lipa pamankštinti kojų. Vienas šlapinasi į kanalą. Kitas 
fotografuoja. Automobiliai privažiavę vėl sustoja greta autobuso. 
Vienas policininkas saliutuodamas eina prie automobilio ir aiš- 
kiai gauna įsakymą ar nurodymą. Jis klausosi, paskui linkteli. 

Kaip jis išsisukęs, kaip atsidūręs Amerikoje? Juk buvęs kon- 
centracijos stovykloje? 

- Ak, liaukis, drauguži, - mostu nubraukia Blumenfeldas šį 
pavojingąjį savo gyvenimo periodą į šalį. - Laiku peršokom per 
balą. Maniau, kad niekados nebegrįšiu į Europą. Bet čia dedasi 
pernelyg pašėlę dalykėliai, drauguži. Žinai juk. Sakyk, kas per 
žmogėnai čia pas jus viską rikiuoja? 

Jis mostu parodo į abu automobilius, jų durelės atsidaro, leis- 
damos vidun, į šiltus, pritroškusius, oda kvepiančius apmušalus, 
į šiek tiek sustingusiais sąnariais laukan lipančių ponų dryžuo- 
tus kostiumus plūsti orui, dvelkiančiam žole - gegužės žole, tei- 
kiančia tokį ypatingą gaivumą pirmajam lauke pradėtų ganyti 
karvių pienui, iš kurio gaminamas specialus minkštasis sūris. 
Takas regi, kad Geritas Hosė (o jam įkandin ir Fedė: ranka pri- 
sidengęs pravirą, juokais netveriančią burną, palinkusiu, bet vis 
tiek iš visur kyšančiu kūnu) sukinėjasi tarp išlipusių keleivių, 
tarp tų - na, o kas jie iš tikrųjų? Fotografai? Žurnalistai? Mati- 
ninkai? Geodezininkai? 

Ką gi, dėl Dievo meilės, Blumenfeldas veikiąs Nyderlanduose? 

- Right, man. Jie žinojo, kad esu gyvenęs Amsterdame. Man 
šis kraštas pažįstamas. Niekam tas kraštas nebuvo pažįstamas. 
O man buvo. My God, Amsterdamas - kaip seniai tas buvo? 
Bankrotas, taigi odos dirbinių parduotuvė? 

Blumenfeldas skambiai kvatojasi. 

Juoko ir šūksnių banga. Vienas ponas atsistojo ant kuokšto, 
kuris pasirodė nelabai tvirtai suleidęs šaknis. Ar kažkas pana- 
šaus, nes tasai ponas paslydo, ir Geritas Hosė su pribėgusiu po- 
licininku padėjo jam atsistoti, patraukė toliau nuo žole apaugu- 

sio kranto, toliau nuo kanalo, kuris nuodingai žvilga, juodas ir 
burbuliuojantis nuo pelkių žolynų, ir kuriame nustebusi varlė 
nesuspėja šokti į šalį. Takas girdi aplink amerikietiškus ir nyder- 
landiškus riksmus. Visi sujudę. Takas išgirsta, kad profesorius 
Pitas Liftinkas vos neprigėrė. Ekscelencijai padedama apsivalyti. 
Blumenfeldas pradeda viską aiškinti Takui. 

Viskas dar tik planų stadijoje; tačiau, matydamas šitų eksce- 
lencijų ir valdininkų reakciją, Blumenfeldas nieko gero nesitikįs. 
Apie ką kalbama? Takui juk žinomas Maršalo planas. Ir su juo 
susiję didžiuliai pinigai? Amerikiečiai norį šį tą statyti. Jie gir- 
dėję apie būstų stygių. Tai esą galima užbaigti kartą ir visiems 
laikams. Tai kelių architektų idėja. Ar jis girdėjęs apie Oskarą 
Nimejerį? Tasai vyrukas turįs fantastiškų planų. Po paraliais, jis 
gebąs pats vienas suplanuoti visą miestą. Brazilas, puikūs stati- 
niai. Blumenfeldas matęs planus, eskizus, maketus. Drauge at- 
važiavę amerikiečiai žurnalistai ir Maršalo plano valdininkai, 
taip pat bankų atstovai. 

Takas prisimena priešfilmį, matytą tame mažučiame Pary- 
žiaus bioskope; viskas pamiršta, išskyrus brolį, jis tik prisime- 
na, kad buvo kalbama apie architektūrą. Mato Maršalo plano 
amerikiečius ir žurnalistus, mato fotografus ir Nyderlandų spe- 
kuliantus, matininkus, geodezininkus ir valdininkus vis links- 
miau postoviaujant, mato, kaip Geritas Hosė jiems kažką entu- 
ziastingai aiškina. Prie Fedės daržinės stovi vaikigaliai, tačiau 
apie tai jam šią akimirką nevalia prašnekti. Kažkas vaikštinėja 
aplink su šūsnimi popierių ir visų klausinėja, kuris pastatas esąs 
Albrondų ūkis. 

— Po paraliais, Albrondų ūkis. Pamačiau tą pavardę. Pama- 
niau sau, esu ją girdėjęs. Tu esi Albronda. Ar čia tavo namai? 

Blumenfeldas priverčia Taką sutrikti. Takas sakosi čia gi- 
męs. Teisingai, mosteli Blumenfeldas. Albrondos ūkis. Jis Ži- 
nojęs, žinojęs. Ir jis, karštai rodydamas į Taką, kažką šaukia 
kitam amerikiečiui. 

— Žinai, kas taip nuostabu, Takai. Balto betono, pribloškia- 
mai balto elegantiškų formų betono ir šio žalumos ir vandenų 
kraštovaidžio derinys. Bus puiku, puiku, tikrai puiku. Visuose 
jūsų miestuose, visuose kaimuose bus statoma. Visur stygius. Ir 
vietoj šių pabirų pastatų rasis miestas. Amerikiečiams padedant, 
rasis miestas, naujasis Manhatanas. Štai apie ką kalbam. Daug 
pinigų, daug investicijų. Amerikai tas no problem. Puikūs pla- 
nai. Ei, vaikine, tik pamanyk, vienas pačių gražiausių pasaulio 
miestų rasis pas tavo duris. Mačiau maketus. Žaluma nė iš tolo 
nespinduliuoja taip kaip ši žaluma, tačiau balto betono, žvilgan- 
čio stiklo ir pievų galybė išsyk buvo įtikinama. 

Geritas Hosė siūlosi pabūti gidu iš autobuso išlipusiai drau- 
gijai. Leidžiasi fotografuojamas ir juokina žurnalistus, dėstyda- 
mas istoriją, kurios kiti neįstengia suprasti. 

— Nimejeris stato daugiaaukščius gyvenamuosius namus, 
aukštus, lieknus ir iš vieno šono smarkiai įgaubtus, po paraliais, 
dėl balkonų ir balto betono plokštumų kaitos jie panašūs į milži- 
niškas laivų bures. Kai taip pažvelgi išilgai maketo. Smagu gyven- 
ti, supranti. Stogo terasos, sodeliai balkonuose, daug šviesos, hori- 
zontalios plačių langų juostos ir galimybė žvelgti viršum pelkynų, 
atsispindinčių tolėliau stovinčių namų stiklo fasaduose. 

Takas dairosi aplink. Jis nebežino, ką manyti apie tokį Blu- 
menfeldo entuziazmą. Gal Blumentfeldas iš jo šaiposi? 

- Stiklo fasadai? 

- Taip, viešųjų statinių, kurių linija įstrižai remiasi į pagrindi- 
nę ašį. Taip ir taip. - Blumenfeldas sukryžiuoja ištiestas rankas. 
— Baltas betonas ir stiklo sienos. Neįtikėtina lengvybė ir erdvu- 
ma. Supranti, pilotis. Viskas regisi kybą viršum vandenų ir žolės. 
Pastatai panašūs į sparnus, išskleistus viršum vandenų, arba į 
laivus su aukštai iš vandens pakilusiomis nosimis. Daug vos vos 
aukštyn kylančių plokštumų su takeliais ir parkais. Laukinės 
pelkynų salos tarp statinių; tie pelkynai atsispindi milžiniškose 
stiklo sienose: vertikalūs pelkynai. Šie nuostabūs pelkynai verti- 
kaliai atsispindintys iki pat dangaus. Kur tai pamatysi? 

Takas klausydamasis jaučia vis didėjančias abejones. 

— Klausyk, juk čia Olandija, - įsiterpia jis į Blumenfeldo žo- 
džių srautą. 

Ervinas Blumenfeldas jo negirdi. 

— O paskui - viešieji pastatai. Ką sau manei? Muziejai! Vienas 
visas paskirtas van Gogui. Taip, vienam tapytojui. Van Gogo 
atveju tas įmanoma. Aišku, kad tai nėra beprotybė. Gamtos is- 
torijos muziejus. Su gigantišku aukštu pėsčiųjų tiltu, kad būtų 
galima pasižvalgyti po apylinkes. Visam pasaulyje garsaus jū- 
siškio Burhavės fizikos ir medicinos muziejus. Oreivystės mu- 
ziejus, Fokeris. 

Takui neramu, kad aplink daržinę vis dar sukinėjasi pulkelis 
vaikigalių. Ką tie snargliai ten veikia? Blumenfeldas žvelgia į jį 
tiriamomis akimis. 

- Jūs, olandai, nesidomit nepaprastais dalykais, ar ne? Ar tau 
toks miestas nepatiktų? 

Ore, plasnodamas sparnais, pakibęs sakaliukas. Vienas atvy- 
kėlių atkreipia į jį savo kaimyno dėmesį; tas aiškiai žiūri pro šalį, 
vangiai linkteli ir, menkinamai kažką tarsteldamas apie virš šio 
krašto tvyrančius kvapus, duoda suprasti, kad jam visas tas sa- 
kaliukas, tasai skvarbiaakis elgantiškas plėšrūno paukščio ste- 
buklas visai nė motais. 

— Metro jums nereikalingas. Paprasti susisiekimo keliai. 
Tiesa, surprise! Iš stočių įrengti rafinuoti išėjimai į parkus. Su 
fantastiškai kontrastuojančiais senaisiais branduoliais. Kaip 
vadinamas tasai vanduo tolėliau? Correct, Plačioji Aa. Ten bus 
nuostabus parkas. Sakykim, Centrinis parkas. Šioje teritorijoje 
bus išsaugotos stambios ūkininkų sodybos. Todėl jie ir ieško 
taviškio Albrondų dvarelio. Žinai, tiesiog akys netiki, vyruti. 
Naujasis Babilonas. Buvom pravežti pro kelias vietoves. My God, 
kokie deimantai čia guli. Tolėliau uostukas ir šliuzas. Rulofa- 
rendsvenas. Crazy, man. Tiesiog Venecija. Tiesiog viena Veneci- 
jos salelių. 

Takas atsidusęs vypteli lyg avis Blumenfeldui. 

— Ir atsitik tu man taip, kad šičia susitinkam, - sako jis, su- 
vokdamas, koks blankus šis sakinys, palyginti su pašėlusiu jo 
buvusio mentoriaus džiūgavimu. 

Takas būtinai turįs pamatyti brėžinius ir maketus. Blumen- 
feldas nesuprantąs, kodėl esama priešinimosi, juk amerikiečiai 
ketiną viską apmokėti ir susieti su Maršalo planu, bet vis, regis, 
randąsi visokių keblumų. 

- Tasai jūsiškis Stikeris. 

Tolėliau ant kelio du ponai, vilkį trijų dalių eilutėmis, spardo 
kamuolį, iš kanalo ištrauktą kiaurą ir tuščią kamuolį, kuris, pa- 
lietęs žemę, išsyk sustoja ir subliūkšta. Kiti - vairuotojai, polici- 
ninkai, keli amerikiečiai - žiūri į juos ir juokiasi. 

— Antai, jūsų ekscelencijos žaidžia futbolą. Jiems visa tai ne- 
įdomu. 

Jūsiškis Stikeris mielas vaikinas, jis, regis, tikrai gabus, bet 
matai, tas vyrukas turi dvi skirtingas akis. Vieną akį, dešinę, jis 
laiko plačiai atmerkęs ir visa, ką regi, siurbia ja vidun, stebėda- 
masis, ko tik nenutinka šiame pasaulyje. Antroji akis lieka pri- 
merkta. Ja tas vyrukas žvelgia vidun, į vidinę skaičiavimo maiši- 
ną, į vidinį įstatymų kodeksą, persergstintį, kad pasaulyje dedasi 
keisti dalykai ir kad, tiesą sakant, viskas privalo būti taip, kaip 
yra Olandijoje. Tik pažvelk į tą mandagų, bet sykiu sarkastišką 
bruožą jo lūpose. Tik pažvelk į jo plaukus, kurie, prigludę, lygūs 
ir drėgni, dengia jam pakaušį. 

— Artu čia rimtai kalbi, ar ne? - ūmai paklausė Takas. 

Blumentfeldo akys žvilga tokios kupinos pašaipos, kad Takas 
sušvelnina savo klausimą: 

— Ar tiki tuo, ar ne? 

- Tikiu galimybe, tikiu fantastiškomis idėjomis. 

— O kad tai taps tikrove? 

— Ne, tikrove tai netikiu. Tai pernelyg svetima Nyderlan- 
dams. O kur nors kitur to neįmanoma realizuoti. Kitur taip 
gimtų vaiduoklių miestas. Tie jūsiškiai užsienio reikalų ir finan- 
sų ministrai, kurie visą dieną teikiasi klausytis rinktinio pulko 

aiškinimų. Jei manai, kad jie taip daro todėl, kad planai turi būti 
įgyvendinti, - aš tuo netikiu. Jie taip daro tik todėl, kad viskas 
susiję su dideliais pinigais. Matyti, jog jie mąsto, kad Maršalo 
planas reiškia ir įsipareigojimus. Amerika kitokia. 

Postovio pabaigoje Geritas pirma palaikė juodųjų automobi- 
lių dureles, ir ekscelenciją tas visiškai nenustebino: paskui Ge- 
ritas sustūmė kitus į autobusą. Juokingasis vyrutis su katiliuku 
pats paskutinis įlipo vidun. 

Visai draugijai tolstant iš akių, būtent dėl Gerito, atliekančio 
aukštųjų Hagos ponų juokdario vaidmenį, ši draugija atrodė lyg 
karaliaus svita, lemianti pievų gyventojų laimę ir nelaimę. Sykiu 
dėl jo, stovinčio autobuso priekyje su savo komišku katiliuku ant 
stambios, keturkampės galvos, visa draugija pavirto į netikro- 
višką vaiduoklių pulką, kurį jis pats savo istorijomis prišaukė, o 
paskui tvarkingai išgabeno - ant pylimo, pro vėjo malūnus iki 
ten laukiančio kelto, kuriuo jie pradingo viršum lygių Olandijos 
ežerų vandenų, tokiems dalykams jautriems pievų krašto gy- 
ventojams šiomis šiltomis dienomis įgijusių Venecijos lagūnos 
erdvumą ir atmosferą, o vėlyvomis mirtinos tylos valandomis 
vertusių juos vaizduotis Peterburgo baltųjų naktų kerus. 

Su draugija dingo ir Ervinas Blumenfeldas, kuris net nepa- 
mojavo Takui atsisveikindamas. Tik dabar Takui toptelėjo, kad 
jis nieko nepaklausė apie Lizą Fonsagrives. Kažin ar Blumentel- 
das žino, kaip jai viskas baigėsi? 

Takas apsigręžė. Autobusas buvo pradingęs. Motociklininkai 
ir juodieji automobiliai, vydamiesi laiką, išlėkė dideliu greičiu. 
Rodės, Blumenfeldo čia niekados nė būti nebuvę. Fedė tolėliau 
traukė į namus. Sakaliukas, sukdamas ratus, nuskrido į naują vie- 
tą kyboti ore ir dairytis nors menkiausio judėjimo pievose. 


Grįžęs į apgriuvusią sodybą, Takas Albronda pastebėjo, kad 
niekur nėra jo mylimosios Pilės Eguren. Nei pačiame ūkyje, nei 
gretimose daržinaitėse, nei prie šikšnosparnių keturkampiame 
buvusio fabrikėlio pastate. 

Iš pradžių Takas pamanė, kad Pilė išėjusi pasivaikščioti. Po kelių 
valandų jam pasidarė neramu. Vėlų vakarą, apsivilkęs kostiumo 
liemenę, jis ėmė raginti Fedę išsitraukti savąjį ševroletą: girdi, 
jie važiuosią ieškoti Pilės. Fedė atsisakė, nes esą tamsu. Fedė taip 
pat nesutiko duoti raktelių ir leisti Takui važiuoti vienam. Takas 
suprato, kad keli kirčiai kumščiu šįsyk nepadės. Jis vienas leidosi 
į naktį, valandų valandas ieškojo ir šaukė Pilę vardu. Grįždamas 
karštai vylėsi, kad ras ją namie, sėdinčią virtuvėje, širstančią, 
neatremiamą. Taip nenutiko. 

Išvertęs Fedę iš lovos, Takas įniko rėkti, kad neranda Pilės. 
Apie ketvirtą valandą jį ištiko siautulio priepuolis. Jis plūdo Pilę, 
spardė laiptus, lazda nudraskė visus voratinklius nuo sijų. 

Išvertė visus lagaminus, ieškodamas kokio nors ženklo ar 
laiškelio. Rado 30 x 45 centimetrų dydžio Pilės nuotrauką. Tai 
buvo high-key nuotrauka, priklijuota prie standaus kartono: Pilė 
sienos ir šviesaus lango fone, nufotografuota laimingajame Bil- 
bao. Stovėjo nuoga atsirėmusi į sieną, rankas iškėlusi aukštyn, 
su visa anuometine Pilės ramybe, užmerktomis akimis, veidas 
trimis ketvirčiais atgręžtas, jaunatviška oda kone permatoma, 
figūra optimaliai regima. Vos pamatęs nuotrauką, Fedė pasidėjo 
ją ant židinio atbrailos ir atsisėdo prieš pat ją. Po pusvalandžio 
Takas perkėlė nuotrauką į kitą vietą, lyg už elastinės virvelės nu- 
sitempdamas drauge ir brolį. Šiek tiek vėliau Takas vėl išėjo ieš- 
koti ir vėl sugrįžo. Fedė vėl sėdėjo priešais nuotrauką - susidėjęs 
rankas, su giliomis raukšlėmis tarpuakyje, tykiai krutindamas 
ausis, plaukai lyg apačio buvo nudažyti vakaro spalvomis ir dau- 
ginimosi potraukiu. 

Paryčiais Takas per dar vieną įniršio priepuolį stvėrė nuotrau- 
ką, nudrėskė ją nuo kartoninio pagrindo ir suplėšė į tūkstančius 
skiautelių, o tada, lyg brangios urnos šukes spausdamas skiauteles 
kruvinoje rankoje, išėjo laukan. Po laidotuvių atrado tą patį juo- 
kingą paveikslą - brolį besėdintį ir bedėbsantį į kartoną. 

Kartonas po nuotrauka buvo nusidažęs įvairiomis spalvomis. 
Baltieji nuotraukos plotai praleido daugiau šviesos, tad kartonas 
ten buvo kur kas labiau patamsėjęs nei tose vietose, kur nuo- 
trauka buvo juodesnė. Taip Pilės fotografija ant kartono paliko 
antrą, negatyvinį portretą - ryškų, tamsiai ir šviesiai rudų at- 
du susisukusius lipnius musgaudžius žvelgdamas į kartoninę 
nuogos Pilės fotografiją, Takas suvokė, kad draskyti nuotrauką 
buvo visai beprasmiška. Jis buvo įsitikinęs, kad, jam pašalinus 
kartoną, Pilė liktų įdeginta į gelsvai žalius apmušalus - identiš- 
ka, kaip pozityvas, tik vos vos pakrypusi. Nudrėskus apmušalus, 
jos portretas pasirodytų ant tinko, paskui - mūro sienoje ir taip 
toliau. Neišdildomas. 


5 
Pilė 


Gelsvos kreminės spalvos 1939 metų gamybos 328 modelio BMW, 
paliktas prie garažo Vasenare, po kelių dienų pridarė šurmulio. 
Garažas dorai laikėsi susitarimo ir sutaisytą automobilį pristatė 
duotuoju adresu - į buvusį Albrondų ūkį. 

Diena vėliau Takas jį pamatė, pasipiktinęs nuėjo jo reikalauti, 
bet laimėjo tik vieną lagaminą. Žmonės jam pagrasino policija; 
susirinkę stovėjo šeši tvirti vyrukai; Takas pareiškė paduosiąs 
tuos Žmones į teismą. Jam buvo gėda, kad yra toks bejėgis. 


Pilė nuėjo prie Plačiosios Aa vandenų. Takas vakarykščiai 
mėgino prigirdyti brolį. Jo įniršis Pilę įbaugino. Kol Takas kal- 
bėjosi su tyrėjais, ji įširdusi išėjo laukan, bet paskui grįžo. Va- 
karykščiai, Takui jau gulint lovoje, ji ilgai sėdėjo ir mąstė apa- 
čioje. Dabar ji, Takui ir Fedei nuėjus su Geritu Hose, patraukė 
keliu toliau. 

Eidama palei pievą (nuostabi gegužės diena; visur aukštyn 
stiebėsi geltoni ir balti Žiedai; ji girdėjo varlių patinus, visa gerkle 
rėkiančius, kad jiems reikalingos patelės; kartais jos galvą užlie- 
davo dūzgesys), Pilė mąstė apie Ernestą, Rozą ir Eleną, kurie Bil- 
bao laukia jos sugrįžtant. Iš tų, kuriuos ji mylėjo, niekas nebuvo 
ūmus; niekas taip nesiautėjo. 

Staiga ji atsirado prie automobilio. Nusprendė jį atsikariau- 
ti. Žinojo, kaip galima įsibrauti į namus; skalbykloje sutiko Al- 
brondų ūkio moteriškę. Pilei pasisekė, kad ši buvo viena namuo- 
se. Kad vyrai dirbo toli laukuose, kur sodino medžius, ir kad jų 
nebuvo galima viens du pasišaukti, nes vaikai mokykloje. 

— Raktus. Automobilio. Vikriai, - tarė Pilė, stumteldama 
moterį. 

Virgin la Real internate Pilė gavo pakankamai pamokų, kad 
žinotų, kaip moterį priveikti. Mergaičių mokyklos džiunglės ją 

tobulai išugdė. Kad nereikėtų klupinėti, kalbant olandiškai, ji 
išsyk griebėsi gimtosios kalbos. Moteris purtė galvą ir svarstė, 
kiek dar truks, iki vyrai pareis užkąsti, o Pilė išrėžė griausmin- 
gą ispanišką sakinį su visais jam deramais gerkliniais ir tęsia- 
mais garsais, paleistą su įtūžiu ir neviltimi, mat eidama ji mąstė 
apie Ernestą, Rozą ir Eleną. Moteris numetė drobulę į skalbinių 
dubenį, skubiu žingsniu nuėjo prie vienos skrynios, ištraukė iš 
jos lagaminą ir ryšelį raktų. Pilė, pamačiusi, kaip moteris vargo 
su lagaminu, nė nemėgino tos sunkenybės kelti, tik griebė vie- 
na ranka raktus olandei iš pirštų, antrąja - lagamino rankeną. 
Braškantį lagaminą Pilė nusitempė per grindis, per slenkstį, o 
paskui, palikdama platų pėdsaką, - per žvyrą prie automobilio. 
Atidariusi dureles, ji šiaip ne taip užvertė lagaminą ant odos sė- 
dynės ir sėdosi prie vairo. Sukalbėjusi maldelę, įjungė variklį ir 
atsargiai nuvažiavo. Visi griciukai, plasnodami sparnais, pakilo 
į orą, visos jūrinės šarkos rėkdamos suskato jai ploti. 

Ties sankryža ji nuvažiavo kelis metrus per toli, mat pasku- 
tinę akimirką neišdrįso atlikti posūkio. Pamėginusi patogiau 
paguldyti lagaminą ant sėdynės, Pilė jį atidarė. Tokį kvapą ji 
paskutinį kartą buvo užuodusi Bilbao. Tualetinis vanduo ar 
skutimosi muilas: Aleksandras Rotveilis. Pilė giliai į smegenis 
įtraukė šį kvapą. Pastūmusi lagaminą, užčiuopė metalo dėžę. 
Pastebėjo, kad dėžė, turėjusi būti pritvirtinta po sėdyne, meistrų 
veikiausiai buvo išimta, o paskui ne visai teisingai įstatyta atgal. 
Patraukusi lagaminą į šalį, Pilė tol vargo, kol įstengė šiek tiek 
kilstelti aukštyn dešiniąją sėdynę. Dėžėje buvo plunksnos, klijai, 
rašalo buteliukai, peiliukai, raštai ir mėlynas aplankas. Aplan- 
kas nuslydo jai nuo kelių, ir dalis popierių pažiro į automobilį, o 
kita - ant kelio ir į drėgną žolę. Pilė išsigando, mat Takas labai 
atidžiai saugojo savo daiktus. Ji ėmė atsargiai ir, kaip tikėjosi, 
derama tvarka rinkti popierius, tačiau, pamačius herbą, viskas 
jai vėl išslydo iš rankų. 

Spalvotas Guardia Civil herbas buvo lakšto viršuje. Viršum 
visko karūna; puiki spauda; laiško antraštė; Especial Terroris- 

mo. Pusiaukelėje tekstas nutrūko, spausdintas raides pakeitė 
rašalo juosta, drąsus brūkšnys ir plati rašysena ranka. Kitame 
lakšte buvo brūkšniai pieštuku, lakštas suskaidytas brėželiais 
ir kruopščiai pažymėtais strėliukių taškais, Guardia Civil her- 
bas dar buvo nespalvotas. Tai čia pirmoji stadija, o rankose ji 
laikė antrąją ir kuo tiksliausiai žinojo, kad jos akys regi ir tre- 
čiąją - tolimoje praeityje, viename Bilbao kambaryje, kur jai 
buvo pranešta, kad Guardia Civil jos ieško kaip Enrikės Pozos 
žudikės. Paskubomis mestas žvilgsnis į kitus popierius leido 
Pilei pamatyti, koks įgudęs herbų, dokumentų ir oficialių raštų 
klastotojas yra Takas. 

Ji paskubomis peržvelgė susirašinėjimą. Rado tai, ko bijojo: 
Enrikei Pozai rašytus laiškus. Malonus, kone nuolankus tonas. 
Pastabos apie klastojimus, mėginimai perspėti Pozą. Ryšys, be 
abejo, buvęs artimas. 

Pilė žinojo, kad Aleksandras klastotojas. Jai tas, tiesą sakant, 
buvo nė motais. Tai, kad jis veikiausiai buvo labai geras ir stam- 
baus masto klastotojas, ją tik kurstė. Tačiau savo klastotėmis jis 
pernelyg artimai susilietė su jos gyvenimu. Patarnavo jomis En- 
rikei Pozai ir, be abejo, kitiems, sulaužiusiems jai gyvenimą, kai 
jai buvo vienuolika metų, ir nužudžiusiems jos tėvus. Bet ir tai ji 
nujautė; čia pamatė įrodymus. Jeigu nenori galutinai tapti auka, 
jeigu nori pati tvarkyti savo mintis ir savo gyvenimą, dabar pri- 
valo veikti. 

Išsitraukusi iš šūsnies tris laiškus ir pasidėjusi juos prie lakšto 
su nebaigtu Guardia Civil herbu, visus kitus popierius ji sugrūdo 
atgal į aplanką. Nubloškė metalo dėžę greta automobilio, atsu- 
ko rašalo ir chemikalų buteliukų dangtelius ir išpylė turinį ant 
kanalą, o tris laiškus ir lakštą susilanksčiusi įsidėjo į rankinuką. 
Ryžtingai pavažiavo atbulomis. 

Nors būdama nekokia vairuotoja, Pilė su automobiliu vis dėl- 
to nuvažiavo į Vasenarą. Ten keliskart pasukusi į ne tą gatvę, ga- 
liausiai sustabdė net krestelėjusį automobilį prie garažo. Gara- 

žas jau buvo uždarytas. Pilė liko sėdėti ir retsykiais snūduriuoti 
automobilyje. Kitą rytą nustebusiems mechanikams paaiškino, 
kad nori parduoti BMW 328. Trokšdamas didelio pelno, vienas 
mechanikų sutiko jį pirkti, tačiau, girdi, ponia turinti perduoti 
ir deramus dokumentus. Pilė pažadėjo artimiausiomis dienomis 
su popieriais grįžti, pareikalavo užstato ir automobilį paliko. Sė- 
dusi į tramvajų, ji nuvažiavo į Leideno centrą ir susirado Geritą 
Hosę, kuris, garsiai taukšdamas, pargabeno ją savo vežimu į Fe- 
dės Albrondos namus. 


Tą akimirką, kai Pilė įžengė vidun, Takas miegojo. Gulė- 
jo ant nugaros. Jai išvertus viršum Tako dubenį su pasenusiu 
vandeniu, tas ėmė laidyti atgrasius garsus. Pilė turėjo jį paliesti 
ranka, tik tada jo akys prasimerkė. Atkišęs leteną, Takas su- 
griebė ją už rankos. 

— Čia tu, - jis nusikeikė. - Jėzau, tu grįžai. 

Iš pradžių Takas pažvelgė į Pilę panikos kupinomis akimis, o 
paskui jo mina pamaži pasikeitė, virsdama į vos vos neverkian- 
čio ir galbūt didžiai patenkinto silpnapročio veidą. 

— Ko taip žiūri? - tarė Pilė. 

Nusitraukęs nuo galvos peruką ir pasitrynęs akis, Takas vėl 
sugriebė jos ranką. 

— Maniau, kad jau niekados tavęs nebepamatysiu, - pasakė 
švelniai. - Kur buvai? 

— Atsiėmiau tavo automobilį iš tų žmonių. 

- O. 

Takas atrodė ne visai suprantąs. 

— Nuvažiavau į Vasenarą. Nugabenau tavo automobilį prie 
garažo. Parduoti. 

— Kodėl parduoti? 

- Žadėjau ką nors iš tavęs pavogti. Tai dabar ir pavogiau. Pa- 
vogiau tavo automobilį. 

Takas akimirką užsimerkė. 

- Prisimenu, kad kažką panašaus ketinai. Ką gi. Blogai, bet 
galėjo būti dar kur kas blogiau. 


278 


- Ir tik tiek? - pasipiktinusi paklausė Pilė. - Dėl traukinyje 
pavogtų pinigų aš ne vieną savaitę kankinausi. 

— Kas man dabar rūpi tas automobilis. 

Pilė ėmė svarstyti, ar tikrai bus su juo atsiskaičiusi. 

— Tu grįžai, - paprastai pasakė Takas. 

Pilė pažvelgė į jį. Takas kalbėjo nuoširdžiai. Jis tikrai džiau- 
gėsi. 

— Kodėl čia guli? Kodėl miegi? 

— Visą naktį tavęs ieškojau. 

Pilė nieko neatsakė. Atsisegusi rankinę, ji išsiėmė lakštą su 
nebaigtu herbu. Padavė jam klastojimo įrodymus. Takas valan- 
džiukę kilnojo popierių iš rankos į ranką. Sukiojo jį tarp pirštų. 

— Matau, kad esi puikus klastotojas. Galima pasigėrėti! Visa 
ta pasaka apie Guardia Civil? Nuo pradžios iki pabaigos pra- 
manyta“ 

- Netiesa. Aš buvau irgi ieškomas. Net čionykštė policija... 

- Tu buvai. O aš - ne. 

— Ką man reikėjo daryti? Važiuoti vienam? Beje, tu pati savo 
noru išvažiavai su manim. Tai ką čia daugiau apie tai šnekėti? 

Pilė nutylėjo apie laiškus Pozai. Neėmė jam priekaištauti, kad 
savo klastotėmis padėjo supuvusiai fašistinei Pozos Ispanijai, 
nužudžiusiai jos tėvus ir sulaužiusiai jos vaikystę. Pasisukiojusi 
tarp voratinklių, ji nulipo laiptais žemyn. Takai, Takai, kiek tu 
visko sugadinai, mąstė ji pati sau. 

Tik nusileidusi į kambarį, Pilė susivokė, kad visą tą laiką ne- 
šiojasi rankoje valdininko portfelį. Netoli ūkio, maždaug toje 
vietoje, kur Geritas Hosė ją išsodino (pažadėjęs visados jai padė- 
ti; ji galėsianti visados veltui važiuoti jo vežimu), ji rado portfelį. 
Atremtas į kuolą, kitados įkaltą į kanalo kraštą, kad būtų galima 
permesti lentą per dvokiantį vandenį, ir nugrimzdęs į vėdryno 
krūmą, stovėjo portfelis. Sunkus, purvinas, karališkas. 

Fedė, atėjęs vidun, pažvelgęs į ją ir apsukęs apie ją ratą, paklau- 
sė, ar ji liksianti valgyti. Pilė padėjo portfelį ant stalo. Nužvelgęs 

portfelį ir nieko nepasakęs, Fedė pranešė einąs gaminti ypatingų 
pietų. Pilei ir Takui. Takas smarkiai sielojęsis, pridūrė jis dar. 

Tą akimirką jiedu išgirdo laiptais žemyn belipantį Taką. Pilė 
nebuvo nusiteikusi kelti scenų ir atsegė portfelį. Atsargiai iš- 
traukė iš jo šūsnį žemėlapių, išskleidė juos ir pavartė popierius. 
Jautė, kad Takas stovi jai už nugaros ir žiūri, kokius dokumen- 
tus ji čia kilnoja. Aptiko žemės sklypų sąrašus, daugeliu atvejų 
su savininkų pavardėmis greta, nugriautinų pastatų sąrašus, 
nusavinimo išlaidų apskaičiavimus, žemėlapius su planuoja- 
momis komunikacijomis ir keliais — ir su variantais. Kitame 
aplankale Takas rado senus šios srities statybos leidimų pra- 
šymus: prieplaukėlės, valtinės, daržinės, ūkiai, vienas siloso 
bokštas, vienas pakeliamasis tiltas, skautų poilsio namai. Jie 
aptiko pilaičių ir užmiesčio namų eskizų ir juos vaizduojan- 
čių senų raižinių. Viename aplanke buvo mįslingi žemėlapiai, 
miestų ir kaimų pakraščiai 1: 10 000 ir 1:1 000 masteliu. Vie- 
toj vietovardžių buvo kvadratų numeriai. Žemėlapius margino 
raudonų linijų tinklas. 

Kiekviename dokumente buvo antspaudas su keliais skyreliais, 
juose buvo galima įrašyti, kas vertino padėtį, kuris valdininkas 
dokumentą patvirtino ir iš kur ir kokio leidimo buvo prašyta. 

— Iš kur gavai tą portfelį? - paklausė Takas. 

Pilė išgirdo jo balse nuostabą. Pasakė, kur portfelį rado. Ar 
jis ką apie tai žinąs? Takas jai trumpai papasakojo apie Maršalo 
plano bendrovę ir apie visiškai netikėtai čia sutiktą Blumenfeldą. 
Gal Blumentfeldas ir perdėjo, gal jis ir prasimanė tuos idiotiškus 
Oskaro Nimejerio statinius, visa tai, girdi, įmanomas daiktas, 
tačiau tai, kad jau parengti planai su amerikiečių pinigais šiose 
apylinkėse pradėti didžiulį statybų projektą, tas esą tikra. O čia, 
ant stalo, gulinti svarbi viso šio plano dalis. 

- Ei, žioply, tik pažiūrėk. 

Fedė, dievai žino iš kur atsinešęs gabalą mėsos, palinkęs dar- 
bavosi su peiliu prie virtuvės darbastalio. 

Jis nesureagavo. 

— Arjie tau pasakojo, kas nutiks šioje srityje? 

- Taigi jie ketina čia viską užstatyti? 

— Bet ne bet kaip. Garsių architektų pastatais. Oskaro Ni- 
mejerio. 

— Kas man darbo? 

— Kad jie viską užstatys? 

— Ne, kokių architektų. 

- Geriau gražūs, o ne bjaurūs namai. 

Fedė pasilenkė prie mėsos. 

— Ar norėsit daug, ar mažai mėsos? 

— Aš praalkęs. 

Takas susijaudinęs sklaidė dokumentus. Oficialūs popieriai, 
netikėtai patekę į jų rankas: jis aiškiai pasijuto savo stichijoje. 

— Čia aiškiai Plačiosios Aa kraštas, - nusprendė jis. 

Tykus, šiltas pavasario vidurdienis smelkėsi virtuvėn pro 
atviras laukujes duris. Pilė matė Fedę, kuris pasilenkęs, didžiai 
susikaupęs, lėtais judesiais skrosdamas peiliu mėsą, dorai dali- 
jo ją į tris lygias porcijas. Matė jo pastirusius plaukus ir keistas 
ausis. Marškiniai buvo perdėm dėmėti. Tako marškiniai irgi 
nebebuvo švarūs. Liemenės jis kiauras dienas nebedėvėjo; tik 
popietės valandomis, eidamas laukan, ją apsivilkdavo, bet, vos 
grįžęs vidun, korė ją kur nors ant kėdės ar nerūpestingai kabi- 
no palėpėje. Vaikščiojo pasiraitęs rankoves, todėl ne taip krito į 
akis, kad marškinius jau senokai derėjo skalbti. Kelnių klešnes 
jis brukosi į kojines, kad purvas neliptų prie kelnių, o paskuti- 
nėmis dienomis dar pasiskolino iš brolio ir porą patogių batų. 
Pirmą kartą gyvenime jį erzino standi apykaklė. Takas dėvėjo 
peruką; visi žinojo, kad ten perukas. 

- Čia siūlymai, - pasakė Takas. - Jei gerai suprantu, jie ke- 
liauja per įvairias instancijas, bet iš esmės nėra keičiami. 

Pilė svarstė, ko Takas siekia. Fedė burbtelėjimu leido suprasti, 
kad girdi brolį, bet šiuo metu yra užsiėmęs kuo kitu. Tvėrė tyla, o 
vienintelis garsas liko tik Fedės peilio brūžavimas. Paėmęs vieną 
sąrašą, Takas atidėjo jį į šalį, o į sąrašo vietą aplanke įkišo tuščią 

cigarečių „Turmac“ pakelį. Fedė dingo, o paskui grįžo su riešku- 
čiomis bulvių. 

- Šiems namams irgi galas. Išskyrus kelias sodybas, viskas 
bus nugriauta. 

— Negali būti, - tarė Fedė. 

— Kodėl? 

— Čia mano nuosavybė, žemė irgi mano nuosavybė. Viskas 
įteisinta. 

— Nepaikiok, brolau. Tada turtas bus juk tiesiog nusavintas. 

— O kodėl turėtų būti nusavintas? 

— Visuomenės poreikiams. Šioje vietoje stovės gyvenamieji 
namai. 

— Nieko nebus, - atkirto Fedė, imdamasis darbo. 

Tą akimirką Takas pažvelgė į Pilę, ir jo akys sužibo taip, lyg 
jam ką tik būtų atėjusi geniali mintis. 

— Pile, Pile, štai. Albrondų ūkis: žiūrėk, tik pažiūrėk, aplink 
kryžiukai, karių kapinaitės. Ką tai reiškia? Štai: jis paliekamas. 
Pasak šio žemėlapio, tėvų namai bus palikti. Mačiau, jie yra 
ir sąraše. Šiuose aplankuose yra galutinis ir baigtas statybų 
planas. Ne kitaip. Svarbūs parašai šonuose, gal net vienintelis 
egzempliorius. Galiu šiuos Fedės namus sukeisti vietomis su 
Albrondų ūkiu. 

Fedė triūsė prie ugnies. 

- Turiu galvoje - šiuose dokumentuose. Čia užrašytas spren- 
dimas: Albrondų ūkis paliekamas, visa kita sulyginama su žeme. 
Galiu tuos dokumentus pakeisti. Tada šie namai liks, o Albron- 
dų ūkis bus pasmerktas. 

— Ei, dički, - riktelėjo Takas Fedei, - ką pasakysi? 

— Kas nutiks Albrondų ūkiui - man nė motais. Mano namų 
jie nelies. 

- Fede, nebus taip. Tikrai palies. 

Pirmą kartą Takas savo suaugusį brolį pavadino Fede. Jo lū- 
pose tas žodis nuskambėjo keistokai. Nenuoširdžiai. 

- Takai, ką sumanei? - paklausė Pilė. 

— Klausyk, - Takas spinduliavo tokiu entuziazmu, kokio Pilė 
nebuvo regėjusi nuo Bilbao laikų. - Žinoma, kad abejoju šiais 
statybų planais. Krašto atkūrimo ir liaudies būstų statybos mi- 
nisterijos pasaulyje atsakingas yra taupymo šefas dr. J. in het Vel- 
das, kuris, kaip skaitau, mano, jog bemaž neįmanomas daiktas, 
kad drąsūs ar gražūs planai, nors ir gaudami amerikiečių para- 
mą, būtų patvirtinti arba realizuoti. Man svarbu kas kita. Vaikš- 
tinėju sau po pievas palei Plačiąją Aa. Umai sutinku Blumentel- 
dą. Nuo Blumenfeldo viskas prasidėjo. Visi tie Paryžiaus metai. 
Tai mane privertė susimąstyti. Turiu galvoje, jeigu jau Fedė nori 
gyventi ne Albrondų ūkyje, bet čia, su šikšnosparniais, tai aš už 
tai ant jo negaliu pykti. 

Lipdamas aukštyn, Takas riktelėjo nuo laiptų vidurio: 

— Brolau, einu tau į pagalbą. 

Jis grįžo, nešinas plunksnomis ir rašalais, kuriuos išsaugojo 
viename lagamine tarp drabužių. Mostu parodė į šviesią vietą 
prie durų. Paprašė Pilę, kad ši padėtų pernešti stalą. Girdi, jam 
reikią pakeisti du žemėlapius ir tris sąrašus. Kažin kiek užtruk- 
siąs ir kada kas nors ateisiąs pasiimti portfelio? Mat jis tikrai 
žinąs, kad kurjeris anksčiau ar vėliau ateisiąs. Ir nesiimdamas 
jokių atsargos priemonių (juk jos buvo pasidariusios tuščios), 
Takas viešai ėmėsi klastotojo triūso. Vidury baltos dienos ir Pilei 
su tvaksinčia širdimi žiūrint, jis nukopijavo herbą. Nors Takas ir 
buvo pasidaręs stačiai nepakenčiamas, Pilė pasijuto atsileidžian- 
ti. Žvelgdama į Taką, kuris, pavirtęs į Aleksandrą ir susikaupęs, 
ėmėsi gelbėti broliui jo griuvenos, ji suvokė, kad darbuodama- 
sis jis mąsto apie ją. Takas žinojo, kad Pilė mėgsta Fedę; žinojo, 
kad ji domisi naktiniais paukštukais. Jeigu jis pasitelksiąs savo 
slaptąsias technikas ir taip padėsiąs Fedei ir jo šikšnosparniams, 
jųdviejų ryšys su Pile vėl susitvarkysiąs. Pilė suvokė, kad tokia 
turi būti Tako minčių eiga. 

Atėjusiam pasižiūrėti Fedei tiesiog žandikaulis atvipo. Takas 
buvo nukopijavęs herbą ir iškirpęs kopiją iš lakšto. Lygindamas 
pasidėjo ją greta originalo. Kitame lakšte jis nukopijavo viršuti- 

nę vieno žemėlapio dalį ir dar dalį antspaudo; netrukus kairio- 
ji antspaudo dalis turėjo būti nupiešta ant suklastotojo herbo. 
Takas darbavosi pasilenkęs, veidu prigludęs prie sulankstomo 
metalinio aparatuko, laikančio nekintamu atstumu viena nuo 
kitos dvi paralelias plokštumas - apatinė, atvira ir sudalyta mi- 
limetrais, gulėjo ant popieriaus, o viršutinėje buvo įtaisyta stipri 
lupa. Tako plunksna skrebeno apatinę plokštumą. 

— Ir kur to išmokote? - paklausė Fedė, aiškiai manydamas, 
kad Takas su Pile darbuojasi pakaitomis. 

- Įgudimas daro meistrą, - šmaikščiai atkirto Takas. 

Fedė liko pasižiūrėti. Takui reikėjo darbuotis toliau. Jis netu- 
rėjo laiko savo įgūdžiams slapstyti. 

— Nemėgink man sakyti, kad čia tik toks tavo pomėgis. Kad 
visos tos plunksnos ir indeliai vien dėl pramogos. 

— Kartais šį tą taip užsidirbu, - prisipažindamas sumurmėjo 
Takas. 

— Įtariu, kad nelabai bičiuliaujiesi su policija. 

— Neniurzgėk, brolau. Mėginu išgelbėti tavo būstą ir tavo 
šikšnosparnius. 

Fedė užsimerkė, pasisuko virtuvės pusėn ir vėl ėmėsi savo 
darbo. Takas ramiai vedžiojo linijas ir lopinėlį po lopinėlio tepė 
dažus popieriuje. Pilę stebino šis Takas, kuris, regis, buvo išsiža- 
dėjęs bet kokių savo paties interesų. Jis naikino Albrondų ūkį. 
Davė nurodymą nugriauti tėvų namus ir jau geras dvi valandas 
vargo, mėgindamas išsaugoti šią brolio griuveną ir daržinę su 
šikšnosparniais. 

Fedė valandžiukę pasitraukė nuo krosnies. 

— Ar to išmokai pogrindyje? Pasipriešinime? Gelbėdamas 
Žydus? 

Jėzau, koks čia klausimas, pamanė pati sau Pilė. 

— Daugmaž, - kuo aptakiau atsakė Takas. 

Jis atsistojo ir pasitraukė į šalį. 

— Minutė atokvėpio, - šūktelėjo popierius apžiūrinėjančiam 
Fedei. 

Pilė pamatė dviračiu skubiai nuvažiuojantį vaikėzą. Ko tam 
čia reikia? Tačiau jai tas nerūpėjo. Nuėjęs prie vandens talpyklos, 
Takas mėgino nusiplauti batus. Atsigėrė, pasiskalavo burną. 

— Ja doma, - tarė Fedė. - Čia rusiškai. Aš namuose, - nusi- 
šypsojo, o Takui sugrįžus pasakė: - Tau pasiseks. 

Jis mostelėjo popieriaus pusėn. 

- Aš manau. 

— Vadinasi, dabar pasiliks šis ūkis, o ne Albrondų? 

— Kaip tik taip. 

Fedė linktelėjęs pradingo namuose, kurių vidus regėjosi 
tamsus. 

Takas dar kurį laiką darbavosi, kol rezultatas pasidarė bemaž 
nebeatskiriamas nuo pirminio originalo. Lakštus, buvusius ap- 
lanke, Takas suplėšė į smulkias skiauteles ir sumetė į ugnį. Nau- 
jieji popieriai atsidūrė reikiamose aplankų vietose. 

Fedė padėjo ant stalo tokį mėsos kupiną dubenį, kad Pilę kone 
suėmė šleikštulys. Paskui - keptuvę su bulvėmis ir tris butelius 
alaus. Pilė buvo besakanti, kad nesanti alkana, tačiau, pamačiusi 
Fedės veidą, išsyk susivaldė. 

— Pagaminau gardaus valgio, - Fedė aiškiai didžiavosi pa- 
tiektais pietumis. - Skanaus! - pridūrė, kaip seniau buvo įpras- 
ta jų namuose. 

Pilė pauodė orą. Riebalų ir virtų daržovių dvelksmas. Mėsa 
kvepėjo inkstais, aštriai ir sykiu prėskai, žadindama prisimini- 
mus apie aprasojusius langus ir lygumų valgius, ilgai troškintus 
ant ugnies. 

- Kokia laimė, kad Pilė rado portfelį, - pasakė Fedė, paten- 
kintas, kad jo laukia gardus valgis, o būstas ir toliau liks stovėti. 
- Ir kaip gerai, kad Hosė mums papasakojo apie amerikiečius. 
Kitaip nebūtume supratę, ką tie popieriai portfelyje reiškia. Ar 
Blumenfeldą pažįsti iš Paryžiaus laikų? 

Takas kažką burbtelėjo. 

— Kai dar buvai su Liza? 

Takas įbedė į brolį akis. Fedė ilgokai tylėjo. 

- Paklausei jo, kaip viskas susiklostė Lizai? 

- Lizai? - paklausė Pilė. 

— Ar čia ėriena? - pasiteiravo Takas. 

— Aviena, - atsakė Fedė, o paskui gerkliniu balsu pakartojo: - 
Aviena. 

Takas atsargiai pasikabino valgio, paskui, Fedei mostelėjus, 
pasisėmė šiek tiek gausiau. 

— Geriausia Olandijos aviena. Ne-pra-nokstama. 

- Iš kur gavai avienos? Gal laikai avis? Kurioje nors iš kaimy- 
ninių daržinių? 

— Aš prisivilioju jų. 

Fedė mokąs prisivilioti avis artyn, nusivesti jas į savo daržinę, 
o ten suimti už ragų, nusukti joms sprandą ir išdarinėti. Tai irgi 
gali būti priežastis, kodėl kaimynai jo nekenčia. 

— Liza? - dar kartą paklausė Pilė. - Kaip ten su ta Liza? 

Tyla. 

— Nekalbėsim apie Lizą, - pasakė Takas. 

— Būtinai kalbėsim, - tarė Pilė. 

— Tai tu visko slapta klauseisi? - paklausė Takas brolio. 

- Visai ne. Buvau rūsyje ir atsitiktinai viską nugirdau. 

Stumtelėjęs atgalios kėdę, Takas pakilo. Pro galines duris jis 
išėjo laukan. 

— Ką nugirdai? 

Fedė pamąstė. 

— Takas nenori. 

— Ko nenori“ 

— Kad pasakočiau. 

- Klausyk, Fede. Negerai, jei mudu su Taku turime paslapčių 
nuo kits kito. 

Fedė sėdėjo, nežinodamas, ką daryti. Jis tylėjo. Pilė pakilo, 
valandžiukę paliko Fedę vieną su kruopščiai pagamintu valgiu, 
o paskui grįžo su nuotrauka rankoje. 

— Hanos ir Pikės nuotrauka, - tarė Fedė. 

— Nori ją turėti? 

— Aš jos niekados nevogiau. Priglaudžiau ir išsaugojau. Pu- 
dros stalčiuke. Tokiems daiktams nevalia bet kur mėtytis. Jokia 
vagystė, jei ką nors nuo kitų paslepi. Jis nežinojo, kur nuotrauka 
paslėpta. Pradėjo savuosius Wanderjahre; maniau, išsaugosiu tą 
nuotrauką Takui. Ir lyg savaime jos tapo Hana su Pike. 

— Gali tą nuotrauką gauti. Bet tada turi papasakoti apie Lizą. 

Fedė papasakojo apie Lizą viską, ką buvo išgirdęs. Kaip Takas 
ją nešiojęs ant rankų. Kaip ji lipusi į pačią Eifelio bokšto viršūnę. 
Kaip jie paskui praleidę nuostabų vakarą. Kad ji buvusi nėščia. 
Labai keista, kad Fedė staiga prašneko senąja Groningeno tar- 
me, labai senų laikų tarme. Iš tų laikų, kai pasakė motinai, kad 
Taką kiti berniukai veja iš polderio. 

— ..o tada ji nudribo ant gatvės, smarkiai susižeidė, o Taką 
tas pribaigė, jis pabėgo, ja nepasirūpinęs, ir kurį laiką gyveno 
kitoje vietoje. 

Pilė privertė Fedę viską kelis kartus pakartoti. Norėjo įsi- 
dėmėti kiekvieną smulkmeną. Viskas baigta, pamanė sau Pilė. 
Ji pakilo. Praeidama pabučiavo Fedę į skruostą. Šis liko sėdėti 
tylut tylutėlis. 

Visos tos klastotės jai galėjo taip labai ir nerūpėti. Kad Poza 
bičiulis - tai buvo kraupi mintis, bet ji laisva valia išvažiavo kar- 
tu. Ji - bendrininkė. Tam tikra prasme post mortem pripažino 
Pozą buvus draugu. O tai, kad Takas paliko Lizą gulėti gatvėje, 
pagaliau visai ryškiai atskleidė jai Tako būdą. Dabar Pilė per- 
prato jį. 

Vienintelis svarbus dalykas, vienintelis dalykas, apie kurį ji 
dabar, mąstė, buvo suvokimas, kad Takas gali būti toks nuož- 
mus. Ją irgi paliktų gulinčią. Todėl ji turi išvykti. Parduoti auto- 
mobilį ir dingti su pinigais iš šio krašto. 

Ji užlipo aukštyn. Ant durų rankenos voratinklio gijose karo- 
jo suglamžyta, dulkėta ir dėmėta Tako liemenė. Vienas skvernas 
buvo atsivertęs, todėl galėjai matyti šviesų pamušalą su švelniu 

oranžinių ir violetinių rombų raštu. Viršum „Cifonelli“ firmos 
etiketės kyšojo Tako piniginė. Kone negirdimai niūniuodama 
kažkokią melodiją, Pilė galutinai atėmė iš jo tapatybę. Išėmusi 
iš kišenės piniginę, ištraukė iš jos ir vairuotojo pažymėjimą, ir 
automobilio dokumentus, ir ploną knygelę su vieno Šveicarijos 
banko antspaudais - viskas buvo išduota Aleksandro Rotveilio 
vardu, kaip patenkinta pamatė Pilė. Tą akimirką ji išgirdo laip- 
tais lipant Taką. Pastvėrusi lagaminą, kuriame buvo jos drabu- 
žiai, sukišo dokumentus po suknelėmis. 

Ji užuodė Taką, sustojusį jai už nugaros. Tylėjo. Lūkuriavo. 
Atsigręžusi pažvelgė į baimingas jo akis. Pabučiavo jį, suėmusi 
abiem rankomis. Pajuto Tako palengvėjimą. Nusivilko palaidi- 
nukę. Atsisegė liemenėlę. Nutraukė jam kelnes, ir jiedu pusiau 
nusirengę, garsiai alsuodami, skubomis nugriuvo ant čiužinio 
po banguojančiu ir siūbuojančiu voratinkliu. 

Jausdama, kad baigia pasiekti aukščiausią tašką, Pilė išvydo 
blankų Ernesto paveikslą. Pro jį kiaurai švietėsi nešvarios pasto- 
gės sijos. Ernestas sakė, kad ji ilgai užtruko sugrįžti. Kad Bilbao 
dabar nuostabus pavasaris, kad paplūdimyje prie Plencijos gau- 
su poilsiautojų, kad girnovės dar prieš kelias savaites paskelbė 
pavasarį ir kad urvinės antys vėl peri. Eidama kiaurai per Taką, 
Elena kvatodama pasakojo, kad ji įsimylėjusi, kad dažnai nakti- 
mis nusėlinanti į Pilės kambarį, kad kartais mieganti jos lovoje, 
bet visados paliekanti jos pusę tuščią. Paskui - smarkiai broliui į 
pilvą kertančio Tako paveikslas; Fedė, kuris, nieko nenujausda- 
mas, sulinko perpus. Paskutinis paveikslas buvo tėvo ir mamos, 
kurie, lydimi kažkokio nepažįstamo žmogaus, ėjo per sodelį prie 
stovinčio automobilio. 

Pilei pakilus, Takas išsekęs tebegulėjo ant čiužinio. Tarytum 
tuos paveikslus, kurie vienas po kito pralėkė jai pro akis, jis pats 
būtų turėjęs prasimanyti, sudėstyti, nupiešti, nuspalvinti. Tebe- 
gulėjo taip, kaip buvo nugriuvęs. Apsirengusi Pilė pasakė keliau- 
janti parsivežti automobilio. 

— Dabar? 

— Taip, dabar. Neklausinėk nieko. Atgausi automobilį, bet da- 
bar aš turiu valandžiukę dingti, - Pilė išgirdo, kad Fedė apačioje 
su kažkuo kalbasi. - Aš greit grįšiu su automobiliu. 

Takas tebegulėjo lovoje. Aukštielninkas. Atrodė, lyg jam vis- 
kas tinka. 

- Bet kaip tu, dėl Dievo meilės, ten nusikasi? 

— Su Hose. 

— Su Hose? 

Pilė nulipo žemyn, kur smarkiai kvepėjo ėriena. Puspilnės 
lėkštės tebestovėjo ant stalo. Geritas Hosė kišosi į burną pilnas 
šakutes. 

6 
Takas 


Pro ūkį einančiame ir nuo vienos begalybės iki kitos vedančia- 
me kelyje pasigirdo artėjančio motociklo burzgimas. Takas nu- 
lipęs sėdėjo apačioje pas Fedę. Fedė pašildė avieną („bet nuo to 
ji nepasidarys geresnė“), ir Takas ją dar truputėlį knaibė šaku- 
tėmis. Jausdamas palengvėjimą, kad visi tie prisipažinimai ne- 
sukėlė smarkaus vaido su Pile, jis nebeužsiminė apie kvailas Fe- 
dės kalbas apie Lizą. Valgydami jiedu išgirdo ramius žingsnius 
žmogaus, žinančio, kad orumo jam teikia autoritetas. Pabeldus 
durys pačios atsidarė. 

— Gardžiai kvepia, ponai. 

— Tiesa, pareigūne. 

Kurjeris atvyko „Liftinko ministerijos“ arba, tikriau, Krašto 
atkūrimo ir liaudies būstų statybos ministerijos, in het Veldo, 
pavedimu; jis esąs priskirtas finansų departamentui, ir ponai 
turį suprasti, kad reikalas labai svarbus ir kad todėl buvęs pa- 
siųstas pirmas atsilaisvinęs kurjeris, ir kad jis čia... 

— Koks reikalas? 

Pradingęs portfelis. Vakarykščiai pro čia autobusu važiavusi 
grupė žmonių. Gal ponai netyčia kaip tik šildęsi gegužės saulu- 
tėje ir matę tą autobusą. Amerikiečiai. Nyderlandų valdžios at- 
stovai. Pasak pateiktos informacijos, jie čia apžiūrinėję vietovę, 
ir portfelis su galutinai užbaigtu Manhattan ZH planu galbūt 
nusprūdęs į kelkraštį. Žodžiu, jei kuris jūsų tą portfelį matęs, 
protinga būtų... 

— Gal šitas portfelis? 

Takas parodė į portfelį, pastatytą prie vandens talpyklos. 

Du trys platūs žingsniai. Kur ponas šį portfelį radęs? Ar po- 
nas atidaręs jį? Ar gali būti, kad iš jo kokie nors popieriai būtų 
pradingę? Turėsiąs būti surašytas protokolas, bet kol kas tai esąS 
baisus palengvėjimas. Kurjeris galįs pasakyti, jog aukšti valdi- 
ninkai patyrę nemalonių akimirkų, kai Hagoje pastebėję, kad 

portfelio nesą autobuse, o žemesnieji valdininkai manę, kad 
portfelį turį ekscelencijos. 

Gal ponas norėsiąs butelio alaus? Kad liežuvis atsirištų? 

Ne, dėkui, žinote, motociklas ir dar, žinote, tarnybos laikas. 
Ne, kurjeris tikrai negalįs, nors jam ir niežtinčios rankos griebti 
už ąsos tokį viliojantį bokalą. 

Enfin, jie sėdėjo ir šnekučiavosi, o po kokių dešimt ar dvylikos 
minučių motociklininkas pasiėmė portfelį ir dar kartą patikino, 
kad Haga, girdi, labai apsidžiaugsianti, nes čia esą unikalūs do- 
kumentai, suteiksią šioms vietoms visai kitą išvaizdą. 

Tą akimirką, kai pamatė portfelį kurjerio rankose, žinodamas, 
jog ten yra dokumentai, turintys sunaikinti puikųjį Albrondų ūkį 
ir išgelbėti brolio namus (sykiu dar pagalvojęs, jog vis dėlto ga- 
lima tikėtis, kad visi tie planai bus įgyvendinti ir šie pamišėliai 
pavers pievų kraštą viena didžiule statybų aikštele), Takas išgirdo 
nubėgančius žingsnius. Pakėlęs galvą jis buvo kažką besakąs apie 
snarglius. Ir taip penkiolika sekundžių buvo praėjusios. 

Motociklininkas pasakė turįs važiuoti; Takas su Fede pakilo 
išlydėti svečio. Sykiu pasižiūrėsią, ar visur ramu. Tas įvyko per 
kitas penkiolika sekundžių. Jie pasiekė virtuvės duris, taigi judė- 
jo tolyn nuo daržinės. 

Po visam Takas tvirtai atsiminė, kad trenksmai buvo du. Iš 
pradžių sunkus daiktas nukrito ant akmens. Takas kalbėjo apie 
statinę, atriedėjusią iš kažin kur ir trinktelėjusią į plytelėmis grįs- 
tas grindis. Palyginti su antruoju, šis trenksmas buvo tik menk- 
niekis. Didžiai įstabu, jog Takas per vėlesnį pokalbį su Fede prisi- 
minė, kad prieš trenksmą girdėjo riedančio daikto bildesį. 

Sprogusi bomba („Ten turėjo būti bomba, Fede, prisimeni, 
kaip Geritas Hosė pasakojo apie aviacinę bombą? Ten turėjo būti 
nuo karo likusi bomba ') neišsviedė aukštyn dulkių ir ugnies 
fontano, kaip, Tako nuomone, dažniausiai su bombomis nutin- 
ką; veikiau ji sukėlė nuolaužų, smėlio ir žvyro lietų. Pirmosiomis 
sekundėmis po trenksmo jie, beje, išvis nenutuokė, kas nutiko. 

Pirmiausia - kurjerio laikysena. Tas stovėjo kaip tik ant 
slenksčio, iškėlęs rankas aukštyn, portfelį laikydamas pusiau 

prieš galvą, pusiau viršum galvos. Mirtinos tylos paveikslas, 
laukiant, kada pasigirs kitas trenksmas. Paskui, išsyk po tos 
akimirkos, kai Takas susivokė žiūrįs į kurjerį, jam už nugaros 
krintantis akmens luitas. Trenksmas buvo toks, lyg būtų spro- 
gusi dar viena bomba. Atsargiai atsigręžęs, Takas vietoj virtuvės 
išvydo dulkių debesį. Metalinis vamzdis lingavo viršum spin- 
tutės ir pro tą vietą, kur anksčiau buvo privirintas, spjaudė pro 
angą Žvyrą, tarytum ten veiktų koks mažutis ugnikalnis. Fedės 
su meile paruoštus pietus užklojo dulkės. Greta stalo statmena 
stovėjo niekados ten nestovėjusi medžio sija. 

Fedė pirmasis prakalbo, nusikeikdamas ir tarsteldamas, kad 
daržinė veikiausiai sugriauta. Jiedu stovėjo prie durų, ir trum- 
piausias kelais iki daržinės buvo eiti per namus, tačiau tą aki- 
mirką, kai Fedė buvo besitaikąs ten šokti, nuo viršaus lyg perser- 
gėdama nukrito lenta. Dailiai šiek tiek pasklendusi, vienu galu 
ant grindų, šokteldama ir trinkteldama kitu, lyg per gimnasti- 
kos pratybas, kaire, dešine, kaire koja, dešine koja, kol galiausiai 
prigludo prie žemės, o po keturių sekundžių (viskas buvo pa- 
našu į vaiduoklišką režisūrą) sugriuvo iškleręs staliukas, ir tai, 
rodės, buvo paskutinis pokštelėjimas. 

Nė vienas jųdviejų daugiau nebepamatė kurjerio. Ir vėliau jie- 
du nebežinojo, ar kurjeris išsyk sveikas ir nesužeistas išvažiavo, 
ar dar kurį laiką be tikslo klydinėjo po griuvėsius. Jie patraukė 
aplink buvusį tvartą, palei užtvaras, gyvatvores ir atmatų krūvą. 
Fedė buvo greitesnis, Takas vos nesuklupo, užkliuvęs už sumaito- 
tos avies. Oda ties pilvu buvo perrėžta ir atsiplėšusi. Iš šonų išrėžti 
mėsos gabalai, ir valandžiukę užtruko, kol Takas susivokė, kad ši 
avis yra ne sprogimo auka, bet gardžiosios avienos tiekėja. 

Iš daržinės nedaug kas teliko. Iš kairės į dešinę, maždaug 
tame lygyje, kur anksčiau buvo antrojo aukšto grindys, į vakaro 
tuštumą atsikišusi stirksojo sulenkta metalo sija. Sveika liko tik 
viena šoninė siena. Žemėn nukrito palangė. Iš trečiojo aukšto. 
Iš pradžių be garso, o paskui pokšteldama į grindis. Kaip tik tą 
akimirką pasileido skristi pirmasis išgąsdintas šikšnosparnis. 

Jų laikas dar nebuvo atėjęs; bet kas gi ims priekaištauti gy- 
viams, kad jie šį vakarą buvo šiek tiek pasimetę? Fedė pradėjo 
juos šaukti, ir šikšnosparniai vienas po kito ėmė skristi iš griu- 
vėsių. Lyg Fedė būtų juos pats lydėjęs. Fedė nekreipė dėmesio 
į persergėjimus, kad palei pat apgriuvusią sieną eiti pavojinga. 
Mėgino įžengti vidun, bet atsisakė to sumanymo, nes laiptų ne- 
bebuvo. Takas nužvelgė griuvėsių krūvą, į kurią pavirto gyvena- 
masis namas. Sodyba buvo nieko nebeverta. Tai, kas išskraidė į 
šalis, buvo geresni daiktai už tai, kas liko vietoje. Tai, kas išskrai- 
dė į šalis, turėjo rūpintis, kur rasti naują prieglobstį, nes šis dar 
ilgai dvoks degėsiais, nesvetingumu ir gujimu laukan visko, kas 
skyrėsi nuo olandų, nuo įprastų šių vietovių gyventojų. 


+ 


Dulkėtas, bet nesudaužytas ševroletas JC 1939 riedėjo į šiaurę. 
Takas tikino brolį, kad šis galįs juo kliautis. Fedė pasiėmė drabu- 
žių iš miegamojo, kuris, buvęs toliausiai nuo bombos sugriautos 
daržinės, atrodė beveik nepaliestas. Virve surišęs knygų ir po- 
pierių krūveles ir taip pasidaręs kelis paketus, Fedė sumetė juos 
į automobilio kėbulą. Takas ragino brolį greičiau važiuoti įkan- 
din žiurkiagaudžio vežimu iškeliavusios Pilės. O Fedė paklausė, 
ar Takas tiksliai žinąs, kuriuo keliu Hosė pasukęs. Be to, Geritas 
Hosė, girdi, seniai išleidęs Pilę prie tramvajaus stotelės. Pirma 
surasti Pilę, o tada dingti - komandavo Takas. 

Fedė žvelgė į dangų. Iš pradžių jis pasuko į Veteringo kelią, o 
ties Reipveteringu leidosi ežerų kryptimi. 

— Ar turi su savimi pasą? - paklausė rūpesčio suimtas Takas. 

- Neturiu, - atsakė Fedė. 

- Išvis neturi paso? Ar tai sakai? 

- O kam jis reikalingas? 

— Bet turi vairuotojo pažymėjimą? Ir automobilio dokumentus? 

— Ne, neturiu su savim. Viskas liko po griuvėsiais. Nesijau- 
dink. Čia niekados niekas netikrina. Aš visados važinėju be do- 
kumentų. 

Takas ėmė mąstyti, kokie jie anonimai: du nepažįstami vyrai 
niekados neregistruotame automobilyje. 

Kelias ėjo užtvankos pylimu. Vietomis jis vinguriavo aukš- 
tyn, ir jie tada žvelgė į tykius vandenis, o kartais kelio juosta 
nušokdavo nuo pylimo, ir jie matė vien pievas. Prie vieno ūkio 
toliau nebebuvo kelio, ir Fedei teko apgręžti didelį automobilį. 
Reikėjo ratais įvažiuoti į žolę, kitaip jis negalėjo apsisukti. Fedė 
dėmesį buvo sutelkęs į automobilį, be to, jam dar skaudėjo ir 
koją, tad jis nesižvalgė aplink. Takas tiesiogine prasme sukosi 
kraštovaizdyje, dairėsi į dangų ir vandenis, kuriems iki tos aki- 
mirkos sėdėjo atgręžęs nugarą, tad pirmasis pastebėjo neįprastai 
judantį daiktą. Tuojau gyvį pamatė ir Fedė. 

- Čia vienas maniškių, - sušuko jis. 

Nerangus automobilis vos neslydo iš kelio. Užvis mieliausiai 
Fedė būtų zigzagais pasileidęs paskui šikšnosparnį, geisdamas pa- 
matyti, kur dėsis namų netekęs gyvis, bet kaipgi, išsukęs iš kelio, 
išvažiuosi per laukus tokiu griozdu? Kai kur kelkraščiuose buvo 
vien dumblas ir meldynai, vienoje vienintelėje vietoje stovėjo mie- 
telis, rodąs, iki kur, pasak valdžios, vandeniui leidžiama plėstis ir 
kur, pasak tų pačių žinovų, prasideda tvirta sausuma; akimirks- 
niu galėjai nustatyti, kad šis kraštas nesuko sau galvos dėl žemėla- 
pių ir matininkų. Ties sankryža Fedė pasuko į kitą keliuką. 

- Viskas per tuos vaikigalius, - tarė Takas. - Neseniai prisi- 
miniau Drisą, kuo jis ten vardu? Ir Janą Rampą. Ar dar atmeni 
Janą Rampą“ 

— Miręs, - atsakė Fedė. 

— Janas Rampas miręs“ 

— Vokiečiai nušovė. 

- Už ką? 

— Iš kur man žinoti; turbūt ne už tai, kad gerai mokėjo vo- 
kiškai. 

Takas parodė į priekį, kur sparnais plazdėjo dar vienas šikš- 
nosparnis. 

— Taip, mačiau. 

— O broliukai Verlatai? 

— Emigravę. Nėra darbo. Emigravę. 

— Ar šitaip kada pasieksi padoresnį kelią? 

— Manau. Čia visur vieni keliai. 

Takas pasipešiojo savo drabužius. Šiurpas, kaip jis čia atrodė. 
Toks toli nenukeliautų, toks niekam nepadarytų įspūdžio. Išsi- 
pešęs iš kojinių kelnių klešnes, jis nusiavė batus. Padų kraštai 
buvo aplipę purvais, oda šlykščiai dėmėta. 

— Gal turi kokį skudurą? 

Fedė mostelėjo pirštinių skyrelio pusėn. Takui jo nepavyko 
atvožti. Fedė, pasilenkęs į šoną, trenkė per dangtelį kumščiu. 
Valandžiukę Takas sėdėjo su batu vienoje ir skuduru kitoje ran- 
koje, bet staiga Fedė nuspaudė stabdį. 

- Turiu užsidegti žibintus; tik nežinau kaip. 

— Nežinai, kaip užsidegti žibintus? 

Ar tas vaikinas išvis moka vairuoti, pamąstė pats sau Takas. 

Fedė išlipo pasižiūrėti, grįžęs paspaudė vieną mygtuką, tada 
nušvito. Takas atidarė dureles. Jie stovėjo palei vandenį. Speiker- 
boras. Arba Eimerspulas. Jiems už nugarų pievos, o prieš juos — 
vakariniai vandenų plotai. Juodas, tykus vanduo, pakraščiuose 
vangiai besismelkiąs į augalus, tad kraštas buvo pasislinkęs, ir jie 
stovėjo vandenyje. Kito kranto nebuvo matyti. Pakraštyje, prie 
paplauto kranto, plūduriavo bangų sunešti pūvantys meldai. Po 
kairei tolumoje degė šviesa. Sukvaksėjo neregima susimąsčiusi 
antis, bet atsako nesulaukė. Vandeniu slankiojo švieselės. 

- Truputį anksčiau būčiau prisiekęs, kad čia man yra pažadė- 
toji žemė. Ar Žinai, ką turiu galvoje? Kas yra pažadėtoji žemė? 

- Žydiškas reikalas, - atitarė Fedė. 

— Turiu galvoje vaikystės, atsiminimų žemę, kurią idealizuo- 
ji. Tiesą sakant, turiu galvoje Hanos ir Pikės žemę. 

— Tai tu taip darei? Idealizavai? 

- Žinoma, visi taip daro. 

Fedė dėbsojo į tamsą. Vanduo tykodamas grėsmingai žvilgė- 
jo tarp augalų. Takas vandens visados bijojo. Taip ir neišmoko 
plaukti. Kol žinojosi ne didesniame nei pusantro metro gylyje 
turįs tvirtą pagrindą po kojomis, jokios bėdos nebuvo. Tada jam 
pašėlusiai maskatuojant rankomis pasisekdavo sužadinti įspūdį, 
kad jis mokąs ypatingą plaukimo būdą, kraulį, ir kad juo gebąs 
plaukti taip pat greitai, kaip pasaulio rekordininkas Nelas van 
Vlytas. Bet jeigu įsismarkavęs drįsdavo atsidurti gilesnėje vieto- 
je, jį išsyk suimdavo panika. 

— Aš tikriausiai buvau kliuvinys? - pasakė Fedė. 

— Šiaip ar taip, buvai kitoks. 

— Kitoks, nei manei,ar kitoks, nei pats esi? 

— Ir taip, ir taip. 

Tyla. Fedė pasakė, girdi, nuo šiol pažadėtoji žemė būsianti ta 
vieta, kur būsianti Pilė. Jis pasiutusiai teisus, pamanė sau Takas. 

Fedė pasigręžė prie automobilio, bet kluptelėjo gręždamasis. 
Takas matė, kad jam skauda koją. Paklausė, ar viskas gerai. Fedė 
kažką burbtelėjo. Tą akimirką jiedu drauge vėl pamatė šikšnos- 
parnį. Fedė ėmė švilpti, kaip visada, traukdamas burnon orą, 
atbulomis, ir antras šikšnosparnis pralėkė visai jiedviem viršum 
galvų. Praskrido ir trečias. Šikšnosparniai šmaižiojo automobi- 
lio žibintų šviesos pluošte. Takui atrodė, kad jų yra šimtas. Fedė 
šiek tiek profesionaliau pasakė, kad čia tiesiog visa kolonija. 

Šikšnosparniai vartėsi vienas per kitą, ir net Takas išgirdo 
spigius riksmus, tarsi jie būtų troškę kažką pranešti Fedei. Kad 
kažkas nutiko. Kad kažkas sugriauta. Kad vaikų darželio kolo- 
nija didžiąja dalimi sunaikinta. Fedė suprato jų skelbiamą žinią. 
Savo atbuliniu švilpesiu jis mėgino gyviams aiškiai parodyti, 
kad yra čia, kad jiems nėra reikalo pulti į paniką, kad jis pasirū- 
pinsiąs nauja vieta kolonijai, nors, Dievas regi, nežinąs kaip. 

Tą pačią akimirką, kai Fedė buvo benorįs pakilti į dangų, pri- 
sidėti prie savo vėlyvųjų šikšnių ir, drauge su jais sklęsdamas, 
traukti į naują ar seną, ar amžiną kolonijos vietą, Takas išvy- 
do regėjimą, kuriame Pilė tokia tikroviška iškilo jam prieš akis, 
kad jis visas pradėjo drebėti ir būtų ėmęs šaukti ją virš vandenų 

vardu, jei tik toks nevilties šauksmas nebūtų pernelyg nederėjęs 
su tuo, kas jam dar buvo likę iš Aleksandro Rotveilio (nors tie 
likučiai ir buvo susiglamžę, nusėti neaiškiomis kaimietiškomis 
dėmėmis ir atgrasiai subraižyti). Takas susivokė, kad nebeteko 
Aleksandro Rotveilio, bet sykiu būgštavo, kad tik Aleksandras 
Rotveilis gali susigrąžinti Pilę. 


Šikšnosparniai dideliu pulku vis suko ratus apie automobilį. 
Kartais gyviai, keliui sukantis, nuskrisdavo tiesiai, bet truputuką 
vėliau patys irgi padarydavo lankstą ir vėl skrido paskui juodu. 

Automobilio žibintai apšvietė augaliją kairėje keliuko pusėje. 
Keliui sukantis, šviesa sklęsdavo viršum tirštų vandenų. Tiesiose 
atkarpose iš šviesos niro meldai, susiraizgę krūmokšniai, o kar- 
tais ir vienas kitas gluosnis. Kartą Takas pamatė šikšnosparnį, 
vangia laikysena sklendžiantį virš vandens - sparnus pasitrau- 
kusį pusiau po savim, pusiau atkišusį juos į priekį, sakytumei, 
susilanksčiusį iš jų kokį fotelį. 

Viename neužmatomame posūkyje, kuriame šviesiai mėly- 
nas Fedės automobilis kratėsi ir riaumojo nuo energijos perte- 
kliaus, jiedu tiesiai prieš save pamatė išnyrantį vežimą - aukštai 
pakrautą, su viena vienintele raudona lempa apačioje. 

Vežimas, toptelėjo Takui, kuriuo tamsiomis naktimis dingu- 
siųjų be žinios kūnai gabenami į pelkes, o paskui ten nugramzdi- 
nami gelmėn. O raudonosios lempos pirmvaizdis: kaip jis vėluo- 
jančiame traukinyje, Šiaurės Ispanijoje, vijosi Pilę, kaip ši atsidūrė 
paskutiniame vagone, ir pabėgiai vienas po kito dingo ant pasku- 
tinio vagono pakabinto raudono žibinto šviesoje. Tačiau - Fede, 
po paraliais! - čia Gerito Hosės vežimas: ant pagaikščio apačioje 
tabalavo penkios ar šešios spąstų sugnybtos didelės žiurkės, jas iš 
šono liepsningai apšvietė raudonu laku padengtas žibintas. Žiur- 
kės taip tabalavo, kad jų kūnai, rodės, tuoj atsiskirs nuo spran- 
dų. Viena ant kitos sukrautos dėžės buvo surištos virve. Viršuti- 
nis sluoksnis aiškiai platesnis už apatinį, tad krovinys vis taikėsi 
nuvirsti į šoną. Ponių traukiamo vežimo apačia buvo praplatinta 
cinkuotomis plokštumomis, „Caltex“ firmos skardinėmis ir spe- 

cialiais lizdais dujų balionams. „Falcon“ striukės, guminiai batai, 
peiliai, - perskaitė Takas. - „Feniksas“. 

— Lenkiam, - paliepė Takas. - Ir pasiimsim Pilę. 

Keliukas truputį praplatėjo, ir Fedė pypindamas galėjo pra- 
važiuoti iš dešinės pro pat cinkuotąjį šoną ir dujų balionų ste- 
lažą. Kaip tik tą akimirką, kai jie susilygino, odinė botago vir- 
velė pliaukštelėjo per priekinį langą. Jiedu išgirdo Geritą Hosę 
rėkaujant. Takas pro Fedę pažvelgė į šoną. Padėtis nebuvo gera 
kruopščiau ką nors įžiūrėti patamsyje, tačiau Geritas Hosė prie- 
kyje buvo pasikabinęs baltą žibintą, todėl Takas gana aiškiai pa- 
matė, kas dedasi. Pilės nė pėdsako, o Geritas Hosė buvo mirtinai 
girtas. Sėdėjo su buteliu rankoje ir vis gurkšnojo iš jo, praviros 
suglebusios lūpos drėgnai žvilgėjo, ir gėrimas varvėjo jam ant 
drabužių. Kūnas siūbavo, jis kažką nesuprantamai riktelėjo, 
paskui numojo ranka. Kojomis spirdamasis į lentą, viena ranka 
laikydamas vadeles, o antrąja remdamasis į jas lyg į turėklus, jis 
pamėgino atsistoti, bet, šiaip ne taip išlaikęs pusiausvyrą, drib- 
telėjo atgal ant pasostės. 

Netrukus (visa tai nutiko per kelias sekundes, kurias Gerito 
Hosės vežimas ir Fedės ševroletas buvo susilyginę ir Fedė dar 
nebuvo prašokęs pro prekeivio ratus) pusiau per Fedę persilen- 
kusio ir į kone aplenktą Geritą Hosę žvelgiančio Tako suvoki- 
mui kažkas nutiko. Tarytum kažkas būtų pradėję fermentuotis 
ar kristalizuotis jo smegenyse; tarytum jis ūmai būtų pradėjęs 
suvokti anapus fizinės realybės tveriančią tikrovę. Geritas Hosė 
ėmė augti. Bauginamu tempu. Jo vežimas irgi ėmė didėti. Cin- 
kuotoji dalis palei pat Fedę pavirto į baseiną, dėžės su „Falcon“ 
firmos striukėmis, odinėmis striukėmis, odekolonu pakrypo, 
ir jų pusėje esančių dėžių šonai tris ar keturis kartus padidė- 
jo. Plonytės odos damų pirštinaitės, kaklaraiščiai, vyriški ran- 
kiniai laikrodžiai, raštuoti audiniai, standartinės kojinės, kavos 
pakaitalai, silkė pomidorų padaže, „Riedel“ firmos limonadas, 
„Castella“ markės muilas su moters galvute, „Lodaline“ buteliai 
su plastikinėmis dėlionių detalėmis viduje, „Brillo“ šluostės, 
„Erdal“ firmos batų tepalas. „Driehoekjes“ muilas, „Hunter“, 

„North State“ ir „Turmac 4 markių cigaretės: visos etiketės ir 
visos prekės vaiduokliškai padidėjusios ir neįtikėtinai slinko 
pro Fedės automobilio langus. Keisčiausiai persimainė pats Ge- 
ritas Hosė. Jo šlaunis ir blauzda įgijo savimi patenkinto paršo 
apvalainumą ir dydį. Storas, nerangus kūnas stirksojo viršum 
pasturgalio ir šlaunies, o dar aukščiau, ties pačiu prūsiškai Žy- 
dros spalvos dangumi, po juoda aureole, kuri, be abejo, buvo 
katiliuko kraštas, stūksojo Gerito Hosės veidas - drėgnas, įrau- 
dęs, išsipūtęs lyg balionas, vypsąs, tarytum jis iš savo bemaž 
dieviškos padėties Takui žaisliniame automobilyje jam po kojų 
būtų norėjęs pasakyti, kad jie gali mėginti jį apvažiuoti, tačiau 
jis, pusdievis Geritas Hosė, vis dėlto visados pats sprendžiąs, ar 
jiems valia jį aplenkti su savo rūpesčiais ir gyvenimo likučiu. 
Pastvėręs butelį, įkišęs pirštą į stiklinę ąselę, prilydytą prie bu- 
telio kaklo, Geritas Hosė susipylė kažin kiek litrų sau į gerklę ir 
dar tiek pat sau į drabužius, o paskui atsiraugėjo taip, lyg būtų 
sprogusi „Fokerio padanga. 

Cinkuotoji dalis skambiai atsitrenkė į ševroletą. Takas pama- 
tė, kad Fedė išsigando. Jis suktelėjo vairą - ne kairėn, kur galbūt 
dar būtų įstengęs prieš pat vežimą sugrįžti į kelią, bet dešinėn, 
todėl ševroletas, nuslydęs nuo kelio, pradėjo sukti ratą, iš kurio 
jokia pasaulio jėga nebūtų pajėgusi jo sugrąžinti. Takas pajuto, 
kad Fedė padarė klaidą. Fedė padarė tai, ko jam nieku gyvu ne- 
valia buvo daryti: jis paspaudė pedalą, smarkiai padidindamas 
automobilio greitį. 

Nebuvo įmanoma pasakyti, kur baigiasi sausuma ir kur pra- 
sideda plūduriuojančios salelės. Automobilis lėkė per kuokštais 
apžėlusį plotą, dėl to važiuoti buvo nemalonu, tačiau neatrodė, 
kad šis plotas būtų mirtinai pavojingas. Galbūt Fedė įstengs pa- 
keisti paklaikusio automobilio kryptį ir pataikyti į kelią - jei ne 
prieš Geritą Hosę, tai bent, dėl Dievo meilės, įkandin jo. 

Fedė į kelią nepataikė. Krūmokšniai liko užpakalyje, dabar 
jis mėgino važiuoti per šluotelines viksvas. Ir tada Takas pamatė, 
kad žemė siūbuoja. Tai buvo nerimastingiausias iš visų jo patirtų 
šokių. Automobilis savo svoriu spaudė žemę gilyn, bet vis dėl- 

to judėjo į priekį, tad ploname pelkės sluoksnyje radosi duobių. 
Tose duobėse teliūskavo vanduo. Radosi ištisas besivartančių 
salelių, aukštyn kylančių kuokštų, į duburius tekančio vandens 
raštas. Šiek tiek toliau nuo jų žemė dar smarkiau bangavo. Ne- 
galima pasakyti, jog įvykiai klostėsi tokia ramia seka, kad Takas 
būtų galėjęs viską gerai ištyrinėti; viskas klostėsi vienu metu ir 
lyg po didinamuoju stiklu buvo susitraukę į vieną ryškų ir šviesų 
daiktan susispaudusio laiko mirksnį. 

Paskui jie pasiekė (ir dėl automobilio greičio tas buvo jau per 
geroką atstumą nuo kelio) vietą, kur plūduriuojančios salelės 
buvo ne taip smarkiai sukibusios, kur jų nejungė nei šluoteli- 
nės viksvos, nei juolab krūmokšniai, gluosniai ar žilvičiai. Ne- 
išvengiamai atėjo akimirka (ar tuo metu nesuskambo skardus 
pusdievio Gerito Hosės kvatojimas? Ar ponių traukiamas, pre- 
kių prikrautas ir į visas puses krypuojantis jo vežimas neskriejo 
aukštyn, į žvaigždes, tolyn, vis tolyn, pro pasipūtėlę Kasiopėją ir 
gašliai žvelgiančią Andromedą), kai tarpai tarp salelių pasidarė 
pernelyg dideli pašėlusiai besisukantiems automobilio ratams, 
kai abu priekiniai ratai ėmė malti vandenį. Sykiu automobilis 
pradėjo grimzti, radiatoriaus grotelės gręžtis į gelmę. Kitos sa- 
lelės nebepavyko pasiekti. Vanduo ir po juo pasislėpusi augalija 
taip smarkiai sustabdė automobilio priekį, kad galas, trokšdamas 
kuo greičiau perlėkti per visus kupstus, susitvenkusią energiją 
galėjo išlieti tik šokdamas per priekį, tad automobilis persivertė 
per nosį. („Dieve visagalis, ką darai, Fede?') Kaip užgaidžios, 
prastai išauklėtos dvylikametės mokinukės norai per akimirką 
gali pasikeisti ir ji gali nieku gyvu nebedaryti toliau to, ką iki 
šios akimirkos neprotestuodama veikė, taip ir motoras užgeso, 0 
virš pelkių stojo kurtinama tyla. 

Kvatojantis ponis kilo vis aukštyn, vis aukštyn, o dangaus žyd- 
rumo ševroletas aukštyn ratais vis giliau grimzdo į juodą vandenį. 

Turiu tris minutes, mąstė Takas. Juk visados taip sakoma: 
„Automobilis vandeny, dar trys minutės, taigi nereikia panikuo- 
ti. Tuo metu jis mėgino atidaryti dureles; automobiliui verčiantis 
praradęs orientaciją, jis iš tikrųjų grabinėjo prietaisų skydelį. Gir- 

dėjo vidun besisunkiantį vandenį. Meldėsi, kad automobilis būtų 
atsidūręs negilioje vietoje, kad pilkas dumblas sūpuotų ir laikytų 
jį, apvirtusį aukštyn dar vis iš lėto besisukančiais ratais, kaip pa- 
vargęs šunytis nusilakstęs ant nugaros guli tavo rankose. 

Iš kur radosi toji muzika, kuri Takui skambėjo galvoje? 
Dūžiai per ištemptą būgno odą, spigūs metalinių fleitų garsai. 
Pagaliau susivokęs, kad prietaisų skydelis nepadės išsigauti iš 
automobilio, Takas ėmė graibyti priešingoje pusėje, kur ran- 
komis užčiuopė brolio galvą. Apimtas aklo išgąsčio, jis pajuto 
pastirusius Fedės plaukus. Suėmė mėsingą galvą su kremzlėtom 
ausim, stambią nosį ir gumines lūpas. Neskustus brolio skruos- 
tus. Susivokdamas, kad čia yra brolio galva, kad čia tos akys, 
kurios anksčiau kilo į jį, į piešti pamėgusį vyresnėlį, kad čia tos 
lūpos, kurios klausė jo patarimo ir prašė pagalbos, kurios, be 
abejo, meldė jį neiškeliauti, pasilikti ir gyventi su juo, mažėliu 
Fede, pernelyg dideliame tėvų ūkyje, Takas sykiu ieškojo išei- 
ties iš tokios povandeninės padėties, mėgindamas atverti brolio 
veidą ir vildamasis, kad ten, tarp nosies ir ausų, yra automobi- 
lio durų rankenėlė. Tuo metu kabinoje suskambėjo Fedės bal- 
sas — autoritetingas, su visa nuovoka apie šių pelkynų prigimtį 
ir dėsningumus, kupinas pasitikėjimo kaip žmogaus, kuris, pats 
nesuimtas panikos, supranta, kad sėdi ar kabo greta kito, kuris, 
nors vilkėdamas pas siuvėją siūdintą kostiumą, paaiškėja esąs 
apimtas panikos, todėl pasidaręs pavojingas pamišėlis, kurį pri- 
valu sutramdyti, surišti, primušti iki sąmonės netekimo. Fedė 
riktelėjo Takui pasilikti ten, kur jis esąs; jis, Fedė, pasirūpinsiąs, 
kad viskas gerai baigtųsi. Tegu Takas žiūrįs į vandenį ir nieko 
daugiau nedarąs. 

Takas sudribo į šoną. Jis mąstė: turiu dar tris minutes. Tris. 
Dar turiu tris minutes. 

Tada pelkynų augalai gurgėdami užsivėrė viršum paskutinio 
rato, ir automobilis pro dumblo ar durpių sluoksnį ėmė grimzti 
gilyn. Tris, penkis, dešimt ar penkiolika metrų. 

Viršuje šikšnosparniai dar valandžiukę suko ratus, o paskui, 
pasirinkę kryptį, nuskrido ieškoti naujos buveinės. 

Tako sąmonėje automobilis grimzdo gilyn pro visus vandens 
sluoksnius, tarytum ežerai jau būtų iškasti iki trisdešimt devy- 
nių metrų gylio. Tačiau Takas negalėjo atsakyti į klausimą, ar 
jie grimzdo tiesiai žemyn, ar dėl to, kad automobilis greitai va- 
žiavo, dar horizontaliai pašliuožė kelis metrus viršum dumblo 
sluoksnio. Priekiniai žibintai apšvietė plūdžių lapus, vandens 
lelijų šaknis, elodėjų čiuptuvus. Takas, tardamasis esąs išmin- 
tingesnis už brolį, kuris kaip padauža mokinukas nuvairavo au- 
tomobilį į pelkę, lyg rupūžė bobutė sėdėjo prilipęs prie ševroleto 
lango. Rankomis susiėmęs galvą, spaudėsi veidu prie stiklo, lyg 
taikydamasis kiaurai pro jį išlįsti. Jam šiurkščiai braukiantis pro 
automobilio langą, perukas ėmė savavaliauti, ir vieną akimirką 
Takas visiškai nebeteko Rotveilio plaukų, o kitą jų sruogos jau 
šokinėjo jam prieš akis, ir jis pamanė, kad į automobilį bus pra- 
sismelkusi pūvanti augalija. 

Visi fotografai, pas kuriuos Takas darbavosi savanoriu, pra- 
dedant Hansenu iš Leideno ir baigiant Blumenfeldu Paryžiuje, 
sodino jį prie ryškalų vonelės. Pusę gyvenimo jis matė, kaip dė- 
mių sruogos, panašios į augaliją ir pamažu pasirodančios ryš- 
kaluose, po kurio laiko įgyja nufotografuotų žmonių ir pastatų 
pavidalus. Kone simbolinę reikšmę jis įžvelgdavo, ryškindamas 
neteisingai apšviestą popierių. Paveikslas ryškėjo, darėsi įstabiai 
aiškus ir labai sparčiai tamsėjo, ir iš vonelės jis, būdavo, ištrau- 
kia tik juodomis dėmėmis nusėtą popierių. Asmenys išnirdavo 
iš nieko nesakančios baltumos, trumpai šypteldavo pro skysčio 
sluoksnį ir žaibišku greičiu virsdavo į juodų dėmių masę, kurioje 
nieko nebegalėjai įžiūrėti. 

Siūbuojančiuose plūdžių lapuose Takas pradėjo įžiūrėti žmo- 
nes. Sparčiai keičiančius vienas kitą, mat jo paties asociacijos 
sparčiai kito; nuo fotografijos, kurią jaunystėje saugojo kaip 
brangų lobį, iki tos Pilės nuotraukos, kurią šviesų vasaros rytą 
jis padarė Bilbao. 

Išniro miglotas, drumzlėse pasislėpęs tėvo pavidalas su iš- 
eiginėmis kelnėmis juodais ir pilkais dryželiais, su žiedu ant 

piršto, kurio plokščioje akyje buvo Groningeno miesto herbas. 
Pasirodė ūsai ir šiurkštūs plaukai, kuriuos tėvas perleido kaip 
palikimą Fedei, bet ne jam. Įkandin savo vyro iškilo ir motina. 
Tėvai, siūbuojantys į tėkmės daktilio taktą, linktelėjo jam per 
atstumą, tarytum jų anapusybę būtų pasiekusios tokios žinios 
galvą, timpčiojo jį už kostiumo, smerkdami, kad jis taip nerū- 
pestingai ir atsainiai elgiąsis su tokios puikios kokybės audiniu. 

Įstengęs šiek tiek laisviau pajudinti ranką, Takas nusibraukė 
nuo akių augalijos sruogas ir pajuto savo pliką galvą. Fedė sun- 
kiai jį slėgė, ir veikiausiai todėl jis kiūtojo taip prispaustas prie 
lango. Takas niekaip neįstengė suprasti, kodėl Fedė negrįžta sės- 
tis į savąją vietą. Fedė sukdamasis stumtelėjo jį. Tolėliau Takas 
pamatė, kad iš dumblo ir pūvančių augalų sluoksnio, kurį moks- 
lininkai vadina sapropeliu, išniro du pavidalai, mirties ištikti ir 
nesurandamai nuskendę šioje atsitiktiniausioje vietoje, galbūt 
sprukdami nuo brolių Verlatų: tiek daug žadėjusi Pikė ir Hana, 
palaidoji Virgo Intacta. 

Visa tai pro akis bėgo žaibišku greičiu, o į vizijas ir prisimi- 
nimus pynėsi visokiausių metų nuotrupos. Ilgesingos pirmosios 
akimirkos, šventi pažadai, kurie, juos patikrinus, pasirodė buvę 
tušti ir sutręšę, ištikimybės priesaikos, kurios kilo į dangų lyg 
skaisčiai raudoni muilo burbulai. Paskiri paveikslai (apdegęs 
miniatiūrinis Alkazaras, suklastotas prancūzų policijos inspek- 
toriaus Andrė Rijo pažymėjimas, nepamirštamas žvilgsnis į akis 
Elenai, kai jis paprašė ją pozuoti nuogą, pelė po šaldytuvu Pary- 
žiuje, niūniuojanti Vienos valsų melodijas, La Tour d Argent, kur 
Pilė iškėlė tris pirštus ir taip neteko šilkinių kelnaičių, Šveica- 
rijos pašto ženklas su Berno kryžiumi). Vaiduoklių ir šmėklų 
pokalbių frazės. Takas išvydo Lizą Fonsagrives, klausiančią, ar 
jis tais baisingais pirmaisiais karo metais liko Paryžiuje. Mat ji, 
suimta gestapo ir vežama Mažentos bulvaru vokiškame panier d 
salade, mačiusi jį prie lagaminų krūvos linksmai šnekučiuojantį 
su kažokia šeimyna ir aiškiai susiruošusį į Gare de VEst. 

Jeigu visus šiuos žaibiškai kits kitą keičiančius prisiminimus, 
vaizdus ir regėjimus būtų tekę išgyventi minutė po minutės, jie 
būtų užėmę pusę gyvenimo. Pusė gyvenimo, suspausta į pusę 
minutės, ir visa tai vyksta tik mano galvoje, pamanė sau Takas, 
visai kaip Fedės pornografija. 

Automobilis buvo iki pusės prisisėmęs vandens. Antroji iš 
trijų minučių ėjo į pabaigą. Pornografiškasis Fedė spyrė į auto- 
mobilio duris. 

Takas kiūtojo prisispaudęs prie lango. Kadangi veidą prie 
lango plojo ir jo paties kūno, ir dar smarkiai spurdančio Fedės 
svoris, jo nosis buvo skaudžiai nulenkta į šoną, o skruostas vi- 
siškai uždengė vieną akį. Lūpa užplėšta aukštyn, todėl viršuti- 
niai dantys atrodė lyg chirurgo apnuoginti, o burna prasižiojusi. 
Vanduo tekėjo jam į burną ir iš burnos. Perukas nuplaukė šalin. 
Su vandeniu į drabužius ėmė smelktis šaltis; oda traukėsi kups- 
teliais lyg drėgnas kartonas. 

Taigi jo rankos mėgino sugriebti mėnulį, o galvoje šmėstelė- 
jo kelios mintys. Pirmiausia Hanos pavidalas tarp augalų lapų, 
jo vaizduotėje - pirmoji mylimoji (ne griežtąja sueities prasme). 
Paskui antras blyksnis: jis brenda per pievas drėgną pavasa- 
rio dieną, prieš ketvirtį amžiaus, tais laikais, kai buvo tikras, 
kad gyvens amžinai. Tada - trečias blyksnis: pornografiškasis 
Fedė, seseris lyg pramogai skirtus gyvūnėlius pasikinkęs į savo 
piktinamą vežimaitį ir stalčiuje slepiąs mokyklinį sąsiuvinį su 
kraujomaišiškais užrašais. Ketvirtasis, paskutinis blyksnis: Ja- 
nas Rampas („vokiečių nušautas“), begėdiškai be maudymosi 
kelnaičių, o jo lytis lyg išsitiesusi negyva, bet dar šilta pelė tarp 
dviejų susigūžusių pelėdos jauniklių. Taip, keturiomis pakopo- 
mis Takas neišvengiamai sugrįžo prie pirmosios lemtingosios 
savo gyvenimo scenos. 

- Fede, Fede, - suriko jis, nors vandenyje tas nuskambėjo 
kaip „Vlebe, VvlvIlebe“. Jis ėmė trankyti langą. Lyg paklaikęs 
įniko spardyti prietaisų skydą ir sėdynę, virš kurios buvo pusiau 
pakibęs. Šauktis lėktuvo „ABD-Fokker“: štai ko dabar reikėjo. 


305 


Galima ir „Hurricane“, iš bėdos - ir „Messerschmitt“, tegu bus 
bet koks, kad tik nutiktų stebuklas. 

— Fede, lėktuvas. Prisimeni lėktuvą? Kai Hana buvo išprie- 
vartauta. Kai praskrido „Fokeris ? Turim šauktis lėktuvo. 

Tačiau Fedei Drisas buvo uždraudęs kalbėti; jam niekados 
nevalia nieko prasitarti apie aną popietę; Fedė tylėjo kaip mirtis. 
Fedės net nebebuvo šalia. Takas pajuto, kad jo veidas sudrėko. 
Paskutinius oro burbulo likučius išstūmė vidun besiveržiančio 
vandens masė. Takas trenkė koja per langus; smūgis neišėjo stip- 
rus, nes spirti jam teko per vandenį. 

- Lėktuvo, meldžiu lėktuvo, - sumurmėjo Takas. 

(Žirgą, žirgą, būtų jo vietoje mąstęs šekspyriškasis Fedė, nors 
jo karalystė jau prieš daugel metų buvo iškeista.) 

Takas gulėjo trisdešimt devynių metrų gylyje, o viršuje tvy- 
rojo dyka naktis, tačiau šviesos rėžis, dėl kokio automobilio 
krestelėjimo ar bangos teliūskavimo ar dėl to, kad tame sename 
lauže nesuvokiamai susijungė kažkokie kontaktai, abiem žibin- 
tams vėl įsižiebus, taip ryškiai apšvietė augalus ir pilką dugną, 
kad atrodė, lyg čia būtų prasiskverbusi saulė. Sykiu pasigirdo 
garsai, kuriuos geriausia bus aprašyti kaip pučinišką sviolinato. 
Iškilminga saulės šviesa ir Amačio smuikai pabrėžė naujo stebu- 
klo priartėjimą. Ne „Fokker F IV", ne, - naujasis stebuklas buvo 
Pilė Doloresa Eguren. 

Dėl Dievo meilės, iš kur ta čia atsirado, sekundės dalelę top- 
telėjo Takui, o tada jo širdis sušvokštė, nes, viso pasaulio skaus- 
mams čia užplūstant, čia vėl paliekant jo kūną, jis susivokė, 
kad šioje naktidienėje, šioje kurtinamoje, Pučinio orkestruotoje 
tyloje greta stovi jo mylimoji. Dabar tik jau nebepaleisti. Fedei 
veikiausiai iš sielvarto širdis plyš, gaila, bet jis iškeliaus iš čia su 
Pile. Jiedu drauge kirs Ispanijos sieną su pačiais geriausiais jo 
suklastotais pasais. Juk jis gali apsimesti pasidažiusiu ir iki pat 
paskutinio plaukelio nusiskutusiu šokių mokytoju, kuris, spaus- 
damas glėbyje nuostabiąją gražuolę Pilę, pergalingai šoks tango 
ant visų pasaulio Didžiųjų bulvaro kavinių veidrodinių grindų. 
Arba jis bus Pilės asmeninis paelijos virėjas, nuplikęs nuo am- 

žinai dėvimos togue blanche (su tinkleliu krevečių ir vėžiagyvių 
per petį, oją lyg pliušinį triušelį myluojantis glėbyje). 

Pilė stovėjo prie automobilio lango. Jos aukštakulniai bateliai 
vos lietė puvėsius ir dumblą. Keista, kad ji giliau negrimzta į nuo- 
sėdų sluoksnį; kita vertus, o kiek jau ta jo mylimoji sveria? Pilė 
buvo ispanė ir katalikė. Takas - antibažnytininkas. Katalikai ir 
antibažnytininkai pusėje Europos taikėsi vieni kitus išskersti. 
Tą akimirką jis (pagal profesiją pasirengęs griebtis mimikrijos ir 
apsimetinėti) iš tikrųjų būtų galėjęs įtikėti į Pilę Piliorių šventą- 
ją, į Pilę Bilduką, į Pilę Sergėtoją, į Pilę Nemirtingąją Stebukla- 
darę. Į kliu-tekšt-tekšt vandens ritmą banguojantys jos kerimi 
plaukai, tamsios stirnos akys, nuostabus nosies ir burnos tobu- 
lumas, oda labiau perregima nei diafanas, ranka dar liaunesnė, 
nei jis prisiminė. Takas panoro prie jos prisiartinti ir pasisuko. 
Pajuto vandens srovę ir Fedės pusėje pamatė angą. (Stebuklai, 
visur vien stebuklai!) 

Jis išropojo iš automobilio; ta pačia atkaklia rupūžės poza, 
keturiomis, kabindamasis rankomis ir kojomis, per ratus ir iš- 
sipūtusią metalo liemenę užsiropštė ant nugrimzdusios mašinos 
pilvo. Ratas, į kurį jis kabinosi, dar sukosi tol, kol augalija už- 
spaudė ašį. 

Akimirką Taką nusmelkė panika; ar Pilė, kaip ir visi kiti, su- 
sidėstę iš pelkės žolių, nėra tik pamėklė? Reali tik ta prasme, kad 
buvo vien jo minčių įsikūnijimas (toks ryškus, kad įgijęs pavi- 
dalą ir už jo smegenų ribų). Tačiau jis atmetė šią mintį, suvokęs, 
kad tuo atveju, jei stebuklingas Pilės pasirodymas būtų tik jo 
galvoje radęsis vaizdinys, jam jau būtų buvę po visa. O jai vei- 
kiausiai irgi. 

Netoliese stovinti ir jo laukianti Pilė turėjo būti tikrų tik- 
riausia tikrovė. Tai, kad jis su specialiai siūdintu „Brioni“ kos- 
tiumu gulėjo ant tikrai ne per švariausio, tepalais apvarvėjusio 
ševroleto dugno, kad „John Lobb“ markės batai buvo įstrigę 
tarp rato ir purvasargio, tad chromuota oda galėjo būti nepa- 
taisomai subraižyta, visa tai, lygiai kaip Pilė, turi būti realy- 
bė, nes kaipgi, dėl Dievo meilės, toks nederamas elgesys galėjo 

būti jo smegenų pramanas? Juk jam pačiam tokie dalykai nie- 
ku gyvu nešautų į galvą. 

Automobilis gulėjo prie augalais ir šaknimis apžėlusio pylimo. 
Išsyk už to pylimo dugnas staigiai gilėjo. Nuo tepaluotos plat- 
formos Takas žvelgė į pragarmę. Žvelgė, tikrai žiūrėjo! Šiaip jau 
jis, baimindamasis sūraus vandens ar plūdenų, ar šoniplaukų, ar 
kūdrinukių, po vandeniu išsyk nevalingai užsimerkdavo, o šįkart 
leido kraupiai tikram vandeniui kutenti tinklainę ir, jausdamas 
smarkų palengvėjimą, galėjo be ypatingų pastangų žvelgti pro 
skaidrų vandenį, įžiūrėdamas net gana toli esančias smulkme- 
nas. Jautėsi kaip mokinys, ūmai puikiai perpratęs matematikos 
teoremą, arba kaip modelių meistras, pajutęs, kad paskutinis keb- 
lus varžtas įkibo į sriegį, ir dabar visa konstrukcija jau laikysis. 
Jo smegenys, jo kaulų čiulpai, jo kraujas buvo persmelkti triumfo 
jausmo, kad jis tai įstengė. Po paraliais, tiek metų praėjo nuo ano 
„Fokerio', o jis štai ir vėl įstengė! Geras organizatorius geba su- 
tvarkyti ir įstabius reikalus. Štai tą jis ir mokėjo: suteikti formą 
savo gyvenimui. Tai kas gi yra Kūrėjas? Juk jis. 


Takas Albronda, savo gyvenimo organizatorius ir formuoto- 
jas, regėjo gilumą anapus pylimo. Gulėdamas ant automobilio, 
jis galėjo viską nekliudomas apžvelgti. Šviesa žaidė vandenyje, 
mesdama ant sapropelio sluoksnio keistai šokinėjančias dėmes. 
Pilkos puvenos nusidažė alyvų spalva, tolėliau įgydamos vario 
sulfato atspalvį su razetų spalvos šešėliais. Ši šviesa, šios spalvo- 
tos dėmės įgijo pavidalus - Reino pusėn vinguriuojančios Zei- 
lės, Senosios Aa, Reipveteringo, tolumoje - Hogmadės. Priešais 
jį plytėjo Pietų Olandijos pievų kraštas. 

Žvelgti į tokią gelmę ir tokią tolumą. Toks skaidrus pasaulis. 
Anksčiau Takas tik kartą buvo tatai patyręs. Labai seniai, da- 
rant nuotraukų seriją žurnalui Vogue, Eifelio bokšto viršūnėje 
su Blumentfeldu. 

Pievų kraštas buvo labiausiai kerimas iš visų jam žinomų vie- 
tų. Su pelėda gluosnyje ir meldais, kurie, tau prisiartinus, pakyla 
skristi ir mėgdžiodami rūko ragą didžiojo baublio sparnais iš- 

gąstingai lekia į saugią vietą. Patamsyje - kriaušiniai medgrau- 
žiai su kailio stulomis ir vienas vienintelis raudonas pelėdgalvis, 
kuris, nutūpęs ant gluosnio žievės, per sekundę gali tapti visai 
nematomas. Su šiuo kraštovaidžiu neatskiriamai buvo susijusi 
jo laimingoji vaikystė. 

Sykiu Takas matė, kad viskas pasikeitę. Ten, kur jis žaidė vai- 
kas, vingiavo dailūs asfalto keliai. Gyvenamieji rajonai vienas po 
kito — tiesiog pribloškiamo dydžio miestas. Mažutį geraširdžio 
burmistro Vernedės valdomą Zutemero kaimelį savivaldybių 
administratorių veiklumas apsupo plačiais gyvenamųjų rajonų 
ratais, giliai įsibrovusiais į Pietų Olandiją. Alfenas (kas gi buvo 
Alfenas?): irgi pasklidęs į šalis. Senieji pakraščių miestai Leide- 
nas, Haga, Delftas, Roterdamas, Gauda žybsėjo naujais pastatais 
(Oskaro Nimejerio muziejai? - toptelėjo klausimas Tako galvo- 
je), o parkai vėduoklėmis skleidėsi į visas puses. Visas kraštas — 
vienas didelis, erdvus miestas. Pievų kraštas įgijo naujų parkų 
pavidalą. Atstatymas baigtas. 

Tiesą sakant, visa tai buvo viena didelė miesto pergalė prieš 
kaimą. Be to, dar ir organizuotumo pergalės prieš palaidą šėls- 
mą parabolė. Aišku, Takas žinojo, kad verčiau pačiam formuo- 
ti ir organizuoti gyvenimą, nei leisti jam tekėti savo dora vaga. 
Tiesą sakant, čia buvo jo (pasų klastotojo) pergalės prieš brolį 
(šikšnosparnių augintoją) parabolė. 

— Tai ką, pametei peruką? - paklausė Pilė. 

Jis čiuptelėjo sau už galvos. Po paraliais, perukas dingęs. Na, 
ir kas? 

—- Kur BMW? - paklausė Takas, geisdamas kuo greičiau iš čia 
išvažiuoti. 

- Tolėliau. Motoras burzgia. Veikia kaip šafranų sriuba. 

(Ispaniškas posakis? - paklausė pats savęs Takas.) 

— Beje, džiaugiuosi, kad esi čia, - tarė Takas. 

Palyginti su maldaujamomis mintimis tango ritmu, tie žo- 
džiai jam gana vėsiai nuskambėjo ausyse. Jis suėmė Pilės ranką. 
Buvo bepasakojąs jai, kaip Fedės būstas... Pilė aplenkė jį. 

— Važiuojam į Bilbao, Rotveili, - parodė ji ranka į miestą to- 
lumoje. - Imsiesi klastoti. Bet aš pageidauju kokybės. Turiu gal- 
voje, pageidauju deramo lygio gyvenimo. Tu rūpinsiesi sėkme, o 
šiaip gali mulkinti ką tik panorėjęs. Tą tu gerai moki. 

- Ir dar kaip gerai, - pritarė Takas. 

Bilbao jis pamatė, kad traukiniai į Norte stotį atvyksta tiksliai 
laiku. Naujamiesčio ir senamiesčio gatvėse nebebuvo baimin- 
gųjų, svetimautojų, žudikų, stabmeldžių ir pernelyg lengvai apie 
viską sprendžiančių žmonių. Begonjos kapinėse ant kalno trūni- 
jo kraupiojo Pozos palaikai. Upės vanduo buvo tyras, skaidrus 
lyg krištolas. Visos Didžiosios bulvaro kavinės durys buvo atvi- 
ros, žmonės susitikinėjo, jaspio lėkštelėse buvo tiekiami pinchos 
callendes. Jaunatviška direkcija perėmė Cafė Iruna ir Cafė Bou- 
levard ir dabar ten rengė tokias neispaniškas šventes kaip Helo- 
vinas. Per upę vedė naujas tiltas, švelniai lenkta saulės šviesos 
virvių konstrukcija. Stiklo statinys paupyje kėlė aukštyn sidabru 
žvilgančius apvalainus stogus, panašius į egzotiškas nuotakos 
galvos ir krūtinės puošmenas. Tą statinį sergėjo jaunas dešimties 
metrų aukščio šuva, padarytas iš nesuskaičiuojamų gėlių puodų. 
Šuva iš gėlių plieno liejyklų Altos Hornos mieste. 

Jiedu brido per vandenį. Takas leidosi Pilės vedamas. Fedė 
buvo pamirštas. Fedei vėl teks likti jiems už nugarų. Takas mąs- 
tė, ką Pilė kalbėjo apie mulkinimą. 

- Juk tu vis dar mane myli? - paklausė jis, mąstydamas, kad 
reikia skubiai atgaivinti ryšius Milane ir Turine. 

- Net labai, - atsakė Pilė, ir tas nuskambėjo ne kraupiai ap- 
simestinai. 

